
EX PRAEFATIONE HESSII 
in MON. GERM. SS, T. V, p. 134. sqq. 


De Lamberti patria nihil certi constat. I. Chr. 
Krausius eum transrhenanum ortu et fortasse Leodi- 
censis disciplinae alumnum fuisse, suspicatur: 1) ex 
nomine Lamberti, quod Lotharingiae inferiori sive 
terris Mosanis fere peculiare fuerit, 2) ideo, quod 
Francogallorum et Walonum more vocabulo ezpri- 
mat, ut Heschenewege pro Eschenwege, Boto pro 
Bodo, Ellenburc pro Nellenburg ; 3) quod in rebus 
Lotharingiae inferioris et Flandriae describendis copi- 
osior sit. Sed haec argumenta ad rem, quam 
spectant, probandam, non sufficiunt. Nam ad pri- 
mum quod attinet, nomen illud alias etiam terras, 
ut Thuringiam, habitantibus familiare fuit, ita ut 
eodem iure scriptor ad comites Gleichenses, quorum 
maioribus id usitatum fuisse scimus, referri posset; 
deinde non liquet, Lambertum ipsum hanc talium 
vocabulorum scribendi rationem segquutum esse, quum 
codices a nobis collati in is varient ; denique in rebus 
istarum regionum eliam propterea quod magni mo- 
menti esse et memoria dignae viderentur, enarrandis 
diutius haerere et morari potuit. 

Neque maioris eorum habenda est opinio, qui 
Lambertum Schafnaburgensem sive Aschafnaburgen- 
sem direrunt ipsumque in hac Franconiae urbe na- 
tum fuisse statuerunt ; quum nonnisi locus a. 1058. 
depravatus et male intellectus huius opinionis ansam 
dederit. 

Lambertus non a puero in monasteriü cuiusdam 
umbra et solitudine latuisse, sed, antequam Hers- 

feldiam se conferret, in vitae publicae luce et hominum 
frequentia versatus, ingenü animique, quas a natura 
fautrice nactus erat, facultates iam tum diligenter 
excoluisse, et intima cum optimis Romanorum scripto- 
ribus familiaritate contracta, purum et elegans di- 
cendi genus, quod in eo laudamus, consequutus esse 
videtur. Nec tamen negari potest, has virtutes assi- 
duis, quae otio monastico fruens, Latinae linguae 
impendit, studiüs, auctas et confirmatas eumque eo 
potissimum tempore libros sacros, quorum cognitione 
non leviter tinctus, sed totus imbutus est, diurna 
nocturnaque manu tractasse. 

Hersfeldia litterarum studiosis optimam in üs pro- 
fieiendi praebebat occasionem. Ea enim inter scho- 
las monasteriis adiunctas et per Germaniam fama 
celebres saeculo XI. fere principem tenebat locum. 
Albuinus huius scholae primum magister, postea eius 
loci praepositus, denique Maydeburyensis abbas a 
Conrado imperatore mense lanuario a. 1035. con- 
stitutus, ob insignem, quam sibi comparaverat, philo- 
sophiae scientiam memoratur, Maxime frequentata 
et ad summum perfectionis gradum evecta est Meyin- 
hero abbatiam regente, quod ex ipsius Lamberti testi- 
monio compertum habemus. Bibliotheca etiam eius- 
dem instructissima, Lamberto patens, libros bonae 
notae cognoscendi et in usus suos convertendi dabat 
occasionem. Sane dolendum est, ne minima quidem 
eius vestigia nostris temporibus esse religqua, sed omnes 
eius thesauros aut perüsse aut alio translatos et in 
diversas regiones esse dissipatos. 

Anno 1058. Lambertus, iam adultus, et, si Frischü 
coniecturae fides est, intra annos 10341038. natus, 
accessit ad monasteriu Hoönse, allectüs fama 
'et_xeligione Meginheri abbatis, cuius amore tantopere 
captus est, ut quoties in commentariüs suis sermone 
in eum incidit, grata mente eius recolat memoriam, 
virum eum appellans „magnarum in Christo virtutum 

et vere unicum suae aetatis in Teutonicis regionibus 
recte et monastice vivendi exemplar.“ — Eo ipso 
etiam anno in ieiunio autumnali per Liutpoldum, Mo- 
quntinensem archiepiscopum, sacro presbyteri munere 
sulenniter Aschafnaburgi est initiatus. Quo facto et 
rei familiaris, quam fortasse non tenuem sed satis 
amplam administrabat, cura, ne in via praegra- 
voretur, abiecta, statim Hierosolymam, quo iam 
tum magnus hominum numerus ex Germania aliis- 
que Europae terris tendere religionis causa solebat, 
profectus est, zelo Dei, sicut ipse dicit, „sed utinam 
secundum scientiam“. Quo in itinere, quod Megin- 
hero inscio et invito susceperat, nulla magis sollicitu- 
dine angebatur, quam quod abbatis animum hac de 
causa alienatum a se sibique infensum putabat ; qui 
si ante reditum suum obiisset, neque in eius con- 
spectum redeundi et culpae veniam petendi sibi oblata 
esset facultas, magni criminis reum se censebat. 
Quod eum ad iter ita accelerandum impulit, ut, qui 
diem natalem Domini a. 1058. Marowae in confinio 
Hungariorum et Bulgariorum celebravit, anno pro- 
zimo, 1059. 15. Kal. Octobr. (d. 17. Septembr.) in 
illius antistitis amplexibus haereret; quam felicitatem 
sibi divinitus tributam verbis, constuntis et sincerae 
erga illum reverentiae arctissimique quo inter se iun- 
gebantur amicitiae vinculi testibus, praedicat. Sed 
eius consortio el convictu diu frui non licuit; abbas 
enim eodem anno et mense (d. 26. Septembr.) ad 
superos abüt. 

Meginherum in abbatia regenda sequutus est 
Ruthardus, vir, Lamberto auctore, ‚in sacris scriptu- 
ris apprime eruditus et sic üd loquendum eapeditus, 
ut nemo illa aetate verbum Dei copiosius, nemo sub- 
tilius, nemo elegantius tractaret, alias in observa- 
tione sanctae regulae paululum, quam mores et tem- 
pora expeterent, remissior erat.“ Ab hoc abbate 
quaedam negotia in aliis locis divino cultui sacratis 

peragenda nostro commissa sunt, qui eum anno 1071. 
in monasteria paulo ante ab Annone Coloniensi 
archiepiscopo, rigidioris disciplinae patrono, omne 
studium ad eam, quae hoc tempore collabi coepit, 
emendandam et pristinae restituendam integritati con- 
ferente, fundata Sigebergense et Salfeldense, delega- 
vit, ut novum vitae monasticae ordinem in is insti- 
tutum cognosceret et de eo ud suos referret. (Quo 
munere ita functus est, ut virum sapientem decet, 
non admirantem, quae vulgus stupere solet, nec nova 
propter novitatem despicientem, at illud tamen vitae 
genus, cui nescio quid sanctitatis inesse arbitraban- 
tur, minime probantem. Maius, quam cui sustinendo 
pares essent vires humanae, onus sibi imposuisse 
censet istos monachos, neque esse, quod, sui dum- 
modo tenaces propositi et paternae virtutis studiosi 
esse vellent, vitae normam a Benedicto acceptam im- 
mutarent. 

Quibus tamen negotis bellique circa monasterium 
Hersfeldense saevientis strepitu vir, liberales artes 
amans earumque studio innutritus, non impediri se 
passus est, quominus otio ab illis sibi relicto ad libros 
componendos uteretur. 

Res enim gravissimae, quae tunc per totam Ger- 
maniam gerebantur, praesertim vero Saxoniae Thu- 
ringiaeque fines agitabant, Lambertum, quamvis 
„seientia se ad has describendas minus idoneum“ 
putaret, ut quae memoria digna essent oblivioni 
eriperet, accendebant. Et primum carmine heroico 
metro scriplo id efficere onatus est, eodem modouö 
plerosque medü aevi scriptores in versibus componen- 
dis studiorum tirocinium posuisse videmus. Quod 
opus, etsi auctor, ut ipsius verbis utar, in versibus 
plurima falsa pro veris scripsisse accusaretur, deper- 
ditum esse, non possumus quin doleamus. 

Postea monasteri sui historiam.-seribendam_ag- 
gressus est; güod ex florentissimo statu iam ad 

penuriam fere redactum fuit, et eo praesertim tem- 
pore sub abbatibus strenuis et probis, si non pristinae 
dignitatis recuperandae studio flagrabat, certe eius 
memoriam tum gaudio tum dolore renovabat. His 
annis cum episcopis Halberstadiensi et Moguntino de 
decimis litigabat, hoc tempore rex Heinricus id sae- 
pissime visitabat, in eius finibus castra ponebat ibi- 
que cum principibus Saxonicis modo hostiliter modo 
ad pacem componendam conveniebat. Regina a. 1074. 
in ipso monasterio filium peperit, quem abbas Hart- 
wigus et alii plerique fratres Hersfeldensis coenobii 
de sacro fonte susceperunt. Quae res quum ultima 
sit, cuius in hoc libro mentio fiat, et Lambertus_vivo 
Annone _archiepiscopo, qui_a. 1075...obüt, se_scrip- 
sisse testetur, eum anno 1074. hoc opus composuisse 
pütarim. 

Fuldensem, quam Lambertus laudat, historiam 
eandem putarim quam Trithemius a Megenfredo 
magistro conscriptam esse sibique multa notatu diyna 
suppeditasse dieit, nisi Lambertus hoc loco abbatem 
auctorem nominaret. Certe utrumque opus nos latet, 
neque Lamberti historia temporum iniuriam! integra 
evasit, cuius epitomen tantum a monacho quodam 
Hamerslebensi factam superstitem gaudemus, qui 
praefationem et primi libri initium satis fideliter ex- 
cepisse videtur. Reliqua ab inepto epitomatore trun- 
cata et mutilata tam deformi habitu ad nos pervene- 
runt, ut vie Lamberti agnoscas manum, et locos, 
qui ab alis scriptoribus inde petiti esse videntur, 
frustra apud istum quaeras. Hoc saltem patet, plures 
libri a Lamberto conscripti codices in Germaniae 
bibliothecis extitisse, quem si integrum haberemus, 
multo firmiorem sententiam ferre possemus de eius 
pretio, quod Wenckius minimum esse statuit: Lam- 
bertum, inquiens, ne initia quidem sui coenobiü recte 
ab annum 736. retulisse, et si litteras in tabulario 
eius reconditas inspicere voluisset, multo diligentius 

et uberius res prioribus temporibus ibi actas singula- 
que eius fala narraturum fuisse, excusandum tamen 
quodammodo, quod tunc non tam facilis fuerit 
talium monumentorum usus, ut scriptores ad eorum 
adyta penetrare et materiam libris suis aptam pro- 
mere inde possent; denique scriptorem ipsum suam 
rerum Hersfeldensium inscitiam palam confiteri, 
quam etiam, plures Hersfeldiae abbates omittendo, 
aliis falsos regiminis annos tribuendo, saepe prodat, 
qui errores ex litteris tabularii nostro adeo tempore 
servatis commode emendari potuissent. Ceterum in- 
dex horum antistitum, quem libellus iste exhibet, eos 
tantum complectitur, qui in altero Lamberti scripto, 
de quo iam dieturi sumus, memorantur, eodem se 
ordine excipientes. 

Deinde rerum Germanicarum historiam compo- 
suit. Qui liber, quamquanm ex more illorum-tempo- 
rum non in capita divisus, re vera tamen duobus 
voluminibus continetur, gquörüum alterum annalium,... 
alterum cCommentariorum nomine non inepte insignire 
vult FC. Th. Piderit. Ilo enim volumine, iam in 
Monumentorum @ermaniae Tom. III. edito, ab Adamo 
initium capiens, uni m historiam in quinque aeta- 
tes distinctam ita TE Tüsgüe ad ann. 703. nihil 
nis’ sofa nomina ajferat, tum vero ad singulos annos 
ed Tantum facta, quae ad gentes Germaniae, familias 
prineipüm, rem sacram, ecclesias et monästeria etc. 
pertinent, quae memoratu digna viderentur, breviter 
admodum percurrat et tängat, usque ad annum 1039, 
quo Conradus imperator obüt. Tine Dani 6 anna- 
libus in monasterio suo Hersfeldensi confectis ad ver- 
bum fere”desumta esse, iam supra dietum est. Hi 
annales iam deperditi, sed a diversis diverse exscripti, 
etiam rerüin annis 972—982: gestarum paulo amplio- 
rem historiam ipsi suppeditasse videntur, ipsosque in 
monasterio postea ope Annalium Hildesheimensium 


usque ad annum A040. continuatos fuisse, Annales 

ostendunt Ottenburani in Mon. Germ. SS. Tom. V. 
editi, qui usque ad hunc annum quam mazime cum 
Lamberto conveniunt, quamwvis eos neque ipsius librum 
neque Hildesheimensem illum, ex quo haec notitiae 
manarunt, sed Hersfeldenses annales secutos esse, 


facile sit demonstratu. His brevibus notationibus ex- | 
scriptis, Lambertus lectoribus satisfecisse sibi visus | 
est, iisque nihil addidit, nisi fortasse quaedam eaque ; 
brevissima, quae ex annalibus antiquis Altahensibus | 


desumta esse videntur, fortasse vero iam a quopiam 
annalium Hersfeldensium codiei illata erant. Inde 
ab a. 1040. Lambertus proprio Marte res praecipuas 
ädnolandas suscepit; sed ad sua tempora festinans 
neque ınulta memoriae tradidit, neque ab_erroribus 
cavit. Secundo hoc volumine tempus, quo Heinricus IV. 
Fegnare coepit,. persequitur, quae est praestantissima 
et lectu dignissima libri pars, quoniam rebus quas 
tradit aut ipse renfait ul is, quae in monasterio 
Hersfeldensi vel in terris non longe ab eo remotis, 
Thuringia et Saxonia, acciderunt, aut ea, quae in 
exteris regionibus, Italia, Flandria, Lotharingia in- 
feriori-ete.,;-gesta sunt,; -a testibus-fide. dignis facile 
cognoscere potuit. 

Narratis, quibus Heinricus rex conflictatus est 
malis efcalamitätibus, et quam indigne et erudeliter 
in Italia ab Hildebrando (Gregofio VII.), sammo 
pontifice, sit habitus, et Rudolfi, ducis Suevorum, 
electione Forchhemii 3. Id, Mart. ann. 1077. peracta, 
scriptor „more inertis poetae, extremo am in’öpere 
lanquescens — in longum satis — protracto volumini“ 
finem imponit, ut „qui postea scribendae reliquae 
hittüs historiae parti sese accincturus sit, habeat, 
unde apte exordiri possit.‘““ An his verbis significare 
voluerit, se hunc librum iam senectute ingravescente 
confecisse, definire non ausim; sed quum ad descri- 
bendam reliquam historiae partem alium aggressurum 

esse speraret, certe nonnullis annis post, fortasse 
Rudolfo iam mortuo, hic finem fecisse videtur. 
Summorum, qui apud Romanos floruerunt, histo- 
ricorum eremplum ad imitandum sibi proposuisse 
Lambertum, ex Arcendi,) quo usus est, genere satis 
supergue“elucet. Eius enim ingenium totius antiqui- 
tatis cognitiöne optimorumque, quos tulit, scriptorum 
lectione non leviter tinctum, sed ita imbutum fuit, ut 
non imperitorum et ineptorum mediae aetatis mona- 
chorum more anzie et infelici opera verba ex üs con- 
quireret et parum apto loco promiscue collocaret, 
sed diligenti optimorum quorumcunque delectu habito, 
orationem suam pulcherrimis, quos ex is decerpse- 
rat, flosculis ornaret ac distingueret. Suspicimus in 
eo et admiramur simplicitatem minime rudem, nati- 
vum quendam orationis colorem elegantiamque eam, 
quae ab huius saeculi scriptore vix exspectare potest. 
Übique magnam in exponendis rebus gestis laudem 
ordinis, perspicuitatis et iucunditatis meruit. Nam 
eıus narratio varüs virorum praeclarorum imagini- 
bus, tanquam luminibus, collustrata, sermonibus 
eorum, quibus, antiquos historicos aemulatus, nos 
quasi in mediam rem rapit, animata et vividior red- 
dita, et ars, qua excellit, uno fere lineamento rerum 
faciem depingendi, ut eas pictas cernere videamus, 
sicut Heinricum cum uxore et reliquis comitibus Alpes 
superantem, lectores vel invitos allicit et mira sua- 
‘ vitate tenet. Deinde, ordine temporum fere semper 
religiose servato, nunquam, quod alii solent, filum 
narrationis subito etpr »erspectationem abrümpit, 
sed producit et continuat, ıla ul res ünöguogue unno 
actas separatim a sequentis historia tractet, et viro- 
rum clarorum, tam de re publica quam ecclesia meri- 
torum, in eo mortuorum memoriam recolat; quod 
forma annalium, in quam librum suum redeg git, flagi- 
tasse videtur, et eam quidem utilitatem praebet, 
ut uno obtutu, quid simul evenerit, contemplari ac 

düudicare liceat. Affert vero etiam incommoda, quae 
scriptor sensisse quidem, sed necessaria duxisse nec 
declinare ausus esse videtur. Interdum tamen an- 
gustiores hos terminos transgressus liberius vagatur, 
et ea, quae arcto inter se nexa sunt vinculo, non a se. 
invicem separat et disiungit; quod inter alia historia 
controversiae de abbatia Malmundariensi agitatae et 
turbarum in Sazxonia ortarum testatur. 

Sed, ut pergamus in adumbranda virtutum, qui- 
bus noster praeditus est, imagine, excellit is etiam 
verissimo et acerrimo in recte aestimandis hominibus 
et aequa lance ponderandis eorum factis iudicio, ani- 
moque pietatis, humanitatis misericordiaeque sensu 
plenissimo. Valde etiam lectores afficit, et ad satie- 
tatem fugandam confert, quum scriptorem ipsum vel 
rei cuiusdam indignatione (ut cruentae et nefandae | 
illius pugnae Goslariensis a. 1063.), vel misericordia | 
(ut Heinrici per silvas et deserta fugientis a. 1073.), | 
vel denique iusta ira (ut in enarrandis, quas Saxo- 
nes a regis ministris tolerarunt, verationibus a. 1073. 
aut Coloniensium scelere in Annonem archiepiscopum 
commisso a. 1074.) vehementer commotum vident. 
— Nusquam Lambertus_historiae,.dignitatem laedit 
magnü et gravia minoribus et levioribus confundendo, 
nisı quis eüm cum Philippo Melanchthone ideo repre- 
hendere velit, „„gquod quaedam admiscuerit de privatis 
rebus indigna posterorum memoria“, quae tamen hic 
vir eximius sine dubio in priori tantum libri parte, 
nonnulla exigui momenti complectente, invenire sibi 
visus est. 

A scriptorum huius saeculi superstitione, qui fa- 
bulas aniles et absurda commenta pro veris venditare 
solent, hic se liberum et immunem, quantum potuit, 
praestare conatus est, licei passim de sanctorum 
miraculis malique daemonis, quas hominibus struxisse 
dicitur, insidüs talia proferat, quae negare vel in 

XIV 


dubium vocare, illo aevn nefas putaretur, nos vero, 
meliora edocti, ridemus. 

Talibus igitur virtutibus quum conspicuus sit Lam- 
bertus, quas omnes, qui eius scripta attente legerunt, 
agnoscunt et praedicant, non tamen ubivis locorum 
operam dedit sermoni puro, emendato, qui vocabula 
parum Latina aut obsoleta aut post aetatem Augusti 

PAR, „demum in hanc linguam recepta et usu probata, ver- 
borumque structuras et sententias, quibus optimi 
scriptores recte abstinent, intentissima cura fugit et 
.devitat. Eius generis sunt, praeter ea, quae vel in 
glossario locum tenebunt vel in annotationibus iam 
deterioris notae esse monuimus plura, quae quamuvis 
apud plerosque medii aevi scriptores occurrunt, infra 
tamen enotanda putavimus. Ita etiam, ut alia tacea- 
mus, in constructione verborum: facere (in signi- 
ficatione efficiendi, cum infinitivo, ut idem sit quod 
iubere), iubere ut et suadere, quod modo infinito 
iunctum vel scriptoris negligentiam vel poetae imita- 
tionem prodit, leges purioris latinitatis migrasse 
existimandus est. Nec minus ingrata est repetitio 
eorundem verborum et locutionum, a qua scriptores 
Latini, ad egestatem linguae suae tegendam, sedulo 
sibi cavent, quae in nostro tam frequens est, ut eum 
aliquando inopia verborum laborasse, suspicio nobis 
suboriatur. Ex magno vocabulorum, phrasium, sen- 
tentiarum, proverbiorum, troporum, metaphorarum 
ete., quae adamasse videtur, numero pauca tantum 
infra delibasse sufficiat. Eadem est ratio locorum, 
quos ex libris sacris et classicis Romanorum “seripto- 
ribus, Cicerone, Livio, Tacito, Terentio, Horatio, 
Ovidio, aliis affert, quorum haud paucis bis et saepius 
in simili re utitur. Ad poetarum Latinorum carmina 
cognoscenda quum mazimum contulisse videatur stu- 
dium, in haud paucis etiam eius commentariorum 
locis oratio supra prosae simplicitatem tenuitatemque 
assurgit et poetico quodam colore infucata est; quod 

non uno exemplo confirmatur. Nimia denique copia 
et ubertas, ubi brevitati et concinnitati commodior 
fuisset locus, vitio ei verti potest. (Quas leves ma- 
culas, quibus, quum in Lamberti libro plura niteant, 
ut ei inter aetatis mediae historicos principem pene 
locum concedere non dubitemus, non magnopere of- 
fendimur, ipse, emendatrice manu admota, facile 
abstergere et delere potuisset; excusandae tamen sunt 
in homine, cuius esset libris sacris, ecclesiastiecis, 
liturgieis legendis omnem fere operam omneque tem- 
pus impendere. 

Quibus expositis, de re non minus gravi et diffi- 
eultatibus implicita quaerendum est: an Lambertus 
historicam fidem semper servarit? uam quidem 
quaestiotiem non melius et promtius solverimus, quam 
st, Lambertum vera dicere primum potuisse, deinde 
voluisse, paäucis demonstrabimus: Ommnis autem rei 
cardo in eo vertitur, utrum, quae hic scriptor de 
Heinrici IV. indole, moribus et factis, de turbis eo 
imperante concitatis, de calamitatibus, quae Germa- 
niam tum fato iniquo afflixerunt, narravit, vera sint 
nec ne. In tantis animorum motibus, quantis Lam- 
berti aetas agitata est, fieri non potuit, quin, quam 
quis de rebus publicis sequeretur sententiam, in eam 
lectores quoque trahere vellet. Sed in hoc viro, qui 
inter has tempestates et procellas tantum mentis 
sanae et animi quietis sibi conservavit, ut verum a 
falso discernere posset, tale quid non est timendum. 
Hersfeldensis coenobii antistes, publici consilii nun- 
quam non particeps, quid in utraque, et Heinrici regis 
et Saxonum Thuringorumque, parte gereretur, non 
erat nescius; contigit vero ei etiam, ut medius inter 
illum principem et hos populos, et illi ob fidem serva- 
tam gratus esset et acceptus, et apud hos ob eximiam 
eloquentiam ceterasque ingeniü animique facultates 
magna polleret auctoritate, ita ut Lambertus, quem 
tanguam hominem non modo promtum ingenio, sed 

usu etiam exercitatum, saepius fortasse itinerum et 
negotiorum sibi adiungebat comitem, quae his de 
rebus traditurus posteris esset, ex puro et limpido 
potius fonte quam ex turbidis rivulis haurire posset. 
Uniuscuiusque autem historiei multum interest, si 
quando viros, quorum ad arbitrium nutumque ceteri 
se fingere et componere solent, praesentes cognoscendi, 
coram ex üs audiendi et, quales sint eorum mores et 
ingenia, discendi, quaeque velint et cupiant investi- 
gandi occasionem sibi datam videt. (Quae oppor- 
tunitas nostro saepe se obtulit, Heinrico IV. identidem 
Hersfeldiae commorante, ut anno 1066, 1071, 1073, 
1075. — Sed satis de hac causa dietum puto, venia- 
mus ad alteram. Lambertum, quae comperta et ex- 
plorata habuerit, vera et sincera, nec falsa et simu- 
lata, posteris reliquisse, quum qui in omnibus eius 
narrationibus inest genuinus sine ullo fuco color, 
probat, tum liberae eius et graves de corruptis cleri- 
corum moribus et depravata rei sacrae conditione 
querelae magis confirmant. Tantum enim abest, ut 
quae in monachis suae aelatis suique ordinis vitu- 
peranda observarit, silentio premat, aut eorum cul- 
pam in alios, principes inprimis, quorum tamen 
iniurias et vexationes, quibus cives suos afficiebant, 
eadem acerbitate castigat, transferre velit, ut aperte 
in eorum mores plane deperditos invehatur deque üs 
querelas iactet. En! qualem nobis, data de monachis 
sui temporis disserendi occasione, ambitionis, super- 
biae et luxuriae eorum imaginem proponat ad ann. 
1071: Et revera non immerito Dominus — non 
esse usque ad unum. Nec monachi tantum, sed etiam 
summi ecclesiae magistratus, si forte morum pudori 
et vitae sanctitati minus studuerint, bilem ei et indi- 
gnationem movent, ygraviterque eos reprehendit et 
exagitat, ut anno 1064; et a. 1070. Hermannum per 
simoniacam haeresin episcopatum Bambergensem in- 
vasisse, et multis muneribus papae datis non solum 
































































LAMBERTI OPERA. XV 
impunitatem eriminis, quod obiectum fuerat, con- 
seguutum, sed etiam pallium et alia quaedam archi- 
episcopatus insignia percepisse, animo ob hoc faci- 
nus vehementer commoto tradit (cf. ann. 1075.). 
Postquam Lambertus Rutberti abbatis Bambergensis, 
qui ad locum Meginwardi abbatis Augiensis non 
per iustam et legitimam electionem suffectus est, sor- 
didam vitam et quam immensa ad hanc dignitatem 
assequendam munera prodegisset, perstrinzit, ita 
pergit (a. 1071.): Is pseudo-monachus — pro- 
lixiore opus habent tragoedia. — Quam severum et 
iustum est eius de Heinrico, episcopo Spirensi, eccle- 
siae sue opes puerili levitate dilapidante (a. 1076.), 
et de abbatibus monachisque ad summam Fuldensis 
monasteri dignitatem pretio mercandam confluen- 
tibus (a. 1075.) iudieium! Quibus exemplis plura 
alia eiusdem generis addi possent. Cui denique ipse 
Ruthardus in moribus remissior videbatur (a. 1074.), 
qui Aribonem, nobilissima familia prognatum, Gui- 
lielmi et Ottonis marchionum fr atrem, a servis suis 
occisum, „litteris quidem apprime eruditum, sed 
propter lasciviam morumque intemperantiam bonis 
omnibus_ invisum“ (a. 1070.) dieit, nonne is solam 
vitae integritatem et virtutem, nulla dignitatis, generis 
et ordinis habita ratione, in laudando pariter atque 
in vituperando spectasse putandus est? — Nec tamen 
eo audaciae progressus est Lambertus, ut de rebus 
monasticis aliam plane, quam sui saeculi homines, 
sententiam sequeretur, Meginhero duce, nihil nisi 
quod nimium esset, tum in petulantia, tum in disci- 
plinae severitate, aversatus. 

Suspicionem etiam animi Hildebrando sive Gre- 
gorio VII. pontifici tantum dediti, quantum ab Hein- 
rico IV. rege alieni, quibusdam movit Lambertus. 
Nam illum non modo laudibus cumulat (a. 1073.), 


sed etiam calumnias et convicia, quibus inimici eum 

proscindebant, tam sedulo refutare studet, ut inde 
eius officiosam gratificandi voluntatem cognoscamus. 
Sie narrata pontificis cum Mathilde marchionissa 
consueludine et convictu, quantam criminandi mate- 
riam praebuerit ista familiaritas, non praeterit qui- 
dem, at statim tamen addit (a. 1077.): Sed apud 
omnes sanum alıquid sapientes luce clarius consta- 
bat, falsa esse quae dicebantur. Nam et papa — 
satis eum contra venenatas detractorum linguas 
communiebant. Eodem modo, quorum Hildebrandus 
in synodo Wormatiensi accusatus est, delicta excu- 
sare eorumque criminum vim et pondus infringere 
ac levare studet, ut ea omnia ab Hugone Blanco, 
homine fraudulento et ira in papam inflammato, 
excogitata esse dicat. Denique tumultus, vita caelibe 
sacro ordini imperata, passim, Erfordiae praecipue 
ortos, ita refert, ut pontificis decreta magis probare 
quam improbare videatur. His igitur aliisque causis 
Lambertum Gregorio faventem et ab eius partibus 
stantem videmus. Sed quaeso, qui fieri poterat, ut 
scriptor, locorum intervallo disiunctus, de viro, qui 
non solum vulgi opinione gravissimus, disertissimus 
et mazximae auctoritatis esset habitus, sed intelligen- 
tium quoque hominum iudicio probatissimus, aliter 
sentiret et loqueretur? Ad virtutum eius, verarum et 
fietarum, admirationem accessisse apud Lambertum 
legimus grati animi sensum, quem Hildebrando, velut 
acerrimo libertatis Germaniae vindici, deberi, omnes 
vel regis levitate offensi, vel eius superbia laesi prae 
se ferebant ac profitebantur. Utrum iure, an iniuria? 
Hoc diiudicare vix licuit Lamberto, qui tum superbe 
a rege facta et indigne ab eius ministris vel amicis 
perpetrata, malaque ex munerum sacrorum nundi- 
natione, tanquam ex perenni fonte, manantia vidit et 
gemuit, tum remedia his morbis, qui totum utriusque 
reipublicae corpus, antea sanum et valens, pestilenti 

veneno infecerant, sanandis proposita, salutaria et 
praesentia dusit. 

Sed ea quoque culpa Lambertus vacat, quam in 
eum vulgo conserunt, quod in describenda Heinriei IV. 
vita et moribus veritati male consuluerit, quae, insti- 
tuta cum aliüs rerum Germanicarum eiusdem aetatis 
scriptoribus comparatione, facile ab eo removeri 
potest. Nullus enim fer@ arm) serintorum reperitur, 
qui ab oinni partium studio "TImmunis, conturbatum 
dissidio inter pontificem et imperatorem reipublicae 
statum tam prudenter et quiete exposuerit, quam 
Lambertus. Cuius etsi commentari satis luculenter 
docent, eum fidem papae debitam omnino servare 
voluisse et eius signa deserere nefas duzisse, non 
ubique tamen ab eo facta defendit. Quo fuit probo, 
honestatis amante et a flagitüs sceleribusque abhor- 
rente animo, prorsus omnes, qui leges et aliorum 
iura violarunt, sive cleriei fuerint sive laici, ira et 
indignatione acriter prosequitur, ideoque pari vehe- 
mentia iniustam decimarum exactionem et iniurias 
Saxonibus et Thuringis a rege illatas atque impro- 
bam eorum clericorum vitam, qui ad honorum gra- 
dus non via virtutum, sed per ambitionis praeruptum 
et male partarum pecuniarum profusionem immeren- 
tes ascenderant, insectatur et corripit. Quae quum 
ita se habeant, non mirum est, Lambertum potius 
pontificem quam regem, cum asseclis insontes adeo 
nec refragantes iniuriose et crudeliter tractantem, 
quae facinora quotidie et videret et audiret, favore 
esse complexum. In Heinrici quidem vita duo discer- 
nenda sunt tempora: unum, quo rex iuvenis per 
paedagogos et pessimae notae familiares corruptela- 
rum illecebris irretitus, potentiae fines paulo longius, 
quam patriae salus permitteret, proferre conalus est ; 
alterum, quum mala subiüt, rege potentissimo, « 
patre avoque, viris clarissimis et optime meritis, com- 


mendato, indignissima, quae summam miserationem 

commovere debent; cuius sensu etiam Lambertus, 
difficile et periculosum in Italiam iter calamitatesque 
quibus in eo laboravit describens, se tactum esse pro- 
fitetur. De illa vitae parte scriptor lene iudicium 
fert, iuvenili potius superbiae, quam inveteratae male 
faciendi consuetudini iniustam Saxonum oppressio- 
nem perniciosasque quibus flagrabat libidines tri- 
buens, et sic eum excusans: Rege ad omnia, quae 
iussus fuisset, puerili levitate annuente, tum regem 
„iuveniliter tumulluantem“ appellans. Saxonibus 
vero et Thuringis ad maximam perniciem ab eo iam 
redactis, rerumque publicarum conditione omnino 
perturbata, prudentibusque principum consilüs pror- 
sus spretis et neglectis, severius cum eo agit, ut non 
modo haec: Neque enim lasciviae regis — vel levi 
verbo auderet redarguere, sed etiam multa alia 
in regis ignominiam dicta, in his annalibus leya- 
mus; quum si alterum simul tempus narrando com- 
plecti licuisset, meliora de eo dicendi oblata esset 
facultas. 

Quibus omnibus examinatis et ponderatis haud 
inviti largiemur, Lambertum, licet ab erroribus, quo- 
rum nonnullos in annotationibus ostendimus, non 
prorsus liberum, plenam, perspicuam et accuratam 
rerum sua aetate vere gestarum narrationem posteri- 
tati reliquisse, et, quum nec causarum, quibus quae- 
que acta sunt, neque eorum, quae cum üs coniuncta 
evenerunt, explicationem negligat, pragmaticae eius- 
demque verae historiae ezstitisse auctorem. (uo 
factum est, ut plerique historiae Germanorum scripto- 
res, qui quidem fontes ipsos adire consueverunt, eum 
mazimi aestimaverint, eiusque in Heinrici vita aucto- 
ritate, tanguam hominis eloquentissimi pariter ac yra- 
vissimi, fere sola nitantur et in ea acquiescant. 


Attamen per medium aevum Lamberti nomen raro 
aut numquam auditum est. Nam ipse illud neque 

praefatione quadam neque libri inscriptione neque in 
textu prodidit, ut fere mirum sit, quod posterioris 
aevi codices et scriptores id scire potuerint. Liber 
vero a pluribus lectus est atque exscriptus. Quibus 
signa praetulisset Bernoldus, si eius verba a. 1054. 
de miraculo a papa Victore facto, quae cum Lam- 
berto prorsus conveniunt, ex hoc exscripsisset. Quum 
vero alibi nusquam hoc libro usus sit, id vix statuen- 
dum. Nisi haec verba Lamberto postea obtrusa 
putes, sane de communi utriusque fonte, quamwvis hic 
nunc lateat, cogitare oportet. Neque Sigebertus Gem- 
blacensis Lamberti annalibus usus est, licet singulis 
annis quaedam inter eos deprehendatur similitudo. 
— Itaque primus Lamberti historia monachus Sige- 
bergensis, qui vitam Annonis archiepiscopi Colonien- 
sis conscripsit, usus est; cui quae ille de viro cele- 
berrimo sibique noto diligenter retulerat se ita com- 
mendabant, ut ea ad verbum in suas transferret 
schedas, isque in publica archiepiscopi vita enar- 
randa nihil fere addendum reperiret. — Paulo post 
qui magnos illos annales confecit, quos vulgo Anna- 
listae Saxonis nomine laudamus, Lambertum evolvit 
et plures eius locos compilationi suae vastissimae 
intulit, quamvis, Brunonis historia caeteris fontibus 
praelata, praestantissimam illius partem, qua bellum 
Saxonicum describitur, intactam reliquerit, sive ne 
narratione copiosissima obrueretur veritus, sive Lam- 
bertum Saxonibus et praesertim Halberstadensibus 
non satis favisse ratus. — Eodem fere tempore liber 
de fundatione coenobit Gozecensis scriptus est, cuius 
auctorem plura ex Lamberto desumsisse patet. — 
Etiam in Chronico Laureshamensi Lambertinae nar- 
rationis vestigia deprehendi, iam Stenzel monuit. — 
In monasterio S. Petri Erfordiensis iam saeculo duo- 
decimo incipiente Lamberti codicem fuisse, cuius 
fragmenta tum alis operibus sint inserta, tum tam- 
quam breviores annales descripta, mox videbimus. 

In eodem vero coenobio saec. XV. ex. Nicolaus de 
Sygen magnum Thuringiae chronicon digessit, in 
quod etiam ex Lamberto plurima recepit. Alii quoque 
rerum Erfordiensium scriptores, praesertim ille, qui 
satis barbaro nomine „Erphurdianus antiquitatum 
variloquus“ audit, multa ex Lamberti annalibus 
mutuati sunt. Praeterea vero saeculo XIV. exeunte, 
XV. incipiente, plures eorum codices noti fuisse vi- 
dentur, quum etiam alios rerum scriplores is usos 
fuisse constet, Wigandum Gerstenberger in chronico 
Hassiaco, Trithemium in chronico Hirsaugiensi, Pau- 
lum Langium in chronico Citicensi ; quibus addi pos- 
sunt Andreas Lang abbas S. Michaelis Babenbergensis, 
qui saec. XV. ex. librum de sanctis ordinis S. Bene- 
dieti conscripsit, et N. Emser, qui a. 1512. vitam 
sancti Bennonis Misnensis episcopi edidit. 

Paucis annis post prima editio prodit, quae in- 
genti plausu recepta, viribus eruditis preciosissimus 
visus est thesaurus, ita ut deinceps horum annorum 
historiam Lamberto mazime auctore omnes narra- 
rent; qui utinam eliam aequum eius iudieium imitati 
atque aemulati essent! 

Editio princeps prodiüt sub titulo: Quisquis es 
gloriae Germanicae et maiorum studiosus, hoc utare 
ceu magistro libello.. Tubingae 1525. in 8” curante 
Chasparo Churrero; — secunda ibidem a. 1530; 
tertia ibidem a. 1533. curante Lutovicho Schradino, 
qui nomen auctoris detexit et quaedam emendare 
conatus est; — quarta in Schardi prima collectione 
Francof. 1566 ; — quinta quam dedit Grynaeus Ba- 
sileae ex officina H. Petri 1569. fol.; — sexta in 
altera Schardii collectione Basileae 1574 ; — septima 
et octava in Scriptorum a Pistorio editorum volu- 
mine I. Francof. 1583. Hanoviae 1613. fol.; — nona 
cum Chronico Urspergensi Argentorati 1609. fol.; — 
decima in Schardio redivivo opera H. Th. Augustani 
Giessae 1673. fol.; — undecima quam Struvius 

Pistorii libro repetito exprimendam fecit Ratisbonae 
1726. fol. Post quos Krause, prima libri. parte 
omissa, duodecimam editionem adornavit (Halae 
1797. 8.), qua textum quidem intactum pene reliquit, 
verbis vero et rebus explicandis illustrandisque pri- 
mus manum admovit. 

Anno demum 1819. sodalis noster rei patriae stu- 
diosissimus, b. m. F. B. de Bucholtz, Lamberto in 
Germanicam linguam converso et adnotationibus 
illustrato de studio historiae patriae bene meruit. 

Nostrae editionis subsidia haec fuerunt: 

1) Codex Augustinensium Wittenbergensium, quem 
vir summus et de omnium scientiarum provectu optime 
meritus Philippus Melanchthon Secerio describendum 
mandavit atque Chaspari Churrero typis edendum 
transmisit, quum iam inveniri non potuerit, sive de- 
perditus sit sive in quodam angulo lateat, editio 
princeps, quam Churrerus a. 1525. Tubingae apud 
Hulderichum Morhardum vulgavit, adhibenda erat. 
Exemplar enim illud genuinum Lamberti textum con- 
tinuit satisque fideliter expressum esse videtur, ita ut 
plerumque nonnisi leviora menda aspersa atque hinc 
inde vocabulum omissum vel additum deprehendas ; 
quae aliorum codicum fide emendanda erant. 

1°) Codex archivi Dresdensis annis 1550 — 1600 
exaratus, ex editione principe descriptus esse videtur, 
quippe qui in plerisque cum ea conveniat neque locum 
a. 1075. expleat. 

1°) Auctor vitae S. Annonis et 

1?) Annalista Saxo antiquos et optimae fidei co- 
dices ante oculos habuerunt. 

Reliqui vero libri quotquot novimus manarunt ex 

2) Codice monasterü 8. Petri Erfordiensis, qui 
certe saeculo XII. inc. scriptus fuisse videtur, itaque 
prope ad Lamberti tempora accessit et eius verba 
accurate satis atque fideliter servasse putandus est, 
nonnulla vero adiecit quae res Erfordienses postero- 

rum memoriae traderent, a genuino Lamberto secer- 


 nenda. Codex ipse,.quem in Thuringiae bibliotheeis 


frustra quaesivimus, deperditus esse videtur ; ex ipso 
vero derivati sunt 

2°) Codex Gothanus Ekkehardi, mbr. s. XII., olim 
S. Petri Erfordiensis, de quo vide Mon. SS. III. p. 21. 
Post annum 1040. vero pauca tantum verba ex Lam- 
berto exscripsit. 

2») Codex comitis de Schoenborn in arce Gay- 
bach asservatus, mbr. s. XII., olim ,S. Petri in Er- 
fesfurt“, annales continet, a Boehmero nostro ex- 
scriptos, qui usque ad a. 1077. ex Lamberto hausti 
saepe ipsa illius verba retinent, ideoque his emen- 
dandis multum inserviunt. Annales una manu usque 
ad a. c. 1150. exarati, postea ab aliis usque ad 
a. 1163. continuati, in alio Monumentorum volumine 
edentur. 

Proxime ad codicem 2. accedere videtur 

3) Cod. Dresdensis, olim academiae Lipsiensis, 
postea tabulario regio illatus, nunc in bibliotheca 
publica asservatus et I. 50. signatus. Liber saeculo 
XV. ex. vel XVI. in. in charta duabus manibus, altera 
rudi et minus eleganti, altera comptiori, exaratus 
est. Lamberti verbis pauca de coenobio S. Petri 
addita sunt, praeterea continuatio brevis usque ad 
a. 1154. adiecta, quae cum annalibus ibidem scriptis 
(2°.) gquam mazxime convenit. 

4) Cod. Gottingensis, olim Albini, postea domini 
de Plotho et Semleri, chartaceus in fol. saec. XV. 
ex., satis diligenter et distincte scriptus ; qui pariter 
atque 

5) Cod. Wirzburgensis, olim abbatiae 8. Tacobi, 
quae Scottorum erat, chartaceus in fol. saec. XV. er. 
vel XVI. in., duobus calamis sceriptus, — incipit ab 
a. 705. — mazime in prima libri parte quaedam 
adiecit, et continuationem quoque illam non solum 
retinuit sed etiam usque ad a. 1182. prosecutus est. 








er- 
cis 
Iso 


im 
1. 


Y- 
Y- 
er 
sti 
N- 
ve 
.d 


ne 














LAMBERTI OPERA. XXV 


In minoribus quoque hi codices inter se conveniunt, 
quamvis alter ex altero descriptus esse nequeat, guum 
aliis hic alis ille mendis sit deformatus. Eodem 
modo codezx 3. suas habet maculas. Omnes vero non 
paucis locis eodem modo peccarunt, verba omise- 
runt, alia transposuerunt et mutaverunt, ut commu- 
nem fontem iam ab eiusmodi erroribus haud liberum 
facile agnoscas. Omnes, utpote eodem fere tempore 
erarati, etiam in verbis scribendis valde conveniunt 
et ab orthographia, quam saeculo XI. in usu fuisse 
satis constat, saepe recedunt, ita tamen ut modo 
hic modo ille antiquiores formas retinuisse videatur. 
Quas, codicibus 1°. et 2”. adhibitis, ubique restituere 
conandum erat; quamvis in multis vocabulis, in qui- 
bus scribendis illius temporis scriptores numquam 
fere sibi constabant, nos pristinam lectionem haud 
assecutos esse, non ignoremus. 

6) Pistorius codicem habuit, quem vetustissimum 
dicit; sed lectiones cum 4. 5. concordantes et conti- 
nuatio usque ad a. 1352. deducta atque ex annalibus 
Sanpetrinis excerpta, eum eiusdem originis et fortasse 
non maioris aetatis fuisse ostendunt. 

7) Codex Oxoniensis Bodl. N. 5128., Iunii manu 
scriptus, brevem anni 1075. partem continet, cuius 
lectiones a genuino textu satis recedentes b. m. A. Ni- 
coll enotavit. 

His subsidiis ad novam Lamberti editionem ador- 
nandam usi sumus; et quamvis nullum veterem et 
auctoris tempori supparem codicem integrum atque 
genuinum ad nos usque pervenisse aegre feramus, 
textum tamen quam fidelissime esse restitutum, ita ut 
de vera lectione nusquam fere dubitandi locus sit, 
lectores libenter concessuros esse confidimus. 





Cum bibliopola petisset, exchaustis prioris editionis 
exemplaribus, ut Lambertus de novo in usum schola- 
rum ederetur, nostrum erat tantummodo textum pas- 

sim inspicere vel corrigere ; praesertim in prima parte, 
ubi auctorem Annales Hersfeldenses deperditos de- 
scripsisse omnes historiae periti iam sciunt. Irrepse- 
runt quidem in primam editionem additiones quaedam 
Erfordenses, quas iure Auctarium Sanpetrinum Er- 
fordense nomines, quae et in editione principe super 
codicem optimae notae, heu deperditum, superstructa, 
desunt, et in ceteris annalibus, quae simul ac Lam- 
bertus ex Hersfeldensibus fluxerunt, frustra quaerun- 
tur. Has additiones Erfordenses nunc in calcem 
novae editionis relegavimus. 

Tum accidit felicissimo casu ut nobis Monachii 
a. 1871 versantibus a v. cl. Föhringer offerretur co- 
dex quidam per Stephani Leopolder monachi Wesso- 
fontani manus exaratus, nunc inscriptus Cod. Bav. 
928 vel Cod. Lat. 1928 (cf. Catal. Codd. bibl. Mona- 
censis. Codd. Latin. I, 1, p. 238.), qui fol. 45 segg. 
praebebat Lamberti Annales in prima parte, quam ex 
Hersfeldensibus fluzxisse iam dieimus, fere integros, in 
secunda valde decurtatos, ut et illum sedulum seri- 
bam iam ex operis mole fatigatum fuisse eumque nil 
aliud nisi quod de vita auctoris reppererat annotasse 
videamus. Codex qui Stephano Leopolder praesto 
erat, valde similis est codiei 1, sive idem, sive copia 
quae ex eodem fluxit; nam editionem principem a 
monacho Wessofontano fuisse adhibitam, negandum 
est, cum reperiamus saepius leves diversitates, quae 
redeunt in ceteris Lamberti codicibus. Annotavimus 
ea, quae Stephani Leopolder copia praebebat sub 
sigla L. 

Quae viri doctissimi de Ranke, de Giesebrecht, 
Wattenbach, Lefarth, Delbrück de Lamberto egerunt, 
nil faciunt ad textum constituendum ; de fide, quae 
illi res gestas enarranti sit tribuenda, agunt; hoc 
tamen constat sententiam Hessi v. b. m. supra hac 
de re prolatam iam iam esse labefactatam. 

Prima! aetas ab Adam usque ad Noe, continens 
generationes 10, annos vero 1656. Quae tota perlit 
diluvio, sicut infantiam mergere solet oblivio. 

Secunda a Noe usque ad Abraham, generationes 
similiter complexa 10, annos autem 292. In qua 
linguarum facta est divisio. A pueritia namque 
homo incipit loqui posse post infantiam; quae et 
inde nomen accepit, quia fari, id est loqui, non 
potest. 

Tertia ab Abraham usque ad David, generatio- 
nes 14, annos quoque 942 continens.- Et quia ab 
adolescentia incipit homo posse generare, Matheus 
ab Abraham generationum sumpsit exordium. 

Quarta a David usque ad transmigrationem Babi- 
lonis, generationibus aeque iuxta Matheum 14, annis 
autem 483 porrecta. De ‚qua regum tempora coepe- 
runt, quia dignitas iuvenilis regno est habilis. 

Quinta deinde usque ad adventum Salvatoris in 
carne, generationibus et ipsa 14, porro annıs 588 
extenta. In qua, ut gravi senectute fessa, malis 
crebrioribus plebs Hebraea quassatur. 

Sexta, quae nunc agitur, nulla generationum 
vel temporum serie certa, sed ut aetas decrepita 
ipsa totius seculi morte finienda. Secula genera- 
tıonibus constant; et inde dicuntur secula, quod se 


1) Primam libri partem integram Lambertus ex Ann. Hersfeldensibus 
sumpsit; -de quorum fontibus v. Mon. SS. Ill. p. 18. Usque ad 
a. 741. pleraque ex Bedae et Isidori chronicis hausta sunt. 

sequantur. Abeuntibus enim aliis alia succedunt, 
quorum decursus per generationes et regna ita 
scribitur. 

Prima aetas continet creationem mundi. Primo 
enim die Deus in lucis nomine condidit angelos. 
Secundo in firmamenti appellatione creavit caelos. 
Tertio in discretionis vocabulo -speciem aquarum et 
terrae. Quarto luminaria caeli. Quinto animantia 
ex aqua. Sexto anımantia ex terra et primum homi- 
nem Adam. 

Adam 130. anno genuit Seth, a quo filii Dei. 
Seth anno 105. genuit Enos, qui coepit invocare 
nomeri Domini. Enos anno 90. genuit Cainan. Cai- 
nan anno 70. genuit Malalehel, qui interpretatur 

lantatio Domini. Malalehel anno 72. genuit lareth. 
men anno 162. genuit Enoch. Hunc nonnulla di- 
vina scripsisse, luda apostolo testante comperimus. 
Enoch anno 65. genuit Matusalam; post cuius ortum 
translatus est a Deo. Matusalam anno 187. genuit 
Lamech. Gigantes nati sunt. Et concupierunt filii 
Dei, id est Seth, fillas hominum, id est Cain. La- 
mech anno 182. genuit Noe, qui archam aedifica- 
vit. Noe anno 600. venit diluvium. Fuerunt autem 
ab Adam usque ad cataclısmum, id est diluvium, 
anni 1606. 

Secunda aetas continet annos 292. Sem anno 
2. post diluvium genuit Arfaxat, a quo Chaldaei. 
Arfaxat anno 35. genuit Sela, a quo Samaritae et 
Indi. Sela anno 30. genuit Heber, a quo Hebraei. 
Heber anno 34. genuit Falech. Turris aedificaba- 
tur. Falech anno 30. genuit Reu. Dii primum ado- 
rantur. Reu anno 32. genuit Saruch. Regnum Scy- 
tharum inchoat. Saruch anno 30. genuit Nachor. 
Regnum Aegiptiorum nascitur. Nachor anno 39. 
genuit Thare. Regnum Assiriorum et Siciniorum 
oritur. Thare anno 70. genuit Abraham. Semira- 
mis condidit Babiloniam et Zoroastres magicam 

reperit. Fuerunt autem anni ab Adam usque ad 
Abraham 1947. 

Tertia aetas continet annos 942. Abraham anno 
75. propter imperium Dei venit in terram Chanaan. 
Abraham anno 86. genuit Ismael, a quo Ismaelitae. 
Abraham anno 100. genuit Isaac. Isaac anno 60. 
genuit lacob. lacob anno 90. genuit loseph. Mem- 
phis in Aegipto conditur. loseph annis 110 vixit. 
Grecia segetes habere coepit. Hebraeorum servitus 
in Aegipto annis 147, et Cecrops Athenas condidit. 
Moyses annis 40 rexit Israel, sub quo Hebraei litte- 
ras habere coeperunt. losue annıs 26 rexit Israel. 
Ericthonius in Grecia primus lunxit quadrigam. 
Iudices a Moyse usque ad Samuel praefuerunt annis 
305. Othoniel annis 40 praefuit. Cathmus Theba- 
norum rex Grecas litteras invenit. Aoth annis 80 
praefuit. Ampbion musicus claruit. Debbora annis 
40. Primus Latinis regnavit Pıcus. Et Apollo medi- 
cinae artem invenit. Gedeon annis 40. Orpheus 
Linusque musiciı claruerunt. Abimelech annis 3. 
Iste 70 fratres suos occidit. Thola annis 30. Pria- 
mus regnavit in Troia. lJair annıs 22. Carmentis 
Latinas litteras reperit. lepte annıs 6. Hercules 
flammis se iniecit. Abessa annis 7. Bellum decen- 
nale Troiae surrexit. Aıalon annis 10. Hic in LXX 
interpretibus non habetur. Labdo annis 8. Capta 
Troia, Aeneas venit in Itallam. Samson annis 20. 
Ascanius Albam condidit. Heli sacerdos annis 40. 
Archa testamenti capitur, et regnum Siciniorum 
finitur. Samuel et Saul annis 32. Regnum Lacede- 
moniorum exoritur, et Homerus fuisse probatur. 

Quarta aetas continet annos 473. David annis 
40 regnavit. Carthago a Didone conditur. Gath, 
Nathan et Asaph prophetaverunt. Salomon annis 
40. Templum Hierosolimis aedificatur, annis 480 
egressionis ex Aegipto expletis. Ex apparet, 

Samuelem et Saulem 32 annos, et non 40 prae- 
fuisse. Roboam 17 annis regnavit. Regnum Israel 
et luda dividitur. Abia annis 3. Pontifex Abimelech 
insignis habetur. Asa annis 41. Aggeus, Amos, 
lIohel et lehu prophetaverunt, et Azarias. losaphat 
annis 25. Helıas, Helizeus, Abdias et Micheas pro- 
phetaverunt. loram annis 8. Edom recessit a luda 
et constituit sibi regem. Ochozias anno 1. Helias 
rapitur. Athalıa annis 7. lonadab, filius Rechab, 
sacerdos claruit. loas annis 40. Zacharias, filius 
loiadae, lapidatur. Amasias annis 28. Amos pro- 
pheta claruit in Israel. Ozias annis 52. Olimpias 
prima a Grecis constituitur. loatham annis 16. 
Esaias, Osee et lohel prophetaverunt, et Romulus 
nascitur. Achaz annis 16. Roma conditur, et Israel 
in Medos transfertur. Ezechias annis 29. Romu- 
lus 100 senatores constituit. Manasses annis 55. 
Numa duos menses adiecit, et Sibilla Samia cla- 
ruit. Ammon annis 2. Tullus in re publica censum 
exegit. losias annis 31. Thales phisicus claruit. 
loachim annis 11. Huius tertio anno Nabuchodo- 
nosor Judaeam cepit. Sedechias annis 11. Tem- 
plumm Hierosolimis incensum est. Fuerunt autem 
ab origine mundi usque ad terminum Iudaieci regni 
anni 3363. 

Quinta aetas continet annos 588. Hebraeorum 
captivitas annis 70. Iudith historia conscribitur. 
Darius annis 36. Hujius secundo anno templum 
Hierosolimis construitur, finitis 70 annis ludaicae 
captivitatis. Xerses annis 21. Herodotus historio- 
graphus agnoscitur. Artarxerses annis 40. Esdras 
legem incensam renovavit. Et Neemias Hierusalem 
restauravit. Darius, qui et Nothus, annis 19. Haec 
aetas habuit Platonem. Artarxerses, qui et Ochus, 
annis’26. Demostenes et Arestotiles praedicantur. 
Xerses, Ochi filius, annis 4. Xenocrates claruit, 
Darius annis 6. 

Alexander Macedo annis 12, qui Hierosolimam 
cepit. Huc usque regnum Persarum, dehinc Gre- 
corum. Alexander anno 5. Asiam obtinuit. Ptolo- 
meus, Lagi filius, annis 40. Machabeorum liber 
primus inchoavit. Philadelphus annis 38. LXX 
interpretes claruerunt. Euergetes annis 26. lesus 
Sapientiae librum composuit. Philopater annis 17. 
Machabeorum liber secundus inchoavit. Epiphanes 
annis 24. Romani Grecos obtinuerunt. Philometor 
annis 35. Hunc Antiochus superans, Iudaeos op- 
pressit. Et Scipio Afrıcam vicit. Euergetes annis 
29. Brutus Hispaniam subegit. Sother annis 17. 
Traces Romanis subiciuntur. Varro et Cicero na- 
scuntur. Alexander annis 10. Siria per Gabinium 
Romanis subicitur. Ptolomeus, Cleopatrae filius, 
annis 8. Salustius historiographus naseitur. Dioni- 
sius annis 30. Pompeius lIudaeam cepit. Cleopatra 
annis 2. Aegiptus Romanis subditur. Huc usque 
regnum Grecorum, nunc Romanorum. 


Iulius Caesar annis 5. Hic primus monarchiam 
tenuit, et ab hoc caesares appellatı sunt. 


Octavianus annis 56. Huius anno 42° dominus 
noster lesus Christus naseitur, completis ab Adam 
iuxta Hieronimum annıs 5199. 


Tıberius augustus annis 23. Huius anno 18. do- 
minus noster lesus Christus erucifixus est. 

Gaius annis 4. Matheus euangelium scripsit. 

Claudius annis 14. Petrus Romam, et Marcus 
Alexandriam petierunt. 


Nero annis 14. Petrus et Paulus cruci gladioque 
tradıtı sunt. 


Vespasianus annis 10. Huius anno secundo Titus 
Hierosolimam subvertit, templum solo stravit post 
annos primae aedificationis 1189, dominicae autem 
incarnationis 71. 

Titus annıs 2. Hiec facundus et pius fuit. 

Domicianus annis 16. lohannes apostolus in 
Pathmos relegatur. 

Nerva anno uno. lohannes Ephesum redıit et 
euangelium scripsit. 

Traianus annis 19. Simeon Hierosolimorum epi- 
scopus crucifigitur, et Johannes apostolus requiescit. 

Adrianus annis 21, Aquila interpres oritur. 

Antoninus Pius annis 24. Valentinianus et Mar- 
cion heretici agnoscuntur. 

Antoninus minor annis 19. Montanus Catafriga- 
rum auctor oritur. 

Commodus annis 13. Theodotion interpres ap- 
paruit. 

Aelius Pertinax anno 1. Nihil historiae habet. 

Severus Pertinax annis 18. Simachus interpres 
agnoscitur. _ 

Antoninus Caracalla annis 7. Quinta editio Hie- 
rusalem invenitur. 

Macrinus anno uno vel Marcus Aurelius Anto- 
ninus annis 4. Sexta editio Nicapoli reperitur, et 
Sabellius infelix oritur. 

Alexander annis 13. Origenes Alexandriae claruit. 

Maximianus vel Maximus annis 3. Hic perse- 
cutus est christianos. 

Gordianus annis 7. Fabianus episcopus Romae 
claruit. 

Philippus annis 7. Hic primus imperator chri- 
stianus fuit. 

Decius anno 1. Antonius monachus oritur. 

Gallienus et filius eius Volusianus annis 2. No- 
vatiana heresis oritur. 

Valerianus cum Gallieno annis 5. Ciprianus et 
Cornelius martirio coronantur. 

Claudius annis 2. Iste Gothos ab Illirico expulit. 

Aurelianus annis 5. Hic etiam persecutus est 
christianos. 

Tacitus anno 1. 





LAMBERTI ANNALES. 


Probus annis 6.. Manicheorum heresis oritur. 

Carus annis 2. Iste de Persis triumphavit. 

Diveletianus et Maximianus annis 20. Isti divi- 
nis libris exustis, vastari ecclesias, affligi et inter- 
fici christianos iusserunt. 

Maximinus, fillus Maximiani, Severus et Gale- 
rius anno 1. 

Constantinusannis 31. Cuius 16. anno Nicena sino- 
dus congregatur, dominicae incarnationis anno 318. 

Constantius et Constans annis 27. Reliquiae 
sancti Andreae sanctique Lucae euangelistae Con- 
stantinopolim transferuntur, et antropomorfitarum 
heresis oritur. Per idem tempus Athanasius et Maxi- 
minus, Treverorum archiepiscopus, atque Hilarius 
doctrina et fide cları habebantur. 

lulianus annis 2. Hic ex monacho paganus 
factus, christianos persecutus est. 

lovianus anno 1. Istecum omni exereitu christia- 
nus efficitur. 

Valentinianus annis 11, qui a Iuliano ob fidem 
Christi militia fuerat privatus. Et Gothi heretici 
facti sunt. 

Gratianus cum fratre Valentiniano annis 6. 'Am- 
brosius et Martinus episcopi claruerunt. 

Valentinianus cum Theodosio annis 9. Hieroni- 
mus in Bethleem toto mundo claruit. 

Theodosius annis 11. Sanctus lohannes ana- 
chorita claruit. 

Archadius cum fratre Honorio annis 13. lohan- 
nes Crisostomus et Augustinus episcopi claruerunt. 

Honorius cum Theodosio minore annis 15. Cyril- 
lus Alexandriae episcopus claruit. 

Theodosius minor, Archadii filius, annis 26. 
Ephesina sinodus Nestorium cum suis fautoribus 
Pelagianıs damnat, sub Celestino papa. 

Marcianus annis 7. Calcedonense concilium sub 
Leone papa 630 patrum agitur. 

Leo maior-cum Leone minore annis17. Aegiptus 
ab errore Dioscori liberatur. 

Zenon annis 17. Corpus Barnabae apostoli repe- 
ritur, et azephalorum heresis oritur. 

Anastasius 26 annis. Fulgentius episcopus claruit. 

lustinus maior annis 9. Azephalorum heresis 
abdicatur. 

Iustinianus annis 39. Huius sexto anno primus 
cyclus Dionisii inchoavit, dominicae incarnationis 
anno 532. 

Iustinus minor annis 11. Armenii fidem Christi 
susceperunt. 

Tiberius annis 6. Erminigildus rex Gothorum 
martirio coronatur. 

Mauricius annis 21. Gregorius papa Augusti- 
num archiepiscopum cum monachis Brittanniam mi- 
sit, ut genti Anglorum verbum Dei euangelizarent, 
dominicae incarnaitonis anno 596. 

Focas annis 8. Angli-Saxones fidem Christi 
susceperunt. 

Eraclius annis 36. Iudaei in Hispania christiani 
facti sunt. 

Eraclonas cuın matre sua Martina annis?. Pirrus 
regiae urbis episcopus a Theodoro papa dampnatur. 

Constantinus, Eraclii filius, menses 6. Paulus, 
Pirri successor, ob eandem vesanam doctrinam 
dampnatus est. 

Constantinus, Constantini filius, annis 17. Hic 
sextam sinodum congregavit. Cuius rogatu Agatho 
papa misit in regiam urbem legatos suos, in quibus 
fuit Iohannes, Romanae ecclesiae tunc diaconus, 
non longe post episcopus, pro adunatione facienda 
sanctae ecclesiae. Haec sexta sinodus Constan- 
tinopolim acta est. Ubi afluerunt episcopi 150, 
praesidente Georgio patriarcha urbis regiae et 
Machario urbis Antiochiae, et convicti sunt, qui 
unam voluntatem et operationem astruebant in 

Christo, falsasse patrum catholicorum dieta per 
lurima. Huc usque Beda*. 

A. D. 708. Cunrat rex de Brittannia Romam per- 
rexit, ibique attonsus ac monachus factus, in leiuniis 
et precibus ad diem pervenit ultımum. 

710. Pippinus, maior domus regnı Francorum, 
perrexit in Alemannıam. 

712. MortuusestHeriberdus,rex Langobardorum. 

714. Mortuus est Pippinus maior domus; cui 
successit Karolus, filius eius. 

715. Mortuus est Dagobertus rex; fultque pugna 
Francorum. 

716. Pugnavit Karolus contra regem Ratbodum. 

717. Pugnavit Karolus contra Francos in domi- 
nica die ante pascha. 

718. Vastavit Karolus Saxoniam plaga magna** 

719. Occisio Francorum ad Suessionis civitatem. 
| 720. Pugnavit Karolus contra Saxones. 

122. Magna fertilitas facta est. 

723. Karolus infirmatur. 

725. Karolus perrexit Andegavis. 

727. Sanctus Egbertus migravit ad Christum. 
729. Cometae stellae apparuerunt. 

731. Karolus vastavit ultra Liguram. 

732. Karolus pugnavit contra Sarracenos. 
733. Eclipsis facta est solıs. 

734. Karolus perrexit in Fresiam. 

735. Karolus vastavit Wascones. 

























* Tagobertus rex Francorum monasterium in Wizen- 
burck construxit anno Domini 623. regni sui 23, 
Anno dominicae incarnationis 705. Aldfridus rex 
Nordanembrorum, filius Oswi fratris sancti Oswaldi 
regis, obüt. 706. Inicium monasterii sancti Petri 
in Erphesfurdt, quod construxit Tagebertus rex 
Francorum in monte qui antea Merwigisburgk voca- 
batur, sed ab ipso Tagaberto Mons sancti Petri 
nuncupatus est. 

** Sanctus Bonifacius ordinatur episcopus 2. Kal, Dec. 

736. Beda, nobilis et praeclarus doctor, obiit. 
Initium Herveldensis monasterii. 

738. Karolus pugnavit contra Sarracenos in 
Gothia. 

739. Karolus Saxoniam iterum intravit, et fecit 
eos tributarios. 

740. Karolus Provinciam intravit usque in Mas- 
siliam. 

741. Karolus obiit, maior domus regni Franco- 
cum; cui successerunt Karlmannus et Pippinus, filii 
eius. Initium Altahensis monasterii. 

742. Karolus Magnus natus est*. 

744. Initium Fuldensis monasterii. 

746. Sanctus Burchardus ordinatus est episcopus 
primus in Wirziburg. 

747. Sanctus Wigbertus migravit a seculo. Karl- 
mannus Romae monachus factus est. 

750. Pippinus decreto Zachariae papae per 
unctionem sancti Bonifacii archiepiscopi rex appel- 
latus est, qui antea maior domus vocatus est; et 
Hildericus rex tonsoratus in monasterium mittitur. 

751. Zacharias papa obiit. Stephanus electus 
est atque occisus; et alter Stephanus electus atque 
consecratus est. 

753. Stephanus papa ad Pippinum veniens, de- 
fensionem petiit contra Haistulfum regem. 

754. Stephanus papa duos filios Pippini Karo- 
lum et Karlmannum unxit in reges. 

755. Sanctus Bonifacius martirio coronatur **. 

756. Organa primum missa sunt Pippino de 
Grecia. 

758. Pippinus Saxonibus superatis tributum im- 
posuit, ut 300 equos singulis annis persolverent. 


---— —- _ 2. 


* Sanctus Bonifacius cum Karlomanno magnam syno- 
dum habuit. 
** anno peregrinationis suae 40. 

764. Pippinus magnum conventum habuit in 
Carisiago; fuitque hıems durissima. 

765. Ruotgangus episcopus corpora sanctorum 
Gorgonii, Naboris et Nazariı de Roma advexit. 

766. Victisunt Selavi in Weidahaburc a Francis. 

768. Pippinus rex acquisivit Equitaniam totaın, 
et inde revertens ad Sanctum Dionisium, 8. Kal. 
Octobris obiit, Karolo Magno et Karlmanno regnuım 
relinquens. - 

770. Berhta regina venit de Italia, et Desiderii 
regis fillam adduxit ın Franciam. 

771. Karlmannus obiit, fratri Karolo regnum 
relinquens. 

772. Karolus in Saxonia Eresburg expugnavit, et 
fanum eorum, quod vocabatur Irminsul, destruxit. 

773. Karolus ab Adriano papa invitatus, !Deside- 
rium regeın ın Papıa obsedit. 

774. Karolus Papiam cepit, et Desiderium regem 
in Franciam duxit. Eodem anno Saxones ecclesiam 
in Friteslare lignis et igne implentes incendere vole- 
bant; sed minime valebant. 

776. Saxones christiani effecti sunt*. 

778. Karolus pugnavit contra Sarracenos, et 
Saxones Loganahhi vastant. 

779. Sturm, abbas Fuldensis coenobii, obiit. 

781. Karolus Romam perrexit; ibique baptizatus 
est Karlomannus, filius eius, quem Adrianus papa 
mutato nomine vocavit Pippinum. Ibi quoque despon- 
sata est Ruodrut, filia eius, Constantino imperatori. 
Karolus divisit terram inter episcopos in Saxonia. 

782. Karoli comites occisi sunt a Saxonibus in 
loco qui dieitur Suntal. 





* 777. Dedicatio ecclesiae in Ordorf a beato Lullo 
in honore sancti Petri, 


1) Italiam ingrediens supplenda. 

783. Hildigart regina obiit; cui Fastrat successit. 

786. Sanctus Lullus archiepiscopus obiit; cui 
Richolfus successit. Et Karolus ad Italiam venit. 
Multa quoque visa sunt prodigia, signum enim 
crucis in vestimentis hominum apparuit, et sanguis 
e caelo terraque profluxit. 


787. Karolus Romam veniens, Beneventum pro- 
fectus est, et monasterium sancti Beredicti adiit. 
Et eclipsis facta est solis. 

789. Karolus subegit gentem Wilzorum. 

790. Karolus perrexit in Pannoniam. 

791. Karolus subegit gentem Avarorum. Et fun- 
data est ecclesia sancti Bonifacii in Fulda. 


792. Coniuratio Pippini contra patrem suum, 
quae per Fardolfum publicata est. Unde Pippinus 
attonsus in monasterium mittitur, ceterique omnes 
perditi, alıı decollati, aliı suspensi, miserabiliter sunt 
mortui. Et ipsı Fardolfo datum est coenobium sancti 
Dionisiı. 

794. Heresis Feliciana dampnata est in sinodo 
Frankonofurt; et Vastrath regina obiit. 


795. Adrianus papa obiit in nativitate Domini. 

798. Balthart abbas Herveldensis obiit. 

799. Leo papa, lingua truncata, exaecatus et de 
pontificatu eiectus, videns et loquens in Franciam 
venit ad Karolum, in locum qui dicitur Heristelle. _ 

800. Karolus a Romanis augustus est appellatus. 

801. Amarmurmulus rex Persarum elefantem 
unum cum aliis muneribus Karolo misit. 


803. Leo papa iterum venit in Franciam, et 
Saxones Transalbianı translati sunt in Franciam. 
805. Karolus, Karoli filius, Becheimos vastavit. 
807. Mortalitas maxima facta est in Fulda. 
810. Hohenburg castellum impositum est Albiae 
flumini ab imperatore Karolo contra Danos. 
811. Depositio Liutgeri episcopi. 

813. Richolfus archiepiscopus Mogontiacensis 
obiit; cui Haistolfus successit. Et pons apud Mo- 
gontiam incendio periit. 


814. Karolus Magnus imperator obiit; cui Ludo- 
wicus successit, qui episcopatum in Hiltinesheim 
construxit. 

815. Baugolfus abbas Fuldensis obiit. Et prae- 
ceptum est, ut omnes monachı cantarent cursum 
sanctı Benedicti. 

817. Ludowicus ıimperator Aquisgrani habuit 
sinodum, ibique ordinavit vitam monachorum. 


818. Ludowicus Imperator in Brittannia Norman- 
num regem vicit. 


819. Ludowicus Judith, fillam Welfi, in uxorem 
accepit. Et in Fulda dedicata est ecclesia. 


822. Inchoatio monasterii novae Corbeiae. 
824. Ludowicus contra Wivomarcum regem pu- 
gnavit, et Brittanniam vastavit. 


825. Wivomarcus occisus est in domo propria. 
Et Haistolfus Mogontiacensis archiepiscopus obiit; 
cui Otgarius successit. 


826. Hiltwinus ossa sancti Sebastiani in Galliam 
transtulit. 

829. Ludowicus imperator depositus est a filiis 
suis Luthario, Ludowico et Karolo. 


831. Bun et Raban abbates fundamentum eccle- 
siae sancti Wigperti foderunt 6. Idus Iulii, secunda 
ferıa. 

832. Corpus sanctı Aurelii in Germaniam dela- 
tum est, etHirsangıa fundata!. Coniuratio Ludowieci 
contra patrem suum. 


833. Regnum Francorum ad Lotharium est con- 
versum. 


1) Corpus — fundata, e/ in ed princ. et ap. L. leguntur, in reliquis 
codd. ul videlur desideranlur. 

834. Pippinus et Ludowicus patrem suum resti- 
tuerunt in regnum*. 

838. Coniuratio Ludowici iterum ad Francono- 
furt, et conversum est regnum ad patrem eius. 

840. Ludowicus insequendo filium venit ad He- 
rolfesfelt monasterium 6. Idus Aprilis. Ludowicus 
imperator obiit; cui filius eius Ludowicus successit. 

841. Lutharius bellavit contra fratres suos Lu- 
dowicum et Karolum ; in quo praelio pene ad inter- 
nitionem deleti sunt Franci, et Lutharius victus est; 
ubi et Adalbertus comes occisus est. 

842. Lutheri expulsus est a’regno, et Raban 
abbas de monasterio. 

843. Lutheri, T,udowicus, et Karolus pacem 
fecerunt. 

844. Lutharius rex regem Sclavorum Gestimu- 
lum oceidit. 

845. Ludowicus venit ad Herolfesfelt 2. Kalendas 
Novembris, et privilegia monachis dedit suoque 
sigillo munivit. Monachi quoque eiusdem Hervel- 
densis monasterii reconciliati sunt cum ÖOtgario 
archiepiscopo de decimis frugum et porcorum ex 
terra Thuringorum per fideles legatos domni Ludo- 
wici augusti, episcopos videlicet et praesides. 

846. Ludowicus, filius Ludowici, Pannoniam 
subegit, et Beheimos domum rediens vastavit. Bun 
abbas Herveldensis obiit; cui Brunwart successit. 

847. Otgarius archiepiscopus Mogontiacensis 
obiit; cui abbas Fuldensis Rabanus successit. Ab- 
batiam Waldo! suscepit. 

848. Ad Mogontiam habito sinodali concilio, 
Gotescalc? hereticus dampnatus est. 





* 836. Otgarius archiepiscopus ossa sancti Severi epi- 
scopi sibi delata transtulit in Erphesfurt, Thurin- 
giae civitatem, et in’alto monasterio reposuit 11. Kal, 
Novembris 3, 


1) post eum add. L. 2) inquo G L. 3) haec habet 2%, 

850. Dedicata est ecclesia sancti Wigberti 5. 
Kal. Nov. a Rabano Mogontiacensi archiepiscopo. 

852. Translatio sancti Lulli! in coena Domini. 

855. Ludowicus rex cum magno exercitu per- 
rexit contra Ratzıdum regem Maruhensium. Lutha- 
rius etiam rex tonsuram et monachicum habitum 
suscepit moriturus in Promia. 

856. Rabanus archiepiscopus obiit; cui Karolus 
successil. 

857. Karolus archiepiscopus in Mogontia ma- 
gnam sinodum habuit. 

858. Ludowicus rex Ludowicum, fillum suum, 
misit cum exercitu magno ad Abitritos*. 

859. Ludowicus et Karolus atque Lutharius, 
filius Lutharii fratris eorum, cum iuramento pacem 
fecerunt. 

861. Udo, Ernost, Berngerus, comites, et Walda, 
abbas Fuldensis, honoribus depositi sunt; Thiodo? 
abbas successit. 

863. Karolus archiepiscopus obiit; cui Liutber- 
tus successit. 

864. Ludowicus rex Ratzidum regem Marahen- 
sium sibi subegit. 

869. Lutheri rex a Benevento reversus Romam 
venit, ibique ab Adriano? dampnatus est. Qui do- 
mum rediens, pene cum suis omnibus periit. Eodem 
anno Thiodo, abbas Fuldensis, depositus, et Sige- 
hardus electus est, vir religiosus. 

875. Ludowicus rex obiit; cui filius eius Ludo- 
wicus successit. Brunwart Herveldensis abbas obiit; 
cui Druogo successit. 

876. Pugna iuxta Andarnaha facta est inter Ka- 
rolum et Ludowicum, Ludowici regis filium. 





* Karolus archiepiscopus quandam partem de reliquiis 
sarıctae Innocentiae transtulit ad Erphesfurt. 


1) archiepiscopi Mogonciacensis add. L. 2) cui Th. L. 3) papa 
add. L. 

879. Ludowicus rex, filius Ludowici regis, obiit; 
cui frater eius Karolus successit. 

887. Karolus de regno est eiectus, et Arnoldus 
electus. 

888. Karolus obiit. . 

890. Liutbertus archiepiscopus obiit; cui Sun- 
derolt successit. 

891. Sunderolt, archiepiscopus Mogontiacensis, 
occisus est; cui Hatto? successit. 

892. Arn episcopus oceisus est?. Et Druogo 
abbas Herveldensis obiit; cui Harderat successit. 

892. Praelium magnum factum est inter Baioa- 
rios et Ungarios. 

896. Arnoldus Romae imperator factus est. 

899. Arnoldus imperator obiit; cui Ludowicus, 
filius eius, successit. 

901. Harderat abbas Herveldensis obiit; cui 
Diethart successit. 

902. Sclavi vastaverunt Saxoniam. 

903. Adalbraht etEberhart et Heinrich oceisisunt. 

905. Cuonrat comes oceisus est ab Adalberto. 

906. Ungarii vastaverunt Saxoniam. 

907. Adalbertus comes occisus est, iubente Lu- 
dowico rege. 

908. Liutboldus dux occisus est ab Ungariis. 

909. Burchardus, dux Thuringorum, oceisus est 
ab Ungariis. 

910. Ludowicus rex pugnavit cum Ungariis, et 
victus est. 

911. Ungarii vastaverunt Franciam. 

912. Ludowicus rex obiit; cui Counradus suc- 
cessit. Hatto archiepiscopus Mogontiacensis obiit; 
cui Hereger successit. 

914. Otto Saxonicus comes obiit. 
915. Ungarii vastando venerunt usque in Fuldam. 


1) primus add. L. 2) a Nortmannis add. L. 

918. Cuonradus rex fuit ın Herolfesfelde. 

919. Cuonradus rex obiit; cui Heinricus Saxo 
successit. 

924. Heregerarchiepiscopus Mogontiacensis obiit; 
cui Hildibertus! successit. Abbatiam? suscepit Ha- 
damarus. 

927. Diethardus iunior abbas Herveldensis factus 
est, cum senioris Diothardi consilio 3. 

928. Diothardus abbas iunior* episcopus® ordi- 
natus, et Burchardus abbas electus est. 

930. Diothardus® senior obiit. 

931. Heinricus rex Abotritos subegit. 

932. Diedo episcopus obiit’; cui Burchardus 

abbas Herveldensis successit. 

933. Megingoz abbas Herveldensis electus est. 

934. Heinricus rex Wucronin cum exereitu fuit. 

935. Magna sınodus fuit in Erphesfurt®. Eodem 
anno Heinricus rex obiit; cui filius eius Otto? suc- 
cessit. 

936. Otto rex fuit in Herolfesfelde. Eodem anno 
ecclesia sancti Bonifacii exusta est. 

937. Eberhardus comes Heinricum, fillum Hein- 
rici regis, captum proiecit in vincula. 

938. Eberhardus et Gisilbertus occisi sunt. Hil- 
dibertus archiepiscopus Mogontiacensis obüt; cui 
Fridericus successit. 

942. Dedicata est ecclesia sancti Maximini!® in 
Treveris. 

943. Sinodus ad Bunnam congregata est. 

945. Nuntii Graecorum ad regem ÖOttonem ve- 
nerunt cum magnis muneribus in vigilia omnium Nor.1. 
sanctorum. 


1) abbas Fuldensis addunt 1*. 4. 5. 2) A. s. H. desunt 1. 28, L. 
3) consensu 1. 6. L. 4) Herveldensis add, 4. 5. 5) Hildese- 
mensis add. 4.5. 6) abbas add. L. 7) Wirtzburgensis add. L; 
Wirezeburgensis add. 2%. 4. 5, 6. 8) in qua u rex electus est. 
Cf. Vitam antiqu. $. Mathildis c. 7. SS. X. 577 9) deest L. 


10) episcopi add. L. 
2 

947. Etheit regina obiit; cui Adelheit successit. 

948. Sinodus ad Ingelemheim congregata est. 
cui Marinus legatus apostolicus praesedit. 

949. Iterum nuncii Graecorum ad regem Otto- 
nem cum preciosissimis muneribus venerunt in me- 
moria omnium sanctorum; et Otto rex dedit filiam 
suam Cuonrado ducıi. 

950. Factum est magnum praelium inter Baioa- 
rios et Ungarios. 

951. Otto rex perrexit in Italiam, et adquisivit 
Adelheidam reginam.. Et Berngerum regem sub- 
didit sibi!. 

953. Nimis crudelis dissensio exorta est inter 
Liudolfum?, regis fililum, et Heinricum patruum 
suum. Eodem anno obsessa Mogontia et Rossadal 
castellum, factaque est in illo loco magna pugna. 

954. Fridericus archiepiscopus Mogontiacensis 
obiit; cui Willihelmus, filius regis, successit. 

955. Otto rex Ungarios cum magno periculo sui 
suorumque magna caede prostravit in Lechfelt in 

Aug.natali sancti Laurenti; in quo etiam bello dux 
Cuonradus cum aliis multis occisus est. Heinricus 
quoque dux Baioariorum obiit. 

956. Ruodbertus archiepiscopus Treverensisobiit; 
cui Heinricus successit; et Hadamarus Fuldensis ab- 
bas obiit; cui Hatto successit. Eodem anno Liudol- 
fus in Italiam perrexit, eamque sibi subegit. Et? 
Megingoz Herveldensis abbas obiit; cui Hagano 
successit. 

957. Liudolfus in Italia est mortuus, et inde ad 
Mogontiam portatus et ad Sanctum Albanum se- 
pultus ®. 

958. Signum crucis in vestimentis hominum® 
apparuit. 


1) hic annus deest L. 2) Luitdolfum 1; Luitholfum L. 3) Liu- 
dolfus — Et des. L. 4) hic annus deest L. 5) habet L; 
deest 1 et alüs. 

959. Hagano abbas Herveldensis potestatem suam 
reliquit ob infirmitatem corporis sul; eoque vivente, 
Guntherus electus est in locum eius. 

960. Venerunt legati Rusciae gentis ad regem 
Öttonem, deprecantes, ut aliquem suorum episco- 
porum transmitteret, qui ostenderet eis viam veri- 
tatıs. Qui consensit deprecationi eorum, mittens 
Adalbertum episcopum fide catholicum, qui etiam 
vix evasit manus eorum!. 

961. Venerunt legati domni apostolici ad regem 
Öttonem, vocantes eum Romam in adiutorium lo- 
hannis papae. Filius eius? Otto secundus in regem 
ungitur Aquisgrani. 

962. Otto rex perrexit Romam, eumque lohan- 
nes papa gratanter suscipiens, honorifice super ca- 
thedram augustalem posuit, et benedictione atque 
consecratione sua imperatorem fecit?. Guntherus 
Herveldensis abbas obiit; cui Egilolf successit. 

963. Magna sinodus facta est Romae, cui Otto 
imperator praesidebat, cum multitudine magna epi- 
scoporum, abbatum, sacerdotum, clericorum ac 
monachorum; ibique deiectus est Benedictus? a sede 
apostolica. 

964. Berngerus rex obsessus est in monte sancti 
Leonis, ibique captus atque ın Babenberg ductus 
est cum Willa uxore sua®. 

965. Otto imperator de Italia venit. Brun archi- 
episcopus Coloniensis® obiüt; cui Folcmarus suc- 
cessit. N 

966. Otto imperator tercia vice Romam venit. 

967. Otto imperator misit legatos suos ad Willi- 
helmum archiepiscopum et alios principes, ut Otto- 
nem fillum suum cum omni dignitate regali ad 
Itallam mitterent. Quem ipse suscipiens Romam 


1) hic annus deest L. 2) Venerunt — eius des. L. 3) Otto — 
fecit des. L. 4) papa quintus add. L. 5) hic annus deest L. 
6) deest 1. 

>E 

derduxit, ut papa lohannes posterior imperatorem 
faceret; "quod et libenter fecit!. 

968. Willihelmus archiepiscopus Mogontiacensis? 
obiit; cui abbas Fuldensis Hatto successit. Abba- 
tiam vero? suscepit Wernherus. 

969. Hatto archiepiscopus Mogontiacensis obiit'; 
cui Rutbertus successit. 

970. Egilolfus Herveldensis abbas obiit; cui 
Gozberdus successit. 

971. Exustum estfamosum templum inDornburg. 

972. Ottoni iuniori imperatori missa est Theo- 
phanu ab imperatore de Graecia. Eodem anno Otto 
senior imperator cum iuniore Öttone de Italia per- 
rexit in Franciam°. 

973. Otto imperator senior cum iuniore venit 
Quidelinburg, ibique celebravit sanctum pascha 10. 
Kalendas Aprilis. Illucque venerunt legati plurima- 
rum gentium, id est Romanorum, Graecorum, Bene- 
ventorum, Italorum, Ungariorum, Danorum, Scla- 
vorum, Bulgariorum atque Ruscorum, cum magnis 
muneribus.. Eodem anno Otto imperator senior 
obiit in Mimelieba Nonis Mai; cui filius eius secun- 
dus Otto successit. Sanctus Oudalricus episcopus 
obiit®. 

974. Heinricus, dux Baioariorum, et Abraham 
episcopus cum Bolisclaione et Misichone inierunt 
contra imperatorem pravum consilium. At impe- 
rator, tali nefando comperto consilio, congregavit 
omnes principes suos, et quid inde faceret, con- 
situm petiit. Qui dederunt ei consilium, ut mitte- 
ret ad ducem Heinricum et Bopponem episcopum ’? 
et Gebehardum comitem, eosque ad placitum in- 
vitaret per edictum. Qui sine dilatione, Deo do- 
1) hic annus deest‘L. 2) deest 1. 3) Fuldensem add. L. 
4) L. pro his verbis dal: Hatto Mogontiae archiepiscopus hoc anno a 
muribus devoratus in Reno perhibetur. 5) Eodem — Franciam 


deesi L. 6) fotus annus deest L.; S. O. e. o, des. 1. 7) Wirz- 
burgensem. 

nante, dedit se in potestatem imperatoris. Eodem- 
que anno zen imperator contra Haroldum in 
Scleoswig!. 

975. Otto imperator habuit magnum conventum 
in Wehmare?. Eodem anno? imperator Beheimos 
vastavit et concremavit. 


976. Otto imperator perrexit ad Baioariam, at- 
que Heinricum ducem expulit, Ottonique duci Baioa- 
riam commendavit. 

977. Imperator cum magno exercitu perrexit ad 
Beheimos, et maximam partem terrae illius incen- 
dio concremavit. Ipse quoque Heinricus cum altero 
Heinrico invaserant Bazowam®. Quod iınperator ut 
audivit, festinato exercitum illo movit urbemque 
obsedit, et Heinricum ducem ad suam gratiam re- 
cepit, atque in Franciam perrexit°. 


978. Ad imperatorem Ottonem venit in pascha 
Bolislawo; qui honorifice susceptus magnisque mu- 
neribus ab imperatore oneratus, rediit domum. 
Aderat et Heinricus cum altero Heinrico, qui com- 
prehensi in exilium missiı sunt. Eodem anno Liu- 
theri rex cum electo numero militum repente invasit 
Aquisgrani palatium, seditque ibi tribus diebus. At 
Otto imperator festinato cum exercitu insecutus est 
Liutharıum usque in Sigonem® fluvium et usque ad 
Sancti Dionisii coenobium ; eumque non adprehen- 
dit, quia fugiendo evasit. 

979. Gero comes a Waldone quodam accusatus, 
dum eum in singuları certamine occidisset, ipse 
tamen ab imperatore decollatus est”. 

980. Otto imperator perrexit in Italıam. Et? 
Gozbertus abbas? ecclesiam construxit in Ordorf. 
981. Adalbertus Magadaburgensis archiepiseopus 





1) fotus annus deest L. 2) Weimar. 3) imp. — anno des. L. 
4) Passau. 5) Ipse — perrexit des. L. 6) Seine. 7) anni 
978. 979 des. L 8) Otto — Et des. L.L 9) Herveldensis add. L. 

obiit; cui Hisillarius successit. 
Domini Romae celebravit!. 

982. Destructus est episcopatus in Mersiburg, 
miraeque magnitudinis? aedificium cecidit in Maga- 
daburg. Eodem anno Otto imperator valde pericu- 
losum habuit praelium cum Sarracenis in Calabria, 
in quo praelio occisus est Heinricus, Augustensis 
ecclesiae episcopus, cum aliis plurimis episcopis. 
In quo etiam praelio Idus lulii occisi sunt milites 
fortissimi, id est Udo, Gebehardus, Guntherus, 
Bertholdus, cum aliis multis, et Otto dux atque 
Wernherus abbas Fuldensis. Ipse imperator vita 
comite vix evasit. 

983. Otto secundus imperator Romam post male 
gestas res regressus® obiit, ibidemque sepultus est. 
Heinricus dux Baioariae regnum invasit; sed a prin- 
cipibus est reprobatus. 

984. Filius imperatoris, tertius Otto, patri suc- 
cessit in regnum, unctus in regem Aquisgrani a 
Iohanne Ravennati episcopo. 

985. Gozberdus? abbatiam reddidit; cui Bern- 
harius successit. 

986. Otto rex puer Boemiam’ vastavit, sed Misi- 
conem cum muneribus obviam suscepit. 

987. Iterum rex Boemiam intravit, et eam ad 
dedicionem coegit®. 

988. Aestatıs fervor nimius. Rupertus archi- 
episcopus Mogontiacensis obiit; cuı Willigisus suc- 
cessit. 

989. Theophanu imperatrix Romam perrexit, 
omnemque illam regionem regi subdidit”. 

991. Theophanu imperatrix obiit. Ignis® de Reno 
ascendit et villas proximas absumpsit. Gotehardus 
monachus factus est. 


1) Imp. — cel. des. L. 2) eciam add. L. 3) 6. Idus Decem- 
bris add. 2%, 4) Hersfeldensis add. L.; Hirsfeldensem add. 5. 6. 
5) sie 1. L.; boheimos alii. 6) hie annus deest L. 7) annus 
hic deest L. 8) Eodem anno ignis L. 


Imperator natalem 

992. Otto rex Brandenburg obsedit?!. Gerdah Hil- 
desheimensis episcopus obiit; domnus Bernwardus, 
regius cancellarius, in divinis et humanis rebus sol- 
lertissimus, successit, 18. Kal. Febr. ordinatus ?. 


994. Wolfgangus® Ratisponensis episcopus obiit; 
cui Gebehardus successit. Filii Heinrici comitis, 
Heinricus, Uoto, Sigifridus, contra pir atas pugnant; 
quorum unus occisus, duo sunt capti®. 

995. Maiolus abbas obiit. 

996.. Otto rex contra Crescentium Romam venit, 
ubi et Brunonem in sede apostolica constituit, a 
quo et ipse imperator factus est®. Gotehardus abbas 
factus est ın Altaha. 

997. lohannes, Placentinus episcopus , sedem 
apostolicam invasit consilio Crescentii®. Adalbertus 
episcopus martirizatur”. 

998. Crescentius ab imperatore decollatus, cum 
duodecim suis ante Urbem suspenditur. lohannes 
pseudopapa creatur®, 

999. Bruno papa, qui et Gregorius, obiit; cui 
Gerbertus, qui et Silvester, successit®. Adelheit 
imperatrix obiit. 

1000. Imperator! ossa Karoli Magni Aquisgrani, 
a pluribus eo usque ignorata, invenit. Gaudentius, 
frater Adalberti martıris, in Praga archiepiscopus 
constituitur. 

1001. Imperator ! natalem Domini Romae cele- 
bravit. 

1002. Otto III. imperator obiit; cui Heinricus 
Baioarius successit. Eggihardus marchio, regni 
usurpator, Poledi occisus est !?. 


1) Otto — obsedit des. L. 2) obiit, cui Bernwart successit 1. L. 
3) Sanctus W. L. 4) Filii — capti des. L. 5) Otto — est des. L. 
6) lohannes — Crescentii des. L. 7) Sanctus A. archiepiscopus 
Bragensis martirisatur L. 8) hic annus deest L. 9) Bruno — 
successit des. L. 10) Otto tercius imp. Z. 11) Otto imp. L 
12) E. — est des. L. 

1003. Plerique principes a rege deficiunt; sed 
post modicum correcti, in gratiam recipiuntur. 

1004. Miserandum Papiae incendium. Brun!, fra- 
ter regis?, qui electioni eius aliquamdiu restiterat, 
in gratiam eius rediit. 

1005. Bernharius abbas Herveldensis obiit; cui 
Gotehardus successit?. 

1006. Guntherus, nobilis vir de Thuringia, mo- 
nachus factus est Herveldiae; sed postea ad Altaha 
transivit, consilio Gotehardi abbatis. Fames? valida. 

1008. Nothger Leodiensis episcopus obiit; cui 
Baldaricus successit. Guntherus® monachus here- 
mum petivit. 

1009. Ecclesia maior Mogontiae, quam Willi- 
gisus construxerat, incensa est ipso die consecra- 
tionis suae. 

1010. Ansfridus Traiectensis episcopus obiit; 
cui Adelboldus successit. 

. 4011. Willigisus Mogontiae archiepiscopus obiit; 
cui Erchenbaldus® successit. Abbatiam Brantho 
suscepit. 


1012. Ecclesia maior in Babenberg ab Eber- 
hardo, primo eiusdem sedis episcopo, consecrata 
est. Gotehardus abbatiam Herveldensem reliquit; 
cui Arnoldus successit. 

1014. Heinricus rex cum Cunigunda regina im- 
periale nomen suscepit. 

1015. Imperator ad Polenos cum exercitu abiit”. 

1016. Grando magna fuit, et multi fulmine 
exusti sunt., 

1017. Megingoz Treverorum episcopus obiit; cui 
Boppo successit, Imperator contra Polenos iterum 
exercitum duxit®. 


1) Eodem anno B. L. 2) Heinrici add. L. 3) postea sanctus 
add. L. 4) Eodem anno f. L. 5) nobilis add. L. 6) Ful- 
densis abbas add. 4. 5. 6; L. sequentia sic habel: Brantho abb. susc. 
Fuldensem. T) hic annus deest L._ 8) Imp. — duxit des. L. 

1019. Imperator papam! Babenberg suscepit ho- 
spitio. 

1020. HeribertusColoniensisarchiepiscopus obiit; 
cui Pilegrinus successit. Erchenbaldus Mogontiae 
archiepiscopus obiit; cui Aribo successit. 

1021. Ingens terrae motus factus est in Baioaria. 

1022. Gotehardus episcopus factus est Hilde- 
nesheim ?, 

1023. Gero episcopus Magadaburgensis obiit; 
cui Hunfridus successit. Brantho, abbas Fuldensis, 
episcopus factus est Halberstatensis; Richardus ab- 
bas Fuldensis successit?. 

1024. Heinricus secundus rex, primus? impera- 
tor obiit; ‚cui successit Cuonradus. 

1027. Cuonradus rex imperator factus est in 
pascha. Gevehardus, frater imperatoris, coactus 
est ex laico clericus fieri?. 

1028. Heinricus, imperatoris filius, rex factus 
est Aquisgrani per Pilegrinum Coloniensem archi- 
episcopum ®. 

1029. Bruno Augustensis episcopus obiit; cui 
Eppo successit. Wernherus Argentinae episcopus 
obiit; cui Willihelmus successit. 

1030. Cuonradus i Imperator Ungariam cum exer- 
citu intravit®, 

1031. Arnoldus abbatiam Herveldensem perdi- 
dit; cui Bardo successit. Sed is post dimidium an- 
num Ariboni Mogontino archiepiscopo defuncto suc- 
cessit; Ruodolfus vero abbas Herveldensis successit”. 

1032. Arnoldus, amissa abbatia Herveldensi, 
obiit in Gellingin®. 

1) I. Heinricus p. Tohannem vicesimum L. 2) sic 1. L. Ali: 
Domnus Bernwardus Hildenesheimensis episcopus obiit [12. Kal. 
Decembris add. 4. 5], cui Gotehardus Altaha abbas successit [4. Non. 
Decembris ordinatus add. 4. 6; cui sanctus G. successit 22), 3) sic 1. 
L. 6; R. factus est a. F. alü. 4) sic 1. 6; r. p. des. L.; primus 
deest alüis, 5) Gev. — fieri des. L. 6) Aic annus deest L. 
7) sic L. eti. (ubi sus.); abbatiam iterum suscepit alü, quorum unus 4 


abb. Herveld. 8) Gellingen, Göllingen, monasterium olim, nune vicus, 
ad Wipperam prope Francohusam, in principatu Schwarzburg-Rudolstadt. 

1033. Cunigund imperatrix obiit. Imperator exer- no 
citum duxit in Burgundiam contra Uodonem'. pe 

1034. Albuwinus, praepositus Herveldensis, ab- Ra 
bas factus in Niunburg?. 

1025. Ruodolfus, abbas Herveldensis, ordinatur tio 
episcopus Podelbrunnon?; cui Meginherus, vir vene- mu 
rabilis, successit. vir 

1036. Piligrinus Coloniensis archiepiscopus obiit; O0C« 
cui Herimannus successit*. 

1037. Incensum est monasterium Herveldense. pra 
Gozelo dux Odonem comitem occidit, et cum eo ad per 
sex milia® homines. pro 

1038. Gotehardus Hildenesheimensis episcopus 
obiit; cui Diotmarus successit. ceui 

1039. Cuonradus imperator obiit Traiecti feria epi: 
secunda°® in pentecoste; cui Heinricus tertius, filius Cui 
eius, successit. Richardus abbas Fuldensis obiit; suc 
cui Sigewart successit. Regenbolt Spirensis episco- 
pus obiit; cui Sibicho successit. bra 

Aus. 1040. Heinricus rex in Boemiam duxit exerci- cep 
ı tum, ibique Werinherus comes et Reginhart signifer tanı 
31. Fuldensis cum aliis multis occisi sunt. pro 

Petrus Ungariorum rex a suis expulsus, ad re- run: 
gem Heinricum confugit, petens auxilium®. nup 

Eberhart episcopus? Babenbergensis obiit; cui ban 
Suitgerus successit. Dedicata est cripta Hervelden- sup! 
sis, atque in eam translatae sunt reliquiae sancto- Petı 
rum confessorum Wigberti et Lulli. sens 

1044. Heinricus rex secundo Boemiam ingres- con! 
sus, ducem eius in dedicionem accepit, Prenzlao 

s 

* Eodem anno aedificatum est monasterium Scotho- = : 
rum in Erfordia per domnum Waltherum de Glis- 

berg; ibidem sepultus add. 4. 5. 
1) Imp. — U. des. L. 2) ad Salam. 3) in Podelbrunen L. 1) Ve 
4) deest 1. 6; Gozelo — homines des. L. 5) f. s. des. L. a. V. 
6) a. 1041. Herimannus et Annales Altah. 7) ep. praebet 1. L.; Pader 
deest ceteris. 4) Ob 

nomine, terramque eius sibi tributariam fecit. Inde 
per Baioarıam regressus, festum sancti Michahelis 
Ratisponae celebravit. 

Ouban, qui Ungariorum regnum invaserat, erup- Sept. 
tionem in fines Baioariorum et Carentinorum fecıt, ai 
multamque praedam abegit. Sed Baioarii coadunatis 
viribus insecuti, praedam excusserunt, multisque 
occisis, reliquos in fugam coegerunt'. 

1042. Rex, prima expeditione i in Ungariam facta, Su8- 
praedictum Ouban fugavit, usque ad fluvium Raban pr 
pervenit, tres urbes maximas cepit, acceptoque a 
provincialibus iureiurando, in pace remeayvit. 

‚HerimannusMimigardenvurtensisepiscopusobiit; 
eui Ruotbertus successit. Heriberdus Eihstatensis 
episcopus obiit; cui frater eius Gezman successit. 
Cui post aliquot ebdomadas defuncto Gebehardus 
successit. 

1043. Rex incarnationem Domini Goslariae cele- 
bravit. Illuc dux Boemicus adveniens, benigne sus- 
ceptus a rege, et honorifice aliquamdiu habitus, 
tandem in pace est dimissus. Ibi inter diversarum 
provinciarum legatos, legatı Ruscorum tristes redie- 
runt, quia de filia regis sul, quam regi Heinrico 
nupturam re certum repudium reporta- 
bant?. Ibi? quoque legati regis Ungariorum pacem 
suppliciter orant, sed non impetrant, quoniam rex 
Petrus, quem Ouban per vim regno expulerat, prae- 
sens erat, suppliciterque Heinrici regis auxilium 
contra illius violentiam implorabat. 

Sigewart Fuldensis abbas obiit; cui Rohingus 
successit. Gisla imperatrix obiit, est Spirae sepulta 
est‘, 

Rex, secunda expeditione in Ungarios facta, prae- 


1) Vere a. 1042. Herim. et Ann. Altah. 2) Cf. Ann. Altah. ad h. 
a. V. Karamsin hist. Russiae II. ann. p. 19. 3) Ann. Altah. eos 
Paderbrunnae mense Maio (in pentecoste) regem adiisse dieunt. 
4) Obiit.d, 15. Februar.; vid. Wedekind Not. T. 2. fase. 8. p. 407. 

dictum Ouban ad placitam sibi pactionem coegit, 
acceptisque ab eo de pace iuramentis et obsidibus, 
reversus, nuptias celebravit in Ingelenheim in con- 


‚iunctione Agnetis, filiae Willihelmi comitis Picta- 


vorum. 

1044. Rex nativitatem Domini celebravit Treve- 
ris. Ibique omnes, qui in regiam maiestatem deli- 
querant, crimine absolvit, eandemgüe legem per 
totum regnum promulgavit, ut omnes sibi invicem 
delicta condonarent. 

Gozelo dux Luteringorum obiit; cuius filius Go- 
tefridus, nobilissimae indolis iuvenis atque in re 
militariı admodum exercitatus, quia ducatum patris 
non potuit obtinere, arma contra rem publicam 
corripuit, Adalbertum ducem, quem rex patri eius 


‚subrogaverat, praelio victum occidit, caedes homi- 


num et depopulationes agrorum quam maximas fe- 
eit, loca omnia usque ad Renum, praeter ea quae 
vel murorum praesidio hostilem impetum subterfu- 
giebant vel se data pecunia redemerant, in cinerem 
Maar 

Rex, tercia expeditione in Ungariam facta, prae- 
"ala Ouban vicit! et expulit, Petroque regnum 
restituit. 

Hazecho Wormaciae episcopus obıit; cui Adal- 
gerus successit; cul itidem paulo post humanis 
rebus exempto, Arnoldus successit. Diotmarus Hil- 
dinesheimensis episcopus obiit?; cui Azelinus suc- 
cessit. 

1045. Dux Gotefridus a rege in dedicionem ac- 
ceptus, in Gibekestein missus est custodiendus, sic- 
que regnum brevi tempore quietum et pacatum 
mansit. 

Petrus Ungariorum rex Ouban, aemulum atque 
insidiatorem regni sul, captum decollavit°. 


1) D. 5. Iul. a. 1044. secundum Herimannum; cf. Ann. Altah, 
2) cf. Wedekind |. c. 3) Quod a. 1044, narrant Elerim, et A. Altah. 

Brun Wirciburgensis episcopus vbiit; cui Adal- 
bero successit. Cathelo Citicensis episcopus obiit; 
cui Eppo successit. Adalbrandus Premensis archi- 
episcopus obiit; cui Adalbertus successit. 


1046. Rex nativitatem Domini Goslariae celebra- 
vit; ubi et socrus eius de Pictavis? cum primoribus 
gentis suae aderat. 


Petrus rex Ungariorum ab Andrea propinquo 
suo dolo circumventus caecatur. 

Eggihardus marchio subitanea morte praefoca- 
tus, ınteriit. Drutmarus abbas Corbeiensis obiit; 
cui Ruothardus successit. 

Dux Gotefridus custodia absolutus, dum vide- Mai. 
ret, nec intercessionem principum, nec dedicionem, m 
quam sponte subierat, sıbi aliquid profuisse, et rei 
indignitate et inopiae familiarıs taedio permotus, 
bellum rursus de integro sumpsit?. Inter alias, quas 
rei publicae intulit clades, Neumago? domum regiam 
miri et incomparabilis operis incendit, civitatem 
Verdonensem cepit, maiorem in ea ecclesiam con- 






cremavit. Sed post modicum facti in tantum poeni- Ocı. 


tuit, ut publice se verberari faceret et capillos suos, 
ne tonderentur, multa pecunia redimeret, sumptus 
ad reaedificandam ecclesiam daret, et in opere cae- 
mentario per se ipsum plerumgue vilis mancipii 
ministerio functus deserviret. 

1047. Rex nativitatem Domini Romae celebra- 
vit*, ubi- tribus depositis qui sedem apostolicam 
contra ecclesiasticas regulas invaserant, Suitgerum, 
Babenbergensem episcopum, vicarium apostolorum 
constituit. A quo ın die sancto ipse vicissim cum 
Agnete regina imperiali nomine et honore est dona- 





1) Agnes, filia Ottonis Wilhelmi comitis Burgundiae, uxor Wil- 
helmi Il. comitis Pictaviae, mater Agnetis, uxoris Heinriei 11]. im- 
peratoris, 2) bellum — sumsil. Ita Sallust. Iug 20, 5. 83, 1. Taecit. 
Ann. 2, 45. Hist. 2, 42, 3, 43—69. 5, 25. 3) Nimwegen, 4) ef. 
Wedekind Noten 2, &, p. 407. 

tus. Inde Beneventum vicinasque regiones peragrans, 
sanctum pascha in redeundo Mantuae celebravit, 
ascensionem in Augusta; ubi Epponi episcopo de- 
functo Heinricum subrogavit. Deinde exercitum 
navaleım per Renum duxit in Fresiam contra Gote- 
fridum eiusque adiutorem Diodericum, ibique duas 
urbes munitissimas cepit, RKinesburg! et Fleer- 
dingen. 

Suitgerus papa, qui et Clemens, obiit, et Baben- 
berg sepultus est. Rohingus abbas Fuldensis obiit, 
qui eodem anno Romae ın nativitate Domini con- 
secratus fuerat a Suitgero papa. Guntherus here- 
mita obiit?. 

1048. Imperator nativitatem Domini Polethe ce- 
lebravit. Ibi legati aderant Romanorum, Suitgeri 
papae obitum nunciantes? eique successorem postu- 
lantes. Quibus imperator Bopponem Prisniensem ® 
episcopum assignavit, Babenbergensem vero epi- 
scopatum Hezekin® cancellario contradidit. 


Festum sanctı Michahelis imperator iterum Po- 


®°. jethe celebravit. Ibi postero die Dietmarus comes, 


frater ducis Bernhardi, cum a milite suo Arnoldo 
accusatus fuisset de inito contra imperatorem con- 
silio, congressus cum eo, ut obiectum crimen manu 
propria purgaret, victus et occisus est. 

Ekbertus Fuldensis abbas factus fuerat statim 
post nativitatem Domini. 

1049. Imperator nativitatem Domini Frisingae 
celebravit. Ibi iterum legati Romanorum, Bopponis 
papae morte nunciata, rectorem Romanae ecclesiae 


1) ar in laeva Rheni rip. 2) Guntherus eremita obiit ann. 
1045. d. 9. Oct. vid. Wedekind Noten 2, 8. p. 400 sq. 3) Sed 
ir iam antea ÜClementis Il. mors nuntiata fuisse videtur, 
4) Brixiensem, qui Damasi Il. nomen assumsit, et a d. 17, Iul. ad 
8. Aug. 1048. quo Palestrinae mortuus est, sanclam sedem occupavit; 
ef. Höfler Päpste I, 270. 271. 5) Herimanno Hacilinus; idem nomen 
est quod Hartwigus. 

postulabant. Quibus imperator Brunonem Tholosae ! 
episcopum dedit. 






1050. Leo papa propter componendum statum (#9. 


ecclesiarum et pacem Galliis® reddendam Roma... 
egressus, Mogontiae sinodum celebravit, praesi- 
dente? imperatore cum 42 episcopis. Ubi Sibecho 
Spirensis episcopus de criminibus, quibus accusaba- 
tur, sacra communione se purgavit; et dux Gotefridus 
interventu papae et principum gratiam imperatoris 
obtinuit. Expleta sinodo, imperator expeditionem 
movit super Balduwinum; papa vero reditum eius 
Aquisgrani expectavit. 


1051. Imperator nativitatem Domini Wormaciae 
celebravit?; ubi Leo papa ei valefaciens, medio- 
criter compositis et causis ecclesiasticis et regni 
negociis, Romam reversus est, abducens secum 
Gotefridum ducem et fratrem eius Fridericum, qui 
Gebehardo postmodum in sedem apostolicam suc- 
cessit; item alıos quam plures, tam clericos quam 
laicos, in re militarı probatissimos, quorum virtute 
Nortmannis, qui Apuliam occupaverant, obviam ire 
parabat. 

Consecrata est ecclesia in Goslare® ab Heri- 
manno Coloniensi archiepiscopo. 


Imperator pentecosten celebravit Podelbrunnum. Mai. 


Ubi Bardo archiepiscopus, ad missam habito ser- !?. 
mone, obitum suum instare praedicens, orationi 
fidelium se commendavit; qui eodem mense deces- 
sit, eique Liutpoldus successit. 

Dietericus Constantiensis episcopus obiit; cui 


1) Tullensem. 2) Gallias noster Germaniam Alpibus Rhenoque 
propinquam intelligit. 3) Alüi scriptores hanc synodum rectius 
referunt ad mensem Novembr. a. 1049, 4) Imperator neque a. 
1051. (1050.) neque a. 1050. (1049,) nativitatem Domini Wormatiae 
celebravit; illo Goslariae (Herim.) vel Polithe (Ann. Altah.), hoc vero 
Polithe (A. Alt), quo tempore papa Leo iam in itinere erat festum-- 
que sacrum Veronae exegit (Herim.). Quae hic narrantur ad a. 1054. 
(1053.) pertinent. 5) Gl! Ann. Saxo a. 1050. 

Rumolt successit. Hunfridus Magadaburgensis epi- 


m. obiit ; cui Engilhardus successit. 


'Natus est imperatori filius Heinricus quartus rex, 


_3.Idus_Novembris!.. 


ug 


\ 


e 


1052. Imperator nativitatem Domini Polethe? 
lebravit. Ubi filio suo Heinrico, adhuc catecu- 








‘mino, principes regni sub iuramento fidem pro- 
1051. mittere fecit. Pascha celebravit Coloniae®, ibique 
31 präedictus puer ab Herimanno, eiusdem civitatis 

archiepiscopo, baptizatus est. 


Ruodolfus Podelbrunnensis episcopus obiit; cui 


Immed successit. 


1053. Imperator nativitatem Domini Goslariae® 


celebravit, ubi et Immed consecratus est a Liutpoldo 
archiepiscopo. Ibi quoque per Gotefridum ducenı 
heretici deprehensi sunt et suspensi. 


Leo papa profectus contra Nortmannos, con- 


serto cum eis prope Beneventum praelio5, et fugi- 
entibus statim in prima congressione Longobardis, 
Teutonici omnes pene ad unum interfecti sunt. Ipse 
quoque obsessus est in Benevento, et vix tandem 
post multas tribulationes obsidione liberatus, cunctos 
dies, quibus supervixit tantae calamitati, in luctu et 
moerore egit. 


Eo tempore Fridericus, frater Gotefridi, Roma- 


nae ecclesiae archidiaconus, Constantinopolim, apo- 
stolicae sedis functus legatione, abierat. Ubi indicta 
sinodo cum imperatorem Constantinopolitanum et 
patriarcham evocasset, et ılli primatus sui maiesta- 
tem vendicantes, dicto obtemperare dedignarentur, 
egressus urbem, sandalia sua more apostolorum 


publice super eos excussit®. 


1) a, 1050. Herim. 
lariae. Lambertus hic semper uno anno a vero recedit. 


Quo facto, tantum 


2) secundum Herimannum et Ann. Alt. Gos- 
3) a. 1051. 


4) Anno praeterito, hoc vero Wormatiae; quod l,ambertus in a. 1051. 


retulit, duo Leonis itinera non discernens. 
tellam. 
ibi usque ad d,. 12, Mart. a. 1054. mansit, 


5) D. 18. lun. ad Givi- 
Leo papa d. 23. eiusdem mensis Beneventum se contulit, et 
6) Act. 13, 51. 

terrorem omnibus Constantinopolitanis incussit, ut 
imperator et patriarcha cum clero et populo se- 
quenti die, sacco et cinere obvoluti, ad eum pro- 
cederent et apostolicam auctoritatem in eo proni in 
terram adorarent. 


Marchio Italorum Bonifacıus obiit. Cuius viduam 
Beatricem dux Gotefridus accipiens, marcham et 
ceteras eius possessiones coniugii praetextu sibi ven- 
dicavit. Quo comperto, imperator Heinricus gravi 
scrupulo perurgeri coepit, reputans, ne forte per 
eum animi Italorum, semper avidı novarum rerum, 
ut a regno Teutonicorum deficerent, sollieita- 
rentur. 

1054. Leo nonus papa 13. Kalendas Mai beato 
fine quievit in Domino, Romaeque sepultus est. 
Imperator interpellatus a Romanis, ut antistitem 
sedi apostolicae provideret, Gevehardum Eihstaden- 
sem episcopum misit; datisque clanculo litteris ad 
omnes qui in Italıa opibus aut virtute militari plu- 
rimum poterant, deprecabatur eos, ut duceni Gote- 
fridum, ne quid forte mali contra rem publicam ma- 
chiharetur, observarent; promittebatque, se ipsum Apr. 
vita comite proximo anno affuturum, et quid facto %. 
opus esset, visurum. 


Huic? subdiaconus toxicum in calicem misit. 
Quem cum Ipse post consecrationem levare vellet 
nec posset, a Domino causam facti inquisiturus, cum 
populo ad orationem prosternitur, statimque toxi- 
cator a demone arripitur. Ita igitur causa mani- , n 
festata, domnus papa calicem cum sanguine domi- 19. 
nico cuidam altarı ıussit includi et pro reliqulis in 
perpetuum conservari. Deinde iterum cum populo 
tam diu ad orationem prosternitur, quousque sub- 
diaconus a demonio liberaretur. 









1) avidi rer. nov. Liv. 22, 21.: Ingenia ad res novas avida. 2) sci- 
licet papae. Eadem verba apud Bernoldum anno sequenti leguntur. 

Fridericus archidiaconus Constantinopoli! regres- 
sus, ubi comperit, Leoneın papam huimanis rebus 
excessisse et alium iam ecclesiastici regiminis iura J 
suscepisse, dona quidem, quae ab imperatore Con- 
stantinopolitano perimagnifica deferebat, ecclesiae | 
Romanae consignavit, et statim Urbe excedens, in 
monasterium Casinum se contulit, ibi deinceps 
Christo sub sanctae professionis titulo militaturus. 

Quod factum male plerique interpretabantur. Sed | 
nemo qui sanuın sapiebat aliter hoc eum quam ar- | 
dore fidei et taedio secularium negociorum fecisse 
credebat, praesertim cum eodeım tempore et longi 
itineris labore exhaustus et gravi corporis molestıa 
pulsatus, diu se posse vivere desperaret. 

Azelinus Hildenesheimensis episcopus obiit; cui 
Hecelo successit. Sibicho Spirensis episcopus obiit; 
cui Arnoldus successit. Hezeken Babenbergensis 
episcopus obiit; cui Adalbero successit. 

Imperatoris fillus Heinricus consecratus est in 
regem Aquisgrani ab Herimanno Coloniensi archi- 
epiScopo, vix et aegre super hoc impetrato consensu 
Liupoldi archiepiscopi, ad quem propter primatum 
Mogontinae sedis consecratio regis.et cetera nego- 
ciorum regni dispositio potissimum pertinebat. Sed 
imperator potius Herimanno archiepiscopo hoc pri- 
vilegium vendicabat propter claritatem generis eius, 
et quia intra diocesim ipsius consecratio haec cele- 
branda contigisset. 

1055. Heinricus imperator nativitatem Domini 
Goslariae celebravit, statimque exactis feriis solem- 
nibus, in Italiam perrexit, vocatus eo legatione Ro- 
manorum, qui nunciaverant, nimium in Italia contra 
rem publicam crescere opes et potentiam Gotefridi 
ducis, et nisi turbatis rebus mature consuleretur, 
ipsum quoque regnum propediem ab eo, dissimulato 
pudore, occupandum fore. Sed ubi Italiam ingres- 
1) ubi hoc anno mense Jun. concilium habitum füit. 

sus est, dux Gotefridus, ımissis in occursum eius 
nunciis, mandavit, nihil se minus quarn rebellionem 
cogitare, paratum potius pro statu rei publicae et 
imperatoris salute extrema etiam oınnia experiri', 
gratum se habere, quod patrıis finibus extorris 2, 
patriis possessionibus eiectus, opibus saltem uxoris 
suae in peregrinatione sustentaretur; quam nec 
dolo nec rapto, sed ipsius placito, et celebratis 
solemniter nuptiis, in matrimonium sibi iunxisset. 
Beatrix quoque, dissimulato metu ‚imperatori obviam 
processit, et vix impetrata dicendi copia, ait, nihil se 
egisse praeterquam quod iure gentium sibi agere 
lieuisset; destitutam se priori marito, desolatae do- 
mul patronum paravisse, et ingenuam Ingenuo sine 
fuco nefariae cuiusquam machinationis nupsisse; 
nec aequi nec boni memorem eum esse, si id sibi 
pace eius non liceret, quod in imperio Romano femi- 
nis nobilibus semper licuisset. Imperator itaque, 
accepto a primoribus consilio, Gotefridum erimine 
absoluit, non tam probans satisfactionemn eius, quam 
metuens, ne malıs recentibus exasperatus, 'Nort- 
mannis infestantibus Italıam ducem belli se prae- 
beret, et fierent novissima eius peiora prioribus; 
Beatricem tamen, quasi per dedicionem acceptam, 
secum abduxit, hoc ıllı culpae obiciens, quod, con- 
tractis se inconsulto nuptiis, hosti publico Italiam 
prodidisset. Deinde anno integro intra Italiam com- 
moratus, cuncta quae rei utilitas exposcere videba- 
tur magnifice pro loco et tempore ordinavit. 

1056. Guntherus tunc temporis cancellarius vi- 
sionem vidit memoria dignam: Dominum in solio 
maiestatis suae residere, et elevato in altum brachio, 
districtum gladium magno nisu vibrare, et circum- 


1) eztrema omnia ezperiri, Sallust. Cat. 26, 5. 2) palris finibus 
ertorris, ita etiam a. 1071. Cf. Sallust. Tug. 14, 11. extr.: eztorris 
palria domo etc., Tacit. Ann. 6, 36: sedibus ertorris, Duker. ad Hor. 
3, 13, 4. 

stantibus dicere: Reddam ultionem hostibus meis, et 
his qui oderunt me retribuam!. (uam visionem 
protinus mortalitas subsecuta est principum regni. 
Eaque expleta, vidit eodem rursus scemate Donni- 
num residere, et remisso iam in vaginam gladio et 
super genua sua reclinato, dicere circumstantibus: 
Ignis succensus est in furore meo, et ardebit usque 
ad inferni novissima?. 

HerimannusColoniensis episcopus obiit; cui Anno 
Goslariensis praepositus successit. 

Imperator regressus de Italia, sanctum pascha 
Podelbrunnae celebravit, brevique comınoratus in 
Goslaria, perrexit ad villam Civois?, in confinio 
sitam regni Francorum ac Teutonicorum, collo- 
quium ibı habiturus cum rege Francorum. A quo 
contumeliose atque hostiliter obiurgatus, quod multa 
saepe sibi mentitus fuisset, et quod partem maxi- 
mam regni Francorum, dolo a patribus eius occu- 
patam, reddere tam diu distulisset; cum imperator 
paratum se diceret, singulariter cum eo conserta 
manu obiecta refellere, ille proxima nocte fuga 
lapsus, in suos se fines recepit. 

Imperator nativitatem Sanctae Marıae Goslariae 


8. celebravit, ibique Victorem‘j papam, qui et Gebehart, 


Oct. 5. 


l 


magnifico apparatu suscepit hospicio, colleetis sci- 
licet ad ornandam tantae diei solemnitatem cunclis 
pene regni opibus et principibus. Inde profectus 
Botfelden‘, cum ibi aliquamdiu venationi deditus 
moraretur, comperit, Willihelmum marchionem et 
Diotericum comitem cum infinita multitudine Saxo- 
nici exercitus, quos contra Luticios miserat, male 
gestis rebus, occubuisse. Nec multo post ipse cor- 
poris molestia correptus, cum septem aut eo am- 
plius diebustecto decubasset, diem clausit extremum. 


1) Deuter. 32, 41. 2) Jerem. 17, 4. 3) Ivois, Ipsch. Golloquium 
etiam ibi habuit Heinricus Ill. imp. cum rege Francorum d, 13. Oct, 
a. 1047. 4) ad Bodam supra Bestihergen. 

Praesentes erant, quasi ad officium tanti funeris ex 
industria evocati, Romanus pontifex, Aquileiensis 
patriarcha, patruus imperatoris Ratisponensis epi- 
scopus, item innumerabiles tam laici quam ecclesi- 
astici ordinis dignitates; notatumque est, nulla re- 
tro maiorum memoria sine publica indictione tot 
illustres personas in unum confluxisse. Corpus eius 
Spiram translatum est; et celebratis regio more 





exequiis, die natalitio apostolor um Simonis et Iudae, Oct. 


quo scilicet die etiam natus fuerat, sepulturae est 
traditum. Regnum pro patre obtinuit filius eius 
Heinricus quartus, quinque annorum infantulus, 
anno postquam in regem unctus fuerat tercio. 
Summa tamen rerum et omnium quibus facto opus 
erat?! administratio penes ımperatricem remansit, 
quae tanta arte periclitantis rei publicae statum 
tutata est, ut nihil in ea tumultus, nıhil sımultatıs 
tantae rei novitas generaret. 

Arnoldus Spirensis episcopus obiit; cui Cuon- 
radus successit. 

Cuonradus, filius imperatoris, dux Baioariae obiit. 
Ducatum eius imperator imperatrici dedit, privato 
iure, quoad vellet, possidendum. 

Dedi palatinus comes? a quodam clerico Pre- 
mensi occisus est, quem a fratre suo archiepiscopo 
susceperat pro criminibus quae ei obiciebantur ex- 
ilıo deportandum; sepultus est iubente imperatore 
in Goslaria. 

Willehelmo marchioni successit Uodo comes, vir 
valde industrius et regi consanguinitate proximus?. 

1057. Rex nativitatem Domini Ratisponae cele- 
bravit, praesente adhüc Victore papa. Qui exinde, 
compositis mediocriter, pröut tunc copia erat, regni 





1) quibus faclo opus era. Hac formula dicendi saepissime utitur 
noster cf, Terent. Adelph, 5, 9, 39. 2) Friderici I. et Agnetis 
filius; ef. Chron. Gozecens. 1. c. 9. SS. X, 144. 3) Adelberto. 
4) Cl. Ann. Saxonem h. a. 

negociis, in Italliam regressus, 5. Kalendas Augusti 
migrayit ad Dominum. Eihstatensem episcopatüm, 
quo se ille papa factus non abdicaverat, Gunzo 
suscepit. Tum vero universi, quicquid prineipum, 
quicquid plebis Romanae erat, uno animo, par, 
voluntate, in electionem consenserunt Fridericii 
fratris Gotefridi ducis, extractumque de monasterio 
Casino, ubi lucerna Dei ardens et lucens sub lecto 
monasticae quietis delitescebat, super candelabrum 
extulerunt? sedis apostolicae. Nec quisquam sane 
multis retro annis laetioribus suffragiis, maiori om- 
nium expectatione, ad regirnen processerat Romanae 
Aug. ecclesiae. Sed tantam spem, heu! frustrata est mors 
“ immatura. 
Uoto marchio? obiit: cui filius eius, Uoto iunior, 
successit. 
Principes Saxoniae crebris conventiculis agita- 
' bant de iniuriis, quibus sub imperatore affecti fu- 
erant, arbitrabanturque, pulchre sibi de his satis- 
factum fore, si filio eius, dum adhuc aetas oportuna 
iniuriae esset, regnum eriperent; nec procul ab fide 
aberat, filium in mores vitamque patris pedibus, ut 
alunt, 'iturum esse. Accessit ex insperato magnum 
turbandis rebus adiumentum Otto, frater Willehelmi 
Arne »klmarchionis, sed matrimonio .impari, matre scilicet 
’Slavia, natus, vir acer ingenio et manu impiger. Is 
apud gentem Boemörüm iam a puero exulaverat; 
sed comperta morte fratris, magna spe obtinendae 
hereditatis regressus in Saxoniam, a cunctis illic 
principibus benigne excipitur, magnisque omnium 
adhortationibus instigatur, non modo marcham, quae 
sibi iure hereditario competeret, sed ipsum quoque 
regnum affectare?. Ubi alacrem parätümguemego- 
cio advertunt, fidem omnes dicunt; suas quique 





1) Marc. 4, 21. Luc. 8, 16. 2) aquilonalis; cf. Gebhardi aquil. 
marchiones p. 48. 3) regnum affectare, cf. Sallust. Iug. 66, 1. Taeit, 
Ann. ?, 88. 

manus, suam 'operam pollicentur; regemque, ubi- 
cumque fortuna oportunum fecisset, interficere con- 
stituunt... Perculsis metu omnibus, quibus rerum 
publicarum sollicitudo aliqua erat, et magnopere 
intentis ad sedandam turbam quae oriebatur, pla- 
cuit, regem ocius in Saxoniam venire, et periclitantı 
rei publicae, quaqua posset ratione, consulere. Ita- 
que nativitatem sanctorum apostolorum Petri et 
Pauli Mersenburg celebraturus erat. Eo,-quiequid 
principum erat ın Saxonia, ad colloquium evocari 
ıussit. Quo dum pergerent, pro sua singuli copia 
magna militum manu stipati, contigit, ut Brun et 
Eggeberdus. patrueles regis, casu inciderent in 
multitudinem praedicti Ottonis, conglobato agmine 
ad curtem regiam profieiscentis. Hi praeter causam 
publicam privatis quoque inimicitüs infestissimi ıllı 
eränt. Nec mora, dato militibus signo ad pugnam, 
equis subdunt calcarıa, et parı utraque pars auda- 
tia, paribus odiis ın mutua vulnera ruunt. Ibı in 
prima fronte Brun et Otto, ambo pleni irarum', 
ambo sui tegendi immemores, dum hostem ferirent, 
tam coneitatos in sese vicissim Impetus dederunt, 
ut uterque alterum primo incursu equo excussum, 
letäli vulnere transfoderet. Amissis ducibus, ali- 
quamdiu utramque aciem anceps pugna tenuit, Sed 
Eggeberdus quamquam graviter saucius, dolore ta- 
men interempti fratris efferätus, rapido_cursu in 
confertissimos hostes praecipitem se mittit, Bern- 
hardi comitis filium, egregium adolescentem, sed 
vixdum militiae maturum, interficit; ceteros lan- 
guidius, quoniam ducem perdidissent, pugnantes, 
in fugam convertit. Sic res publica maximo metu 
liberata est, _et-Saxones, adempto rebellionis signi- 
fero, nihil ulterius quod secus esset contra regem 
moliti sunt. 

Cuono, cognatus regis, dux factus est Carenti- 


1) Ita a. 1075: irarumque plenus. 

norum. Frater eius Heinricus, palatinus comes 
Luthariorum, instinctu demonis monasticam vitam 
professus est in Gorzia. Sed post paucos dies, vul- 
gante se dermonio quo illusus fuerat, sanctae con- 
versationis habitum, quo se angelus sathanae in 
angelum lucis transfiguraverat, abiecit, uxoremque 
suam et possessiones, desertor Dei et transfuga, 
recepit. 

1058. Rex nativitatem Domini Mersinburg! 
celebravit, aderatque ibi inter alios regni prin- 
cipes etiam Hildibrant _abbas de Sancto Paulo ?, 
mandata deferens ab sede apostolica, vir et elo- 
quentia et sacrarum litterarum eruditione valde ad- 
mirandus. 

Ego N. vulgatam toto orbe abbatis Meginheri 
placitam Deo conversationem aemulatus, rei fami- 
liaris curam, ne in via Dei praegravarer, abieci, 
sanctamque vestem ab eius sanctissimis manibus 
Idibus Marcii, heu! nimium impar tali armaturae, 
suscepi. 

Piae memoriae Stephanus papa, qui et Fride- 
ricus, cum in civitate Florentia moraretur, 4. Kalen- 
das Aprilis naturae mortali debitum solvit, et vere, 
ut speramus, de hac convalle lacrimarum® ad gau- 
dium transiit angelorum. Indicio sunt signa et pro- 
digia, quibus sepulchrum eius in eadem civitate 
usque hodie divinitus illustratur. Sedem aposto- 
licam protinus, inco incipibus, invasit 
Benedictus quidam Lateranensis, adiutus factione 
popularium, quos pecunia corruperat. 

Otto de Suinfurde dux Suevorurm obiit. Duca- 
tum eius Ruodolfus obtinuit, et ut regi in dubiis 
tunc rebus ex affinitäte devinclior fideliorque in rem 
publicam foret, soror quoque regis ei desponsata 
est, tenera adhuc aetate, traditaque est _episcopo 








1) Gesliss, Ann. Altah. 2) monasterio Romano. 3) Psalm. 
83, 7. 

Constantiensi hutrienda, dum thoro coniugalı matu- 
resceret. 

Cuono dux Carentinorum, contractis ingentibus 
copiis, ad occupandum ducatum suum, quem tanto 
tempore metu rebellionis non inviserat, primam pro- 
fectionem parabat; sed morte praeventus, coeptum 
iter non explevit. 


Ego N. presbiter ordimatus sum Ascafnaburg in 
ieiunio autumnali a Liupoldo archiepiscopo, statim- 
que peregrinationem Hierosolimitanam aggressus 
sum zelo Dei; sed utinam secundum scientiam!! 

Ecberdus, qui et Eppo, abbas Fuldensis 15. Kal. 
Decembr. obiit; cui Sigefridus, eiusdem coenobii 
monachus, successit. 


1059. Nativitatem Domini in civitate Marouwa 
celebravi, in confinio sıta Ungariorum et Bulga- 
riorum?. 

Romani? principes satisfactionem ad regem mit- 
tunt, se scilicet fidlem, quam patri dixissent, filio, 
quoad possent, servaturos, eoque animo vacanlı 
Romanae ecclesiae pontificem usque ad id tempus 
non subrögasse; eius magis super hoc expectare 
sententiam; orantque sedulo, ut quem ipse velit 
transmittat; nihil eius ordinationi obstare, si quis 
non per legittimae electionis ostium, sed aliunde 
ascendisset in ovile ovium®. Rex, habita cum pri- 
moribus deliberatione, Gerhardum Florentinum_epi- 
scopum, in quem et Romanorum et-Teutonicorum | 
stüdia consenserant, pontificem designat, Romam- 
que per Gotefridum marchionem transmittit. Ita 
Benedicto, qui iniussu regis et principum sacerdo- 
tium usurpaverat, reprobato, Gerhardus, ‚qui et 
Nicolaus! Ü pontificatum obtinuit. "IS’eodem anno ab 
abbate Meginhero interpellatus propter decimatio- 


I) Cf. a. 1075. de Hermanno Babenbergensi: zelo quidem Dei, sed 
non secundum scienliam. 2) Nissa in Servia vel Morawa locus in 
via a Nissa ad Albam graecam (Belgrad) situs. 3) Haec ad annum 
praeteritum pertinent; cf. Ann. Altah. 4) Ioh. 10, I, 

nes Saxoniae, litteras et mandata direxit Burchardo 
Halberstadensi episcopo, ne statutos patrum termi- 
nos transgrederetur, neu monasterium Herveldense 
superfluis concertationibus inquietaret; si pergeret 
molestus esse, necessario se apostolicae auctoritatis 
virga usurum adversus eius inobedientiam, praeser- 
tim cum monasterium illud sub iurisdictione ‘esse 
Romani pontificis tot praedecessorum eius privilegia 
testarentur. Abbati quoque epistolam scripsit verbis 
consolatoriis, quae usque in praesentiarum in car- 
tario servatur Herveldensis monasterii. 

Ego, exacta peregrinatione Hierosolimitana, 
15. Kalendas Octobris ad monasterium reversus sum, 
et quod in omni ılla profectione mea praecipuum a 
Deo postulaveram, Meginherum abbatem super- 
stitem inveni. Timebam seilicet, quoniam sine bene- 
dietione illius profectus fuissem, si offensus inre- 
conciliatusque decessisset, magni criminis reum me 
teneri apud Deum. Sed non abfuit propicia divinitas 
redeunti, quae tanto illo itinere saepe usque ad ulti- 
mam necessitatem periclitatum wmisericordissime 
texerat. Incolumem reperi; peccato indulsit; et 
quasi ex inferis redivivus emergerem, sie obviis, ut 
aiunt, manıbus! me gratulabundus excepit. Mirum 
autem in modum, diceres, vitam eius absolutioni 
meae ex industria servatam fuisse: eodem die, quo 
me crimine absolverat, febre correptus est, et sic 
per octo dies gravi aegritudine decoctus, 6. Kalendas 
Octobris, feliciter consummato cürsu, quievit in 
Domino; vir magnarum in Christo virtutum, et 
vere — quod omnium modernorum abbatum pace 
dixerim — unicum sua aetate in Teutonicis regioni- 
bus recte ac monastice vivendi exemplar?. 

Is, ut praedietum est, cum Burchardo Halber- 
stadensi episcopo diuturnam traxerat litem propter 


I) Ita etiam a. 1076: obvüs, ut diei solet, manibus. 2) Cf Lam- 
berti histor. Hersfeld. pag. 140. 141. 

decimationes Saxoniae, quas ille Herveldensi mona- 
sterio ereptas, per occasionem episcopalis regiminis 
sibi vendicabat. Contra cuius improbitatem cum 

nec forenses nec ecclesiasticae leges quicquam vale- 
rent, et abbas, saepe querimonia in ius relata, 
surdis tribunalibus fabulam narrasset': tandem brevi 
antequam vita excederet, mandavit ei per Frideri- 
cum palatinum comitem, se quidem tamquam viribus 
imparem causa cadere, Deo tamen vires ad tuendam 
aequitateım non defuturas esse; proinde parati ambo 
essent, ut intra paucos dies ad tribunal aequissimi 
indicis Dei causam dicerent; victurum ibi esse, non 
qui plus posset, sed cuius causa iustior esset. Nec 
fefellit eventus. Nam post dormitionem abbatıs 
pauci dies intercesserant; et ecce! episcopus, cum 
praedictae rei gratia sinodum indixisset, et admoto 
iam equo illuc properare vellet, repente divina anı- 
madversione ictus corruit, reportatusque ad cubi- 
culum, ascıtis ocius presbiteris suis, per Deum 
obtestabatur, ut decimationes suas Herveldensi mo- 
nasterio restituerent atque omnem in perpetuum 
super hac re litem praeciderent, scirentque, cunctis 
qui eadem temptassent sic infeliciter rem cessuram 
ut sibi cessisset, qui iniustae exactionis tam acer- 
bum vindicem ipsum experiretur Deum. Cumque 
Magadaburgensis et Hildinesheimensis episcopi visi- 
tatum eum advenissent, cum ımagno eiulatu fate- 
batur, se ıuxta praedictum eximii abbatıs ad tribu- 
nal Dei iam iam abripi et pro invasis rebus alienis 
rationem exigi, rogabatque obnixe, ut, missis Her- 
veldiarn nunciis, veniam sibi pro admisso supplices 
precarentur. Nec multo post, diruptis miserabili 






































1) surdis trib. (a. 1063. et 1074, fin. auribus) fabulam narrare, Terent. 
Heaut. 1, 2, 48. Horat.' Ep. II, 1, 199. Stat. Theb. 8, 557. De hoc 
proverbio vid. Liv. 4. 8, 10. Ruhnk. ad Terent. Heaut. 2, 1, 10. 
(1,3, 10, ed. Schmieder.) interpr. ad Propert. 4, 8. 47: surdo canlare, 
Virg. Eecl. 10, 8: surdis auribus canere. 

Ost genere morbi visceribus, expiravit. Uoto quoque 


Dee.T. 


1060, 
lan. 6. 


“archipresbiter eius, quo "ille potissimum incentore 
in hanc saevitiam inarserat, quique exactor atque 
administrator huius calumniae vehementissimus ex- 
titerat, eodem anno subitanea morte sine confes- 
sione, sine sacra communione interiit, a diabolo, 
ut fama vulgatior loquebatur, suffocatus. | Meginhero 
abbatı 6. Idus Novembris substitutus est Ruothardus 
Corbeiensis disciplinae monachus, qui in monasterio 
Corbeiensi abbas quondam fuerat ordinatus, sed 
quorundam criminum postea, falso ut creditur, ın- 
simulatus, abbatia amissa, nonnullos per diversa 
monasteria privatus iam exegerat annos. Burchardo 
episcopo successit Bucco Goslariensis praepositus. 
Qui praecessoris sui recenti adhuc exitio conterritus, 
ab infestatione Herveldensis monasterii temperabat. 
Minabatur tamen plerumque, magna se facturum; 
sed ultra verba non processit. 

Liupoldus archiepiscopus Mogontinus 7. Idus De- 
cembris obiit, relicto in monimentum sul monaste- 
rio sancti Iacobi, quod propriis impensis extruxerat 
Mogontiae foris murum in monte qui dieitur Spe- 
ciosus!. Cui successit? Sigefridus abbas Fuldensis. 
Abbatiam vero Wideradus obtinuit, eiusdem coeno- 
bii ımonachus, eiusdem quoque familiae oriundus. 

1060. Rex nativitatem Domini Wormaciae® cele- 
bravit. Ubi et sinodus indicta fuerat. Sed excusan- 
tibus se per infirmitatem et pestilentiam, quae tunc 


temporis vehementer grassabatur in Gallia, ad 


effectum non pervenit. _ 
Sızzo Verdensis episcopus obiit; cui Richber- 


1) Monasterium $. lacobi Benedictinorum, ad Moguntiae muros, poslea 
intra urbis propugnacula, vulgo auf der Schanze, prope saxum glandi- 
forme (Eichelstein, montem s. collem Drusi) iam a. Bardone archiep. 
aedificari coeptum, sub Lupoldo a. 1055. finitum et dedicatum est. 
2?) Anno on quum epiphaniam rex Ofttingae celebraret. Ann, 
Altah. 3) Frisingae, Ann, Altah. 

tus successit. Gebehardus Ratisponensis episcopus 
obiit; cui Otto successit. Cuonradus Spirensis epi- 
scopus obiit; cui Einhart successit. 


1061. Ansdrehe rex Ungariorum videns Belem, 
quendam propinquum suum, regnum allectare, et 
Ungarios a se paulatim ad eum deficere, uxorem 
suam et fillum Salomonem, cui imperator filiam 
suam?, parvulo parvulam, desponderat, cum multis 
opibus ad regem Heinricum transmisit, petens, ut 
et sibi misso exercitu subveniret, et Suos, donec 
rebus tranquillitas redderetur, servaret. Rex Will- 
helmum marchionem Thuringorum et Epponem 
Citicensem episcopum cum duce Boemorum et exer- 
citu Baioarico illuc misit. Sed marchio et episcopus 
priores Ungariam ingressi, non expectato duce Boe- 
morum, cum Bele signa contulerunt, atque infinitam 
multitudinem Ungariorum peremerunt. Deinde cum 
ex omni parte Ungarii ad ferendum suis auxilium 
frequentes confluxissent, videntes missi regis, tantae 
multitudini se numero et viribus impares esse, fini- 
bus hostium excedere volebant. Verum illi loca 
omnia, per quae exitus esse poterant,. occluserant, 
tum ne quid cibi aut potus in via reperiretur, pro- 
viderant. Cumque insuper abeuntes crebra incur- 
sione infestarent, et ıllı semper periculum virtute 
propulsantes, magnas hostium strages darent, tan- 
dem diuturna caede exhaustis viribus, Andreas equo 
forte excussus, pugnantium pedibus est conculcatus; 
episcopus captus; marchio fame magis quam ferro 
expugnalus, se dedidit; cuius virtus tantae adınira- 
tioni apud barbaros fuit, ut loas, filius Belis, pro 
illius tum gentis moribus haut desperatae indolis 
adolescens, ultro patrem exoraret, non modo ut 
eum iure belli intactum sineret, sed etiam ut affıni- 








































I) Latuisse videtur Lambertum, Belem Andreae fratrem fuisse. — 
Haec vero Ann. Altah. ad a. 1060. referunt. 2) Sophiam. 

tate sibi iungeret, desponsata ei filia sua, sorore 

loiade!. 

Imperatrix ducatum Baioariae, que post mor- ? 

| tem Cuonradi filii sui usque ad id tempus per se 

| Nr mipsam administraverat, Ottoni‘dedit?, videns eum 

| virum industrium et iuvandis regni negociis satis 
oportunum. 

Heinricus, comes palatinus Luthariorum, uxo- 
rem suam? manu propria interfecit, et sic tandeın 
publicata evidentius infestatione demonis, quam diu 
dissimulaverat, missus est in monasterium Efder- 

| nachen®, ibique diuturna vexatione consumptus 
| interiit. | 
| 1062. Willihelmus ‚marchio reversus in Thurin- | 





- 


















cum magna ea suarum ostentatione adducere 
pararet, inter eundum secunda ımansione ınorbo cor- 
reptus obiit. Sponsam eius Oudalricus marchio Ca- 
| rentinorum, cognatus eius, accepit; marcham Otto, 
| frater eius, obtinuit. Sed is beneficia ‚Mogontini 
episcopatus alıter obtinere non potuit, nisi promit- 
| teret, decimas se de suis in Thuringia possessioni- 
| bus ästuram et ceteros Thuringos ut idem facerent 
coacturum. Quae res multorum malorum semina- 
rium fuit, detestantibus omnibus Thuringis factum 
eius et asserentibus, mori se malle quam patrum 
suorum legittima® amittere. 
| Imperatrix nutriens adhuc fillum suum, regni 
W) negocia per se ipsam curabat, utebaturque pluri- 
mum consilio Heinrici Augustensis episcopi. Unde 
nec suspicionem incestiamoris-effugere potuit, pas- 

















1) Vid, de Hormayr Herzog Luitpold. Gedächtnissrede etc. München 
1831. 4. ann. ad p. 31—33 et Wedekind Noten f. 2. p. 188—198,, 
cui nomen loiada esse videlur genitivus voc. loas, pro loadis sive 









loadae. 2) de Nordheim, Saxoni. 3) Vid. supra a. 1057. Uxor 
Heinrici fuit Mathildis, Gozelonis I. Lotharing. dueis filia, tertio 
loco nata. 4) Epternach, 5) Vox Lamberto usitata pro: privi- | 





legia, praerogativae. KR. 

sin fama lactitante, quod non sine turpi commercio 
in tantam coaluissent familiaritaleın. Ea res prin- 
cipes graviter oflendebat, videntes scilicet, quod 
propter unius privatum -amorem sua, quae potissi- 
mum ın re publica valere debuerat, auctoritas pene 
oblitterata fuisset. Itaque indignitatem rei non fe- 
rentes, crebra conventicula facere, circa publicas 
funetiones remissius agere, adversus imperatricem 
popularium animos sollicitare, postremo omnibus 
modis niti, ut a ınatre puerum distraherent et regni 
administrationem ın se transferrent. Ad ultimum 


"Eoloniensis episcopus, communicatis cum Ecberto 


comite et cum Ottone duce Baioariorum consiliis, 
navigio per Renüum ad locum qui dicitur_Sancti 


Suitberti insula?! venit. Ibi tum rex erat. Qui dum Mai. 


quadam die post solemnes epulas factus fuisset 
hilarior, hortari eum episcopus coepit, ut navim 
quandam suam, quam ad hoc ipsum miro opere in- 
struxerat, spectatum procederet. Facile hoc per- 
suasit puero simplici et nihil_ minus quam insidias 
suspicanti. Cumque navim ingressus fuisset, stipan- 
tıbus eum his, quos episcopus factionis suae socios 
ac ministros paraverat, repente remiges Insurgunt, 
remis incumbunt, navim dieto citius in medium flu- 
minis impellunt. Rex nova rerum facie confusus, 
incertusque animi, nec aliud quam vim et necem 
sibi paratam arbitratus, in flumen se praecipitem 
dedit; citiusque eum aqua violentior suffocasset, 
nisi Ecbertus comes, dato post eum saltu, pericli- 
tantem, Ipse quoque non minimum periclitatus, VIx 
et aegre morti eriperet et navi restitueret. Exin 
blandiciis quibus poterant delinitum, Coloniam per- 
ducunt. Cetera multitudo per terram subsequitur, 
criminantibus plurimis, quod regia maiestas violata 
suique impos facta foret. Episcopus, ut invidiam 
facti mitigaret, ne videlicet privatae gloriae potius 


1) Kaiserswerth, ubi $. Suibertus sepultus. 

quam communis commodi ratione haec adınisisse 
7 videretur, statuit, ut episcopus quilibet, in cuius 
(ken diocesi rex dum temporıs moraretur, ne quid detri- 
‚ “4 mentires publica pateretur, provideret, et causis, 
“=quäe ad regem delatae fuissent, potissimum respon- 
deret. Imperatrix nec filium sequi nec iniurias suas 
iure gentium expostulare voluit, sed ji propria 
recedens, privata deinceps aetatem ager® proposuit. 
Nec multo post taedium passa aerumnarum seculi, 
domesticis quoque erudita calamitatibus, quam cito 
et velociter exsufflante spiritu Dei exsiccetur foe- 
num? temporalis gloriae, cogitavit seculo renun- 
ciare; statimque ad explendum quod cogitaverat 
praeceps abisset, nisi in ea impetum spiritus amicıi 


wi 


h maturioribus consiliis inhibuissent. 


1063. Rex nativitatem Domini Goslariae cele- 
bravit. Ubi ipsa die, dum ad vesperam sellae epi- 
scoporum locarentur, inter camerarios Hecelonis 
| Hildenesheimensis episcopi et camerarios Wideradi 
| Fuldensis abbatis gravis concertatio oborta est, et 
primo iurgiis, deinde pugnis res gesta est, citoque 
ad gladios prörupissent, nisi Ottonis ducis Baioario- 
rum, qui causam abbatis tuebatur, auctoritas inter- 
cessisset. Causa vero talıs erat. Consuetudo erat 
in regno per multos retro maiores observata, ut 
semper in conventu episcoporum abbas Fuldensis 
archiepiscopo Mogontino proximus assideret. Sed 
episcopus causabatur, neminem sibi intra diocesim 
suam post archiepiscopum debere praeferri, anima- 
tus ad hoc et opum gloria, qua antecessores suos 
| longe supergrediebatur,, et temporis oportunitate, 
quia, rege adhuc in puerilibus annis constituto, sin- 
guli quod sibi animus suggessisset facere impune 
| poterant. 
| 1061.  Gerhardus papa, qui et Nicolaus, obiit. In cuius 
=. Jocum per electionem regis et quorundam principum 


1062. 4) Jesai. 40, 7. 8. 

Parmensis episcopus substitutus est, et Romam per 
Bucconem Halberstadensem episcopum missus. Cui 
redeunti pro praemio bene curatae legationis pal- 
lium.dedit et alıia quaedam archiepiscopatus insignia. 
Quod archiepiscopus Mogontinus ad obfuscandum 
sui prioratus fastıgium factum interpretatus, indi- 
gnissime tulit. Sed per archiepiscopi Coloniensis 
interventum satisfactione accepta, quievit indigna- 
tio eius. 


Rex pentecosten Goslariae celebravit. Ibi dum Iun. 8. 


ad vesperlinalem sinaxim! rex_et episcopi conve- 
nissent, rursus de positione sellarum episcopalium 
tumultus exoritur, non fortuita, ut prius, concur- 
sione, sed praemeditata diu machinatione. Nam 
episcopus Hildenesheimensis acceptae prius contu- 
meliae memor, Ecbertum comitem cum expeditis 
militibus retro altare occuluerat. Hi, audito tümul- 
tuantium camerariorum strepitu, ocius advolant, 
Fuldensium alios pugnis, alios fustibus caedunt, 
prosternunt, et de sacrario ecclesiae inopinato peri- 
culo attonitos facile proturbant. Quibus ilico ad 
arma conclamantibus, Fuldenses, quibus arma in 
promptu erant, facto" grege, ecclesiam irrumpunt, 
in medio chori psallentiumque fratrum manus con- 
serunt, rem non iam fustibus sed gladiis gerunt. 
Pugna atrox committitur, atque per totam eccle- 
siam pro ymnis et canticis spiritualibus vociferatio 
adhortantiun et ululatus morientium exauditur. 
Super altarıa Dei tristes iugulantur hostiae, pas- 
simque per ecclesiam sanguinis currunt flumina, non 


legali, ut quondam, religione sed hostili crudelitate 


profusa. ee Hildenesheimensis, capto edi- 
tiori loco, tamquam militarı quodam classico, suos, 
ut fortiter praeliarentur, hortabatur, et ne loci reli- 
gione ab armis terrerentur, suae auctoritatis et per- 


1) Idem h, 1, ac vesperae, s. decantatio horarum ad vesperam, 

missionis titulum obtendebat. Multi utrimque vul- 
neratı, multi oceisi sunt, inter quos praecipui erant 
Reginboto, signifer Fuldensis, et Bero, Ecberto co- 
miti miles carissimus. Rex inter haec vociferans 
et sub obtentu regiae maiestatıs populum adıurans, 
surdis fabulam narrare videbatur. Tandem monitus 
a suis, ut vitae propriae pugna excedens consu- 
leret, vixque inter constipatam artius multitudinem 
eluctatus, in palatium se recepit. Hildenesheimen- 
ses, qui instructi praemeditatique ad pugnam vene- 
rant, superiores effieiuntur. Fuldenses, utpote quos 
inermes inopinatosque subito exortae seditionis pro- 
cella contraxerat, fusi fugatique atque de ecclesia 
expulsi sunt. Fores ılıco obserantur. Fuldenses, 
qui primo tumultu ad arma tollenda paulo longius 
discurrerant, frequentes armatique assunt, atrıum 
ecclesiae occupant, aciem instruunt, ut de ecclesia 
progressos statim adoriantur; sed nox concerta- 
tionem diremit. Postero die severissime habita 
quaestione, Ecbertus comes facile crimen removit, 


non tantum iuris.et legum patrocinio, quantum fa- 


vore et indulgentia regis, cuius patruelis erat. To- 
tum accusationis pondus in abbatem versum est. 
Hunc, inquiunt, omnium quae acciderant caput fomi- 
temque fuisse, hunc ad disturbandam quietem regiae 
curtis praemeditato furore venisse; argumento rei 
esse, quod tanta vihominum, tanta bellici apparatus 
pompa instructus, nullo periculi metu urgente, eo 
venisset. Tum vero urgebat et ille apostolicae sancti- 
tatis ac Mosaicae mansuetudinis episcopus, qui tanti 
sanguinis effusione manus suas Deo consecraverat 
et violatae ecclesiae iniurias truculentius atque im- 
mitius quam rex suas persequebatur. In quorum 
corpora prius ferro debachatus fuerat, ad perimen- 
das horum animas. gladio spiritus modo fulminabat, 
praecidens tam defunctos quam eos qui caedi super- 
fuerant de corpore ecclesiae. Abbatem praeter acer- 

bitatem rei quae acciderat odium quoque gravabat 
nominis monachi, quod inveterata malitia homines 
seculi! semper obfuscare atque opprimere cona- 
bantur. Sic undique impetitus, obpugnatus, oppres- 
sus, post tot tantasque contumelias privatus ab- 
scessisset, nisi quem nec lex nec innocentia tueri 
poterant, pecunia tutata fuisset. Näm distractis ac 
dilapidatis? rebus Fuldensis monasterii, se suosque 
carissimo mercimonio redemit. Quantum regi, quan- 
tum auriculariis, quantum episcopo datum sit, haut 
satis certo comperimus. Cautum enim fuerat, ne 
passim vulgaretur. Hoc haut dubio constat, sic ea 
tempestate exhaustas atque attritas esse ıllıus mo- 
nasterii opes, quae usque ad id temporis florentis- 
simae erant cunctisque Galliarum ecclesiis emine- 
bant, ut modo ibi prioris opulentiae vix monimenta 
reperias. 

Abbas post haec, accepta licentia, Fuldam re- 
meavit, amaro et confecto nimis super tantıs cala- 
mitatibus animo. Et ecce! ibi acerbiori pene rerum 
asperitate excipitur, et secundum prophetae? elo- 
gium, fugiens arına ferrea, incidit in arcum aereum. 
Fratres Fuldenses a principio austerum eius et minus 
quam decuit populare ingenium offenderat. Auxit 
ipse invidıam et facem non minimam aemulationi 
subdidit, praedıa ecclesiae militibus improbe ero- 
gando et victualıa fratrum, priorum abbatum libe- 
ralitate statuta, minuendo. Murmurabant de his 
cottidie, et intestinis simultatibus quatiebatur mo- 
nasterium. Tolerabantur tamen timore magis quam 
amore, ne scilicet, imınature vulgata querimonia, 
favor regis et principum eum tuerentur. At ubi 
nuncius acceptae in Goslaria cladıs Fuldam venit, 
tum vero et recentis vulneris dolore et praeterito- 
rum memoria accensi, fremere omnes et se vicissim 
1) i. e. laicı. 2) dilapidatis rebus, ef. a. 1075: thesauros dilap., 
Terent. Phorm. 5, 7, 4: dilap. minas. 3) lob 20, 24. 

hortari, ut tantam temporis commoditatem divini- 
tus oblatam non negligerent; agendo negocio nihil 
praeter operam industriamque suam deese, urgeri 
hominem propriis iniquitatibus ad interitum; age- 
rent nunc singuli pro virili portione, et se suumque 
monasterium liberarent acerrimo non patre sed 
hoste, qui Fuldense nomen, caelo prius aequatum, 
probro nunc ludibrioque cunctis exposuisset. Sic 
ınflammatae seditioni tamquam oleum igni addıdit 
iniuria recentior. Reginboto, qui in illa Goslariensı 
congressione occubuerat, equum unum magni precii 
fratribus Fuldensibus ob recordalionem animae suae 
dederat, quem protinus abbas, ipsis inconsultis, 
laico cuidam dedit. Hunc efferatis animis, intempe- 
ratissimis clamoribus fratres repetunt; diu se tiran- 
nidem eius magis quam dominatum servili patientia 
tulisse, non ultro laturos fore; redderet ocius per 
vim erepta sibi alienae liberalitatis beneficia; si 
cunctaretur, non iam clandestinis musitationibus se 
acturos, sed palam aditis tribunalibus divinam et 
humanam opem contra violentiam eius imploratu- 
ros. Abbatı pondus malorum primo consilium re- 
spondendi ademerat. Dein totus ad preces lacri- 
masque versus, orare et obtestari per Deum, ne 
inxta vetus proverbium ignem gladio scrutarentur, 
ne Goslariensis contumeliae vulnus recens adhuc et 
necdum in cicatricem obductum novis doloribus ex- 
ulcerarent; memorentur calamum conquassatum 
non conterendum', nec linum fumigans in favillas 
cineresque redigendum; meer si minus existi- 
mationi propriae, at calamitati eius et miseriae, 
quae tanta esset, ut hostibus quoque suis lacrimas 
excutere posset; se, si angelus Domini persequens 
eum paululum remisisset, si ab tantis ınalis vita 
comite umquam respirasset, non modo adempta red- 
diturum, sed duplicatis quoque muneribus cumula- 
1) Ies. 42, 3. . 

turum. His qui aetate et sensu maturiores erant 
cito haec verba satisfecerant. Sed iuventus more 
suo nihil veniae, nihil laxamenti admittebat; diu 
simplicitati suae per mollia verba insultatum fuisse ; 
fidem eius, tanto tempore, tot rebus spectatamn, 
ultra fallere non posse; eos mores, eam improbi- 
tatem hominis esse, quicquid urgentibus inpraesen- 
tiarum malis non fecisset, id, nisi iterum vis adhi- 
beretur, perpetuo infectum fore; propterea se ab 
iure suo non cessuros esse, donec ad expugnandam 
animi eius duritiam omnia divinae, omnia humanae 
opis suffragia -pertemptassent. Abbas dıu immora- 
tus, ubi se videt nihil supplicando agere, nec copiam 
sibi esse ad reddenda quae exigebantur, praesertim 
exhaustis pene cunctis opibus monasterii, nec suf- 
ficientibus tamen ad exsaturandam ingluviem avari- 
tiae eorum, qui in Goslariensi tumultu laesi fuerant: 
tandem regis jussione accersitus, ad curtim regiam 
rofieiseitur, dato necessarlis suis negocio, ut terro- 
ribus et blandimentis, quaqua via possent, efferatae 
iuventutis animos mitigarent. Sed hoc in irritum 
cessit. Denique post abscessum eius principes iuven- 
tutis, quibus potissimum incentoribus tantum malum 
exarserat, totam adeunt congregationem, indicant, 
animo sibi fixum esse, ut, eruptione facta de mona- 
sterio, regem, ubicumque gentium reperiatur, per- 
quirant, contra saevitiam abbatis eius potentiam 
patrocinium exposcant; orantque, ut quibus valıtudo 
non obsistat secum proficiscantur, qui vero aetate 
vel morbo praegravante ıd non possint scripti sui 
astipulatione factum eorum corroborarent. Res 
foeda et dictu quoque horrenda visa est senioribus, 
fusique i in terraım, per Deum precabantur, ne se et 
ipsum Fuldensis spei exiguum quod restabat perdi- 
tum irent!; turbatam graviter Goslariensi clade rem 


1) perditum irent, Sallust. Cat. 36, 4. 

Fuldensem; si ipsi monasterii limen ea mente ex- 
cessissent, non turbandam modo, sed omnino in 
praeceps ituram. Nihil illi his sermonibus ınoti — 
iam enim pertinacia in amentiam atque in rabiem 
se verterat — concite per monasterium discurrunt, 
Invicem se ad audendum facinus adhortantur, et sic 
tandem adulta conspiratione sedecim numero, cru- 
cem sibi praeferentes, antiphona imposita!, claustris 
monasterii erumpunt. Sequebantur eos eminus ma- 
iores natu, qui sanum aliquid sapiebant, cum tanto 
luctu atque eiulatu, acsi eos ad sepulturaım funebris 
pompa ultimum vale? audituros efferret. Itaque ne 
rei am atrocis novitas repente nunciata regi stupo- 


rem incuteret, unum ex numero suo, citato quantum 


poterat equo, praemittunt, qui litteras ad regem 
tantae calamitatis indices perferat, et qua vi, qua 
necessitate ad haec extrema experienda coacti sint, 
edoceat. Ipsi paulatim pedestres, servatis ordinibus, 
subsequuntur. Postquam nuncius eo pervenit lectae- 
que sunt litterae, horror quidam perculit omnes qui 
in palatio erant super tam procaci facto, miraban- 
turque, inter eximios et apostolicae conversationis 
viros tantum flagitii potuisse reperiri, ut privatas 
iniurias tam pessimo exemplo ulciscerentur, nee filii 
patris, in ea potissimum calamitate, misererentur, 
in qua hostes quoque suos ad miserationem et ad 
lacrimas provocare potuisset. Placuit itaque omni- 
bus, insigne hoc facinus insigni aliquo exemplo vin- 
dicari. Tum rex, consilio usus Coloniensis archı- 
episcopi et Ottonis ducis Baioariorum, quorum tunc 
arbitrio res publica administrabatur, praecepit, ut 
ipse baiulus litterarum cum aliis tribus, qui auctores 
seditionis fuerant, per diversa monasteria in custo- 
dia habendi mitterentur; ad compescendam vero 
ceteram multitudinem, quoniam nec spiritu lenitatis 


1) i. e. cantum incipere et quo vocis sono Sega debeat designare, 
onstimmen, 2) ullımum vale aud., Ovid. Met, X, 62, 

nec virga monasticae correptionis sanari potuissent, 
abbas milıtarı manu uteretur. Tunc abbas, missis 
obviam militibus, sine vi et tumultu eos Fuldam re- 
duci iussit, et extra monasterium custodibus adhibitis 
suum praestolari reditum. Ipse quoque, regi vale 
facto, eos e vestigio est subsecutus. Ibı collectos 
fratres et primos militum Fuldensium diu ea consul- 
tatio tenuit, laicorum an monachorum iudicio in 
eos animadverti oporteret. Vicit ea sententia, quae 
censebat, eos, qui, excusso iugo regulae, contempto 
abbate, per contumacıam egressi et necdum in mo- 
nasterium recepti essent, laicorum potius lege iudi- 
candos fore. Ita abbas laicoruımn iurisdictionem se- 
cutus, duos ex eis, alterum presbiteratus alterum 
diaconii honore insignes, iussit publice virgis caesos 
et attonsos expelli; reliquos multis plagis macera- 
tos, per vicina monasteria alium alio transmisit. De 
singulis tamen non pro ımodo culpae, sed pro nata- 
lium suorum claritate vel obscuritate, mitius vel 
atrocius sumptum supplicium est. Viderit abbas, 
an vi doloris impulsus iniurias suas acerbius quam 
decuit vindicando, modum forte excesserit. Id con- 
stat, inustam esse ea tempestate maculam Fuldensi 
monasterio, quae longa forsitan succedentium tem- 
porum serie ablui et extergi non possit. 

Bel‘, qui regnum invaserat Ungariorum, abiit. 
loas, fihus eius, satius putans moderatis opibus in 
pace perfrui, quam immoderatas ambiendo calami- 
tatem atque excidium parere genti suae, mandavit 
regi Heinrico, si sibi apud Salomonem, fillum An- 
dreae regis, natalibus et meritis suis condignus ho- 
nor haberetur, subditum se ei fidelemque futurum, 
et malle beneficiis cum eo quam armis, fide quam 
acie dimicare. Eadem Ungarii omnes assıdua lega- 
tione pollicebantur. Ita rex Heinricus Ungarıam: 
cum exerecitu ingressus, Salomonem in solium patris 
1) cf. Ann, Altah, ad a. 1063, SS. XX, 813. 

restituit, iuncta ei. in coniugium sorore sua; abla- 
tisque omnibus, quae regi scrupulum movere vel 
regni statum labefactare poterant, in pace remeavit 
ad Gallias. 

Educatio regis atque ordinatio omnium rerum 
publicarum penes episcopos erat, eminebatque inter 
eosMogontiniet Coloniensisarchiepiscoporum aucto- 
ritas. A quibus cum in partem consilı Adalbertus 
Premensis archiepiscopus assumptus fuisset, tum 
propter claritatem generis, tum propter aetatis 
atque archiepiscopatus praerogativam, ille saepius 
colloquendo, obsequendo etiam atque assentando, 
ita sibi regem brevi devinxerat, ut, ceteris episcopis 
posthäbitis, totus in eum inclinaretur, et ipse in 
regno communi pene ınonarchiam usurpare videre- 
tur. Secundas post eum: partes agebat Wernheri 
comes, iuvenis tam ingenio quaın aetate ferox'. 
Hi_duo pro rege imperitabant; ab his episcopatus 
et abbatiae, ab his quiequid ecclesiasticarum, quic- 
quid secularium dignitatum est, emebatur. Nec 
alia cuiquam; licet industrio atque egregio viro, 
spes adipiscendi honoris ullius erat, quam ut hos 
prius ingenti profusione pecuniarum suarum rede- 
ınisset. Et ab episcopis quidem et ducibus metu 
magis quam religione temperabant. In abbates vero, 
quod hi iniuriae obviam ire non poterant, tota liber- 
tate grassabantur, illud prae se ferentes, nihil minus 
regem in hos iuris ac potestatis habere quam in 
villicos suos vel in alios quoslibet regaliıs tiseı dis- 
pensatores. Et primo quidem praedia monasterio- 
rum fautoribus suis, proutlibitum erat, distribuebant, 
et quod reliquum erat crebra regalium servitiorum 
exactione usque ad feces ultimas exhauriebant. Dein 
convalescente audatia, in ipsa ımonasteria impetum 
faciebant, atque ea inter se tamquaın provincias 


1) Ita Livius VI, 23. de Lucio Furio tribuno militum: ferox quum 
aelate el ingenio, 

artiebantur, rege ad omnia quae iussus_fuisset 







puerili facilitate annuente. Itaque Premensis archi- ı066. 


episcopus duas occupat abbatias, Laurensem et Cor- 
beiensem, praemium hoc asserens esse fidei ac de- 
votionis suae erga regem. Ne id invidiosum apud 
ceteros regni principes foret, persuaso rege, Jat 
Coloniensi archiepiscopo duas, Malmendren et En- 
dan‘, Mogontino archiepiscopo unam in Selechin- 
stat, 'Ottoni duci Baioariorum unum in Altaha, Ruo- 
dolfo duci Suevorum unam in Kenbeten. Igitur 
Premensis archiepscopus, ut totam tirannidi suae 
vacantem redderet Corbeiensem abbatiam, ridiculam 
eommentatur fabulam. Disseminatis per curtem 
regiam rumoribus, divulgat, episcopum civitatis 
cuiusdam Transalpinae, cui Pole nomen est, huma- 
nis rebus excessisse. Huic successorem, persuaso 
rege, subrogat abbatem Corbeiensem, iubetque, ut 
destitutam reetore ecclesiam quantocius eat invisere. 
Verum inter moras quibus ille itineri necessaria pa- 
rabat, dum quidam de Italia venientes episcopum, 
qui mortuus dictus fuerat, vivum et incolumem nun- 
ciassent, irridere omnes et detestarı fraudem archi- 
episcopi coeperunt. Tum Otto dux Baioariorum ad 
prohibendum tantum nefas divino spiritu animatus, 
multis conatibus circumquaque explieitis, vix et 
aegre obtinuit, ut tam abbatı quam monasterio Cor- 
beiensi suus honor, sua dignitas incolumis servare- 
tur. Porro cum in monasterium Laurense satellites 
archiepiscopi venissent nunciantes, quod regia dona- 
tione locus ipse in ius potestatemque archiepiscopi 
concessisset, iuberentque, ut abbas ei constituto loco 
non pigritaretur occurrere, tantus dolor et indigna- 
tio omnes invasit, ut nec manibus in legatos i IPSoS 
temperassent, nisi ins gentium plus, quam ira va- 
luisset. Contumeliose auditi, contumeliosius multo 
sunt dımissı. Quod postquam regi nunciatum est, 
1) Malmundarium et Inda sive Cornelii monasterium, 

missis aliis nunciis, iussit abbati sub interminatione 
salutis propriae, ut abbatia se abdicaret festinusque 
monasterio excederet. Ille, comperta, priusquam 
legati advenirent, regis sententia, benigne eos sus- 
cipi iussit, atque in diem posterum eoruım quae in 
ınandatis habebant audientiam distulit. Nocte, pau- 
cis sibi abhibitis, inde discedens, in loca tutissima, 
omnibus praeter admodum paucos ignoratus, se 
recepit, cum et prius ommes ecclesiae thesauros 
clanculo exportatos in tutum locasset. Ita legatı 
die postero cui iussa.regis exponerent non habentes, 
multumque viri prudentiam admirantes, infecta le- 
gatione redierunt. Tum milites eius, quos eo tem- 
pore et opum gloria et militaris rei industria claris- 
simos habebat, collatis viribus montem qui proximus 
adiacet monasterio occupant, castellum exstruunt, 
praesidium imponunt;. parati archiepiscopum ab 
infestatione monasterii capitis quoque sui periculo 
arcere. 

1064. Causabantur Romani principes, quod rex 
eis inconsultis Romanae ecclesiae pontificem consti- 
tuisset, et ob eam iniuriam defectionem meditarıi 
videbantur. Propier quod placuit, Coloniensem 
archiepiscopum Romam mitti. Qui veniens eo, cum 
aliud turbatis rebus invenire non posset remedium, 
iudicavit, ordinationem, quae inscio senatu Romano 
facta fuisset, irritam fore, et sic amoto Parmensi 
episcopo, per electionem eorum Anshelmum Luc- 
censem episcopum pro eo ordinari constituit. Verum 
ubi ipse peracta legatione regressus est in Galliam, 
Parmensis episcopus, armata multitudine non mo- 
dica, Luccensem episcopum sede apostolica per vim 
deturbare aggressus est. Econtra fautoribus illius 
ad arma impigre concurrentibus, congressio facta 
est, multique hinc et inde vulneribus acceptis cor- 
ruerunt. Sic depravata ecclesiastici rigoris censura, 
homines non ut quondam ut praeessent ecclesiae 








reg 
adı 
ratı 
tınu 


dici 
imp 
desı 
vitie 
orat 
10ca 
rege 
Dei 
invit 


x 


Babe 
mus 

coluı 
Hier: 


1) A. 


Guden: 












EEE 





















LAMBERTI ANNALES. 59 
Dei iniecta manu trahebantur, sed ne non praees- 
sent armata manu praeliabantur, fundebantque mu- 
tuo sanguinem non pro ovibus Christi, sed ne non 
dominarentur ovibus Christi. Anshelmus tamen, qui 
et Alexander, et virtute militum et favore princi- 
pum sedem obtinuit. ‘Alter vero, etsi per -contu- 
meliam repulsus, tamen quoad vixit ab iure suo 
non cedebat; huic semper derogans, hunc adulte- 
rum ecclesiae Dei, hunc pseudoapostolum appellans; 
missas quoque seorsum celebrans, ordinationes fa- 
cere et sua per ecclesias decreta et epistolas more 
sedis apostolicae destinare non desistebat. Verum 
nullus attendebat, eriminantibus universis, quod in 
ultionem privatae conturneliae sedem quoque apo- 
stolicam homicidio maculasset. 

Heinricus Augustensis episcopus obiit!, invisus 
regi, invisus episcopis omnibus, propter superbe 
administratam regni gubernationem tempore ımpe- 
ratricis. Embricho ei successit, praepositus Mogon- 
tinus, vir pontificalis modestiae et gravitatis. 

Wernheri comes villam monasterii nostri, quae 
dieitur Kirhbere?, inconsulto abbate, a rege petüit et 
impetravit. Pro qua recipienda diuturnum agonem 
desudavimus, dimicantes adversus tanti hostis sae- 
vitiam non armis carnalıbus, sed jeiuniis et crebris 
orationibus. Unde ille mordaciter magis quam fäcete 
iocarı solebat, magno munere dignum se esse apud 
regem, qui monachos eius, languidos prius in opere 
Dei et tepidos, novis facibus adhibitis, exsuscitasset 
invitosque ad ieiunia et nudipedalia coegisset. 


Sigefridus Mogontinus episcopus et Guntherus | 


Babenbergensis et Otto Ratisponensis et Willehel- 
mus Traiectensis episcopi, item aliiı quam plures, 
columnae et capita Galliarum, auturmnalı tempore 
Hierosolimam proficiscuntur. 


1) A. 1063. Ann. August. Mon. SS. IH. p. 127. 2) in praefectura 
Gudensberg. 

1065.. Rex nativitatem Domini Goslariae cele- 


Nat bravit, ‚ paschä Woi örmaciae-- Ubi ärchiepiscopus Pre- 


mensis inter säcra-missärum solemnia, dum debi- 
tum tantae festivitati sermonem faceret, hominem 
ab infestatione demonis purgavit, fusis pro eo tam 
suis quam tocius populi qui praesens erat precibus. 
Ea res grandi miraeulo cunctis erat, stupentibus 
seilicet, quod vir taın pessimae in populo existima- 
tionis, qui vitam virtwtum non haberet, signa vir- 
tutum faceret. Sed aemuli eius invidiose hoc inter- 
pretabantur, non meritis eius sed praesentium po- 
pulorum RER asscribendum esse tantae rei 
effeetum. Ibi per concessionem..eiusdem archi- 
-episcopi_primum.se-rex-arma-bellica succinxit, sta- 


timque primam- susceptae armaturae experientiam 1 


in arehiepiscopum Coloniensem dedisset et ad per- 
sequendum eum ferro et igne praeceps abisset, nisi 
res turbatas imperatrix tempestivo valde consilio 
composuisset. Inter cetera id potissimum invidiae 
ei erat, quod ante aliquot annos, dum imperatrici 
ius regni rerumque gubernacula eripere vellet, ipsum 
pene regem in ultimum discrimen praecipitasset. 


Heceloni Argentorati episcopo paulo ante de- 
functo, successor substitutus est Wernheri, propin- 
quus Wernheri comitis. 


Interea praedicti episcopi Hierosolimam pergen- 
tes, dum magnitudinem opum suarum gentibus, 
per quas iter habebant, inconsultius ostentarent, 
ultimum sibi periculum consciverant, nisi rem hu- 
mana temeritate prolapsam divina misericordia re- 
stituisse. Nam barbaros, qui ex urbibus et agris 
ad spectandos tam illustres viros catervatim pro- 
fluebant, primo peregrini cultus ac magnifici appa- 
ratus ingens miraculum, dein, ut fit, non minor 
praedae spes ac desiderium cepit. Itaque cum tran- 


1) CA. Grimm_Deutsche Rechtsalterthümer_p. 415. 

sita Licia fines Sarracenorum introissent, et iam a 
eivitate cul Ramulo nomen est una vel paulo plus 
mansione abessent, proximo parasceue ante pascha, 
eirca terciam diei "horam, incursionem passi sunt 
ab Arabitis, qui comperto tam insignium virorum 
adventu, undique ad spolia diripienda frequentes 
armatique confluxerant. Plerique christianorummn re- 
ligiosum putantes, manu sibi auxilium ferre et salu- 
tem suam, quam peregre proficiscentes Deo devo- 
verant, armıs corporalibus tueri, prima statim con- 
gressione prostrati, vulneribus "multis confecti, et 
omnibus quae habebant a filo subteminis! usque 
ad corrigiam caligae? exspoliati sunt. Inter quos 
Willihelmus quoque Traiectensis episcopus, brachio 
pene plagis debilitato, nudus ac semivivus relwetus 
est. Ceteri christiani iactu lapidum. quod genus teli 
forte locus ipse affatim ministrabat, non tam peri- 
culum propulsabant, quam mortem, quae praesens 
urgebat, differre conabantur. Pedem etiam paulatim 
subtrahendo, ad villam declinabant, quae ab ipso 
itinere spatio mediocri distabat. Capharnaum hanc 
fuisse, ex similitudine vocabuli coniciebant. Quarn 
ut ingressi sunt, episcopi omnes atrium quoddam 
occupant, humili septum maceria et tam fragili, ut, 
etiamsi nulla vis adhiberetur, sola vetustate facile 
corrueret; in cuius medio domus erat, coenaculum 
habens satis editum et ad repugnanduın quasi ex in- 
dustria praeparatum. Huius superiora episcopus 
Mogontinus et Babenbergensis cum clericis suis, in- 
feriora ceteri episcopi sıbi vendicant. Laici omnes 
ad arcendam vim hostium et maceriam defendendam 
Impigre discurrunt, et primam quidem certaminis 
procellam lapidum iactu, ut praedictum est, susti- 
nuere. Dein cum barbari magnam telorum nubem 
in castra coniecissent, et ipsi plerumque, impres- 
sione in eos facta, clipeos et gladios manibus eorum 


1) i.q. interula. 2) Genes. 14, 23. 

Mart.toleraturi forent. Ita christiani toto parasceue, toto 
"sabbato sancto usque ad terciam fere horam pascha- 

vi extorsissent, non solum iam ınaceriam tueri suf- 
fieiunt, sed portis etiam interdum erumpere et 
pugnam comminus lacessere audent. Quorum im- , 
petum dum Arabes nullo iam loco, nulla acie susti- 
nere possent, consilium tandem a "tumultuaria con- 
gressione ad obsidionem vertunt, et inedia atque 
lassitudine conficere aggrediuntur, quos ferro ex- 
pugnare non poterant. Itaque multitudinem, qua 
superhabundabant, conglobatis scilicet circiter duo- 
decim milibus, partiuntur, ut alıı alııs vieissim ad 
obpugnationis studium succedentes, nullam illis vel 
paululum respirandi copiam facerent, suspicantes, 
quod propter inopiam rerum omnium quibus vita 
humana sustentarı solet, dimicandı laborem non diu 




















lis diei sine intermissione obpugnabantur; nec eis 
hostilis improbitas vel modieun temporis punctum, 
quo saltem somni perceptione corpora recrearent, 

indulgebat. Nam cibum et potum nec, mortem prae 
oeulis habentes, desiderabant, nec, si magnopere 
desideraretur, quid sumerent, omnium inopes, habe- 
bant. Cumque die tercio, labore et inedia exhausti, 
ad extremum pervenissent, et fortia plerumque co- 
natos virtus ieiunio infracta frustraretur, quidam ex 
numero presbiterorum exclamavit, non recte eos 
agere, quod in armis suis plus quam in Deo spei ac 
roboris ponerent, et calamitatem, quam eo permit- 
tente incidissent, propriis viribus propulsare cona- 
rentur; propterea placere sibi, ut se dederent, prae- 
sertim cum triduana iam abstinentia milıtar ibus rebus 
eos inutiles prorsus reddidisset; non esse Deo difli- 
cile, ut deditis eis et ab hoste sub i iuguım missis mi- 
sericordiam praestaret, qui suos totiens etiam in 
ultima necessitate conclusos mirabiliter liberasset; 

ut hoc quoque inferret; barbaros nequaquam propter 
ipsos occidendos tanto molimine grassarı, sed ut 

pecunias eorum auferrent; quibus si potiti fuissent, 
liberos eos deinceps intactosque sine vi, sine mole- 
stia abire passuros. Placuit consilium omnibus, sta- 
timque ab armis ad preces versi, per interpretem, 
ut in dedicionem acciperentur, orabant. Quo com- 
perto, dux Arabum citato equo in primos advolat, et 
ceteros quidem longius summovet, cavens, ne, te- 
mere admissa multitudine, praeda confuse distra- 
heretur. Ipse decem et septem honoratissimos gentis 
suae secum assumens, castra Ingressus est patentia, 
relicto ad portas praesidii causa filio suo, ne quis 
forte praedae avidus post se non vocatus irrumperet. 
Cumque admotis scalis in coenaculum, ubi Mogon- 
tinus et Babenbergensis episcopi latitabant, cum 
paucis ascendisset, Babenbergensis episcopus, eul, 
licet ıiunior aetate esset, tamen propter virtutum 
praerogativam et tocius corporis admirandam digni- 
taten praecipuus a cunctis honor deferebatur, rogare 
eum coepit, ut, omnibus quae haberent usque ad 
novissimum quadrantem sublatis, nudos se abire 
sineret. Ille et victoria elatus et praeter ingenitam 
morum barbariem accepta quoque tot congressioni- 
bus clade nimium efferatus, ait, se adversus eos iam 
triduo non sine grandı dampno exercitus sul ea 
mente bellum gessisse, ut suis conditionibus erga 
victos uteretur, non quas ipsi constituissent; ne ergo 
falsa spe eluderentur, se, omnibus quae haberent 
sublatis, carnes eorum comesturum et sanguinem 
bibiturum. Nec moratus, linteum, quo caput more 
gentis obvolverat, expediens, facto vinculo, in col- 
lum episcopi iniecit. Episcopus, ut erat vir liberalis 
verecundiae et maturae admodum gravitatis, igno- 
miniam non ferens, tanto nisu pugnum ei dedit in 
faciem, ut uno ictu consternatum ad pavimentum 
usque praecipitem daret, vociferans insuper, prius 
eum poenas pro impietate daturum, quod impuras 
manus in sacerdotem Christi profanus et idololatra 

mittere praesumpsisset. Irruunt protinus alii clerici 
et laici, et tam huic quam ceteris qui in coenaculum 


‚ascenderant adeo artis nexibus manus a tergo con- 


stringunt, ut sanguis plerisque rupta cute per ungues 
proflueret. Perlato audacis factı indicio ad eos qui 
in inferiori parte consistebant, ipsi quoque his qui 
apud se erant Arabum principibus idem faciunt. 
Dein laici omnes, sublato in altum clamore, voca- 
toque in auxilium sibi omnium rerum opifice Deo, 
rursus arma capessunt, maceriam occupant, praesi- 
dium, ‘quod circa portas erat, conserta manu fun- 
dunt fugantque, et sic alacres, Sic Innovatis inopino 
successu viribus, ubique rem peragunt, ut nihil las- 
situdinis, nihil incommodi ex triduana eis inedia et 
labore accessisse putares. Alacritatem tantam, re- 
pente ex trepidis rebus et ultima desperatione coor- 
tam, nimium admirati Arabes, nec aliaın novitatis 
huius causamn suspicati, quam quod de principibus 
suis sumptum fuisset supplicium, infestissimis ani- 
mis in pugnam ruunt, et facto grege, per arma, 
per viros ın castra perrumpere parant, Et acta 
res foret, nisi mature orto consilio christiani vinctos 
eo loco principes statuerent, ubi atrocissima vis 
hostium et creberrimus telorup imber incumbebat, 
apposito super capita.eorum spiculatore, qui distric- 


‘tum in manibus gladium tenens, clamitabat per 


interpretem, nisi ab obpugnatione quiescerent, non 
armis se adversum eos sed principum capitibus di- 
micaturos. Tum ı ipsi principes, quos praeter vincu- 
lorum acerbitatem imminens quoque cervicibus gla- 
dius vehementer angebat, cum magno eiulatu suos 
obtestabantur, ut moderatius agerent, ne obstinate 
certamen hostibus inferentes, eos ad supplicium 
necemque suam, cum incisa Spes esset veniae, in- 
flammarent. Patris periculo attonitus filius dueis 
Arabum, queın ad portam atrii a patre causa prae- 
sıdii relictum supra memoravi, citato gradu in con- 

fertissimos suorum cuneos se dedit, et furentis exer- 
ceitus Iimpetum voce et manu increpitans retinuit, et 
tela in hostes iacere prohibuit, quae non hostes, ut 
ipsi putarent, sed principes sui propriis pectoribus 
excepturi forent. Per hanc occasionem paululum 
ab armis et incursione vacatione data, nuncius venit 
in castra ad christianos, missus ab his qui in pa- 
rasceue omnibus amissis nudi et saucii usque Ra- 
mulo pertenderant. Is amaritudine et metu confectis 
mentibus magnum attulıt refrigerium, indicans, 
ducem praedictae civitatis, licet paganum, divino 
tamen, ut putabatur, instinctu animatum, cum in- 
gentibus copiis ad ipsos liberandos advenire. Nec 
latere potuit Arabitas advenientium hostium fama; 
statimque omnes, aversis ab aliorum obpugnatione 
ad se ipsos salvandos cogitationibus, praecipiti fuga, 
quo quemque spes evadendi vocabat, dilabuntur. 
In ea trepidatione dum alıi ad alia curanda discur- 
rerent, unus vinctorum evasit, opera usus Sarraceni 
cuiusdam, quem ducem itineris christiani habebant, 
tanto omnium dolore, tanto gemitu, ut ab eo, cuius 
indulgentia -dimissus fuerat, vix manus inhiberent. 
Nec multo post dux ipse, ut nunciatum fuerat, cum 
exercitu advenit, pacificeque in atrium a christianis 
susceptus est; suspensis tamen omnibus inter spem 
et metum, ne forte non sublata calamitas sed ho- 
stis tantum mutatus esset, et propter novitatem rei 
difficıle credentibus, quod satanas satanam eicere, 
hoc est paganus paganum ab infestatione christia- 
norum cohibere vellet. Primo omnium vinctos sibı 
praesentari iussit. Quos cum aspexisset et quae 
facta fuerant ordine audisset, maximas christianis 
gratias egit pro magnifice gestis rebus et expugnatis 
rei publicae acerrimis hostibus, qui regnum Babi- 
lonium iam per multos annos assiduis populationi- 
bus infestassent et magnas plerumque adversum se 
instructas acies commisso certamine obtrivissent. 

Traditos eos custodibus, regi Babilonierum vivos 
servari praecepit. Ipse, accepta a christianis quanta 
convenerat pecunia, secum eos Ramulo perduxit. 
Inde, adhibito eis expeditorum iuvenum praesidio, 
ne qua denuo latronum incursione periclitarentur, 
usque Hierosolimam eos perduci iussit. Nihil dein- 
ceps difficultatis in eundo, nihil in redeundo per- 
pessi, Liciam pervenerunt, gratias Deo referentes, 
quod, emensis tot rerum asperitatibus, vivos eos 
et incolumes in tutum restituisset. Ex hoc per 
christianorum fines reditum facientibus, omnia cede- 
bant ex sententia. Verum posteaquam in Ungariam 
ventum est, Guntherus Babenbergensis episcopus, 
heu! immatura morte praeventus, prosperae ac 
laetae reversionis lugubrem omnibus exitum fecit. 

Iul.23.Decessit! autem 10. Kalendas Augusti, aetate inte- 
gra ad perfruendum hoc seculo maxime matura, vir 
praeter morum gloriam ‘et animae divicias corporis 
quoque bonis adprime ornatus. Natus erat ex primis 
palatii, privatis possessionibus praeter episcopatum 
affluentissimus, lingua promptus et consilio, litteris 
eruditus tam divinis quam humanis, tum statura et 
formae elegantia ac tocius corporis integritate ita 
ceteris eminens mortalibus, ut in illo Hierosolimi- 
tano itinere ex urbibus et agris spectandi eius studio 
profluerent, et bene secum actum crederet, cui eum 
videre contigisset. Unde cum, positis eis in diver- 
sorio, plerumque turba intemperans propter eum 
nimis molesta foret, compulsus est aliquotiens a 
ceteris episcopis, ut in publicum procederet et ob- 
sidentem fores multitudinem suo spectaculo a cete- 
rorum vexationeavocaret. Tantum hunc transitoriae 
felicitatis splendorem vitae innocentia et morum 
temperantia clariorem in eo cumulatioremque facie- 
bant. Nam tantam in se utriusque hominis gloriam, 
quam omnes mirabantur, solus ipse ita propter Deum 
1) Albanii sive Albae Regali (Stuhlweissenburg). 

contempnebat, ut infimae quoque conditionis homi- 
nibus popularem se communemque praeberet et a 
servis suis plerumque maximas verborum contume- 
lias inultus acciperet. Celebri ergo pompa funeris 
in patriam reportatus, et magnis. omnium qui eum 
noverant planctibus exceptus, in Babenbergensi 
ecclesia, ubi a puero adoleverat, sepultus est. Suc- 
cessit ei in episcopatu Herimannus vicedomnus! 
Mogontinus, qui in eadem Hierosolimitana peregri- 
natione constitutus, dum eum invalescente morbo 
ad exitum urgeri videret, legationem praemisit ad 
necessarios Suos, quibus patria excedens suae rei 
familiaris dispensationem delegaverat, petens, ut 
sibi ad episcopatum, quaqua possent ratione, adi- 
tum patefacerent. Quod et sedulo fecerunt, pro- 
fuso In coemptionem eius argenti et auri inaestima- 
bili pondere. 


Eilbertus Patavii episcopus obiit; cui Altıman Mai. 


cappellanus imperatricis successit, qui dum ipso ” 
tempore cum ceteris principibus Hierosolimam abis- 
set, per interventum imperatricis absens designatus 
est episcopus. Arnolfus Wormaciae episcopus, vir 

ontificalis modestiae et sanctitatis, migravit ad 
m: successitque ei Adalbero, monachus ex 
monasterio sancti Galli, frater Ruodolfi ducis, uno 
pede omnino debilis, vir per omnia dignus specta- 
culo.. Erat enim fortitudinis magnae, edacitatis 
nimiae, crassitudinis tantae, quae aspicientibus hor- 
rorem magis incuteret quam admirationem; nec ita 
centimanus gigas aut aliud antiquitatis monstrum, 
si ab inferis emergeret, stupentis populi oculos in 
se atque ora converteret. 

1066. Rex nativitatem Domini Goslariae celebra- 
vit. Ubi ab ipso iam initio autumni usque ad eam 
partem hiemis tamquam stativis castris se continue- 
rat, sümptus habens regiae magnificentiae multum 


”1) oeconomus, syndicus ecclesiae, 

impares. Nam praeter pauca quae ex reditibus re- 
galis fiscı veniebant vel quae abbates coactitio fa- 
mulatu ministrabant, cetera omnia in cottidianos 
usus eius cottidianis impensis emebantur. Hoc adeo 
fiebat odio Premensis archiepiscopi, quem omnes 
eriminabantur sub praetextu regiae familiaritatis 
monarchiam usurpasse manifestae tyrannidis; et ipsi 
ergo consueta regi servitia detractabant; et ille in 
alias regni partes regem abducere nolebat, ne sci- 
licet cum alıis principibus communicando principa- 
tum consiliorum et familiaritatis, ipse sibi aliquid 
imminueretde fastigio usurpatae singularitatis. Sed 
non ultra laturi iniuriam videbantur ; principes regni. 
Archiepiscopi Mogontinus et Coloniensis cum ceteris, 
quibus curae erat res publica, crebra conventicula 
faciebant, atque omnes in commune, .quid facto 
opus esset, consulere rogitabant. Dein iam adulta 
conspiratione, diem generalis colloquii omnibus in- 
Ian. dixere regni principibus, ut Triburiam convenientes, 
Premensem archiepiscopum, communem omnium 
hostem, communibus omnes studiis obpugnarent, 
regique denunciarent, aut regno ei cedendum esse, 
aut familiaritate et amicitia Premensis archiepiscopi 
defungendum. Perlato Goslariam atrocis rei nuncio, 
rex ad statutam diem concitus properabat; cum quo 
et Wernheri comes veniens, in villam Ingilneheim, 
cuius pars aliqua ad nostrum quoque monasterium 
pertinet, hospitatum divertit. Ubi dum milites eius 
ab incolis praedas agerent et illi ad arma concla- 
mantes manu se vindicare niterentur, atrox pugna 
coorta est. In qua dum Wernheri comes ad feren- 
dum suis opem impigre discurreret, a quodam nostri 
monasterii vilissimo mancipio, vel ut aliı ferunt a 
femina saltatrice, clava percussus in capite, corruit, 
atque ad regem semivivus est reportatus. Admoni- 
tus ab episcopis qui praesentes erant, ut pro pec- 
catis suis Deo, in extremo iam spiritu constitutus 

satisfaceret, seque Herveldensium monachorum pre- 
cibus interemptum recognoscens, villam Kirhberec, 
quam iniuste invaserat, redderet: nullo modo ad- 
quievit, donec episcopi consensu facto minitarentur, 
se ei Sacram communionem morienti non daturos, 
nisi prius tantı peccati pondere se exonerasset. Sic 
tandem pudore magis quam religione victus reddi- 
dit, statimque vita excessit. Statuta die tristis in 
regem omnium vultus, tristis erat sententia, ut aut 
regno se abdicaret aut archiepiscopum Premensem 
a consiliis suis atque a regni consortio amoveret. 
Tergiversanti et quid potius eligeret haesitanti archi- 
episcopus consilium dedit, ut proxima nocte, ablatis 
secum regni insignibus, clam aufugeret, et Gosla- 
rıam aut in alium locum se reciperet, ubi ab iniuria 
tutus foret, donec turba haec conquiesceret. Ad- 
veniente vespera, thesauros regios per satellites et 
socios fraudis suae iam exportare coeperat, cum 
repente ad ministros regis consilium hoc, nescio 
quo indicio, permanavit. Qui statim raptis armis 
curtim regiam circumdederunt, totamque deinceps 
noctem ducentes pervigilem, ne quid novi accideret, 
asservabant. Facto mane infensis adeo animis om- 
nes in archiepiscopum coorti sunt, ut nec manibus 
temperassent, nisi regia maiestas vix et aegre ira- 
cundiam cohibuisset. Contumeliose itaque eiectus 
est de curte regia cum omnibus tyrannidis suae fau- 
toribus, misitque cum eo rex amicorum suorum non 
modicam manum, ne scilicet ab aemulis suis insi- 
dias in via pateretur. Sic iterum rerum publicarum 
administratio no episcopos rediit, ut singuli suis 
vicibus, quid regi, quid rei publicae facto opus esset, 
praeviderent. 

Rex pascha Traiecti celebravit. er 

Eberhardus Treverorum archiepiscopus dum in Apr. 
sabbato sancto! tantae diei misterium solemniter 15. 


1) illud quod pascha praecedit, Wedekind I, c. t. II. fasc. 8. p. 408, 

populo exhibuisset, regressus in secretarium', caput 
In sinum archidiaconi reclinavit, circumstantibusque 
fratribus, spiritum exalavit. Episcopatum eius per 
interventum Coloniensisarchiepiscopi suscepit Cuono 
praepositus Coloniensis. Graviter et indigne nimis 
tulit tam clerus quam populus Treverorum, quod 
ipsi in electionem admissi consultique non essent, 
seque vicissim hortabantur, ut insignem hanc con- 
tumeliam insigni alıquo exemplo eluerent. Erat 
tunc temporis maior domus? ecclesiae Treverorum 
Dietericus comes, adolescens tam natura ferox 
quam aetate. Is die, quo episcopus urbem ingres- 
surus sperabatur, cum ingentibus copiis ei obviam 
processit, atque in ipso lucis crepusculo, priusquam 
hospitio progrederetur, super eum ırTuens, paucos 
resistere temptantes occidit, ceteros inopino terrore 
perculsos facile fudit fugavitque, opes, quas amplıs- 
simas advexerat, diripuit, ipsum episcopum captum 
traditumque in Inanus carnificum, de rupe altissima 
praecipitari et sic interfici iussit. Corpus eius a re- 
ligiosis viris collectum atque in monasterio Doleiensi ® 
sepultum est; ubi usque in praesens tempus magnis, 
ut fertur, miraculis divinitus saepe illustratur. Suc- 
cessit ei in episcopatum Uoto, concordante in electio- 
nem eius tam clero quam populo. 

In festis paschalibus per quatuordecim fere noctes 
continuas cometa apparebat. Quo in tempore atrox 
et lacrimabile nimis praelium factum est in parti- 
bus aquilonis; in quo rex Anglisaxonum tres reges 
cum infinito eorum exercitu usque ad internitionem 
delevit. 

Rex Friteslare veniens, gravissimam aegritudi- 
nem incidit, ita ut a medicis desperaretur, et prin- 
1) i.e. diaconarium, sacristlia, aedicula s. camera vice exedrae templo 
seu aedi sacrae adiuncta, in qua sacra ecclesiae ministeria recon- 
duntur et in qua etiam sacerdotes et clerici, antequam ad sacra pro- 


cedunt, vestes ecclesiasticas induunt. 2) advocatus, stiftsvogt. 
3) Tholey ditionis Trevirensis, 

cipes de regni successione consilia conferre coe- 
pissent. A qua infirmitate vixdum plene resumptis 
viribus, pentecosten Herveldiae celebravit. Nec Iym. 4. 
multo post nuptias in Triburia regio apparatu cele- 
bravit, in coniunctione Berhtae reginae, filiae Otto- 

nis marchionis Italorum. 

Reginherus Misnensis episcopus obiit; cui Craft 
praepositus Goslariensis successit. Sed ıs dum 
suscepto episcopatu Goslariam venisset, post refectio- 
nem in cubiculum, ubi thesauros suos, quorum ni- 
mius amator erat, nullo conscio infoderat, quası 
paululum requiescere volens, sese inclusit. Cumque 
ıam die vergente in vesperam praeter modum con- 
suetudinemque suam somno indulgere videretur, 
rem insolitam mirantes cubicularii, pulsare ostium 
coeperunt. Sed nec pulsantibus nec vociferantibus 
ullum dabatur responsum. Tandem effractis foribus 
irrumpentes, invenerunt eum fractis cervicibus, co- 
lore telro, exanimem, ipsis thesauris suis misera- 
bilem in modum incubantem. Episcopatum pro eo 
suscepit Benno, praedictae Goslariensis ecclesiae 
canonicus. 

1067. Otto marchio Thuringorum obiit, gauden- 
tibus admodum in morte eius omnibus Thuringis, eo 
quod ipse primus ex principibus Thuringorum, ut 
praedictum est, decimas ex suis in Thuringia pos- 
sessionibus dare consensisset, et per hoc calamita- 
tem maximam genti suae invexisse videretur. Mar- 
cham eius Egbertus, patruelis regis, suscepit. 

Einhardus Spirensis episcopus obiit; cui Hein- 
ricus successit, Goslariensis ecclesiae” canonicus, 
tantae dignitati vixdum per aetatem maturus, et non 
tam electione principum ad hanc provectus quam 
indulgentia regis, cui in puerili aetate fuerat famihia- 
rissime assentatus. Benno Osenbruggensis episco- Nor. 
pus obiit; cui alius Benno successit. Fe 

Rex in nativitate sancti Martini Goslariam 11. 

veniens, graviter infirmari coepit, atque eadem vali- 


, tudine per multos dies laborans, lecto recubabat. 


1068. Rex nativitatem Domini Goslariae, necdum 
sospitate ad plenum recuperata, celebravit; a quo 
Egbertus marchio, exactis diebus festis, digressus, 
cum Se in sua recepisset, modica febre pulsatus, 
terminum vitae accepit. Sed marcham adhuc vivens 
adquisierat filio suo, tenerrimae aetatis infantulo, 
quem ei vidua ducis! Ottonis de Swinefurt pepere- 
rat; cui tamen ipse paucis diebus antequam vita 
excederet repudium scribere cogitaverat, et contra 
leges ac statuta canonum viduam Ottonis marchionis 
matrimonio sibi iungere, quod haec forma elegantior 
et efferatis moribus suis oportunior videretur; sed 
mors oportune interveniens nefarios conatus eius 
intercepit. 

Ravenger patriarcha Aquileiensis obiit; cui Sige- 
hardus cancellarius successit; pro quo Bibo cancel- 
larius est substitutus. 

1069. Rex nativitatem Domini Goslariae celebra- 


‚ vit, pascha Quidelenburg, pentecosten Coloniae. Post 


.pentecosten Wormaciae cum principibus regni col- 
loquium habuit. Ibr primum cum Mogontino rem 
secreto agit, eiusque opem ad perficiendum quod 
mente machinetur obnixe implorat; si impetret, se 
deinceps ei subditum et dicto obtemperantem fore; 
ad hoc Thuringos armata manu, si aliter nequeat, 
coacturum, ut decimas sine ulla in perpetuum con- 
tradictione persolvant. Annuente episcopo, et pac- 
tione utrimque firınata, rex ad publicum refert, sibi 
cum uxore sua non convenire; diu oculos hominum 
fefellisse, ultra fallere nolle; nullum eius crimen, 
quo iuste repudium mereatur, afferre, sed se, incer- 
tum quo fato, quo Dei iudicio, nullum cum ea mari- 
talis operis copıam habere; proinde per Deum orare, 
ut se male ominata compede absolvant patianturque 
1) Immula vel Irmingardis, Ann. Saxo, 

aequo animo discidium fieri, ut illa sibi et ipse ei, 
si ıta Deus velit, felicioris matrimonii viam pate- 
faciat; et ne quis violatum semel pudorem causetur 
obstare iterum nupturae, se sub iureiurando confir- 
mare, quod eam ut acceperit sic incontaminatam 
inlibatoque virginitatis pudore conservaverit. Foeda 
res et ab regia maiestate nimium abhorrens visa est 
omnibus qui aderant. Negocio tamen, cui rex tam 
fervide anımum adiecisset, detractare singuli reli- 
giosum arbitrabantur. Episcopus quoque tam pre- 
ciosa pollicitatione redemptus, quantum poterat 
salva verecundia, haut aegre causam regis tuebatur. 
Itaque cunctis id fieri decernentibus, synodum con- 
ficiendo negocio indixit Mogontiae, proxima post 
festum sancti Michaelis ebdomada. Hac expecta- 
tione rebus suspensis, regina Loresham, ut statu- 
tum tempus ibi praestolaretur, missa est; rex alio, 
quo regni negocia vocabant, abiit. 

Interea Dedi marchio Saxonicus cum viduam 
duxisset Ottonis marchionis, tercio prius anno de- 
functi, praedia etiam, quae ille a diversis dominis 
beneficii loco habuerat, summa vi nitebatur adqui- 
rere. Cum nullus daret postulanti, indignitatem 
non ferens, regi, per quem potissimum stetisset 
ne darentur, bellum parabat, crebrisque colloquiis 
Thuringos ad societatem armorum sollieitabat. 
Promptum hoc fore sperabat, eo quod rex archi- 
episcopum adiuvando in exigendis decimationibus, 
multum a se avertisset anımos eorum. Incitamen- 
tum tamen illi furoris vel maximum erat uxor 
saevissima. Haec placido hominis ingenio et per 
aetatem iam mansuefacto iuveniles anımos inspira- 
bat, saepius obtundens, quia, si vir esset, non 
inultus iniurias acciperet, nec priori marito eius 
audacia se imparem gereret, quo et virtute et opu- 
lentia superior esset. Rex accepto nuncio graviter 
permotus, ingentes copias et quae pluribus etiam 

bellis satis essent celerrime contraxit. Tum vero 
episcopus Mogontinus, tempus se accepisse ratus, 
quo per occasionem publici belli privatum in Thu- 
ringos odium vindicaret, infestissimus aderat, re- 
gem quam atroeissime rem agere instigabat; ipse 
quoque totis amicorum, totis Mogontini episcopatus 
opibus coepto annitebatur. Non fefellit Thuringos 
efferatus in se animus episcopi, nec ipsi in eum 
mitiores spiritus gerentes, legatos ad regem mise- 
runt, se nihil iniguum, nihil quod secus "sit moliri 
adversus eum, nec arma contra rem publicam suo 
consilio aut favore sumpta esse; paratos se potius 
hostem publieum capitis quoque sui periculo ex- 
pugnare; promptius autem ac devotius id facturos 
esse, si decimationum leges, priorum regum et 
episcoporum indulgentia sibi statutas, ratas invio- 
latasque fore pateretur; quod si episcopus ad eos 
rem divinam non divinis sed humanis armis ex- 
pugnatum veniret, et decimas iure bellı sıbı ex- 
torquere vellet, quas nec iure ecclesiastico nec lege 
forensi potuisset, iam pridem se sacramento ob- 
strictos obligatosque fuisse, ut raptores et praeda- 
tores inultos non sinerent; satius sibi esse mori 
in bello quam amissis patrum legitimis periuros 
vivere. Rex ad haec benigne respondit, auxilium- 
que suum, si in fide permanerent, certissimos spe- 
rare iussit; dehince ubi res matura visa est, infesto 
agmine Thuringiam intravit. Duo ibi castella, qui- 
bus marchio praesidium imposuerat, Bichelingun 
et Seidingen?, alterum per dedicionem, alterum 
manu expugnatum recepit. Ceteris ilico adımoven- 
dus erat exercitus. Sed marchio advertens, nullo 
loco vel munitione sustineri posse impetum regis, 
incisa spe resistendi, se suaque omnia dedidit. 
Thuringi, etsi, ut promiserant, erga regem et cau- 
sam publicam devoti fidelesque essent, in episcopum 


1) Beichlingen. 2) Burgscheidungen. 

tamen Mogentinum hostilia pleraque fecere, probris 
et conviciis in faciem lacessere, milites eius, dum 
praedas agerent, facto grege saepius incursare, ra- 
pinam excutere, fundere, fugare, nonnullos deni- 
que ministros eius, nec hos mediocri fortuna vel 
humili loco natos, dum ab exercitu regis paulo lon- 
gius praedatum abissent, comprehensos suspende- 
runt. Jussum tamen eis est ab rege facile et con- 
temptim, ut decimas darent, non quo recusantibus 
vim ferre in animo esset, sed ne, non reddito pro- 
misso, archiepiscopum offenderet. Dedi marchio 
aliquamdiu habitus in custodia, tandem, adempta 
possessionum et redituum non modica parte, dimis- 
sus est. Filius eius Dedi iunior patrem ea tempe- 
state infestius acerbiusque quamı alius quisquam 
insectatus est. Ob eam rem, exacto bello, ingenti 
gloria esse coepit apud regem, egregiae indolis 
adolescens, nisı ambitionis spiritu et praepropera 
dominandi cupidine praeceps raperetur. Is non 
multo post, cum nocte quadam ad necessitatem na- 
turae secessisset, apposito extrinsecus insidiatore, 
confossus in inguine et occisus est. Quis necis eius 
auctor fuerit, non satis constat, quamquam dolo 
novercae interfectum, vulgi sermonibus passim 
iactaretur. Illud haut dubie liquet, monasteria et 
ecclesias, moriente eo, magna formidine exoneratas 
esse, cum mentibus omnium certissima opinio in- 
sedisset, eum augendarum opum studio non Deo, 
non homini parciturum, qui patri proprio non pe- 
percisset. 

Imminente iam die, qui scindendo regis coniugio 
dietus fuerat, rex Mogontiam concitus properabat. 
Et ecce inter eundum comperit, legatum sedis 
apostolicae suum Mogontiae adventum praestolari, 
qui discidium fieri prohibeat et episcopo Mogontino 
apostolicae animadversionis sententiam minitetur, 
quod tam nefariae separationis se auctorem pro- 

miserit. Consternatus ilico, quod rem diu exopta- 
tam perdidisset e manibus, per iter quo venerat in 
Saxoniam redire volebat. Vix et aegre tamen amı- 
corum consiliis superatus,. ne principes regni fru- 
straretur, quos summa frequentia sibi Mogontiae 
occurrere iussisset, Franconofurt abiit, ibique eos 
.qui Mogontiae convenerant statuto die adesse iussit. 
Quo dum frequentes venissent, Petrus Damianus 
— is legatus erat sedis apostolicae, vir aetate et 
vitae innocentia admodum reverendus — mandata 
exposuit Romani pontificis: pessimam rem et ab 
nomine christiano, nedum ab regio multum abhor- 
rentem esse, quam moliatur; si minus humanis 
legibus vel canonum sanctionibus terreretur, par- 
ceret saltem famae et existimationi propriae, ne 
scilicet tam foedi exempli venenum, ab rege sumpto 
initio, totum commacularet populum christianum, 
et qui ultor esse debuisset criminum, ipse auctor 
et signifer fieret ad flagitium; postremo si non 
flecteretur consiliis, se necessario vim ecclesiasti- 
cam adhibiturum et canonum lege scelus prohibitu- 
rum; ad haec, suis manibus numquam imperatorem 
consecrandum fore, qui tam pestilenti exemplo, 
quantum in se esset, fidem christianam prodidisset. 
Tum vero in eum coorti omnes qui aderant principes 
alebant, aequa censere Romanum pontificem, et 
per Deum rogabant, ne crimen inferret gloriae suae 
et regii nominis maiestatem tam turpis facti collu- 
vione macularet; praeterea ne parentibus reginae 
causam defectionis et iustam turbandae rei publicae 
occasionem daret; qui si viri essent, cum armis et 
opibus plurimum possent, tantam filiae suae contu- 
meliam procul dubio insigni aliquo facinore expia- 
turi essent. Hac oratione fractus magis quam in- 
flexus: Si id, inquit, fieum obstinatumque est vobis, 
imperabo egomet mihi, feramque, ut potero, onus, 
quod deponere non valeo. Ita efferato magis per 

studium concordiae odio, annuit quidem, ut in regni 
consortium regina revocaretur, ipse tamen, ut con- 
ressum eius conspectumque vitaret, adhibitis sibi 
vix 40 militibus, in Saxoniam concitus rediit. Re- 
gina cum cetera multitudine et regni insignibus pau- 
latim subsecuta est. Cumque ad eum Goslariam 
venisset, vix compulsus ille a familiaribus suis, ut 
ei obviam procederet, satis superque pro consue- 
tudine eam benigne suscepit; sed protinus refri- 
gescente amore, ad ingenium suum atque ad pristi- 
num rigorem animi rediit; et quia consilia scindendi 
coniugii saepe iam temptata non processerant, sta- 
tuit, deinceps, communicato cum ea solum regni 
nomine, sic eam habere, quasi non haberet. 

Maxima eo anno vinearum omniumque silve- 
strium arborum sterilitas fuit. 

Meginwardus abbas Hildenesheimensis abbatiam 
suscepit Augiensem, patefacto in eam sibi per mul- 
tam largitionem aditu. 

Rumoldus Constantiensis episcopus, maturae Nov.2, 
admodum gravitatis vir, obiit; cui Karolus succes- 
sit, Magadaburgensis canonicus. Is a clericis Con- 
stantiensibus primo benigne susceptus est; sed pro- 
cessu temporis dum pro libito suo magis quam ex 
ratione rem gereret, indignantes clerici, a com- 
munione eius se abstinere coeperunt propter simo- 
niacam heresim, per quam episcopatum usurpasse 
dicebatur; id quoque ei crimini dantes, quod ple- 
rosque ecclesiae thesauros furtive abstulisset. Qua 
accusatione Romam perlata, Romanus pontifex 
mandata direxit Mogontino archiepiscopo, ne ullo 
modo ab eo consecraretur, donec in sui praesentia 
causa diligentius ventilaretur. Tolosae! episcopus 
obüt; cui Bibo cancellarius successit; pro quo 
Adalbero canonicus Mettensis cancellarius est sub- 
stitutus. 

1) Tulli. 

1070. Rex nativitatem Domini Frisingae cele- 
bravit. 

Episcopus Mogontinus et Coloniensis et Baben- 
bergensis a domino apostolico evocati, Romam ve- 
nerunt. Ibi episcopus Babenbergensis accusatus, 
quod per simoniacam heresim data pecunia episco- 
patum invasisset, multa et preciosa munera papae 
dedit, et per haec efferatam adversum se mentem 
eius ad tantam mansuetudinem reduxit, ut, qui non 
sine periculo honoris et gradus sui evasurus puta- 
batur, non solum impunitatem criminis, quod obie- 
ctum fuerat, consequeretur, sed etiam pallium et 
alıa quaedam archiepiscopatus insignia ab sede 
apostolica pro benedictione perciperet. Mogontinus 
archiepiscopus ultro se episcopatu abdicare atque 
in otium privatae conversationis secedere magno- 
pere cupiebat; sed tam Romani pontificis auctori- 
tate quam eorum qui praesentes erant maturioribus 
consiliis vix et aegre abductus est a sententia. Om- 
nes in commune acerbe obiurgati, quod sacros ordi- 
nes per simoniacam heresim venderent et ementibus 
indifferenter communicarent manusque imponerent; 
tandem, accepto ab eis iureiurando, quod haec 
ulterius facturı non essent, in sua cum pace dimissi 
sunt. 

1069. Dux Luteringorum Gotefridus, omnibus pene 
24, terris magnitudine suarum rerum gestarum comper- 
’* tus et cognitus, obiit, et Verdunis sepultus est; cui 
filius eius Gozelo successit, praestantis quidem animi 
adolescens, sed gibbosus. — Udalricus marchio Ca- 
rentinorum obiit!. 
m Rex pascha in Hildenesheim celebravit. Ibi inter 
“milites regis et milites episcopi seditio facta est. 
Sedmilites regisin congressione superiores facti, ple- 
rosque ex milıtibus episcopi peremerunt, captosque 


1) d. 6. Mart. huius anni; cf. Wedekind Not. fascic. 2. p. 190. an- 
notat. 144. 

seditionis auctores ex edicto regis in vincula conie- 
cerunt. Rex ascensionem Domini Quidelenburc, er 
pentecosten Merseburc celebravit. 2 

Augustissimum in Quidelenburc templum cum 23. 
omnibus attiguis sibi aedificiis, incertum divina ul- 
tione an fortuita calamitate, incensum atque in cine- 
res redactum est. 

Clarus eo tempore in palatio et magnae in re 
publica auctoritatis erat Otto dux Baioariorum. Sed 
sicut semper gloriam sequi solet invidia, invidentes 
ei plerique homines nequam, qui malitiae suae po- 
tentiam eius atque immoderatam gloriam obstare 
querebantur, sollicite oportunitatem ad oppriimen- 
dum eum quaerebant. Itaque quendam, Egenen 
nomine, hominem ingenuum, sed omni flagitiorum 
genere infamatum, in necem exitiumque eius sub- 
ornaverunt. Is crimen adversus eum detulit, quod 
se ad occidendum regem precibus et pollicitationi- 
bus multis saepenumero sollicitasset, atque in argu- 
mentum fidei gladium ostentabat, quem sibi ab eo 
in hos tam sceleratos nefariosque usus datum asse- 
rebat; si inficiaretur, paratum se quovis iudicio 
verbis suis fidem facere. Qua accusatione vulgata, 
hi, quos ratione communis commodi aliquando offen- 
derat, omnes infensi infestique aderant, et iracun- 
diam regis adversus eum inflammare summa vi, 
summa ope nitebantur. Igitur rex eum Mogontiam Ian. 
cum ceteris principibus ad colloquium evocavit, quid 
delatum esset exposuit, negantique inducias in sex 
ebdomadas dedit, ut Kalendis Augusti Goslariam 
veniens, obiectum crimen, congressus cum accusa- 
tore suo, manu propria refelleret. Cum in haec 
verba discessum esset, causari principes de iniqui- 
tate conditionis coeperunt, nec bonum nec aegquum 
esse dicentes, ut homo nobilissimus, integerriinae 
apud omnes existimationis, nec ulla umquam sinistri 
rumoris macula attaminatus, manum conferre iube- 

retur cum homine sceleratissimo, qui si quid inge- 
nuitatis a parentibus accepisset, id per furta, per 
latrocinia, denique per omnia vitiorum probra iam 
dudum oblitterasset. Ille tamen et indignitate rei 
efferatus et Deo innocentiae suae teste et conscio 
fretus, cum quovis, etiam indigno, etiam praeter 
natales suos, pugnare malebat, quam tanti sceleris 
Aus. suspicione teneri. Igitur die statuta ad proxima 
*“ Goslariae loca cum armata multitudine venit; missis 
ad regem nunciis mandavit, si sibi tuto venire, Si 
tuto causam dicere liceret, "paratum se coram ve- 
nire, et conditione, quam principes regni aequam 
iudicassent, crimen, cuius insimulatus fuerat, re- 
fellere. Rex ad haec atrociter et acerbe respondit, 
se ei nec in veniendo nec in causa dicenda pacem 

aut securitatem polliceri; id solum expectare, ut 

iuxta condietum Goslariam comminus veniret, et si 

quid de innocentia sua praesumeret, conserta cum 

adversario suo manu, aequissimo iudici Deo rem 
committeret; ni ıd faceret, se, omissa legum dissi- . 
dentium simultate, relegato sententiarum certamine, “ 
pro convicto confessoque eum in tanti sceleris im- v 
manitate-habiturum. Relato ad ducem hoc responso, ‘ 
nec tutum nec satis honestum eius rationibus visum P 
est his qui recte ei consultum cupiebant, ut sic in- fi 
flammatae adversum se regis iracundiae illudendum 1 
se vexandumque obiceret, cum sibi, integris adhuc h 
rebus et crimine necdum comprobato, tuto coram e 
venire non licuisset; quod tam iure caeli quam iure ” 
fori omnibus semper reis, omnibus in causis licuis- er 
set. Ita incisa spe veniae, infectis rebus, in sua 2 
se recepit, satius putans, quoad posset armis salu- le 
tem tueri, quam ad exsaturanda hostium suorum 5 
odia turpiter more pecudum iuguları. Postera die a 
rex principes Saxoniae, quod ex his oriundus esset m 
et hi propter privatas inimicitias maxime invisum 1) 
eum haberent, sententiam super eo rogavit. Qui ha, 

eum tamquam manifesti criminis deprehensum reum 
maiestatis iudicaverunt, et si caperetur, capitalı in 
eum sententia animadvertendum fore, decreverunt. 
Ilico amieci regis ferro et igne persequi eum, singuli 
pro virili portione, aggrediuntur; plerique etiam 
nec fide erga regem, nec studio erga rem publicam, 
nee ultione cuiusquam privatae iniuriae, sed sola 
rapinarum cupiditate, arma contra eum capiunt. 
Itaque undique laxatis, immo ruptis irarum habenis, 
omnes in eum irruunt, praedia eius et possessiones 
alias diripiunt, vastant, incendunt, ministros eius 
agrorumque cultores, si quos fors obtulisset, ob- 
truncant, lacerant, iugulant. Sic postremo praeter 
modum modestiamque ira immoderatior debacha- 
batur, ut nec ab ecclesiis nec templis, quae ille 
propriüis impensis Deo construxerat, hostilis sae- 
vitiae impetus temperaret. Deinde rex collecto 
exerecitu egressus, exiremam operi manum per Se 
ipsum imposuit; principes, quos ei consanguinitate 
vel alia necessitudine obnoxios noverat, aut acceptis 
obsidibus aut iureiurando, ne ad eum deficerent, 
obligavit. Castellum eius Hanenstein!, a quo ad 
primum statim belli terrorem praesidium abductum 
fuerat, funditus everti jussit. Alii castello, quod 
Tesenberg? dieitur, exercitum iam adınoverat. Sed 
hi qui intus erant, etsi loci situ inexpugnabiles 
essent, et copiis omnibus, quae administrando bello 
necessariae erant, .affatim affluerent, ultro tamen 
se dedere quam ancipitem belli fortunam temptare 
maluerunt. Relieto ıllic praesidio, rex in ulteriora 
loca ad demoliendas uxoris quoque eius posses- 
siones? exercitum abduxit, villas multas opibus et 
aedificiis ornatissimas incendit, bona diripuit, ın 
mulieres et pueros — nam viri in montes et in 


1) Hanstein ad Wirraham, haud procul Gottinga. 2) Desenberg 
haud procul Paderborna. 3) In Westfaliam. Uxor enim Ottonis 
Richinza fuit, vidua Hermanni comitis de Werla. 

saltus devios se abdiderant — foeda et hostilia 
multa commisit; tantaque in ea expeditione acerba 
et crudelia perpessi sunt a rege proprio homines 
innocentes et nulla saltem suspicione criminis cuius- 
quam infamati, ut nihil acerbius, nihil crudelius a 
barbaris perpeti potuissent. Tandem dux Otto per- 
doluit, et calamitatum pondere superata est con- 
stantia ‚patientiae. Itaque assumptis secum ad tria 
milia viris electis et omni militaris disciplinae studio 
exercitatis, impetum in Thuringiam fecit, villas 
regalis fisci, rebus cunctis affluentissimas, incendit, 
praedam multam abegit, et milites suos, quorum 
plerosque ad societatem belli sola spes rapinarum 
allexerat, hac primum mercede inescavit fidosque 
ac firmos sibi effecit. Ita populabundus ultra He- 
schenewege! pervenit. Ibi confluentibus ad se agro- 
rum suorum cultoribus, quibus milites regis praeter 
miseram vitam nihil religuum fecerant, partem ali- 
quam praedae distribuit, verbera divinae animad- 
versionis fortibus animis tolerare admonuit, et pro 
se quoniam arma ferre non possent, suppliciter ad 
Deum vota facere flagitavit. Interea Thuringi, qui 
se ante aliquot annos sacramento obstrinxissent, ne 
latrones aut raptores inultos sinerent, rerum suarum 
direptionibus exacerbati, ad arma conclamant, con- 
globatis propere ingentibus copiis, hostes e vestigio 
Insequuntur, inventisque haut procul ab Heschene- 
wege certamen inferunt 4. Nonas Septembris. Nec 
* diu anceps pugna fuit. Nam his qui cum duce Öttone 
erant impigre occursantibus, vix primam praelii pro- 
cellam sustinentes in fugam vertuntur, et aliı in 
proximos montes et silvas evadere, alii per iter quo 
venerant citatis equis reverti, summo conamine 
nitebantur, haut satis auspicato temptatam fortunae 
aleam detestantes. Ipse denique, qui primo ut res 
certamini committeretur vehementissimus auctor 


1) Eschwege. 

incentorque fuerat, Ruotgerus comes?, is nunc pri- 
mus fugiendi auctor ac signifer apparebat, omnique, 
ut vulgo dicitur, vento citatior montes et colles mo- 
dernus Idithun transmittebat. Trecenti plus vel 
minus in ea congressione ex Thuringis corruerunt; 
ex parte altera unus occisus, duo sunt vulneratıi. 
Dux Otto, signo receptui dato, cum a caede hostium 
vix et aegre militem suum revocasset, alıquamdıu | 
| in eisdem castris commoratus est, et vergente iam 
in vesperam die, plerosque principes exercitus sui 
singulos in sua cum pace dimisit. Ipse, adhibitis 
sibı quantas res poscere videbatur copiis, in ulterio- 
rem Saxoniam contendit; ibique totam hiemem 
»usque ad nativitatem Domini exegit, partim rapinis 
et depraedationibus victitans, partim ex possessioni- 
bus Magni comitis, quem bellı periculorumque om- 
nium socium et innocentiae suae devotissimum 
assertorem habebat. Is filius erat Ottonis ducis 
Saxoniae, egregius adolescens, boni et aequi in 
pace supra annos suos servantissimus, et in bello 
audacıa et virtute militari nulli secundus. Perlato 
| ad regem nuncio acceptae in Heschenewege cladis, 
omissis rebus aliis, Goslarıam concitus remeavit, 
nec inde usquam ante nativitatem Domini abscessit, 
Ä timens scilicet, ne tam caram tamque acceptam 
| sibi villam, quam pro patria ac pro lare domestico 
Teutonici reges incolere soliti erant, hostes per ab- 
! sentiam eius, quod minitari et crebris usurpare 
| sermonibus dicebantur, in favillas cineresque re- 
digerent. 
| Adalbero Wormaciae episcopus, propria, ut fer- 
Ä tur, crassitudine praefocatus, interiit; cui Adalbertus 
| successit. 
| Aribo dıaconus, frater Willehelmi et Ottonis mar- 
| chionum, occisus est a propriis servis suis, vir tam 
divinis quam secularibus litteris adprime eruditus, 1 


1) de Bielstein ad Wirraham. 

sed propter lasciviam morumque intemperantiam 
merito bonis omnibus gravis et invisus. 

: Silvestrium arborum eadem quae priore anno 
sterilitas permansit. Sed vinearum tanta fertilitas 
fuit, ut plerisque in locis prae multitudine vix colligi 
vindemia posset. 

1071. Rex nativitatem Domini Goslariae cele- 
bravit. Ibi per interventum Ruodolfi ducis Suevo- 
rum Welf, filius Azzonis marchionis Italorum, du- 
catum Baioariae suscepit. Is filiam Ottonis ducis 
Baioariorum uxorem duxerat, et per jusiurandum 
altera iam vice matrimonio fidem dixerat; quamdiu 
itaque res tranquillae erant, quamdiu etiam bellum 
temere coeptum sine grandı permutatione rerum.» 
sedari posse sperabat, maritaleın uxori affectum et 
honorem deferebat, et causam soceri, quantum pote- 
rat, armis et consiliis tuebatur; at ubi animadvertit, 
datam in eum sententiam, et bellum iracundiamque 
regis magis in dies adversus eum crudescere, leges 
omnes vinculaque omnia, quibus vicissim propinqui- 
tatem firmaverant, abrupit; satius putans, periurii 
crimen et violatae fidei verecundiam sustiner e, quam 
res suas florentissimas desperatis ac perditis eius 
rebus admiscere. Et primo in tam trepidis rebus 
petenti auxilium denegavit, dein fillam eius a com- 
plexibus suis et thori consortio segregavit patrique 
remisit; postremo ad ipsum eius ducatum occupan- 
dum omnem operam intendit, nıhil pensi habens, 
quantum auri, quantum argenti, quantum redituum 
ac possessionum dilapidaret, dummodo quod cupie- 
bat assequeretur. Direetus est ergo dolus in manu 
eius, et potuit et invaluit, cunctis detestantibus, 
quod clarıssimam atque opinatissimam in re publica 
dignitatem tam foeda ambitione polluisset. Noverat 
rex, haut satis placiturum principibus Baioariae, 
quod hoc tum contra morem et ius, tum ipsis in- 
consultis factum fuisset, et propterea quantocius ire 

in Baioariam cogitabat, ut tumultum, si quis forte 
oriretur, per se ipsum reprimeret. Sed e diverso 
haut nescius erat, sı ipse longius abisset, hostes 
ilico in Goslarıam impetum facturos et clarissimum 
illud regni domicilium in cinerem redacturos. Ac- 
cepto a familiarıbus suis consilio, quosdam Saxo- 
niae principes illic praesidii causa reliquit; et ipse, 
sicut instituerat, in Baioariam proficisci parabat. 
Interea dux Otto videns sibi nihil iam spei reliquum 
esse, culus et bona omnia flamma hostilis absump- 
sisset et ducatum alius in suam potissimum contu- 
meliam invasisset, statuit, rem in extremum discri- 
men adducere, et cum rege, ubi primum copia 
fieret, collatis signis dimicare. Itaque montem qui 






dicitur Hasengun occupavit, ut is scilicet militibus Ian. 


suis, quomodocumque res in praelio cecidissent, re- 
ceptui foret. Eum, etsi natura et situ ipso satis 
munitum, munitiorem tamen manu atque opere 
fecit, ıbique convecta ex -circumiacentibus agris 
praeda, regem praestolabatur. Rex accepto nuncio 
nilul moratus, quantas in ea trepidatione potuit 
copias ex Saxonia, ex Thuringia atque ex Hassia 
celerrime contraxit. Ceteris principibus, qui longius 
aberant, mandavit, ut, si forte res sine mora et 
diuturnitate confici non posset, sibi quam citius 
possent armata manu concurrerent. Plurimum eo 
tempore rex consiliis utebatur Eberhardi comitis, 
sapientis admodum viri. Is videns, hostes sic ad 
bellum exercitatos, sic ipsa iam desperatione, quae 
plerumque timidis etiam virtutem addere solet, effe- 
ratos, sine magno detrimento rei publicae nec vinci 
nec vincere posse, abiit ad ducem Öttonem, eumque 
per Deum obtestari coepit, ne se suosque in tantum 
discrimen praecipitaret; necdum ei omnem spem 
veniae, omnem respirandi facultatem ereptam esse; 


1) in Hassia, Hasungen am Habichtswalde, Cf,. Wenck 1. I, II. 
p- 40. on. h. 

si de monte, quem’occupaverat, exercitum abduce- 
ret, seque regi iustis conditionibus dederet, sub 
iuramento se ei promittere, quod et veniam culpae, 
cuius insimulatus fuerat, et omnium quae iure belli 
amiserat restitutionem ei a rege impetraret. An- 
nuente eo, rem ad regem detulit, et eum haut diffi- 
culter in sententiam adduxit, quippe cum taedere 
eum iam belli coepisset, quod propter privatum 
hominis amorem a principibus per ingenium trahi 
ac segniter geri videbat. Pace per "jusiurandum 
utrimque firmata, induciae datae sunt Ottoni duci 
-usque in pascha, ut Coloniam veniens, dedicionem 
"lege quam principes aequam iudicassent perficeret. 
Inter has inducias, cum dux Otto exercitum, singu- 
los in sua, dimisisset, Retheri comes, partium eius 
haut leve momentum, occisus est ab hostibus suis 
propter quasdam privatas simultates. 

Saricho abbas Corbeiensis obiit; cui Wernheri, 
eiusdem coenobii monachus, successit, 

Rex, sicut instituerat, in Baioariam abiit, ibique 
compositis mediocriter, prout tum copia erat, regni 
-negociis, ad Renum rediit. Castellum Hamerstein, 
quod a superioribus regibus iam olim dirutum fuerat, 
-summo nisu instauravit. Pascha Coloniae celebra- 
"vit, ibique rursus Ottoni duci inducias usque in 

entecosten dedit. Exacta solemnitate paschali, 

eodium abiit. Ibi ad eum vidua Balduwinı comitis 
venit, regiae maiestatis patrocinium expetens contra 
violentiam improbitatemque Ruotberti, fratris Baldu- 
wini, qui et fratrem praelio victum vita privasset, 
et comitatum eius, expulsis uxore et liberis, tiran- 
nica crudelitate occupasset. 

Non ingratum fortassis lectori fecero, si gestae 
rei historiam quam paucis potero absolvam. In 
comitatu Balduwini eiusque familia id multis iam 
seculis servabatur quasi sancitum lege perpetua, 
ut unus filiorum, qui patri potissimum placuisset, 












LAMBERTI ANNALES. 87 
nomen patris acciperet et tocius Flandriae princi- 
patum solus hereditaria successione obtineret, ceteri 
vero fratres aut huic subditi dictoque obtemperan- 
tes ingloriam vitam ducerent, aut peregre profecti, 
magis propriis rebus gestis florere contenderent, 
quam desidiae ac socordiae dediti, egestatem suam 
vana maiorum opinione consolarentur. Hoc scilicet 
fiebat, ne, in plures divisa provincia, claritas illius 
familiae per inopiam rei familiaris obsoleret. Igi- 
tur cum Balduwinus senior duos genuisset filios, 
Balduwinum et Ruotbertum, Balduwinum omnium 
quae habebat heredem instituit, Ruotberto, ubi pri- 
mum aetas faciendis stipendiis matura visa est, naves 
paravit, aurum, argentum et ceteras longinquae 
profectionis impensas affatim praebuit, iussitque, 
ut ad gentes exteras iret, et, si vir esset, propria 
sibi virtute regnum diviciasque pararet. Ile patri 
adquiescens, assumpta secum multitudine, qua regio 
praegravari videbatur, navem ascendit, et in Galli- 
ciam ire eamque, si votis Deus successum annuisset, 
sibi subdere cogitavit. Cumque post paucos dies ad 
ignota quaedam littora applicuisset, et egressus in 
terram ab incolis loci praedas agere coepisset, illı 
ex omnibus partibus ad arcendam vim ilico armati 
conveniunt. Facta congressione, eum, cum aliquam- 
diu pugnam fortiter sustinuisset, in fugam vertunt, 
fugientem usque ad naves persequuntur, sociosque 
eius pene ad internitionem prosternunt. Ipse cum 
paucis vix fuga elapsus, ad patrem tantae calamı- 
tatis nuncius rediit. A quo propter male gestas res 
contumeliose repulsus, alia rursum via, quoniam 
hac non successisset, fortunam temptare aggreditur, 
omnia paratus, etiam extrema perpeti, ut maculam 
veterem factis recentioribus elueret. Reparatis na- 
vibus et numero militum instaurato, marinis iterum 
fluctibus se credidit, in regionem longinquam, ubi 
sedem vaganti Deus ostendisset, iter facturus. Et 

ecce post paucos dies tempestate infestissima cir- 
cumventus, multis suorum naufragio amissis, ipse 
nudus omniumque rerum egens vix et aegre in littus- 
evasit. Dehinc assumpto plebeio habitu, inter eos, 
qui Hierosolimam causa orationis pergebant, Con- 
stantinopolim ire parabat, vocatus eo crebris lega- 
tionibus Northmannorum, qui sub imperatore Con- 
stantinopolitano militabant, quique ei, si illuc veni- 
ret, tocius Greciae prineipatum pollicebantur. Sed 
imperator Constantinopolitanus, comperto hoc con- 
silio, omnia flumina, per quae transitus in Graeciam 
esse poterat, appositis custodibus, observari fecit, 
ut deprehensus ilico trucidaretur. Sic conatus 
coeptumque eius irritum fuit. Tandem advertens, 
sie infelieiter sibi cedere, quamcumque viam tem- 
ptasset amplificandae gloriae suae, deinceps in per- 
petuum ab oppugnatione exterarum gentium ani- 
mum avocavit, atque in Fresiam, quae confinis est 
Flandriae, cui Thiedericus quondam comes, et post 
hunc Florentius, frater eius, imperaverat, irruptio- 
nem fecit. Bis ibi commisso praelio, victus et fuga- 
tus est. Tandem incolae loci multis certaminibus 
exhausti, cum animum eius vel ad mortem vel ad 
victoriam obstinatum cernerent, ultro se ei dedide- 
runt. Quod ubi frater eius Balduwinus comperit — 
iam enim pater eius morbo ac senio confectus na- 
turae concesserat — armata multitudine his eum 
sedibus proturbare magna vi, magno molimine 
parabat. Cui cum exercitu adventanti Ruotbertus 
legatos obviam misit, obtestans per Deum, ut se 
fratrem suum reminisceretur, nec iura germanitatis, 
apud barbaros quoque semper sacrosancta et invio- 
lata, pollueret; misereretur potius peregrinationis, 
laborum et calamitatum, in quibus totam aetatem 
suam detrivisset; gauderet ipse beatus sorte sua, 
quod totam communis patris hereditatem, quam 
iure gentium secum dividere debuisset, solus sine 

consorte obtineret; se patrıis finibus extorrem, pa- 
terna hereditate destitutum, ab summa gloria maio- 
rum suorum ad ultimam egestatem coactum, exteras 
gentes bellos lacessisse, terras ac maria concitasse, 
nihil denique praetermisisse, ne de portione pater- 
nae substantiae, quae se contingeret, fratri molestus 
esset; nunc laboribus exhaustum, adversitatibus 
defatigatum, vix et aegre parvissimo terrarum an- 
gulo insedisse, cuius nullam partem constet ad eius 
dominium pertinere; postremo id se animo fixum 
habere, nec ab sententia ulla vi, ulla necessitate 
abduci posse, ut hic aut instantis iam senectutis 
requiem aut honestae saltem mortis sepulchrum sit 
habiturus. Nihil ille his verbis motus, exercitum 
haut segniter ad Fresiam admovebat. Tum Ruot- 
bertus necessitate compulsus, armata iuventute, 
quam secum lectissimam habebat, obviam ei pro- 
cessit; commissoque praelio, ex parte Balduwini 
multi occisi, plures vulnerati, omnes in fugam versi 
sunt; quos dum ipse loco pulsos sistere pugnamque 
restituere summo conamine moliretur, in confertis- 
simos hostium cuneos temere invectus, occiditur. 
Cuius morte comperta, Ruotbertus ilico in Flandriam 
irruptionem fecit, eamque sıbi tamquam ex iure de- 
bitae successionis totam mancipavit. Filius erat 
Balduwino, impubis adhuc adolescens et necdum 
armis militaribus maturus. Is repente et perempti 
patris et hostilis irruptionis atrocı nuncio attonitus, 
ad regem Francorum, Philippum nomine, confugit, 
auxilium et necis paternae vindietam expetens, eo 
quod pater eius tam ipsi quam maioribus eius saepe 
in arduis rebus commodissime affuisset et civitates 
quasdam ex his quas Ruotbertus occupaverat pro 
donativo ab eo accepisset. Ille rei indignitate gra- 
vissime permotus, statim temere et tumultuario 
tantum milite collectum exercitum duxit in Flan- 
driam, de magnitudine virium suarum et hostis 

imbecillitate nimium praesumens. Sed Ruotbertus, 
quo viribus erat impar, eo magis ut rem astu tracta- 
ret intentus, simulato aligquamdiu metu et fugiendi 
studio, ex insperato atque ex insidiis copias suas 
super exercitum regis effudit, tantumque eis terro- 
rem incussit, ut abiectis armis fugiendo saluti con- 
sulere summa ope conarentur. “Filius Balduwini 
cum deinceps parum spei in armis poneret, as- 
sumpta matre sua, ad regem Teutonicorum Hein- 
ricum, Leodii, ut praedietum est, tum temporis 
positum, venit, opemque eius adversus patrui vio- 
lentiam supplex imploravit, atque ut magis eum 
sıbi obnoxium faceret, comitatum Reginheri quon- 
dam comitis cum castello munitissimo, Mons no- 
mine, -quae scilicet praedia mater eius a priore ma- 
rito suo dotis nomine acceperat!, sancto Lamperto 
tradıdit; quae rursum episcopus Leodiensis duci 
Gotefrido, ille itidem ipsı filio Balduwini beneficii 
loco dedit. Hoc rex quasi precio redemptus, epi- 
scopo Leodiensi atque duci Gotefrido. item alıis 
Lutheringiae principibus praecepit, ut in arduis re- 
bus praesidio ılli essent, et Ruotbertum, sı iniuste 
invasis sedibus ultro excedere nollet, vi et armis 
expellerent. Qui protinus coadunato exercitu in 
Flandriam profecti sunt. Sed comperto, quod Ruot- 
bertus cum rege Francorum iam in gratiam redis- 
set, et expiata veteri contumelia, firmum sibi eum 
fidelemque fecisset, infectis rebus in sua rediere, 
temerarium iudicantes, cum rege potentissimo pri- 
vatis viribus acie confligere. Sie Ruotbertus dein- 
ceps Flandriae principatu in securitate potiebatur. 
Fratres de monasterio Stabulaus cottidie aures 
regias obtundebant pro repetitione monasterii Mal- 
mendrensis, quod abbati ereptum, rex consilio Pre- 
mensis episcopi, ut praedictum est, dono dederat 
Coloniensi archiepiscopo. Cumque 'nihil ille preci- 
1) Richildis, uxor Hermanni comitis Hanoniensis. 

LAMBERTI ANNALES. 9 
bus, nihil lacrimis, nihil ipsa perurgentium impor- 
tunitate moveretur, inito consilio, et, ut fertur, 
divina revelatione ad hoc faciendum ineitati, 05a 
beati Remacli levant, Leodium deferunt, et rege 
celebri quodam loco convivium agente, super men- 
sam ipsam apponunt, obsecrantes per Deum, ut si 
minus filiorum, saltem patris misereretur iam cum 
Christo regnantis et de iniurlis suis cottidie ad tri- 
bunal aeterni iudicis proclamationem facientis; cui 
nisi sua restitueret, ultra ei propter penuriam rerum 
necessarlarum militaturi non essent. Hoc supplica- 
tionis genere, quod ad captandam benivolentiam 
comparatum fuerat, rex versa vice nimium efferatus, 
concitus se, relictis epulis, in palatium proripuit, 
et quo exemplo in abbatenı, tam audacis facti incen- 
torem, animadvertere deberet, plenus irarum cogi- 
tabat. Sed ecce mensa, cui superpositae erant 
sacrae reliquiae, divina virtute confracta. corruit, 
ministroque regis, haut obscuri nominis viro, crura 
pedesque contrivit; qui paulo post, exorata per 
intercessionem beati Remakcli pietate divina, ita pri- 
stinae restitutus est sospitati, ut ne cicatrix quidem 
in argumentum laesionis abolitae relinqueretur. 
Atque ita deinceps per totam noctem sequentemque 
diem tanta circa sanctum corpus coruscabat mira- 
culorum multitudo, ut corporali uodammodo procla- 
matione videretur beatus Remaclus ius suum ex- 
postulare. Attonitis omnibus tantae rei novitate, 
rex timore vehementissimo correptus, ne forte, si 
eunctaretur, caelestis in eum protinus ultio proce- 
deret, non solum ablata restituit, sed recentibus 
etiam donis pro munificentia regia "magnifice cumu- 
lavit. Hinc digressus, pentecosten Halberstat cele-!un. 
bravit. Ibi Ottonem ducem ceterosque ingenuos, P 
qui cum eo arma contra rem publicam sumpsisse 
arguebantur, in dedicionem suscepit, principibusque 

lun.regni in custodia habendos et statuto die sibi resti- 
* tuendos commendavjt. 


Meginwardus abbas Augiensis dignitate sua ultro 
se abdicavit, offensus tum infestatione quorundam 
militum suorum, qui eum gravibus contumeliis affe- 
cerant, tum importunitate regis, qui frequentibus 
eum edictis urgebat, ut praedia monasterii, quae 
tam eius quam priorum abbatum largitione dilapi- 
data vix iam in usus fratrum sufficere poterant, mi- 
lıtıbus suis in beneficium erogaret. In locum eius 
non per electionis ostium, sed per simoniacae here- 
seos cuniculum, protinus irrupit Ruobertus abbas 
Babenbergensis, cognomento Nummularius, annu- 
meratis in aerarium regis mille pondo argenti puris- 
simi!. Hic sordidissimis quaestibus et usuris, quas 
etiam priv atus adhuc in monasterio exercuerat, in- 
finitam sibi pecuniam conflaverat, et propterea mor- 
tes episcoporum et abbatum anxia expectatione iam 
dudum suspiraverat. Cumgque, eos diutius vivendo 
vota sua et eflrenatae ambitionis impetum, quo prae- 
ceps rapiebatur, morari graviter et impatientissime 
ferret, eo vesaniae evasit, ut praeter occulta mu- 
nera, "quibus auriculariorum favor redimendus erat, 
regi centum pondo auri promitteret, ut, eiecto exi- 
miae sanctitatis viro abbate Widerado, sibi abbatia 
Fuldensis traderetur. Et profecto, quod nefarie con- 
cupiverat, flagitiosissime obtinuisset, nisi pauci, 
quibus leges ecclesiasticae pecunia cariores erant, 
in faciem regi, ne id faceret, obstitissent. Is pseudo- 
monachus, dicam expressius vi doloris impulsus, is 
angelus satanae transfiguratus in angelum lucis, ita 
sanctam et angelicam monachorum professionem 


'1) Pondo i. q. libra, marca. Libra argenti constabat tunc temporis 
adhuc 20 nummis sive solidis, quorum unus aequiparandus minimum 
dimidio thalero; unde patet, tantum argenti abbatiae vel ditissimae 
acquirendae vix impensum fuisse. Centum pondo auri paullo inferius 
memorata eandem efficiunt summam;; decuplo scilicet plus erat pondo 
auri quam argenli. 

LAMBERTI ANNALEIS. 93 
infamavit, corrupit, vitiavit, ut monachi nostris tem- 
poribus atque in his regionibus non innocentia aesti- 
mentur atque integritate vitae, sed quantitate pecu- 
niae, nec quaeratur in abbatibus eligendis, quis 
dignius praeesse, sed quis carıus abbatiam possit 
emere. Ita proprio huius invento, novo atque in- 
fausto huius aucupio, haec in ecclesiam introducta 
est consuetudo, ut abbatiae publice venales prosti- 
tuantur in palatio, nec quisquam tanti venales pro- 
ponere queat, quin protinus emptorem inveniat, 
monachis inter se non de observantia regulae zelo 
bono, sed de quaestibus et usuris zelo amaro con- 
tendentibus. Sed haec ut digne defleri possint, pro 
magnitudine sua et proprio volumine et prolixiore 
opus habent tragedia. Ad coeptum potius reverta- 
mur. Advocatus Augiensis monasterii postquam 
pecuniarıum hunc abbatem advenire comperit, et 
quanta largitione adıtum sibi in ovile Christi lupus 
rapax patefecisset audivit, missa obviam legatione, 
denunciavit ei sub interminatione salutis propriae, 
ne intra possessiones Augiensis monasterii praesu- 
meret accedere; alioquin occursurum se et armata 
manu vindicaturum in lıbertatem, quos ipse tam 
caro mercimonio emisset in servitutem. His ille 
auditis, nimium animo consternatus est, tum propter 
gravem iacturam pecuniarum suarum, tum propter 
ereptum sibi tamquam de faucibus, cui diu anxie 
inhiasset, honorem. Et primo quidem animum in- 
duxerat, rem armis experiri et, ut diei solet, ignem 
gladio scrutari, hoc est simoniacam heresim homi- 
cidiis cumulare; sed asserentibus his qui cum eo 
erant, supra vires suas esse negocium, confuso, ut 
dignurn erat, et confecto animo abiit in possessiones 
fratris sul, praestolaturus ibi, quos exitus tam tristi- 
bus initiis fors esset allatura. Nam abbatiam Baben- 
bergensen interea susceperat Ekebertus, Gorziensis 
disciplinae monachus. Ad cuius ingressum omnes 

protinus fratres, quos prior ille abbas suis, hoc est 
mercatoriae atque usurariae artis disciplinis insti- 
tuerat, et quasi filios pater in vitam moresque suos 
pedibus, ut dicitur, ire docuerat, tamquam folia 
quae vento raptantur diffugerunt. 

Karolus, cui rex Constantiensem episcopatum 
dederat, assiduis proclamationibus pro ordinatione 
sua sedem apostolicam appellabat. Econtra fratres 
Constantienses obstinata contentione obluctabantur, 
ne contra canonum instituta is, qui praeter simoni- 
acam heresim furti quoque insimulatus fuerat, sibi 
episcopus ordinaretur. Papa, cum ei molesti essent, 
cognitionem causae a se ad archiepiscopum Mo- 
gontinum reiecit, iussitque, ut, utrisque vocatis ad 
sinodum, rem diligentissime ventilaret, et si crimina 
quae obiciebantur refellere non posset, nulla eum 
ratione consecraret. Hac de causa sinodum archı- 
episcopus Mogontiae indixit in mensem Augustum. 


Rex concertationem hanc iniquo valde animo fere- | 


bat, propter amicitiam Karoli et plurima servitia, 
quibus etiam in re familiari plerumque sibi com- 
modissime affuerat; et idcirco munera sua rata 
ei manere, cupidissime volebat. Unde Mogontino 
archiepiscopo graviter succensebat, quod non sta- 
tim eum, contemptis obstrepentium fratrum simul- 
tatibus, ordinasset. Sed ille immobilis persistebat 
in sententia, illud prae se ferens, quam terribi- 
liter anno superiore a papa pro simili causa ob- 
iurgatus fuisset, et quam vix et aegre sine dampno 
gradus sui evasisset, et quod postea recentibus 
litteris sedis apostolicae, ne sine diligentissima 
discussione manus illi imponeret, commonitus 
fuisset. 

Itaque instantibus iam Kalendis Augusti, rex 


‚ Mogontiam properabat, cupiens ipse in iscussione 


tanti negocii cum archiepiscopo cognitor assidere. 
Inter eundum Herveldiam venit. Inde digressus, die 

postera in villam quae dicitur Ütenhusen! prandendi 
gratia divertit. Cumque refecti iam ferventissimo 
accelerandi itineris studio certatim omnes caballos 
repeterent, accidit, ut Liupoldus de Mersburg?, qui- 
dam regi carissimus, cuius opera et consiliis fami- 
liarissime utı solitus erat, caballo forte laberetur, 
et proprio mucrone transfossus, expiraret. Cuius 
calamitas intolerabili dolore et moestitia regem con- 
fecit, statimque Herveldiam reportatum in medio 
ecclesiae cum magnifica funebris officii pompa se- 
pelivit; 30 quoque mansos pro anima eius monaste- 
rio contradidit in loco qui dicitur Mertenefelt?. No- 
tatum autem est, hunc ipsum gladium fuisse, quo 
famosissimus quondaın rex Hunorum Attila in necem 
christianorum atque in excidium Galliarum hosti- 
liter debachatus fuerat. Hunc siquidem regina Un- 
gi riorum, mater Salomonis regis, duci Baioariorum 

ttonı dono dederat, cum eo suggerente atque an- 
nitente rex filium eius in regnum paternum resti- 
tuisset; cumque eum dux Otto filio Dedi marchionis 
Dedi iuniori in argumentum pignusque individuae 
dilectionis ad tempus nee ıllo, ut prae- 
dictum est, perempto, regi, et per regem Liupoldo 
huic casu obvenerat. Unde plerique ducis ÖOttonis 
fautores, divino hunc iudicio per eum qui ducis 
Ottonis fuisset gladium occisum interpretabantur, 
eo quod ad illum persequendum et de palatio eicien- 
dum is potissimum regem instigasse diceretur. Le- 
gitur autem de hoc gladio in gestis Getarum, qui 
et Gothi dicuntur, quod Martis quondam fuerit, 
quem bellandi praesidem et militarium armorum 
primum repertorem gentiles mentiebantur, eumque 
post multa tempora pastor quidam in terra leviter 
absconsum deprehenderit ex sanguine bovis, cuius 


I) Hodie Odenhausen in iudicio Londorf non longe ab urbe Giessen. 
2) Mörsburg in Suevia ad lacum Bodamicum. 3) Non procul ab 
urbe Heiligenstadt, 4) lordanis de reb. Getic. cap. 35. 

pedem, dum in gramine pasceretur, vulneraverat; 
isque eum Attilae regi detulerit, divinatumque il 
fuerit omnium tunc temporis aruspicum responsis, 
quod gladius idem ad interitum orbis terrarum atque 
ad perniciem multarum gentium fatalis esset. Quod 
verum fuisse oraculum, multarum nobilissimarum 
in Galliis civitatum hodieque testantur excidia, in 
tantum ut gladius ipse vindex irae Dei sive flagellum 
Dei a barbaris quoque diceretur. Haec, quoniam 
gladii huius mentio inciderat, per excessum sint 
dicta. 


Aus. Rex magnifice ac regaliter curato funere, Mo- 


gontiam, sicut instituerat, properavit. Cumque sta- 
tuta die in sinodo cum episcopis assedisset, aderat 
Karolus, aderant et fratres Constantienses, magnam 
ei molem criminum obiectantes. Contra quos rex, 
quantum salva verecundia poterat, dedita opera 
nitebatur, et modo obiecta purgare, modo pondus 
obiectorum, quae non poterat purgare, callidis ser- 
monibus conabatur attenuare; plerumque etiam in- 
stantium ac perurgentium procacitatem verbis durio- 
ribus corripiebat, ac frontis impudentiam opposita 
auctoritatis suae maiestate refringere temptabat. 
Primum et secundum diem in hoc negocio insumpsit. 
Cumque accusatorum constantiam nec veritate re- 
sponsionis nec arte dictionis eludere posset, ad ulti- 
mum, probatis quae obiecta fuerant criminibus, ba- 
culum episcopalem ab eo recepit. Verbis tamen 
exquisitissimis moestitiam eius consolabatur, pro- 
mittens, quod, dum primum sibi oportunum fieret, 
benigna vice hanc calamitatem ei compensaret. 
Ipsis diebus regina, quae una cum rege Mogontiae 
aderat, filium peperit. Sed is baptizatus statim 
obiit, delatusque ın Hartesburg, ibi sepultus est. 
Episcopatum Constantiensem rex Ottoni canonico 
Goslarıensi dedit, recentisque calumpniae exemplo 
conterritus, confestim eum consecrari fecit, ne quis 

scilicet adversus eum scrupulus denuo per dilatio- 


4 nem consecrationis oriretur. 


Inter ducem Polenorum? et ducem Beheimorum? 
infestissima dissensio erat. Propter quod eos rex in 
civitatem Misene autumnali tempore evocatos, du- 
rius corripuit, et ut deinceps suis singuli terminis 
contenti essent nec se vicissim temerariis incursio- 
nibus lacesserent, sub obtentu regiae maiestatis 
praecepit; alioquin se hostem et vindicem expertu- 
rus foret, qui prior alteri arma intulisset. 

Anno Coloniensis archiepiscopus, expulsis de 
Salefelt canonicis, vitam illic instituit monasticam, 
missis eo de Sigeberg et de Sancto Pantaleone mo- 
nachis. Quo in tempore et ego illuc veni, conferre 
cum eis de ordine et disciplina monasterialis vitae, 
eo quod magna quaedam et praeclara de illis vulgi 
opinione iactarentur. Denique, sicut vulgo assidui- 
tate vilescunt omnia et popularium animi novarum 
rerum avidi magis semper stupent ad incognita, 
nos, quos usu noverant, nihili aestimabant, et hos, 
quia novum inusitatumque aliquid praeferre vide- 
bantur, non homines sed angelos, non carnem sed 
spiritum arbitrabantur. Et haec opinio principum 
quam privatorum mentibus altius pressiusque in- 
sederat. A quibus ad populum derivatus rumor, tan- 
tum terroris plerisque in hac regione monasteriis 
f iniecit, ut ad ingressum illorum alias 30, alias 40, 
I alias 50 monachi, austerioris vitae metu scandali- 
I zati, de monasteriis abscederent, satiusque ducerent 
j de salute animae in seculo periclitari, quam supra 
| virium suarum mensuram vim facere regno caelo- 
1 rum. Et revera non immerito Dominus super nostra- 
| tes monachos despectionem effundere videbatur. 

Nam quorundam pseudomonachorum privata igno- 


f 1) Boleslaum II, Casimiri I. filium, primo ducem, deinde regem Po- 
loniae, ab a. 1058-—1083, 2) Wratislaum II, primum Bohemiae 
zegem, ab a. 1061-—1092, d. 14, Ian, 

minia nomen monachorum vehementer infamaverat, 
qui, omisso studio divinarum rerum, totam operam 
pecuniis et quaestibus insumebant. Hi pro abbatıiis 
et episcopatibus aures principum importune obtun- 
debant, et ad honores ecclesiasticos non via virtu- 
tum, ut maiores nostri consueverant, sed per am- 
bitionis praeruptum et male partarum pecuniarum 
profusionem grassabantur. Denique in coemptio- 
nem exigui honoris aureos montes cottidie promit- 
tebant secularesque emptores largitionis suae immo- 
derantia excludebant, nec venditor tantum audebat 
exposcere, quantum 'emptor paratus erat exsolvere. 
Mirabatur mundus, unde tantus pecuniarum scateret 
fluvius, unde Cresi et Tantali opes in privatos ho- 
mines congestae fuissent, et eos potissimum homi- 
nes, qui crucis scandalum et paupertatis titulum 
praeferrent et praeter simplicem victum et vestitum 
nihil rei familiaris habere se mentirentur. Ista do- 
minici agri zizania!, haec vineae Dei arida sarmenta 
et stipula aeternis ignibus praeparata totum sacrı 
gregis corpus quasi tabo quodam infecerant, et 
secundum apostolum? modicum fermentum totam 
corruperat massam, ita ut omnes similes aestima- 
remur, nec esse in nobis putaretur, qui faceret bo- 
num, non esse usque ad unum°. Propter hoc prin- 
cipes regni ad instituendam in Gallis divini servitii 


scolam Transalpinos monachos evocabant, nostrates 


autem, quicumque in illorum instituta ultro conce- 
dere noluissent, de monasteriis cum ignominia 
eiciebant. Ego tamen, ut praedixi, ad eos veniens, 
et per 14 ebdomadas apud eos partim in Salefelt, 
partim in Sigeberg commoratus, animadverti, nostras 
quam illorum consuetudines regulae sancti Bene- 
dieti melrus congruere, si tam tenaces propositi 
tamque rigidi paternarum nostrarum traditionum 
aemulatores vellemus existere. 

1) Matth. 13, 30. 40. 2) 1. Cor. 5, 6, 3) Ps. 14,.1, 

at, 5 Arehiepiscopus Mogontinus a festivitate sancti 
m 75 Michaelis usque in pentecosten mala valitudine la- 
15 Zi borabat, ita ut etiam desperaretur a medicis et de 
”n successione eius plerique intentissimis studiis sata- 
er 0 gerent. 

"| Karolus, quem ab episcopatu Constantiensi de- 
m iectum supra diximus, regressus ad Magadaburgen- 
er | sem diocesim, 6. Kalendas Ianuarii obiit. 

ij 1072. Rex nativitatem Domini Wormaciae cele- 
m 1 bravit. Inde peragrata aliquanta regni parte, Gos- 
al j lariam regressus, totam ibidem quadragesimam 
m | exegit. 

et Burchardus, camerarius archiepiscopi Mogon- 
m tini, episcopus ordinatus est in Basilea. 

ne Primus tunc in palatio erat Adalbertus Premen- 
im sis archiepiscopus, qui, triumphatis aemulis suis, 
um qui eum ante aliquot annos de palatio eiecerant, 
lo- solus nunc rege fruebatur, receptus non modo in 
ıta gratiam et familiaritatem sed pene in regni consor- 
ar tium et omnium quae publice vel privatim agenda 
et erant societatem. Ita regem callidis subreptionibus 
ım suum fecerat. Sed is morbo et aetate exhaustus, 
mr cum diu per exquisitissimas medicorum operas morti 
20 obluctatus fuisset, quasi naturam arte eludere pos- 
mr set, mediante quadragesima, 16. Kalendas Aprilis Mart. 
ıtıı debitum conditioni persolvit, et pertinacibus odiis 
tes. hominum, quod numquam potuerat vivendo, tandem 
ee aliquando satisfecit moriendo. Erat plane vir ad- 
aa mirandae cumpunctionis, et potissımum dum salu- 
ns, tarem Deo hostiam immolaret totus in lacrimas 
lt, effluebat. Virgo quoque, ut ferebatur, ab utero ma- 
'aS tris permanebat. Sed has in eo virtutes nimium in 
ne- oculis hominum morum insolentia et iactantiae le- 
sıtı vitas obfuscabant. Corpus eius ex Goslaria in sedem 
Im 7 episcopatus sui delatum atque sepultum est. 


Rex palmas Coloniae, pascha Traiecti celebravit. \P"- + 


. . 


Ubi dum ei populus vehementer obstreperet pro 
7* 

iniuriis et calamitatibus, quibus passim per totum 
regnum innocentes opprimebantur, pupilli et viduae 
diripiebantur, monasteria et ecclesiae vastabantur, 
et ruptis iniquitas habenis in omne quod voluisset 
facinus impune bachabatur: permotus tandem vel 
ipsa rei acerbitate vel proclamantium importunitate, 
annitentibus in hoc ipsum cunctis regni principibus, 
exoravit Coloniensem archiepiscopum, ut post se 
rerum publicarum administrationem susciperet. Diu 
ille restitit petenti, partim memoria veterum iniu- 
riarum, partim quia homo totus in Deum suspensus 
divinis quam secularibus negociis implicari maluis- 
set. Superatus tamen unanimitate postulantium, 
privatum commodum publico postposuit. Tum pri- 
mum res publica i ın pristinum statum dignitatemque 
reformari coepit, frenaque iniecta sunt vaganti usque 
ad id tempus licentiae. Nam cum rex omnem cau- 
sarum cognitionem a se adarchiepiscopum tamquam 
ad patrem ac salutis suae tutorem reicere soleret, 
ille nec gratia cuiusquam nec odio ab iure ad iniu- 
riam umquam abduci poterat, sed iudicabat omnia, 
sicut scriptum est, sine personarum acceptione, nec 
considerans personam pauperis in iudicio, nec hono- 
rans vultum potentis?. Divites, si qui per potentiam 
pauperes oppressisse delati fuissent, severissima 
animadversione castigavit; castella eorum, quae 
male agentibus perfugium erant, funditus everti 
iussit; plerosque ex Ipsis, et genere et opibus cla- 
rissimos, in vincula conieeit. Inter quos illum nostra 
aetate nominatissimum Egenen, qui duci Baioario- 
rum Ottoni calamitatis tantae causa extiterat, cum 
plurimi adversus eum ‚pro privatis iniuriis et deprae- 
dationibus faciem regis interpellassent, teneri fecit, 
eumque catenis oneratum plerumque ad spectacu- 
lum vulgi deduci iussit, ad gratificandam scilicet 
popularıum animis regiam severitatem. Postremo 
1) 1. Petr, 1, 17, Levit. 19, 15. 

eo moderamine, ea industria atque auctoritate rem 
tractabat, ut profecto ambigeres, pontificali eum 
an regio nomine digniorem iudicares, atque in rege 
ipso , qui in cultu atque socordia pene praeceps f 
ierat, paternam virtutem et paternos mores brevi 
exsuscitaret. 

Rex Aquisgrani profectus, sancetum Speum? con- 
fessorem et brachium iusti Simeonis, cuius mentio 
est in euangelio, et caput Anastasii monachi et 
martiris aliorumque sanctorum reliquias ibi accepit 
atque in Hartesburc transtulit. Treveris quoque 
apud Sanctum Paulinum 13 corpora sanctorum The- 
beae, ut putatur, legionis reperta sunt, quorum 
haec nomina, in tabulıs plumbeis conscripta, ibidem 
reperta sunt: Palmatius, Tirsus, Maxentius, Con- 
stantius, Crescentius, lustinus, Leander, Alexander, 
Soter, Hormista, Papirius, Constans, lovianus. 
Dumque ex cripta, ubi sancti pausabant, terra por- 
taretur, os quoddam incaute proiectum, sanguinem 
fudit non modicum, et usque hodie permanet sangui- 
nolentum. De passione eorum haec ad nos ab ipsis 
Treverensibus scripta perlata sunt: „Rictiovarus, 
Maximiani imperatoris praefectus, legionem The- 
beam iussu ipsius circumquaque persecutus, Treve- 
rım propter ıpsos 4. Nonas Octobris est ingressus, 
et eadem die occidit ibi ducem eiusdem legionis 
Tırsum cum omnibus comitatibus suis. Sequenti 
autem die Palmatium, Trevericae civitatis consulem 
et patricium, cum omnibus eiusdem civitatis prin- 
cipibus interfecit. Tercia vero die caedem exercuit 
in plebe sexus utriusque. Horum autem martirum 
corpora innumerabilia in sancti Paulini archiepiscopi 
lacent ecclesia.“ Mai 

Rex ascensionem Domini Goslariae, pentecosten 17. 
Magadaburg celebravit. Ubi Adalberto Premensi Mai, 

1) S. Speus confessor, cuius dies anniversarius incidit in d. 28. 

archiepiscopo, in quadragesima, ut praedictum est, 
defuncto, successorem constituit Liemarum, opti- 
mae spei iuvenem et omnium liberalium artium 
Seren adprime insignem. Ibı quoque Otto dux 

aloariorum post integrum annum dedicionis suae 
gratiam regis recepit, data vel regi vel his qui regi 
pro eo suggesserant norı modica portione praedio- 
rum suorum. 

Rex in nativitate sanctı lacobi Wormaciae occur- 
rit matri suae Agneti imperatrici, de Transalpinis 
partibus redeunti; ubi sex aut eo amplius annos 
ıam demorata fuerat, sub nımia austeritate vitam 
instituens, adeo ut communem humanarum virium 
mensuram excederet ieiuniorum ac vigiliarum pa- 
tientia. Reversionis auteım eius in Galliam haec 
causa erat. Ruodolfus dux Sueviae ab his qui ei 
male consultum cupiebant accusatus apud regem 
fuerat, quod iniquum aliquid contra regem contra- 
que rem publicam moliretur ; propter quod assiduis 
legationibus ad curtim regiam, ut causam diceret, 
accersiebatur. Sed ille, licet ab culpa remotissimum 
se sciret, conterritus tamen ducis Baioariae Ottonis 
recenti exemplo et aliorum quorundam, quos rex 
praecipitata sententia absque discussione legitima 
dampnaverat, temere in periculum se dare nolebat. 
Cumque esset imperatrici ob vetus meritum suum 
acceptissimus, propinquitate etiam devinctus propter 
fillam eius, quae ei, ut praedictum est, nupserat, 
sed intra paucos dies celebratae coniunctionis de- 
cesserat, misit, eamque obnixis precibus in Gallıam 
evocavit, ad sedandam quae oriebatur intestini belli 
tempestatem. Nam firmiter apud se statuerat, si 
pax non convenisset, armata potius manu, quoad 
posset, salutem tueri, quam probris et contumeliis 
deformandum regiae se tradere potentiae. Impera- 
trix, quamquam cuncta seculi negocia religionis 
obtentu in perpetuum abiurasset, nec a proposito 

tamen suo nimium abhorrere nec ab ecclesiastica 
functione alienum fore iudicavit, si viro optime erga 
se merito in angustis rebus opem ferret et filio iuve- 
niliter tumultuanti modum imponeret. Venit itaque 
Wormaciam, amplissimo stipata numero abbatum 
et monachorum, et praedictum ducem, cum inter- 
posita fide Coloniensis et Mogontini archiepiscopo- 
rum coram venisset, omni criminis suspicione ab- 
solvit, statimque compositis propter quae venerat, 
a filio abscessit, ut non tam carnaliı affectione quam 
communis commodi ratione ad hanc secularis nego- 
cii administrationem se adductam liquido cunctis 
patefaceret. Dux quoque a rege dimissus in pace, 
protinus se in sua recepit, certum tenens, non ex 
integro abolitas ab anımo regis inimicitias, sed ad- 
emptaın interim nocendi facultatem esse. Ibi etiam 
Hugo Cloniacensis abbas, qui cum imperatrice eo 
advenerat, Ruoberto Augiensi abbati Romanı ponti- 
fieis mandata et litteras detulit, quod scilicet aposto- 
licae sedis anathemate de corpore ecclesiae prae- 
eisus esset, quod omne ei divinum officium praeter 
psalmodiam interdictum esset, quod omnis ei in 
perpetuum ad abbatiam Augiensem vel ad aliquam 
dignitatem ecclesiasticam accessus occlusus esset; 

propterea quod de simoniaca heresi insimulatus, et 
ut obiectum erimen purgaret ad sinodum secundo 
ac tercio vocatus, venire distulisset. Ita ılle com- 
pulsus a rege, baculum pastoralem, quem non ut 
pastor sed ut mercennarius usurpaverat, multa cum 
amaritudine reddidit. 

Clara et celebris valde his temporibus per Gal- 
lias erat memoria sancti Sebaldi in Nurinberg et 
sancti Heimeradi in Hasengun, et magno populorum 
coneursu cottidie frequentabantur, propter opitula- 
tiones, quae divinitus ıllic languentibus saepenumero 
conferebantur. 






Archiepiscopus Mogontinus in nativitate sanctaeSept&. 

Mariae Mogontia egressus, cum in Galliciam quasi 
orationis causa profectionem simulasset, in Clonia- 
cense monasterium secessit; dimissisque his qui 
una venerant, abdicatis etiam omnibus quae habe- 
bat, statuit ibi deinceps privatus aetatem agere at- 
que ab omni secularium negociorum strepitu sub 
voluntariae paupertatis titulo in perpetuum feriari. 
Sed brevi perstitit in proposito. Revocante eum 
tam clero quam populo Mogontiacensi, vix et aegre 
-abstractus de monasterio, in natalem sancti Andreae 
“ apostoli Mogontiam rediit, atque opus arduum quam 
praecipitanter arripuerat, tam praecipitanter, quo- 
niam communi omnium sententiae obluctari non 
poterat, deseruit. 

Ruothardus abbas Herveldensis mense lanuario 
aegrotare coepit, et sic per annum continua aegri- 
tudine decoctus, cum evasurum se desperaret, ab- 
batia et pastorali dignitate, quam per infirmitatem 
administrare non poterat, 3. Idus Decembris ultro 
se abdicavit, anno postquam abbati Meginhero suc- 
cesserat decimo tercio jam exacto. Successitque ei 
protinus secundum ipsius postulationem H.! eiusdem 
coenobli monachus. 

Adalbero Mettensis episcopus obiit; cui Heri- 
mannus Leodiensis praepositus successit. 

1073. Rex nativitatem Domini Babenberg cele- 
bravit. Ibi Berhtoldo duci Carnotensium? ducatum 
sine legitima discussione absenti abstulit, et Marc- 
wardo cuidam propinquo suo tradidit. Ruodolfus 
quoque dux Suevorum tumultum aliquem rei publi- 
cae machinari formidabatur. Sed discurrentes utrim- 
que frequentes legati, et illum, ne praecipitanter in 
arma prorueret, et regem, ne cunctantem obsti- 
nata importunitate lacesseret, salubri moderamine 
retinebant. Ibi quoque Coloniensis archiepiscopus, 


4) Hartwigus; cf. Lamberti librum de coenob, Hersveld, lib. II, Mon. 
SS. V,p. 141. 2)i.e. Carantanorum. 

offensus his quae plurima praeter aequum et bonum 
fiebant in palatio, petiit a rege, vacationem dein- 
ceps darı sıbı ab rerum publicarum administratione, 
causatus in senium iam vergentem aetatem et labo- 
riosis regni negociis minus minusque in dies suffi- 
cientem. Quod rex haut difficulter annuit, quia 
pravis libidinibus suis et iuvenilibus ineptiis ıam 
dudum animadverterat eum graviter offendi et ple- 
rumque, quantum salva regia dignitate poterat, pro 
virili portione obniti. Is ergo ubi se in sua rece- 
pit, rex tamquam severissimo pedagogo liberatus, 
statim in omnia genera flagitiorum, ruptis omnibus 
modestiae et temperantiae frenıs, praecipitem se 
dedit. 

Montes omnes colliculosque Saxoniae et Thu- 
ringiae castellis munitissimis extruxit praesidium- 
que imposuit. Quibus cum victui necessaria minus 
sufficerent, permisit, ut ex proximis villis et agris 
hostili more praedas agerent, et ad ipsa castella 
munienda circumquaque manentes cogerent, et 
impensas affatım convectare et per se ipsos servili 
manu desudare. Verum ne manifestae tirannidis 
notaretur, si contra innocentes atque in regnum 
proprium tam barbara crudelitate grassaretur, ut 
impietatem suam quadam religionis specie palliaret, 
archiepiscopum Mogontinum “modis omnibus insti- 
gavit, ut decimationes Thuringiae sicut ante plures 
annos instituerat, exigeret; pollicens, se ei in exi- 
gendo summa ope afluturum et dicto obtemperare 
nolentes regia maiestate coacturum; ea tamen pac- 
tione, ut ipsarum decimationum partem sıbi, quae 
et regiae magnificentiae et tanto labori suo "digna 
foret, tribueret. Ita episcopus vanissima spe Aura 
tus, sinodum indixit in Erphesfurt 6. Idus Martıi. 

Statuto dıe aderat rex, aderat archiepiscopus, 
stipatus uterque magno grege philosophorum, immo 
sophistarum, quos ex diversis locıs summo studio 









106 LAMBERTI ANNALES. 


consciverant, ut canones sibi non pro rei veritate, 
sed pro episcopi voluntate interpretarentur, et cau- 
sam eius, quoniam veris non poterant, sophisticis 
allegationibus roborarent. Assidebant ergo cum 
rege et archiepiscopo Mogontino Herimannus Baben- 
bergensis episcopus, Hecel Hildenesheimensis epi- 
scopus, Eppo Citicensis episcopus, Benno Osen- 
bruggensis episcopus; qui non ad discutiendam iuxta 
ecclesiasticas leges causam fuerant evocati, sed ut 
id quod rex volebat arte dictionis et sententiarum 
pondere, postremo quaqua possent ratione et con- 
silio obtinerent; quamquam plerique eorum id quod 
rex moliebatur" vehementissime improbarent; sed 
ne libere quod sentiebant eloquerentur, et regis 
terrore et privata archiepiscopi amicitia inhibeban- 
tur. Habebat praeterea rex circa se armatorum 
copias non modicas, quibus eos, si qui forte nego- 
cium interturbare conarentur, militari manu coher- 
ceret. Thuringorum spes et fiducia potissimum in 
abbate Fuldensi et abbate Herveldensi nitebatur, 
quod hi ecclesias decimales plurimas et praedia in- 
finita haberent in Thuringia, et hi si causa cecidis- 
sent, sıbi una cadendum esset. Qui publica discus- 
sione interpellati pro decimarum redditione, primo 
per Deum rogabant archiepiscopum, ut antiquitus 
tradita monasteriis suis legitima rata inconvulsaque 
manere sineret, quae et sedes apostolica et veteribus 
et recentibus scriptis crebro sibi firmasset et prae- 
cessores eius Mogontini pontifices, summi ac sanctis- 
simi viri, usque ad Liupoldum episcopum numquam 
infringere temptassent. Id atroci responso archi- 
episcopus repulit, scilicet praecessores suos sua 
aetate pro suo arbitratu ecclesiae Dei moderatos 
fuisse, eosque rudibus in fide auditoribus et pene 
adhuc neophitis lac potum dedisse, non escam!, 
et sapienti dispensatione multa indulsisse, quae 
1) Hebr. 5, 12. 





A 


a KH Ba AK a Men AM: A Te 


LAMBERTI ANNALES. 107 


processu temporis, dum in fide convaluissent, suc- 
cessorum suorum industria resecari vellent; se 
autem, iam adulta vel potius senescente ecclesia, 
spiritualia comparare spiritualibus, nec iam parvulis 
lac, sed perfectis solidum cibum ministrare, atque 
a filiis ecclesiae leges ecclesiasticas exigere; proinde 
esse eis aut ab unitate ecclesiae secedendum aut 
legibus ecclesiae aequanimiter adquiescendum. Tum 
illı rursus per Deum orare, ut, si in Romani ponti- 
ficis auctoritate, si in Karoli aliorumque imperato- 
rum privilegiis, sı in praecessorum eius Mogontino- 
rum pontificum indulgentsa nihil sibi praesidii aut 
spei reliquum esset, ipsarum saltem decimarum 
eam ipse partitionem fieri sineret, quam et cano- 
num scita aequam iudicassent et ceterae per orbem 
terrarum ecclesiae usitatam haberent, scilicet ut 
quarta parte ipse pro suo suorumque missorum Ser- 
vitio contentus, tres reliquas portiones ecclesiis, 
quibus antiquitus attitulatae fuissent, permitteret. 
Econtra episcopus, non ea mente se, ait, tantum 
laborem trivisse et jam per decem ferme annos la- 
boriosum hoc saxum volvere, ut tandem aliquando 
voti compos effectus, ultro iure suo cederet et tanto 
molimine extortas eis decimas ipsis pro lıbitu suo 
partiendas addiceret. Primus ac secundus dies in 
hac concertatione iam fluxerat, ancipiti adhuc for- 
tuna, utra pars utri cessura foret. lamque in eo 
res vertebatur, ut Thuringi, improbata sinodo, se- 
dem apostolicam appellarent. Sed rex sub attesta- 
tione nominis divini affırmabat, se in eum, si quis 
id praesumpsisset, capitali sententia animadversu- 
rum, et omnia quae eius essent usque ad interni- 
tionem dissipaturum, clademque eius diei multis 
postea seculis non abolendam. Ita abbas Hervel- 
densis suorum periculo conterritus, quoniam aliud, 
in artum conclusis rebus, non patebat effugium, rem 
consilio regis permisit, quatenus, prout ipse bonum 

et aequum iudicaret, causam inter se et archiepi- 
scopum terminaret. Diu igitur habita deliberatione, 
in hanc tandem pactionem mediante rege abbas et 
archiepiscopus consenserunt, ut abbas in decem 
suis decimalibus ecclesiis duas partes decimarum, 
terciam archiepiscopus acciperet, in reliquis vero 
eius ecclesiis dimidia abbati, dimidia archiepiscopo 
contingeret; ubi vero ecclesia decimalis propria 
archiepiscopi esset, tota illic ei decima cederet; 
praeterea ut omnes dominicales archiepiscopi cur- 
tes, in quacumque essent parrochia, ob omni peni- 
tus decimarum exactione immunes manerent. Sub 
iugum misso abbate Herveldensi, statim Thuringi, 
omni spe adempta, eo quod in illius prudentia et 
eloquentia plurimum fiduciae sibi posuissent, non 
ultra restiterunt, sed decimas in religquum absque 
retractatione dare professi sunt. Fuldensis abbas 
aliquantis postea diebus obstinatus in proposito per- 
stitit. Sed cum nec regis gratiam recipere nec ad 
sua redeundi licentiam impetrare posset, nisi in 
communem sententiam concederet, tandem rerum 
difficultate superatus, ad hanc conditionem non tam 
consilio quam imperio et metu regis coactus est, ut 
in cunctis decimalibus ecclesiis suis partem dimi- 
diam decimarum ipse, dimidiam archiepiscopus ac- 
ciperet, dominicales autem curtes suas, sicut archi- 
episcopus, omnes ab omni decimarum redditione 
liberas haberet. Tum rex, sciens haut bene placi- 
tura Romano pontifici quae gesta fuerant, sub inter- 
minatione gratiae suae utrique abbatı praecepit, ut 
neque per se ipsos neque per nuncium neque alio 
quovis modo pro insimulanda sinodo apostolicam 
sedem interpellarent. 

Atque ita omnibus quae intenderat pro volun- 
tate exactis, concitus Ratisponam contendit, sanctum 
pascha ibi celebraturus. Cumque in civitate Augustat 
1) Eichstet, Ann. Altah, 

diem palmarum ageret, Ruodolfum ducem Suevo- Matt. 
rum et alios quosdam, qui sinistrum alıquid contra 
rem publicam moliri iıam pridem delati fuerant, in 
gratiam recepit. Dein sanctum pascha, sicut in- Mart. 
stituerat, Ratisponae, pentecosten in Augusta cele-y,; 
bravit. 19. 
Alexander papa, qui et Anshelmus, decessit. 
Cui Romani protinus inconsulto rege successorem 
elegerunt Hildebrandum, sacris litteris eruditissi- 
mum et in tota ecclesia, tempore quoque priorum 
ontificum , omni virtutum genere celeberrimum. 
Is quoniam zelo Dei ferventissimus erat, episcopi 
Galliarum protinus grandi scrupulo permoveri coe- 
erunt, ne vir vehementis ingenii et acris erga Deum 
fidei districtins eos pro negligentiis suis quandoque 
discuteret. Atque ideo communibus omnes consiliis 
regem adorti, orabant, ut electionem, quae eius 
iniussu facta fuerat, irritam fore decerneret; asse- 
rentes, quod nisi impetum hominis praevenire ma- 
turaret, malum hoc non in alium gravius quam in 
ipsum regem redundaturum esset. Statim rex a 
latere suo Eberhardum comitem misit, qui Romanos 
proceres conveniens, causam ab eis sciscitaretur, 
quare praeter consuetudinem maiorum rege incon- 
sulto sanse ecclesiae pontificem ordinassent, 
ipsumque, si non idonee satisfaceret, illicite accepta 
dignitate abdicare se praeciperet. Is veniens Ro- 
mam, benigne a praedicto viro susceptus est. Cum- 
que illi mandata regis exposuisset, respondit, se 
Deo teste honoris hulus apicem numquam per am- 1 
bitionem affectasse, sed electum se a Romanis, et a 
violenter sibi impositam fuisse ecclesiasticı regimi- h 1 
nis necessitatem; cogi tamen nullo modo potuisse, wi 
ut ordinari se permitteret, donec in electionem suam 
tam regem quam principes Teutonici regni consen- 
sisse certa legatione cognosceret; hac ratione distu- 
lisse adhuc ordinationem suam, et sine dubio dila- 

turum, donec sibi voluntatem regis certus inde ve- 
niens nuncius intimaret. Hoc ubi regi est renun- 
ciatum, libenter suscepit satisfactionem, et laetis- 
simo suffragio ut ordinaretur mandavit; quod et 
factum est anno sequente in purificatione sanctae 
Mariae. 

Interea hi, qui in castellis supra memoratis 
erant, graviter nimis imminebant populo Saxoniae 
et Thuringiae. Omnia quae in villis et agris erant, 
in dies eruptione facta diripiebant, tributa et vecti- 
galia silvarum et camporum importabilia exigebant, 
et plerumque sub praetextu decimarum totos simul 
greges abigebant. Ipsos provinciales, et plerosque 
ex his honesto loco natos et re familiari florentissi- 
mos, vilium mancipiorum ritu servire sibi cogebant; 
filias eorum et uxores, consclis et pene aspieientibus 
maritis, violabant; nonnullas etiam, vi in castella 
sua raptas et quanto tempore libido suggessisset 
impudicissime habitas, ad ultimum maritis cum 
ignominiosa exprobratione remittebant. Quorum si 
quis inter tanta ımala suspirare et internum animi 
dolorem levi saltem querimonia solari atque evapo- 
rare ausus fuisset, statim, velut qui gravem iniu- 
riam regi fecisset, in vincula coniciebatur, nec inde 
exire poterat, nisi tocius suppellectilis suae distrac- 
tione vitam salutemque suam redemisset. Cumque 
ex omnibus locis catervatim cottidie pro his regiam 
maiestatem interpellarent, quae unicum antehac 
omnibus afflictis refugium esse consueverat, cum 
gravi contumelia reiciebantur, dicente rege, ista eos 
pro iniusta decimarum retentione pati, seque, tam- 
quam vindicem causae Dei, necessario armata manu 
eos cohercere, qui legibus ecclesiasticis sponte nol- 
lent adquiescere. Itaque videns rex, omnes circum- 
quaque manentes metu attonitos et ad suscipiendas 
quascumque imposuisset conditiones patientissimos, 
magnum quiddam et a nullo maiorum suorum ante- 

hac temptatum machinari coepit, videlicet ut omnes 
Saxones et Thuringos in servitutem redigeret et 
praedia eorum fisco publico adiceret. Cavebant 
tamen, ne consilium hoc immature vulgatum, et 
effectu careret, et principibus regni iustae murmu- 
rationis occasionem praeberet. Itaque secreto cum 
rege Danorum colloquium facit, et cum eo magna 
quadam parte Saxoniae, quae Uotoni marchioni per- 
tinebat, paciscitur, ut in conficiendis rebus, quas 
animo agıitabat, auxilio sibi foret, et se Saxonibus 
ex uno latere bellum inferente, ipse eos ex alio la- 
tere adoriretur. Id ipsum aliis, qui Saxoniae contigui 
erant, regibus et gentibus iniungit. 


Ubi satis adminiculorum visum est, cunctis regni Mai. 


principibus expeditionem indixit in Polenos, id cau- 
sae praetendens, quod Boemos contra vetitum suum 
bello impetissent et fines eorum ferro et igne in- 
festassent. Hanc, ut dixi, causam in promptu habe- 
bat. Ceterum, ut fama vulgatior postinodum loque- 
batur, sub occasione Polenorum volebat in Saxoniam 
exercitum ducere, et deletis usque ad internitionem 
Saxonibus, loco eorum gentem Suevorum consti- 
tuere. Haec enim illi gens erat acceptissima, et 
eorum plerosque, obscuris et pene nullis maioribus 
ortos, amplissimis honoribus extulerat et primos in 
palatio fecerat; et ad eorum nutum cuncta regni 
negocia disponebantur. Quae res eum valde exosum 
invisumque principibus reddiderat; et eorum pleri- 
que indignitatem rei non ferentes, nisi pro responso 
necessarıo evocati, in totum pa:atio abstinebant. 
Igitur exercitum suum in expeditionem adunari con- 
stituit, septimo die post assumptionem sanctae Dei 

enitricis Mariae. Qua expectatione suspensis et 
intentis omnibus, ipse iam ferocius solito atque in- 
festius agebat, posthabiiis principibus, solos circa 
se Suevos assidue habebat, ex his sibi auricularios 
a secretis, ex his tam familiarium quam publicorum 

negociorum procuratores instituebat. Tum, Saxo- 
nes omnes servilis conditionis esse, crebro sermone 
usurpabat, nonnullos etiam ex eis, missis nunciis, 

obiurgabat, cur sibi iuxta conditionem natalium suo- 
rum, ut ipso verbo utar, serviliter non servirent, 
nec de reditibus suis fiscalia sibi obsequia impende- 
rent. Contradicentes, quasi qui maiestatem regiam 
violassent, totis regni viribus persequi et de regno 
proturbare minabatur. 

His atque huiusmodi indiciis principes Saxoniae 
malum, quod cervicibus suis impendebat, animad- 
verterunt, statimque graviter ancipiti periculo per- 
moti, clandestina conventicula crebro faciebant, et 
se vicissim, quid facto opus esset, in medium con- 
sulere hortabantur. Una omnium voluntas, eadem 
erat sententia, eamque dato et accepto vicissim 
sacramento confirmabant, male se mori atque ex- 
trema omnia prius experiri, quam acceptam a paren- 
tibus libertatem per dedecus amittere. Huius con- 
iurationis auctores ac signiferi quidam erant Bucco 
Halberstatensis episcopus, Otto dux quondam Baio- 
ariae, atque Herimannus frater Ottonis Saxonici 
duecis, qui superiore anno decesserat. Sed Bucco, 
licet frequentibus iniuriis a rege lacessitus fuisset, 
tamen quia vir eximiae sanctitatis erat et optimae 
in ecclesia Dei existimationis, credi nullo modo 
potest aliter in hanc audaciam prorupisse nisi zelo 
Dei et sola communis commodi ratione. Ceteri duo 
praeter publicam gentis suae causam etiam privato 
odio iam pridem a rege desciverant, propter Mag- 
num, Öttonis ducis Saxonici filium, quem rex in 
dedicionem acceptum, iam per biennium in custo- 
dia tenebat. Huic veniam admissi non alias impe- 
trare poterant, nisi ducatu et aliis, quae sibi ex 
defunctis parentibus hereditario iure competebant, 
in perpetuum se abdicaret. Quod ille nulla ratione 
se facturum protestabatur, etiamsi sibi quiequid 

aetatis religuum esset in custodia et in vinculis exi- 
gendum, etiamsi per omnes cruciatus et per omnia 
suppliciorum genera anima ponenda esset. Cumque 
nihil supplicando, nihil pecuniam atque infinita 
praedia offerendo, nihil sua utrique erga ipsum re- 
gem atque erga rem publicam multa saepe bene 
merita commemorando, proficerent, ad ultimum 
Otto dux quondam Baioariae se ipsum regi obtulit, 
quamdiu vellet in vinculis habendum, et omnia sua, 
tamquam priori conventione nihil actum esset, pro H 
arbitratu suo distribuenda, dummodo propinguum A 
suum, qui solo suarum partium studio in eam cala- # 
mitatem devenerat, dedicione absolveret. Ad haec 
fertur rex atrox nimis dedisse responsum, ipsum et 
omnia quae ipsius essent iam pridem dedicionis iure 
in potestatem regiam cessisse, nec eum obiecto 
quondam crimine adhuc ita purgatum, ut sui vel 
suarum rerum iure gentium traditionem ullam libe- 
ram haberet. Ea vox acerbe prolata acerbius est 
accepta, magnumque odii seminarium irarumque 
fomitem ministravit. 1a 

His auctoribus orta seditio, ita brevi totum Saxo- 1: 
niae pöpulum quasi rabie quadam infecit, ut omnis Bi 
dignitas, omnis conditio, omnis aetas, quae modo 
faciendis stipendiis idonea foret, uno animo, pari 
voluntate, ad arma conclamaret, et se sub sacra- 
mento promitteret, aut obstinate morituros, aut 
gentem suam in libertatem vendicaturos. Erant in 
ea coniuratione principes isti: Wezel Magadabur- 
gensis archiepiscopus, Bucco Halberstatensis epi- 
scopus, Hecel Hildenesheimensis episcopus, Wern- 
heri Merseburgensis episcopus, Eilbertus Mindensis hi: 
episcopus, Immet Podelbrunnensis episcopus, Fri- E 
derich Mimegardefurdensis episcopus, Benno Misi- Wi 
nensis episcopus, Otto dux quondam Baioariae, Uoto 
marchio, Dedi marchio, et omni marchione anımo- 
sior atque implacatior uxor eius Adela, Egbertus 

marchio Thuringorum, puer adhuc infra militares 
annos, Friderich palatinus comes, Diedericus co- 
mes!, Adalbertus comes?, Otto comes, Counradus 
comes’, Heinricus comes; tum vulgus promiscuum 
supra 60 milia erat, qui ad asserendam libertatem 
patriae legesque tuendas promptissimo animo manus 
operamque suam promittebant. Et vere divinitus 
oblatam sibi esse occasionem dicebant, qua iugum 
iniquissimae dominationis a cervieibus suis excute- 
rent. Dux Saxoniae necdum alıquis constitutus fue- 
rat, quia, sicut supra memoratum est, dux Otto 
paulo ante humanis rebus excesserat et filius eius 
Magnus, cui ducatus legitima successione debeba- 
tur, adhuc in castello Hartesburg deditus servaba- 
tur. Et quia rex in bona eius inhiaverat, id prae- 
stolari putabatur, ut malorum pondere ac longae 
dedicionis taedio fatigatus ultro iure suo cederet et 
ducatum cui rex voluisset dandum permitteret. Lie- 
marus Premensis archiepiscopus, Eppo Citicensis 
episcopus et Benno Osenbruggensis episcopus, quia 
in communem sententiam gentis suae concedere 
nolebant, de finibus Saxoniae eflugatı, ad regem se 
contulerunt, eique toto belli huius tempore indivi- 
dui comites adhaeserunt. 

lu.  Igitur circiter Kalendas Augusti, adulta iam 

Aug. satisque roborata coniuratione, legatos mittunt ad 
regem, tum temporis Goslariae constitutum, postu- 
lantes, ut expeditio, quam in Polenos instituerat, 
sibi remitteretur; se adversum acerrimos hostes 
Luticios die ac nocte in procinctu atque in acie 
stare, et si paululum manus remittant, ılico finibus 
suis insultantes adversarios et omnia caede atque 
incendio depopulantes aspicere; ad horum vim ar- 
cendam vix sıbı satis copiarum esse; proinde stul- 


1) de Katelenburch. 2) Esse videtur comes senior de Ballenstide, 
sator gentis Anhaltinae. 3) Forsan Cuono de Bichelingen, Ottonis 
quondam Baioariae ducis filius. 

tum fore, ut exteris ac longe positis gentibus arma 
‚inferant, qui domesticis ac pene intestinis sine inter- 
missione bellis quatiantur. Praeterea postulant, ut 
castella, quae ad eversionem Saxoniae per singulos 
montes colliculosque extruxerat, dirui iuberet; ut 
principibus Saxoniae, quibus sine legitima discus- 
sıione bona sua ademerat, secundum principum suo- 
rum iurisdietionem satisfaceret; ut relicta interdum 
Saxonia, in qua iam a puero residens, otio atque 
ignavia pene emarcuisset, etiam alias regni sul 
partes inviseret; ut vilissimos homines, quorum 
consilio seque remque publicam praecipitem dedis- 
set, de palatio eiceret, et regni negocia regni prin- 
cipibus, quibus ea competerent, curanda atque 
administranda permitteret; ut abdicato grege con- 
cubinarum, quibus contra scita canonum attrito 
frontis rubore incubabat, reginam, quam sibi se- 
cundum ecclesiasticas traditiones thori sociam regni- 
que consortem in; ser coniugalı loco haberet et 
diligeret; ut cetera flagitiorum probra, quibus digni- 
tatem regiam adolescens infamaverat, nunc saltem 
maturato sensu et aetate abdicaret. Postremo per 
Deum rogant, ut ıiusta ‚postulantibus sponte annue- 
ret, nec sibi magni cuiusquam atque inusitati faci- 
noris necessitatem imponeret. Sı ita faceret, se 
promptissimo animo ei sicut actenus servituros, eo 
tamen modo, quo ingenuos homines atque in libero 
imperio natos regi servire oporteret; sin ‚autem, 
christianos se esse, nec velle hominis, qui fidem 
christianam capitalibus flagitiis prodidisset, commu- 
nione maculari. Quod si armis cogere instituisset, 
sibi quoque nec arma deesse nec militaris rei peri- 
tiam. Sacramento se ei fidem dixisse; sed sı ad 
aedificationem, non ad destructionem ecclesiae Dei, 
rex esse vellet, si iuste, si legitime, si more ma- 
iorum rebus moderaretur, si suum cuique ordinem, 
suam dignitatem, suas leges tutas inviolatasque 

manere pateretur. Sin ista prior ipse temerasset, 
se iam sacramenti huius religione non teneri, sed 
quasi cum barbaro hoste et christiani nominis op- 
pressore iustum deinceps bellum gesturos et quoad 
ultima vitalis caloris scintilla superesset, pro eccle- 
sia Dei, pro fide christiana, pro libertate etiam sua 
dimicaturos. Vehementer regem permovit haec le- 

atio. Verum consiliariis eius dicentibus, quod ad 
primum belli terrorem tanti motus irarum defla- 
graturi essent, paululum resumpto spiritu, leviter 
et contemptim legatis respondit, nihilque certi re- 
portantes dimisit. Quod ubi suis nunciarunt, atrox 
omnium mentibus ira incanduit, seque mutuo ser- 
mone, ut contemptum sui manu vindicarent, horta- 
bantur. Obstinatum, inquiunt, in malis ingenium, 
nisi acrior vis adhibeatur, emolliri non poterit, et nisi 
ad vivum propiusque medullas mucro adigatur, sen- 
sum doloris non admittet. 

Igitur armati instructique Goslariam contendunt, 
ibique mediocri a villa intervallo castra locant; 
statimque efferato animo in eum irruissent et ius 
suum non iam rethoricis allegationibus sed bellicis 
terroribus expostulassent, nisi Bucco Halberstaten- 
sis episcopus et pauci admodum, qui sanum aliquid 
sapiebant, impetum tumultuantis turbae salubri mo- 
deratione inhibuissent. Rex, accepto nuncio vicini 
iamque instantis periculi, graviter mente conster- 
natus, propere in Hartesburc se contulit, eoque 
secum regni insignia et thesaurorum suorum quan- 
tam in ea trepidatione potuit partem convexit. Erant 
tunc temporis cum eo Eppo Citicensis episcopus et 
Benno Osenbruggensis episcopus, eorumque con- 
silio et prius tranquilla et nunc turbata re publica 
omnia faciebat. Casu quoque nuper advenerat, 
nescio quid privatae causae acturus in palatio, Ber- 
toldus dux quondam Carentinorum. Huic rex quam 
sanctis obtestationibus se purgabat, quod ducatum 

eius nulli alii tradidisset; sed Marcwardum privata 
praesumptione fines alienos invasisse, nec ei quic- 
quam de iure suo propterea imminutum esse, Si, 
Suo iniussu, sine consulto principum, honores publi- 
cos homo ineptissimus temerasset. Ille licet haec 
ficta esse sciret et regis malitiam non tam voluntate 
quam fortunae violentia correctam esse, tamen 
suscepit satisfactionem, promisit operam suam rei 
publicae utilitatibus nusquam defuturam. Hunc ita- 
que, quia vir erat summae prudentiae et popularis 
eloquentiae, cum duobus supra memoratis episcopis 
rex legatum misit ad Saxones. Ad quos cum venis- 
sent, rogabant eos per Deum, ut ab armis, quae, 
honesto "licet nomine, pessimo tamen exemplo, 
sumpsissent, mature discederent, nec rem supra 
modum. supraque vires suas temptarent, quae a 
ceteris regni principibus nimium improbanda foret, 
utpote quam nec sua nec maiorum suorum memo- 
ria umquam gens ulla temptasset; iustam eorum 
esse causam, quos summis saepe iniurlis regis in- 
clementia ad haec extrema experienda coegisset, 
honori tamen suo magis consulendum quam iracun- 
diae, et deferendum regiae maiestati, quae apud 
barbaras etiam nationes semper tuta inviolataque 
fuisset; proinde remisso armorum strepitu, pacatis 
animis, sopitis simultatibus, tempus locumque con- 
stituerent, quo rex tocius regni principes evocaret, 
ut juxta communem sententiam et obiecta purgaret 
et quae correctionis egere viderentur corrigeret. 
Ad haec illi: Non eadem, inquiunt, ceteris regni 
principibus et nobis incumbit necessitas rebellionis. 
Ceteris enim gentibus vacatione data, et pene feriatis 
omnibus, nos solos sibi peculiariter elegerat, quos 
secundum prophetae? elogium in plaustris ferreis tri- 
turarei; quorum regionibus post inilum semel prin- 
cipatum numquam ezxcederel; quibus post erepta 
1) Amos 1, 3. 

patrimonia libertatem quoque eriperet, et natalibus 
omnium infamatis, durissimae servitutis iugum ini- 
ceret; ad quorum oppressionem singulis montibus 
colliculisque praesidium imponeret, ut aquas nostras 
pecunia bibere et ligna nostra precio comparare co- 
geremur ; quorum uzxores et filias militibus suis, 
publicae libidinis victimas, prostitueret ; quorum ter- 
ram — quod omnium quae passi sumus gravissimum 
ducimus — inauditis adinventionibus nec christiano 
ore nominandis criminibus incestaret. Si cum ceteris 
regni principibus haec nobis communis esset iniuria, 
merito ad illorum cognitionem communemque audien- 
tiam nos reiceret; nunc autem, cum nobis aut pri- 
vata calamitate cadendum aut privata virtute iniurüs 
sit obviam eundum, nihil nostra interest super nostris 
miserüs aliorum expectare sententiam. (uapropter 
si eum malefactorum tandem aliquando piget poeni- 
tetque, in argumentum non fictae poenitentiae castella, 
quae in perniciem nostram extruzit, absque procrasli- 
natione diruat; patrimonia nobis per vim seu per 
calumpniam erepta restituat ; postremo iusiurandum 
det, quod legitima, genti nostrae a primis temporibus 
constituta, numquam deinceps infringere moliatur. 
Si hoc facit, licet saepe elusi, saepe verbis pacificis 
in dolo irrisi, tamen utcumque adhuc credimus bona 
pollicenti; sin autem, omni dilatione relegata, nec 
expectatis aliarum gentium aut aliorum principum 
decretis, iugum, quod cervicibus nostris impendet, 
excutere conabimur, liberosque nostros nostra vel 
morte vel victoria in libertatem asseremus. In haec 
verba legatos dimiserunt. Qui iterum missi, iterum- 
que remissi, in eadem eos sententia obstinatos in- 
venerunt. Itaque omnes vias, per quas descensus 
esse poterat de castello, adhibıtis custodibus, ob- 
servari statuerunt, summa ope id praecavendum 
aestimantes, ne qua ei copia fieret effugiendi et in 
alias regni partes bellum transferendi. Et profecto, 

si id rite curassent, facili dispendio et paucis admo- 
dum diebus res conficeretur, quae postmodum tanto 
tempore tracta, in extremum pene discrimen cunctas 
regni provincias attraxerat. Neque hoc ipsum re- 
gem latebat. Idcirco modis omnibus intentus agebat, 
qualiter hostium custodias falleret, et de angustiis 
Saxoniae in latissimam regni aream bellum traice- 
ret, maximeque ad episcopos Reni, quos sibi ob 
crebra sua merita fidos firmosque in adversis fore 
sperabat. 

Castellum in altıssimo colle situm erat, et uno 
tantum itinere ipsoque difficillimo adıri poterat. 
Cetera montis latera vastissima silva inumbrabat 
quae exinde per multa milia passuum continua 
vastitate in latum extenditur usque ad confinium 
Thuringiae, et ıdeo nulla obsidentium diligentia con- | 
clusis egressum vel ingressum eripere poterat. Rex, | 
collato cum suis consilio, frequentes ad eos legatos ' 
mittebat, pacem postulans et omnium quae illos | 
offenderant emendationem pollicens. In quam actio- 
nem intentis suspensisque omnibus et iam propter 
res bene gestas immatura securitate torpentibus, 
nocte quadam, cum nihil minus suspicarentur, ipse Aus. 
Bertoldum ducem et duos supra memoratos episco- 
pos et alios plerosque familiares suos secum as- 
sumpsit et praemissis ante se in sarcinis regni in- 
signibus et quanta tempus et res patiebantur parte 
thesaurorum, clam egressus est de castello, dato 
negocio his qui intus remanebant, ut postera die 
quanta possent arte praesentiam sui simularent, et 
hostium animos a suspicionibus fugae suae avoca- 
rent. Triduo per vastissimam silvam ieiuni, ut fer- 
tur, gradiebantur, angustissimo et paucis antehac 
comperto tramite, quem venator quidam, dux itine- 
ris, qui venandi studio sollertius silvarum abdita 
rimaretur, deprehenderat, undique circumspectan- 
tes gladium, et ad quemlibet perstrepentis aurae 

sonitum incursus hostium iamque iugulo incumben- 
Aug.tem interitum formidantes. Quarto die inedia, vigi- 
“ Jiis ac longi itineris labore usque ad extremam lassi- 
tudinem confecti, Eschenewege pervenerunt. Ubi 
cibo somnoque paululuım recreati, postero die, id 
«est Idibus Augusti!, cum iam miles frequentior ad 
regem confluere coepisset, Herveldiam contende- 
runt. Quatuor deinceps diebus ibidem commoratus 
est, operiens exercitum, quem in expeditionem con- 
tra Polenos de toto regno suo evocaverat. 
lam enim dies instabat, quem coadunando militi 
constituerat. Adalbero Wirciburgensis episcopus et 
Herimannus Babenbergensis episcopus et alii pleri- 
que principes, qui ad militiam proficiscentes ın vi- 
cina loca ıam devenerant, audito quod acciderat, 
propere ad regem, adhuc Herveldiae constitutum?, 
concurrerunt. Ruodolfus dux Suevorum cum epi- 
scopis Reni, Sueviae atque Baioariae, circa Mogon- 
tiam castris positis, nuncium regis praestolabatur, 
per quem certius edoceretur, quonam in loco ei 
occurrere deberet. Audierat enim, eum ab hac ex- 
peditione ad alia regni negocia animum revocasse, 
sed quaenam mutandae sententiae necessitas re- 
pente incidisset, certo non compererat. Plerique 
tamen iactitabant, eum coniurationis huius con- 
scium participemque extitisse, ideoque tamı lento 
gradu ad militiam procedere, ne aut regi in tanto 
discrimine contra propositum suum pudore victus 
auxilium praeberet, aut, si negaret, defectionem 
suam consiliumque immature prodere cogeretur. 
Rex itaque missis nunciis mandavit, ut tam ipse 
quam ceteri qui cum eo erant principes, citato quan- 
tum possent itinere, sibi occurrerent in villa quae 
dicitur Capella® haut procul ab Herveldia.. Quo 


1) d. 13. Augusti. 2) Commoratus esse videtur Heinricus Hers- 
feldiae usque ad 17. aut 18. d. mens. August; Stenzel II, p. 259. 
3) hodie Spiescappel in vicinia civitatis Ziegenhain. 

cum venissent, pedibus eorum provolutus, orabat 
per respectum Dei, sub cuius testificatione sibi fideın 
dixissent, ut super infelieibus eventis suis misere- 
rentur pariter et indignarentur; communia ipsorum 
beneficia praerepta sıbi esse paucorum malignitate, 
qui immemores iurisiurandi, immemores beneficio- 
rum, quibus eos saepenumero et privatim et publice 
sibi obligasset, cum regno etiam vitam sibi eripuis- 
sent, nisi fugae praesidio periculum declinasset; 
violatae regiae mailestatis iniuriam non ad se solum 
pertinere, publicam esse contumeliam omnium 
eorum, qui se regem creassent, et quorum auxilio 
ab improbis hominibus tutus esse debuisset ; proinde 
omnes pro virili portione satagerent, ne regia digni- 
tas, quam a maioribus suis honestissimam atque 
praeclarissimam acceperant, sua ignavia fuscaretur, 
neve tam pessimum exemplum suorum temporum 
ad posteros suos inultum transmitterent. Haec me- 
morando, tam deformitate casuum suorum quam 
miserabilis querimoniae prosecutione omnibus qui 
aderant lacrimas excussit. Erant qui censerent, 
quoniam in expeditionem contra Polenos armati in- 
structique venissent, ut protinus in Saxoniam exer- 
citus duceretur, et recentis contumeliae vulnus re- 
centis vindictae antidoto curaretur. Alii decerne- 
bant, non esse rem praecipitanter aggrediendam; 
gentem Saxonum esse robustissimam et bellorum 
usu propter ingenitam feritatem exercitatissimam, 
quae insuper frequentibus iniuriis efferata, ruptis 
iam omnibus iuris et legum retinaculis, aut mori 
aut vincere sit obstinata; propterea dandas sibi esse 
inducias, quibus domum redeant, copias instruant, 
impensas augeant, ut multiplicatis sumptibus ad 
protrahendum in quaslibet moras bellum durare 
valeant. Horum sententia ab omnibus comprobata, 
decrevit rex, ut septimo die post festum sancti Mi- 
chaelis miles in expeditionem adunaretur in villa 

Herveldensis monasterii quae dicitur Bredingen!. 
Ita, assumptis secum qui advenerant principibus, 
abiit, Triburam et cetera circa Renum loca invisere. 
Missis etiam circumquaque nunciis, obnixe non so- 
lum principibus, sed et popularibus, ne a se defice- 
rent, supplicabat, multa largiendo, plura pollicendo, 
nunnullis etiam sua restituendo, quae superioribus 
annis, dum prosperis successibus immoderatius in- 
dulgeret, per calumpniam abstulerat. 

Saxones, comperto, quod elusis custodibus suis 
rex in alias regni partes evasisset, vehementer sunt 
contristati, arbitrantes, id quod res exigebat, nihil 
sibi deinceps otii aut remissi habendum, nec pestem 
hanc, ut hactenus, intra domesticos parietes cohi- 
bendam, sed revelata facie bellum publicum cum 
hoste publico gerendum; ideoque sibi expedire, ut 
quantascumque possent gentes et regna adversus 
regem coneitarent. Protinus legatos miserunt ad 
Thuringos, auxilium petere et rogare, ut ipsi pro 
sua quoque libertate et frequentibus contumeliis, 
quibus lacessiti fuerant, arma sumere non pigrita- 
rentur. Thuringi, celeberrimo conventu habito in 
loco qui dieitur Triteburc?, ubi legationem Saxonum 
audierunt, promptissime assensi sunt, nec ulla um- 
quam legatio laetioribus acclamationibus excepta 
est. Nec mora, iusiurandum dant, nusquam se de- 
futuros negocio, communem sibi esse cum eis re- 
bellandi necessitatem, et ideo commune periculum, 
communem etiam, si Deus annueret, victoriam fu- 
turam, seque usque ad extremum spiritum pro com- 
muni utilitate dimicaturos. Denunciant praeterea 
abbati Fuldensi et abbati Herveldensi et ceteris 
principibus, qui in Thuringia praediorum aliquid 
1) Reg ditionis Hennebergicae. KR. Sed Wenck 
hist. Hass. Ill. (cf. II. p. 402. n. p.) rectius habet pro pago 
Breidenbach ad uldam prope Hersfeld supra Rothenburg. 2) Tret- 


tenburg, collis haud ita procul a Gebesea, Herbsleben et Tennstadio 
dissitus. 

haberent, ut ad ferendum genti suae auxilium die 
statuto coniuraturi venirent; nisi id facerent, se 
bona eorum protinus omnia direpturos. Legati 
etiam regis supervenerunt, ingentia eis beneficia 
pollicentes, si foedus Saxonum bellique societatem 
respuerent; sed cum gravi contumelia sunt repulsi, 
in tantum ut nec manibus in eos furor populi tempe- 
rasset, nisi paucorum sapientum moderatio propter 
ius gentium, quo legatis est deferendum, interces- 
sisset. Archiepiscopus Mogontinus Erphesfurd eo 
tempore morabatur. Hunc adorti, in communem 
sententiam concedere urgebant, nec prius regioni- 


- bus illis excedere passı sunt, donec datis obsidibus 


fidem suam firmaret, nihil se adversum eos armis 
aut consilio motiturum; quamquam nonnulli existi- 
marent, tam eum quam archiepiscopum Colonierisem 
et alios plerosque Reni principes iam a principio 
coniurationis huius conscios participesque extilisse. 
Id tamen, dum incertus adhuc rerum eventus pen- 
debat, summa ope dissimulabant. 

Igitur quoniam in exteras gentes regem persequi 
consilium non erat, omnem operam suam ad ex- 
pugnanda castella eius verterunt. Haec autem sunt 
castella, quae ipse, postquam pater eius decesserat, 
extruxit, quae tamen ad praesens memoriae occur- 
runt, Hartesburg, Wigantestein, Moseburg, Sassen- 
steint, Spatenberg?, Heimenburg?, Asenberg‘. 
Vocenroth® Friderici palatini comitis fuerat, idque 
ei rex quadam legum violentia eripuerat, praesi- 
diumque suum imposuerat. Liuniburc quoque, oppi- 
dum maximum Ottonis ducis Saxonici, situm In con- 
finio Saxonum et Luticiorum, occupaverat, militesque 


1) Sita erat olim eiusdem nominis arx ad oppidulum Sachsa in co- 
mitatu Hohnstein, cuius hodienum rudera exstant. 2) olim iuxta 
Sondershusam situm. 3) Heimburg prope Blankenburg? 4) Ha- 
senburg prope Nordhusam. 5) Volkerode ditionis Gothanae esse 
plures putarunt. Aliud Volkerode visitur haud longe a monte Hülfs- 
berg in Eichsfeldia, 

lectissimos cum Eberhardo, filio Eberhardi comitis 
de Ellenburc!, imposuerat, non aliam ob rationem, 
nisi quod, omnia quae praedicti ducis fuerant in 
potestatem regiam iure dedicionis per Magnum 
fillum eius, venisse, argumentabatur. Alia praeter 
haec quam plurima extruere aggressus fuerat, sed 
eum ab incepto repente oborta bellorum tempestas 
revocavit. 

Herimannus, frater ducis Saxonici, iam pridem 
antequam rex Saxonia eflugaretur Liuneburc obse- 
derat, militesque regis, quoniam temere ingressi 
alımenta non habebant, paucis diebus ad dediecionem 
coegit; nec tamen dimittere victos aut punire vole- 
bat, sed intra oppidum diligenti custodia ne efluge- 
rent observatos, secundum prophetam? pane arto 
et aqua brevi sustentabat, mittensque ad regem, 
mandavit, ut, si suos qui 'obsidebantur vivos Inco- 
lumesque recipere vellet, Magnum, fratris suı filium, 
dedicione absolveret sibique remitteret; ni id face- 
ret, se de his, tamquam de hostibus qui fines alie- 
nos contra leges invasissent, iuxta leges gentis suae 
capitale supplicium sumpturum. Diu rex quid age- 
ret ambigebat; inhumanum scilicet fore sciebat, si 
suis, extrema necessitate circumventis, non consu- 
leret; sed reputabat econtra, quantum rationibus 
suis deperiret, si eum, de cuius interitu sibi tocius 
Saxoniae dominatum pollicitus fuerat, dimitteret 
suique compotem faceret, praesertim cum propter 
recentes iniurias, quibus eum iam triennio in custo- 
dia habitum afflıxerat, gravius ceteris omnibus rem 
publicam vexaturus timeretur. Non paucis diebus 
haec deliberatio eum incertum suspensumque tene- 
bat. Et profecto vicisset avaritia, privatisque utili- 
tatibus salutem militum posthabuisset, nisi principes 
regni, crebris legationibus fatigati ab his qui obsi- 
debantur, unanimi consilio eum adorirentur et non 
1) Nellenburg. 2) Esai. 30, 20. 

tam supplicando quam comminando et terrendo ab 
sententia deducerent. Itaque in assumptione sanctae 
Mariae, cum adhuc Herveldiae esset, misit, qui 
Magnum custodiae exemptum suis restituerent, et 
eos qui in praedicto castello iam iam puniendi ser- 
vabantur obsidione et periculo liberarent. 

Thuringi quoque, conglobata ex vicinis locis 
multitudine, Heimenburc castellum obsederunt, pau- 
cisque diebus vi et armis oppugnatum ceperunt atque 
succenderunt. Eos qui intus erant, castello everso, 
dimiserunt impunitos, ut scilicet se probarent non 
hostili odio adversus regem arma sumpsisse, sed 
tantum ut iniurias, quibus regio eorum per calump- 
niam opprimebatur, propulsarent. Protinus alıı 


castello quod Asenberc dicebatur exercitum admo- 


verunt, et quia propter difficultatem locorum mili- 
tari manu capi posse desperabatur, castris circum- 
quaque positis, satagebant, ne cui ingrediendi vel 
egrediendi copia fieret, ut quos humana vis non 
poterat, alimentorum inopia expugnaret; haut dubie 
scientes, quod cibaria, quantumvis copiose congesta, 
multitudini quae intus erat in longum tempus "suffi- 
cere non possent. 

Interea rex, videns coniurationem magis magis- 
que in dies convalescere copiasque hostium augeri, 
conterritus etiam dampno castellorum suorum, quo- 
rum alıa iam capta, alia summo molimine op- 
pugnari audiebat, rogavit Mogontinum et Colonien- 
sem archiepiscopos, ut Saxones convenirent, et 
turbatis rebus aliquod remedium invenire conaren- 
tur. Qui dicto obtemperantes, mandaverunt prin- 


cipibus Saxoniae, ut sıbi in monasterio Corbeiensi 


9. Kalendas Septembris occurrerent, de communi 


commodo tractaturis. Episcopus Coloniensis, casu 


nescio an per industriam remoratus, die statuto non 
venit; nuncios tamen misit, qui pro se causam dice- 
rent. "promittens, omnibus, quae ipsi de suis reique 

publicae utilitatibus rationabiliter statuissent, se 
promptissime assensurum, et pro communi salute 
quantum posset operam daturum. Mogontinus 
archiepiscopus residens cum Saxonibus qui occurre- 
rant, sedulo nitebatur pacare eos regique reconci- 
liare; sed ıllı econtra, praeter vulgatas ubique in- 
iurias suas, quibus ab eo vehementer attriti fuerant, 
graves causas afferebant, quibus probarent, eum 
sine magna christianae religionis iactura non posse 
ulterius regnare, ea scilicet in familiarissimos ami- 
cos, ea in uxorem, ea in sororem propriam abba- 
tissam de Quidelenburc, ea in alias personas naturae 
necessitate sibi coniunctissimas facinora patrasse, 
quae si secundum ecclesiasticas leges iudicarentur, 
et coniugium et militiae cingulum et omnem prorsus 
seculi usum, quanto magis regnum, abdicare cen- 
seretur. Longis itaque contentionibus ad hunc finem 
res postremo deducta est, ut decernerent 12 ex sua 
gente, 12 ex parte regis 'obsides dari, quorum fide 
interposita, ipsi tuto ad colloquium venire possent 
cum ceteris principibus regni, ut causae, quas ad- 
versus regem aflerrent, eorum iudicio discuterentur 
et terminarentur, ipso rege, si ita expedire videre- 
tur, praesente et crimina quae obicerentur, si pos- 
set, refellente. Dandis accipiendisque obsidibus dies 
statutus est Idus Septembris infra Thuringiam in 
loco qui dieitur Hoenburg!. Habendo autem cum 
principibus colloquio dies statutus est 13. Kalendas 
Novembris in confinio Thuringiae et Hassiae in villa 
quae dicitur Gerstengun?. In hanc conditionem 
discessum est. Saxones tamen de apparatu belli et 
oppugnandis regis castellis nihil propterea remitte- 
bant. Cumque regi quae gesta fuerant nunciata 
fuissent, visum est his qui partes eius adıuvabant, 


1) Hohenburg, Homburg, olim monasterium ad Unstrutam, inter 
Langensalzam et Thomasbrück, de quo infra ad annum 1075, KR. 
2) Thuringiae antiguum oppidum, ditionis Isenacensis, 

multum abhorrere a maiestate regia, ut ipse Saxo- 
nibus pro se obsides daret, nimiumque gravari no- 
men regium foedissima conditionis iniuria. Qua- 
propter "Mogontinus et Coloniensis episcopi statuta Sept- 
die Hoenburg profecti. obtinuerunt, ut omissis ex pr 
utraque parte obsidibus, ipsi tantum pro pace fir- 
manda fidem suam interponerent, et hoc pignore 
venturis ad colloquium principibus omnem periculi 
metum adımerent. 

Interea rex legatos misit ad Luticios, gentem 
Saxonibus infestissimam, eisque infinitam pecuniam 
promisit, ut Saxonibus bellum inferrent, asserens, 
eos nunc intestinis simultatibus occupatos, facili 
externorum bellorum impulsu posse usque ab inter- 
nitionem deleri. Quod ubi Saxonibus compertum 
est, ipsi quoque nuncios ad eos miserunt, et multo 
copiosiorem eis pecuniam promiserunt, ut ab infe- 
statione sua tam iniquo tempore quiescerent, quod 
si non facerent, ne inani opinione fallerentur, se 
utrique hosti, si ea necessitas incumbat, et multi- 
tudine et virtute militum posse sufficere. Barba- 
rorum alii regis, alıı Saxonum foedus pecuniamque 
suscipiendam clamitabant. Unde orta per imperitae 
multitudinis intemperantiam seditione, tanta se caede 
dilaniaverunt, ut multa milia hominum in ea con- 
gressione interfecta referantur. Atque ita deinceps 
multis diebus in se ipsos et in sua viscera hostıli 
gladio debachantes, externis bellis necessario super- 
sedere cogebantur. — Rex quoque Danorum, me- 
mor firmatae iam pridem cum rege pactionis, cum 
exercitu navalı applicuit ad Saxoniam, et tractis 
per longa terrarum spacia navibus in fluvium, qui 
administrando negocio oportunus videbatur, igne et 
ferro regionem infestare parabat. Sed miles eius 
vehementer detrectabat militiam, obiciens, quod 
sibl, quotiens externorum hostium incursionibus 
quaterentur, Saxones pro muro fuerint, nec ullis 

umquam, cum facultas suppeteret, lacessierint in- 
iurlis; postremo si calamitatem, quae ad praesens 
urgeret, quandoque propulsarent, graves poenas 
iniustae huius infestationis a populo Danorum ex- 
acturos. Cum haec privatim et publice iactitarent, 
rex veritus, ne in eo discrimine a milite desertus 
ludibrio fieret hostibus, naves retrahi iussit, et nulla 
regioni clade illata, Saxonia excessit. Ita tantus ille 
bellici apparatus fervor impune deflagravit. 

Principes Saxoniae 13. Kalend. Novembris iuxta 
condietum venerunt in Gerstengun, cum 14 milibus 
armatis, cetera multitudine ad custodiam regionis 
atque in obsidione castellorum derelicta. Aderant 
ex parte regis Mogontinus archiepiscopus, Colo- 
niensis archiepiscopus, Mettensis episcopus, Baben- 
bergensis episcopus, Gozelo Luteringorum dux, 
Ruodolfus Suevorum dux, Berhtoldus Car entinorum 
dux, missi a rege, ut causam, quam adversum se 
afferrent, discuterent. Ipse eo venire noluit, sed 
in civitate Wirceburg exitum rei praestolabatur, 
praecavens scilicet, ne tumultuantis populi furor 
sua magis praesentia efferatus, aliquid forsitan in 
se quod secus esset admitteret. Igitur principes 
Saxoniae principum qui a rege venerant pedibus 
provoluti, rogabant per Deum, ut ad ventilandam 
causam suam intenti cognitores et iusti iudices ad- 
essent, nec perpenderent, quantum quamque in re 
publica inusitatum opus aggressi essent, sed quae 
calamitas eos ad haec extrema coegisset. Accepta 
deinde dicendi copia, suas singuli iniurias exposue- 
runt, quae in ipsos singulos, quae etiam in gentem 
Tex nefanda facinora commisisset, quibus praeterea 
inauditis criminibus ipsam regii nominis maiesta- 
tem polluisset. Obstupuerunt principes qui a rege 
venerant, et prae immanitate scelerum secundum 
prophetam 1 tinniebant aures omnium, nec eos, 
1) lerem. 19. 3, 

quod pro libertate sua, pro coniugibus, pro liberis 
arma sumpsissent, sed quod intolerabiles contume- 
lias muliebri patientia tam diu supportassent, cul- 
pandos censebant. Cumque toto triduo consilia Oct. 
contulissent, et quid facto opus esset communi sol- ** Be 
licitudine perquirerent, haec postremo cunctis sen- | 
tentia convenit, ut, reprobato rege, alium, qui gu- 
bernando regno idoneus esset, eligerent. Id tamen 
haut temere publicari placuit, donec, rege per oc- 
casionem pacis in remotiores partes regnı abducto, 
cum ceteris regni principibus consilium hoc commu- 
nicarent. Propter hoc vulgari iubent in plebem, in 
hanc sententiam utriusque partıs principes consen- 
sisse, ut Saxones regi pro admissa in eum atque in 
rem publicam temeritate satisfactionem congruam 
proponerent, rex autem eis et factı impunitatem et 
iniuriarum, quibus ad defectionem eos coegisse in- 
simulabatur, de cetero securitatem sub iureiurando 
promitteret. His rebus conficiendis tempus statu- 
tum est in nativitatem Domini, rege eam festivita- 
tem Coloniae celebraturo. Et profecto Ruodolfum 
ducem ibidem absque dilatione regem constituis- 
sent, nisi ille pertinaciter resistendo iuraret, num- 
quam se in hoc consensurum, nisi a cunctis prin- 
cipibus conventu habito, sine nota periurii, integra 
existimatione sua, id facere posse decerneretur. 
Saxones in sua cum pace redierunt. Ceteri prin- 
cipes Wirceburc profecti sunt, regi quae gesta fue- 
rant nunciaturi. Qui protinus "nihil haesitans, pedi- Oet. 
bus, ut dici solet, in sententiam abiit, et dummodo A 
pax conveniret, quascumque conditiones Imposuis- wi; 
sent, se promptissime laturum, spopondit. Cele- | 
brata ibidem omnium sanctorum festivitate, Ratıs- “ N. 
ponam ire instituit, animadvertens, quod principes Ei: 
Reni aliquantula Saxonici furoris labe iam infecti, 
minus minusque in dies ad exhibenda sibi obsequia 
devoti ac benivoli essent. Cumque inter eundum 

aliquot diebus Nurenberg moraretur, quidam qui 
alteri eius iam diu famniliarissime obversatus fuerat, 
Regenger nomine, incertum aliorum instinctu an 
privato in eum? odio suscitatus, repente prorupit 
in medium, et ducibus Ruodolfo ac Berhtoldo grave 
adversus eum crimen detulit. Ego, inquit, et alii 
plerique, quos pessimae machinationis suae rex ido- 
neos fore administros speraverat, nuper multis preci- 
bus magnisquepollicitationibus ab eo sollicitati sumus, 
ut, vobis ac ceteris regni principibus Wirceburg con- 
venientibus et secretioris colloquii gratia paululum a 
multitudine remotis, armati in vos irrueremus, et 
trucidatis seditionis auctoribus, ipsum periculo, rem 
publicam perturbatione liberaremus. Et ceteri qui- 
dem satis impigre susceperunt negoeium. Solus ego 
tam iusticiae respectu quam futuri iudieii metu de- 
trectabam opus nefarium, et quantum obluctari ob- 
stinatae sententiae audebam, dehortari eum conabar 
a proposito. Qua propter tanta in me incanduit 
indignatione, ut a contuberpio suo, quo me hactenus 
ceteris familiarius perfruitum optime nostis, protinus 
me amoveret, et iugulandum apparitoribus suis obie- 
cisset, nisi periculum imminens, penetralibus propere 
ercedendo, declinassem. His dictis, in argumentum 
fidei locum expressit, conscios nominavit, et si rex 
inficiaretur, paratum se ait, cum ipso, si id leges 
paterentur, vel cum quovis homine conserta manu, 
rem divino iudicio committere. Vehementer haec 
verba permoverunt praedictos duces, cum esset is 
qui deferebat homo haut obscuri nominis in palatio 
et apud suos inviolatae existimationis. Praeterea 
ea res potissimum dictis fidem conciliabat, quod 
rex et aliis quibusdam principibus suis simili modo 
necem paravisse et plerosque ex familiaribus suis 
etiam occidisse iam pridem infamatus fuerat. Ita- 
que legatos ad eum mittunt, mandantque, se iam 


1) regem. 

nulla religione teneri sacramenti, quo ei fidem sub- 
iectionemque firmassent, cum ipse prior fidem pro- 
didisset et de salute sua tractantibus insidias machi- 
natus fuisset; proinde, nisı obiecta diluisset, nullam 
deinceps a se vel in tranquillis rebus fidem vel in 
perturbatis auxilium sperare debere. Aegre nimis 
ıd passus rex, statim ad populum retulit de impor- 
tunitate Ruodolfi ducis, qui ut invadendi regni occa- 
sionem inveniret, cum verum sibi crimen impingere 
non posset, falsis suspicionibus et arte compositis 
rumoribus impeteret et obruere conaretur innocen- 
tiam suam. Sed procul, ait, facessant verborum 
pugnae, cessent callida argumentorum fantasmata. 
Ego non verbis, sed manu mea refellum mendacium, 
et neglecta interim regii nominis maiestate, cum ipso 
duce Ruodolfo congressus, detegam cuniculos fictae 
huius criminationis, qua malitiam suam paulliare cona- 
tur, ut, si regnum amisero, non mea culpa, sed 
per illius supplantationem periuriumque intelligar 
amisisse. Tunc Oudalricus de Cosheim, unus ex his 
qui consilii participes etsceleris administri destinati 
fuisse accusabantur, lenibus verbis dolorem regis 
mitigare studebat, rogabatque eum, ne aliquid, quod 
infra regiam magnificentiam esset, vi doloris im- 
ulsus, profiteretur; se melius multoque rectius, cum 
Re egingero vel cum quolibet homine collata manu, 
et suam et ipsius innocentiam asserturum. Statim- 
que ad ducem Ruodolfum abiit, seque paratum dixit, 
quocumque modo ipse aequum iudicasset, menda- 
cium Regingeri refellere. Ille satisfactionem nec 
suscepit nec aperta fronte abnuit, sed ait, se super 
hac deliberatione ceterorum principum sententiam 
expectaturum. Rex, sicut instituerat, Ratisponam Nov. 
contendit, omnibus invisus, omnibus suspectus, nec 
ipse iam cuiquam hominum satis fidei habens, cum 


hi quoque, quos intima familiaritate sibi devinxerat, 
9* 

ad primam ingruentis tempestatis nubeculam a se 
defecissent. 

Interea Saxones crebris legationibus urgebant 
principes Reni, ut vel sibi constituendi regis pote- 
statem facerent, vel ipsi, quoniam et dignitate et 
multitudine superiores essent, quemcumque vellent, 
Saxonibus suffragium ferentibus, eligerent et con- 
stituerent, nec sinerent rem publicam unius hominis 
ignavia ad extremam usque vastitatem deperire. His 
accensus archiepiscopus Mogontinus, cui potissi- 
mum propter primatum Mogontinae sedis eligendi 
et consecrandi regis auctoritas deferebatur, prin- 
cipes de toto regno Mogontiam evocavit, ut com- 
muni consilio Ruodolfum ducem regem constitueret. 
Quod ubi regi compertum est, assumptis secum 
quoscumque donis vel promissis ad studium sua- 
rum partium allicere potuit, concitus de Baioaria 
remeavit, ratus ante omnia impediendae tantae rei 
curam agendam. Cumque prope Wormaciam in 
‚locum qui dicitur Lovendeburg! venisset, gravis- 
sima aegritudine correptus, multis diebus lecto de- 
cubabat, spemque maximam hostibus suis fecerat, 
tantos irarum motus sine sanguinis effusione posse 
confici. Sed ab infirmitate vixdum plene recreatus, 
Wormaciam festinavit; ubi cum magna pompa a 
civibus in urbem susceptus est, qui et paulo ante, 
ut sua erga eum studia clariora facerent, milites 
episcopi, ingressum eius prohibere temptantes, urbe 
expulerant, et ipsum episcopum, nisı mature fuga 
lapsus civitate excessisset, comprehendissent et 
vinetum ei misissent. Venienti ergo ei armati in- 
structique obviam procedunt, non ad vim faciendam, 
sed ut, conspecta eorum multitudine, armorum ap- 
paratu, expeditorum. iuvenum frequentia, animad- 
verteret, in arduis rebus suis quantum spei in eis 
ponere debuisset. Operam suam benigne spondent, 
1) hodie Ladenburg ad Nicarim. 

iusiurandum dant, sumptus ad bellum administran- 
dum ex sua re familiari singuli pro virili portione 
offerunt, et quoad vivant pro  honore eius devote se 
militaturos confirmant. Ita rex civitate muniltissima 
potitus, hanc deinceps belli sedem, hanc regni ar- 
cem, hanc, utcumque res cecidissent, tutissimum 
asılum habere coepit, eo quod esset et civibus fre- 
quens et murorum firmitate inexpugnabilis et uber- 
tate circumiacentium regionum opulentissima ei 
omnibus quae in bello usui esse solent copiis in- 
structissima. Porro hi qui ab archiepiscopo Mogon- 
tino ad collogquium Mogontiam evocati fuerant, 
audito quod rex coneitus adventaret, plures metu 
perculsi, eo venire dissimulaverunt; pauci qui vene- 
runt, cum de tantis rebus sine aliorum principum 
discussione sententiam ferre non auderent, irriti 
frustratique discesserunt. Ad quos rex legatos mit- 
tens, multis precibus eis vix et aegre extorsit, ut 
sibi familiaris colloquit gratia in Oppenheim occur- 
rerent. Quo dum, datis utrimque obsidibus propter 
periculi suspicionem, venissent, pedibus eorum pro- 
volutus, suppliciter orabat, ut memores iusti iudicis 
Dei, memores sacramenti, quo se Deo mediante 
obligassent, fidem sibi servarent in adversis; si quid 
antehac excessisset, iuvenilibus animis et aetati in 
vicium pronae veniam darent; deinceps et malo 
correctum et annorum sensusque maturitate robo- 
ratum, quae parvuli sint, evacuaturum, et quae 
virtutis, quae honoris, quae regiae dignitatis, quae 
postremo virum deceant, cogitaturum et amplexu- 
rum. Ad haec ılli responderunt, frustra eum a se 
fidem expetere, quam ipse nec Deo umquam nec 
homini praestitisset, de quo ambigerent, in pace an 
in bello, amicis an inimicis infestior suspectiorque 
esset, quique ante paucos dies, positis sibi in Wirce- 
burg. et de salute eius tractantıbus, clanculo carnı- 
fices mortemque praeparasset; sin aliquid haberet 

obtendere aut per quorundam factionem falsis cri- 
minibus se impetitum putaret, sineret Oudalricum 
de Cosheim, sicut professus fuisset, manum conferre 
cum Regingero, ut, si vicisset, eos deinceps fidos 
sibi obnoxiosque sine omni in perpetuum contra- 
dictione haberet. Libenter rex suscepit conditionem, 
statuitque, ut certo die post octavam epiphaniae 
congressi prope Mogontiam in insula Reni quae di- 
citur Marowa!, utriusque partis allegationem iusto 
iudici Deo decernendam permitterent. 

Ea tempestate hi qui in Hartesburg erant, multa 
et praeclara militaris audaciae facinora fecerunt. 
Nam saepenumero erumpentes, praedas in vicinis 
regionibus et strages hominum non modicas age- 
bant, et priusquam Saxones ad vim arcendam fre- 
quentes confluere possent, se in castellum recepe- 
rant. Maxime autem Goslariensibus propter viciniam 
exitiales erant. Plurimos enim eorum peremerunt, 
et bona eorum, quae extra villam reperta fuissent, 
crebra incursione populabantur, et mercatores ex- 
terarum gentium, ne consuetas merces eo confer- 
rent, metu vitae amittendae inhibebant. Cumque 
tempore quodam ad modicum inter eos pax con- 
venisset, quidam ex castello Goslariam, privatae 
rei aliquid ibi acturi, venerunt; ubi cibo potuque 
distenti, dum nimia potione incaluissent, sicut ebrie- 
tas mater esse solet iurgiorum, coeperunt adversum 
eos cum quibus accumbebant ineptos inconditosque 
sermones iactitare, et Saxonibus ignaviam expro- 
brare, quod non militari sed ovina mente adversus 
regem arma sumpsissent. Indignati qui aderant 
Saxones, seditione concitata, eos trucidaverunt 
forasque proiecerunt. Quod ubi his qui in Hartes- 
burg erant compertum est, dedita opera se in ultio- 
nem sociorum suorum accinxerunt; et quia villam, 
viris fortibus, vallis et seris undique munitam, 


1) fortasse hodie die Marsaue. 












LAMBERTI ANNALES. 135 





äncursare haut satis tutum putabatur, dolo eos cir- 
cumvenire parabant. Erat quidam Goslariae prae- 
fectus, Bodo npmine, regi tempore pacis acceptissi- 
mus, nunc quoque turbata re publica fidem inviola- 
tam ei servans, occulte tamen metu Saxonum, ne 
deprehensus factione vulgi omnia sua amitteret. Is 
edoctus ab his qui in castello erant, pastores, qui 
Goslariensium pecora servabant, precio corrupit, 
ut gregem paulo longius a villa i in pastum eicerent. 
Missi de castello equites, ea protinus abegerunt. 
Ceteri in montibus et silvis armati se abdiderunt. 
Perlato Goslariam rumore abactorum pecorum, una- 
nimiter ad arma conclamant, summis omnes viribus 
in certamen ruunt, nec quisquam alterum operie- 
batur, sed citato quisque quantum poterat equo, 
prior hostem insequi praedamque excutere conten- 
debat. Illı paululum fuga simulata cedebant inse- 
quentibus, donec eos ultra locum insidiarum incau- 
tos protraherent. Tunc sublato undique clamore, 
tam hi qui in castello remanserant, quam hi qui in 
vicinis montibus se occultaverant, impetum in eos 
fecerunt, et tam diu palantes fugientesque proster- 
nebant, donec non ratio sed fusi sanguinis horror 
ac satietas occidioni finem facerent. Propter haec 
et alia huiusmodi placuit Saxonibus, proximum 
castello collem occupare, militesque imponere, qui 
contra excursiones hostium sine intermissione in- 
tentı sollicitigue excubarent. Nec sic tamen auda- 
ciae eorum modum imposuerunt, sed ubicumque 
oportunitas se praebuit, multa et in eos a quibus 
asservabantur et in alios provinciales hostilia fece- 
runt. 

Interea instante iam natali die Domini, milites 
regis qui in Asenberg obsidebantur assidue legatos 
ad regem mittebant, rogantes per Deum, ut ad 
ereptionem eorum aliquod consilium exquireret, 
quoniam deficientibus alimentis extrema iam inedia 

tabescerent, et nisi mature periclitantibus consule- 
retur, aut moriendum sibi esse aut in hostium 

otestatem concedendum. Rex Mogontinum et Co- 
Brryangeen archiepiscopos ad colloquium evocans, 
obnixe rogavit, ut Saxones convenirent agerentque 
cum eis, ut ab oppugnatione castellorum, "datis sal- 
tem ad modicum tempus induciis, recederent. Illı 
quamquam laborem hunc in irritum cessurum haut 
dubie scirent, tamen, quia molestus eis erat, factu- 
ros se quod rogabantur promiserunt, statimque mis- 
sis legatis mandaverunt principibus Saxoniae, ut 
sibi proxima ebdomada post epiphaniae Corbeiae 
ad colloquium occurrerent. 

Hoc anno post exortum bellum Saxonicum nulla 
deinceps exactio facta est decimarum in Thuringia, 
gaudentibus Thuringis, quod occasionem invenis- 
sent, ut traditas sibi a patribus leges manu militari 
tuerentur, et dolente rege, quod, dum decimis im- 
moderatius inhiaret, pene regnum cum vita ami- 
sisset. 

Hoc etiam anno famosissimus ille Egen, qui 
duci Baioariae Ottoni capitale illud crimen intende- 
rat, comprehensus in quodam latrocinio, a popula- 
ribus caecatus est, et ad tantam egestatem redactus, 
ut deinceps ostiatim circueundo stipem publicam 
peteret. Giso! quoque comes et Adalbertus cum 
quatuor filiis suis, quibus incentoribus idem perdi- 
tus tragicam hanc fabulam confinxerat, ab hostibus 
suis ob privatas quasdam inimicitias occisi sunt in 
castello ipsius Gisonis Hollenden?, Deo vindicante 
innocentiam ducis Ottonis. 

1074. Rex nativitatem Domini Wormaciae ce- 
lebravit, longe aliter ibi victitans quam regiam 
1) cf. Gebhard hist, gen. Abh. II. p: 91. — Wenck I. 1. III. p.75. 
(coll. 39. 90.) eum comitem de Gudensberg dicit. Cf. Rommel hist. 
Hass, I. p. 164, et ann. ad |. 2. n. 149. p. 146. 2) sive Holinde 


(Hohenlinden), secundum Wenck 1.1. p. 76. castrum in regione mon- 
tana et silvosa inter Biedenkopf et Wetter in Hassia. 

magnificentiam deceret. Nam neque ex fiscis rega- 
libus quicquam servitii ei exhibebatur, neque epi- 
scopi aut abbates vel aliae publicae dignitates con- 
sueta ei obsequia praebebant, sed in sumptus cotti- 
dianos necessaria ei vili precio coemebantur. Erant 
tamen cum eo nonnulli ex principibus; sed hi neque 
cum eo servitiorum apparatu neque cum ea militum 
aut apparitorum frequentia qua soliti fuerant, sed 
cum paucis et pene privato habitu ad salutandum 
eum,venerant, ne scilicet manifestatae defectionis 
notarentur, Sı evocati ad curtem venire detrectarent. 
Quos tamen ille nullo modo a se abscedere permit- 
tebat, reputans, quod, si minus auxilii sibi, hostibus 
tamen multum terroris allaturi essent, dum tam 
illustres in regno personas adversus se congregatas 
audirent. 

Mogontinus et Coloniensis archiepiscopi die sta- Ian. 
tuta Corbeiam iuxta condictum venientes, sicut in ” 
mandatis a rege habebant, rogabant Saxones qui 18, 
ibidem occurrerant, ut ab oppugnatione castellorum 
exercitum abducerent. At ılli nulla ratione hoc se 
facturos responderunt. Praeterea vehementer eos 
obiurgarunt, quod, dum deliberando et modo collo- 
quia modo inducias expetendo tempus tererent, et 
regi audaciam auxissent et sibı maximas commodi- 
tates vindicandae libertatis corrupissent; proinde 
recederent, nec sibi ultra verbis pacificis in dolo 
illuderent; se in eum locum progressos esse, ubi 
iam non muliebribus colloquiis sed militarıbus armis 
res expedienda sit. Vix tandem sedata multitudine 
ab his qui sapientiores erant, unanimi consensu 
statuerunt, ut proxima ebdomada post purificatio- 
nem sanctae Mariae Friteslar convenirent, ibique 
communicato cum ceteris regni principibus consilio, 
perielitanti rei publicae rectorem, qui omnibus pla- 
cuisset, constituerent. Regi quoque ımandaverunt, 
ut, si ita sibi expedire iudicaret, die statuta praesto 





Febr. 
12, 


Febr. 
14. 


138 LAMBERTI ANNALES. 


adesset et ius suum non per epistolas aut per in- 
ternuncios sed praesens Ipse viva voce expostu- 
laret. 

Postquam in hanc sententiam digressi sunt, Thu- 
ringi tercia dehinc die eos qui in Asenberg erant 
inedia expugnatos, in dedicionem acceperunt Impu- 
nitosque dimiserunt, castellum succenderunt, statım- 
que alıi castello quod Spatenberc dicebatur exer- 
citum admoverunt. Castellum Vokenrot paucis ante 
diebus coeptum fuerat obsideri. Et quia regina in 
eo toto tempore belli huius servabatur, iussu regis 
raten eo abbas Herveldensis, consentientibus 

huringis, eam inde accepit atque Herveldiam ad- 
duxit, praegnantem et iam de partus vicinitate in 
dies anxiantem. Cumque ibi diebus multis morare- 
tur — nesciente scilicet rege propter perturbatio- 
nem rei publicae, quo eam mittere posset servan- 
dam —, pridie Idus Februarii feria 4. peperit filium. 
Is quoniam infirmari et iam iam expiraturus puta- 
batur, tercio die baptizatus est ab Ezzone Alten- 
burgensi episcopo, qui tunc forte apud abbatem 
hospitabatur, et nomine atavi sui Counradus est 
vocatus. Et quoniam alıı non aderant, qui digne 
eo munere fungerentur, abbas et alıı plerique fratres 
Herveldensis coenobii eum de sacro fonte suscepe- 
runt. 

Reginger, qui ad suggillandum regem contra 
Oudalricum de Cosheim proposuerat, ante paucos 
dies ineundae congressionis dirissimo demone ar- 
reptus, horrenda morte interiit. 

Interea rex cum videret, quod paulatim a se 
principes deficerent et hostium ferocıtas sua magis 
patientia incrudesceret, pudore compulsus pariter 
et necessitate, statuit extremam fortunae aleam 
temptare et cum Saxonibus, ubi primum copia fie- 
ret, collatis signis dimicare, magis eligens vitam 
honeste quam regnum per dedecus amittere. Multum 

enim animos militum ab eo avocaverat, quod suis, 
qui cottidie oppugnabantur, expugnabantur, expel- 
lebantur, non subveniebat, et aliis pro salute eius 
anxie desudantibus, ipse intra muros Wormaciae 
inerti otio torpescebat. Ut hoc crimen elueret, vel 
morte pacisci cupiebat. x misit ad omnes prin- 
cipes regni, eosque per Deum obsecrabat, ut sibı 
auxilio venirent, multa sua erga eos in praeteritum } 
bene merita commemorans, plura in futurum polli- 1 
cens. Et multi quidem episcoporum protinus ad a 












eum convenerunt, sed hi consiliis praebendis para- 
tiores quam stipendiis faciendis. Nam militibus suis 
domi relictis, ıpsi cum paucis et pene privati ad- 1 
erant, ea scilicet mente, ut et de inobedientia apud Hi 
eum excusarentur, et causam eius, quam vehemen- ie 
tissime omnes improbabant, non multum adiuvarent. I" 
Sed archiepiscopus Mogontinus, archiepiscopus Co- 
loniensis, episcopus-Argentorati, episcopus Worma- 
ciensis, quem civitate sua supra expulerat, prae- tn 
terea duces omnes Baioariae, Sueviae, Lutheringiae, ir 
Mosellae regionis, Carentinorum, milites etiam 
Fuldensis et Herveldensis abbatum, constanter ei 
contradixerunt, nolle se ad oppressionem innocen- 
tium arma ferre, qui si etiam aliquid, quod gladio 
vindice plecti debeat, admisissent, ad hoc eos gravis 

et facile excusabilis necessitas impulisset. 

Rex Wormacia egressus, 6. Kalendas Februarii lan. 
Herveldiam cum exereitu venit. Eo die visum est ein 
in caelo signum mirabile. Oriente sole duae simul 
columpnae aurei coloris, splendidissimi fulgoris, Be 
dextra laevaque oriebantur, quae, usquequo sol ali- 
quantis lineis in altum excresceret, eodem iubare Bi; 
rutilantes permanebant. Praecedenti quoque nocte 
caelestem arcum circa gallorum cantum serenissimo 
caelo plerique viderunt. Frigus erat validissimum, 
et hiberna siccitate arebant omnia, in tantum ut 
flumina non superficie tenus glacie constricta, sed 

tota praeter solitum in glaciem conversa viderentur. 
Unde panis inopia vehementer laborabat exereitus, 
eo quod, propter rigorem fluminum ubique cessante 
molarum usu, ipsum quod forte invenissent frumen- 
-tum comminuere non poterant. Rex pridie quam 
‘Herveldiam veniret, misit abbatem Herveldensem 
ad Saxones, qui in ulteriore ripa Wirrae fluminis ad 
40 milia congregati residere ferebantur, investigare 
ab eis, an nuncii sui tuto ad eos ire ac redire pos- 
sent. Ipse transgressus Herveldiam, in proximis 
villulis reditum abbatis praestolabatur duobus ferme 
-milibus a praedicto fluvio; nec ulterius castra mo- 
“ vere voluit, donec miles frequentior conveniret, et 
ipse diligentius perquireret, an aliqua spes recupe- 
randae pacis reliqua esset. Siquidem audierat, Saxo- 
nibus placuisse, ut ei ingressum Thuringiae non 
concederent, sed statim in ipsa ripa fluminis prae- 
dicti, quod Hassıam Thuringiamque dirimebat, in- 
structa acie exciperent venientem. Fluvium glacies 
pedestri itinere commeabilem fecerat. Ea res maio- 
rem ei metum incutiebat, ne forte, dum adhuc im- 
paratus imparque tantae’ multitudini esset, hostes 
super eum, nulla itineris difficultate praepediti, re- 
pente irruerent; ideoque consiliarıis suis graviter 
succensere dicebatur, quod eum ‚Wormacia egredi 
et in tantum discrimen ultro se praecipitare permi- 
sissent. Saxones enim in tantum habundare multi- 
tudine ferebantur, ut undecim milia plebis, quo- 
niam subito clamore in expeditionem evocata cibos 
secum non sumpsissent, in domos suas tamquam 
‚minus sibi necessaria remitterent. Inter has moras 
" exercitus regis, praedae quam pugnae avidior, per 
‚„contiguas Herveldiae villas longe lateque discurre- 
bat, easque hostiliter depopulabatur, et sub prae- 
textu necessarli victus, quo in militiam aleretur, 
praeter miseram vitam nihil religuum faciebat inno- 
centibus. Neque rex prohibebat iniuriam, ut militem 








115 


LAMBERTI ANNALES. 141 
hoc precio redemptum devotiorem sibi faceret. Qua 
clade ita attritae atque exhaustae sunt possessiones 
Fuldensis monasterii atque Herveldensis, ut ingra- 
vescente alimentorum inopia, magna cum difficul- 
tate fratres retinerentur in monasteriis. Abbas Her- 
veldensis reversus a Saxonibus, retulit, eos praeter 
omnium opinionem mitia atque pacifica respondere, 
quod scilicet non ita expertes rationis, ita sint im- 
memores vulgati etiam apud barbaras nationes iuris 
gentium, ut nesciant ab iniuria legatorum etiam 
inter atrocissimas inimicitias temperandum; se eX- 
trema necessitate compulsos in aciem processisse, 
nec ad persequendum quemquam, sed ad se prote- 
gendos iniuriasque propulsandas arma sumpsisse; 
si ea necessitas adımatur, etiam nunc pacem quam 
bellum malle, et districtos iam gladios libenter in 
vaginam remittere. Grata admodum erat his qui 
cum rege erant responsio. 

Tune missi sunt quatuor ex episcopis, agere cum 
eis de pace et promittere ex nomine regis, quod 
omnibus, quae rationabiliter postulassent et quae 
electi ex utraque parte iudices aequa censuissent, 

romptissime annueret, dum ipsi quoque vieissim 
ıustis conditionibus adquiescerent et mansuetudinem 
eius quam manum militarem experiri mallent. Ad 
haec illi responderunt, nihil aliud se postulare quam 
quod multis iam saepe legationibus postulassent, 
scilicet ut castella, quae ad oppressionem eorum 
per Saxoniam et Thuringiam extruxerat, sine dila- 
tione dirui iubeat; ut sua singulis patrimonia, per 
vim seu per calumpniam erepta, restituat; ut duci 
Ottoni, ad quem extinguendum falsa criminatione et 
pessimo nefarii hominis artificio impudenter abusus 
sit, ducatum Baioariae reddat; ut episcopo Mogon- 
tino, episcopo Coloniensi, duci Ruodolfo, postremo 
omnibus qui in hac dissensione ab eo defecissent 
aut aliquid quod eum laederet aliarum partium 

studio admisissent, impunitatem tribuat, nullasque 
in perpetuum offensae huius poenas exigat; ut liber- 
tatem genti suae et legitima a primis temporibus 
statuta rata atque inviolata manere sinat; ut totam 
in sola Saxonia aetatem, inerti otio deditus, non 
transigat, sed interdum Goslaria decedens, regnum 
suum, quod maiorum eius industria latissimum sit, 
circueat; ecclesiis et monasteriis, viduis et orphanis, 
et ceteris qui calumpniam patiantur, iusta faciat; et 
regiam dignitatem, quam nomine praeferat, rega- 
lium morum et operum claritate exornet; si haec 
se facturum fidelissime polliceatur et ad firmamen- 
tum indubitatae fidei fideiussores sibi det eosdem, 
quos nunc habeat recuperandae pacis intercessores, 
principes regni: paratos se arma deponere, pacem 

suscipere, et deinceps dicto obtemperantes vivere; 
sin autem, sacramento se obstrictos esse, ut, quam- 
diu sibi vitalis caloris ultima scintilla supervivat, 
pro libertate, pro legibus, pro patria sua indefessi 
dimicent. Dura nimis regi visa est exactio, coepit- 
que huc et illuc anxius tergiversari fidemque prin- 
cipum suorum appellare, ne se sub iugum tam foe- 
dae conditionis ad sul omnium ignominiam mitti 
paterentur; illud prae ceteris intolerabile iudicans, 
quod castella sua destruere et hostibus suis praemia 
pro suppliciis reddere cogebatur. Cumque, spreta 
pace quae offerebatur, sequenti die exercitum recen- 
seri aciemque ad pugnam instrui placuisset, misit 
circumguaque ad habitacula principum, iubens, ut 
suos singuli ad aciem instruendam producerent. 
Omnes promptissime se dicto parere spoponderunt; 
sed redeuntibus nunciis, nullus castris est egressus; 
detrectantibus cunctis opus nefarium, ut eis, quo- 
rum causam iustissimam aestimarent, certamen in- 
ferrent. Ex alia quoque parte castra 'Saxonum non 
minima. seditione quatiebantur; plebs universa tu- 
multuabatur contra principes, quod se frustra in 

tantas bellorum procellas impulissent. Cum enim 
nunc victoriam omnia spondeant et oportunitas ad 
votum arrıdeat, ad quam ab exordio belli anhelanti- 
bus semper animis suspiravissent, ipsi repentina 
poenitudine correcti, manus supplices tendant, pa- 
cem petant, et ei, a quo totiens elusi sint, iterum 
se eludendos muliebri socordia et puerili levitate 
tradant. Duci quoque Ottoni vehementer insiste- 
bant, ut, accepto super se regno, ducatum sibi 
praeberet ineundi certaminis, et prospera omnia 
promittenti Deo manus suas operamque non ne- 
garet. 

Tunc circumstantes regem hi quorum consilio Febr. 
familiarius uti consueverat, cum subterfugiendae '- 
conditionis studio divina atque humana omnia solli- 
citantem viderent: Nullum, inquiunt, o rex, habe- 
mus diverticulum: aut aequanimiter suscipienda est 
conditio quam imposuerint, aut regnum cum magno 
etiam vitae periculo amittendum. Acie vis confligere 
periculumque armis propulsare ; sed qua virtute, pu- 
tas, is miles hostem congressus proteret, qui modo 
ad recensendum exercitum nomen dare iussus, ne 
castris quidem exire voluit? Parvulo intervallo abest 
hostium infinitus exercitus; sed cunctis hostibus plus 
tibi formidandi sunt hi qui lateri tuo familiariter ob- 
versantur, qui interim tibi simulata fide blanda lo- 
quuntur, quamdiu eos quibus se sacramento obligave- 
runt praelio lacessere non coguntur. Quod si classica 
insonuerint, et pressius posilo pede aut feriri aut 
ferire angustia loci coartabuntur, nimirum aut dicto 
citius diffugient, aut te deserto ad partes hostium 
transibunt. Unde satius fuerat, Wormaciam non ex- 
cedere, quam in extremum discrimen progressum, 
fidei principum tam iniquo tempore experimentum 
quaerere. Unum tamen patet incisae spei et undique 
impeditis rebus effugium, si facturum te quae postu- 
laris incunctanter promittas. Ita et iuveniliter exul- 

tantium hostium ferocitatem eludere, et periculum, 
quod faucibus urget, evadere, et regnum deinceps, 
sopitis in perpetuum cunctis simultatibus, poteris ob- 
tinere. Tum ille non tam ratione victus quam neces- 
sitate, cum omnia prius incassum pertemptasset 
diverticula, tandem, accitis ad concilium principibus, 
permisit, ut pro suo arbitratu tantos motus compo- 
nerent; promittens, se indubitata fide omnibus an- 
nuere, quae ipsi conficiendis tantis rebus competere 
iudicassent. At ıllı responderunt, non aliam prorsus 
patere viam subterfugiendi, quod stricto iam mu- 
crone comminus intentaretur, praelii, quam ut face- 
ret quae Saxones postulassent. Quod cum sub testi- 
ficatione nominis Christi spopondisset, profecti sunt 
ad eos 15 episcopi et quicquid principum in castris 
erat, referre illıs regis voluntatem. Multae ibi dictae 
sententiae, multa sunt conquisita argumenta, cum 
propter suspectam regis ferocitatem et saepenumero 
spectatam fidem nulla Saxonibus viderentur satis 
tuta consilia. In longum protracta deliberatione, 
ad ultimum hoc pacto recuperandae paci consense- 
runt, ut, si quando rex, acceptae laesionis memor, 
sententiam revocare aut aliquid eorum, quae modo 
suprema necessitate compulsus statuisset, in irritum 
ducere conaretur, omnes eodem quo nunc sacra- 
mento obstricti arma repeterent, iniuriae obviam 
irent, et tamquam evidentis periurii reum, cunctis 
regni principibus suffragium ferentibus, de regno 
proturbarent. In haec verba omnes ut erant con- 
globato agmine ad videndam faciem regis proces- 
-serunt, ipso die purificationis sanctae Mariae prae- 
euntibus his qui reparandae pacıs mediatores fuerant 
episcopis et aliis principibus. Quos ille venientes 
honorifice suscepit, osculum praebuit, et pacis con- 
ditiones, quas per internuncios significaverat, vivae 
vocis auctoritate roboravit. 

Ita compositis omnibus ex sententia, his qui 

ge suas impensius curaverant dona iuxta magni- 
centiam regiam largitus est, dimissisque singulis 
in locum suum, ipse iunctus "Saxonibus Goslariam 
perrexit. Destinatis etiam circumquaque nuneiis 
mandavit, ut ab oppugnatione castellorum exercitus 
abduceretur, et hi qui in castellis erant nihil dein- 
ceps hostile in provinciales facerent, sed ubi pri- 
mum cibaria, quae in diutinam belli administratio- 
nem affatim congesta fuerant, consumpsissent, ipsa 
castella provincialibus traderent funditus diruenda. 
Nec Saxones magnopere curabant has inducias, 
quamvis non minimum haberent suspectlas, cum in 
potestatem suam redactum scirent communi senten- 
tiae non posse refragari. Igitur cum venisset Gos- 
lariam, iuvenes qui in Hartesburg fuerant quique 
propter res bene gestas in magna apud eum admi- 
ratione habebantur, vehementer improbabant con- 
ventionem pacis, et quia secundum prophetam! 
dolus directus fuerat in manibus eorum, multa et 
supra mensuram suam magnifica ei promittebant de 
viribus suis, si in procinctu perstitisset. Östentabant 
etiam ad experimentum virtutis suae titulos? inter- 

fectorum Goslariensium, dispositos per omne illud 
spacium, quod a Goslaria usque in Hartesburg duo- 
bus ferme milibus interiacet. Haec audiendo, malis 
assuetus animus et per aetatem gloriae militaris 
avidus paulatim reformabatur ad ingenium suum 
atque ad rigorem pristinum, factique iam non me- 
diocriter poenitebat. Cumque a Saxonibus promissa 
sua reposceretur, coepit rursum callidis responsio- 
nibus tergiversari et petere, ut ad conventum prin- 
cipum regni communemque audientiam res integra 
differretur, quatenus eorum iudicio de singulis, quod 
honori, quod utilitati rei publicae conduceret, sta- 
tueretur. Illis annuentibus, praecepit, ut 6. Idus 


1) Dan. 8, 25. 2) monumenta sepulcralia; ita apud Juvenalem 

Mart.Martii principes de toto regno Goslariam conveni- 
10. 
rent. 

Statuto die ceterorum principum nullus eo venit. 
Saxones et Thuringi cum infinita multitudine de 
tota Saxonia et Thuringia, sacramento evocati, ad- 
erant, et haut procul a Goslaria castra metati, lega- 
tos ad regem miserunt, agere cum eo de conditio- 
nibus, quibus inter se et eum pax convenisset. 

Mart, Triduo integro et hi, modo supplicando, modo ter- 
12. rorem bellicum intentando, acriter instabant, et ille 
sedulitatem instantium lubricis responsionibus elu- 
dere conabatur, et modo de absentia principum 
causabatur, ad quorum iudicium ea res potissimum 
spectaret, modo obnixe flagitabat, ut, ceteris omni- 
bus iuxta condictum manentibus, sola castella, quae 
summis impensis ad munimentum regni extruxisset, 
sibi condonarentur.. His scilicet salvis, facilem duce- 
bat ceterarum rerum iacturam, eo quod speraret, se 
in his, utcumque res cecidissent, semper refugium 
habiturum, et perpetuas a Saxonibus eius quam 
nune intulissent contumeliae poenas exacturum. 
lamque spretis legatorum supplicationibus, repro- 
batıs familiarium suorum consiliis, fixus obstinatus- 
que persistebat in proposito, cum subito nunciatur, 
quod Saxones, omissis internunciis per quos ante- 
hac res agebatur, armati instructique ad palatium 
tenderent, nec iam promissa reposcere, sed ei vale- 
facto, regem, quem deinceps belli ducem habeant, 
constituere vellent. Praeterea archiepiscopus Pre- 
mensis, episcopus Citicensis, episcopus Osenbrug- 
gensis, et.ceteri, qui propter impensius studium 
partiam eius Saxonia effugati, possessionibus nu- 
dati, pluribus ignominiis deformati fuerant, unani- 
miter circumsteterunt eum, per Deum obsecrantes, 
ut si minus propriae, saltem eorum calamitatis mi- 
sereretur, qui propriüs sedibus odio nominis eius 
expulsi, anno iam ferme integro per omnes miserias 

vitam traxissent; fidem se ei in adversis intemera- 
tam servasse, et quaecumque praeter voluntatem 
accidissent, communicato labore tolerasse; nunc 
'quoniam Deus tantas rerum procellas benigna vice 
in sedem reduxisset, gauderet sorte sua, et ne dein- 
ceps tale naufragium incideret, tuta nunc statione 
Jocatus provideret. Quod si res tranquillas et pro- 
picia Divinitate iam ad honorem eius ex sententia 
compositas rursus interturbare atque implicare vel- 
let, quos exitus habiturus esset, ipse prospiceret; 

se superioribus malıs am usque ad extremam lassi- 
tudinem defatigatos, necessario deinceps loco et 
tempori concessuros, et genti suae, ne denuo patria 
expellantur, obnoxios futuros. Inter haec verba 
cum Saxones iam armata multitudine atrium palatıi 
replesse et ad vim faciendam paratos inconditis mo- 
tıbus perstrepere cerneret, tandem ancipiti periculo 
permotus, consensit, ut duci Ottoni, ducatum Baioa- 
riae reposcenti, intra anni spacium iuxta principum 
iurisdictionem satisfaceret, castella vero sua omnia 
sine dilatione destrueret, sed-ea conditione, ut Saxo- 
nes et Thuringi sua quoque castella, quae tempore 

regni eius extructa fuissent, pari modo diruerent, 
cetera etiam omnia, quae in Gerstungun pollieitus 
fuerat, fide integra exsolverentur. Nec perficiendis 
quae promiserat improbitas Saxonum ullas indulsit 
inducias. Unde continuo missis circumquaque nun- 
ciis, Vokenrot et Spatenberg et cetera castella, de 
quibus quaestio promulgata fuerat, succendi ac 
penitus dirui fecit. In Hartesburg muri tantum sunt 
diruti, quantum ad infirmandam munitionem diffi- 
cultatemque loci adimendam sufficeret. Ceteris aedi- 
ficiis status mansit incolumis, eo quod ecclesia illic 
constructa et canonicorum congregationi instituen- 
dae locus attitulatus fuisset. Ita pacatıs Saxonibus, 
rex Goslaria decedens, Wormaciam abiit, ibique 

Mart. totam quadragesimam, ab omni deinceps belli appa- 
Apr- ratu feriatus, exegit. 


Mar. Porro vulgus Saxoniae, id potissimum quod con- 
tiguas castello Hartesburg villulas incolebat, vehe- 
menter offenderat, quod in Hartesburg ullae serva- 
tae essent reliquiae; nec quicquam tantıs laboribus 
actum putabant, stante atque incolumi castello, quod 
omnium cladium quas acceperant caput principium- 
que extitisset, et quod circumiacentis regionis opu- 
lentissimas quondam villas nunc in horrorem vastam- 
que solitudinem redegisset; non detulisse regem 
cultui divino, sed sub praetextu religionis erudeli- 
tatis suae patrocinium quaesisse, ut scilicet, instau- 
rato post modicum bello, cum haec ira Saxonibus 
deferbuisset, locum habeat, ubi milites suos rursus 
ad eversionem Saxoniae tuto emittat, tuto recipiat, 
et tunc tanto victis incumbat infestior, quanto nunc 
discedat Saxonum laetis successibus efferatior. Haec 
vieissim intemperatis clamoribus serendo, in magnam 
se ferocitatem inflammarunt. Igitur tercio die post- 
quam rex abscesserat, insciis inconsultisque prin- 
cipibus, facto grege in Hartesburg irruunt, quod 
residuum erat murorum a fundamento deiciunt, la- 
pides longe lateque dispergunt. Ceteris aedificiis, 
quae indulgentia principum integra servaverat, idem 
facıunt, ecclesiam, quae accelerandi operis studio 
interim lignis elegantissime constructa fuerat, in- 
cendunt, thesauros diruunt, altaria confringunt. 
Postremo, ne qua regi instaurandi castelli occasio 
reliqua esset, filium eius et fratrem, quos ille ad 
gratificandum popularibus locum ibi tumulaverat, 
effodiunt, aguntque omnia, quantum possunt, ne 
administrando bello deinceps mons complanatus 
ullam praestare possit oportunitatem. Keliquias 
sanctorum, quae effractis altaribus erutae fuerant, 
et effossa defunctorum corpora abbas ex vicino 

coenobio!, oportune superveniens, furenti vulgo 
eripuit atque in suum monasterium cum honore 
transvexit. 

Perlatus ad principes Saxoniae rumor admissi 
facinoris grandı eos formidine perculit, ne rex tanta 
iniuria exacerbatus, causaretur, ab ipsis foedus esse 
violatum, et iustam exinde occasionem instaurandi 
belli nactus, cunctas adversus eos regni vires con- 
eitaret. Id consulto praevenire cupientes, graviter 
in eos qui tale flagitium admiserant animadvertunt. 
Deinde legatos ad regem mittunt, obsecrantes per 
Deum, ut se habeat excusatos; nec conscios se tanti 
sceleris nec incentores extitisse, patratumque non 
secus quam ipsum graviter et iniquo animo ferre; 
quod si minus fidei habeat negantibus, paratos se 
quovis genere satisfactionis dictis fidem facere et 
violatae pacis a se suspicionem amovere. Ille vehe- 
menter efferatus, quod dolorem pristinum, qui nec- 
dum in cicatricem cutem obduxisset, recentibus in- 
iuriis exulcerassent: Quandoquidem, inquit, nec 
forenses leges contra violentiam Saxonum quicquam 
profieiunt, nec iniurias meas, desertus a milite, armis 
persequi valeo: adleges ecclesiasticas, iam necessitate 
coactus, confugiam, et ubi humana cessant aucilia, 
divinam opem implorabo. Protinus legatos Romam 
misit, sedem apostolicam contra eos interpellare, 
qui ecelesiam incendissent, altaria confregissent, 
sepulchra violassent, et odio viventis in sepultos 
cineres barbara crudelitate debachati fuissent. Pascha Apr. 
Babenberg celebravit, erantque cum eo archiepisco- u 
pus Mogontinus, dux Carentinorum Bertoldus, et 
alii quam plures ex his qui bello Saxonico ab eo de- 
fecerant. Cum enim crımen rebellionis Saxonibus 
donasset, aliis regni principibus, qui coniurationis 
socii fuerant, quod iuste succenseret, non habebat. 

Ipso tempore Coloniae res accidit digna omnium 
1) Ilsenburg. 

bonorum miseratione et lacrimis, incertum levitate 
vulgi an factione eorum qui vicem regis in archi- 
episcopum ulcisci cupiebant. Id magis venit in 
suspicionem, quod, cum celebre apud omnes esset 
nomen Wormaciensium pro eo quod regi fidem in 
adversis servassent et episcopum rebellare temptan- 
tem civitate expulissent, Colonienses pessimum 
exemplum aemulati, suam quoque devotionem in- 
signi aliquo facinore regi gratificare vellent. Ad 
patrandum quod nefarie machinabantur, casus ido- 
neam attulit occasionem. Archiepiscopus pascha 
Coloniae celebravit, eratque cum eo episcopus Mi- 
migardefurdensis, ad communicanda tantae solemni- 
tatıs gaudia familiaris amicitiae obtentu evocatus. 
-Cumque, exactis ex parte feriis paschalibus, absce- 
‘ dere pararet, hi qui archiepiscopi domestica negocia 
curabant iubentur ad evectionem eius navem ido- 
neam providere. Lustratis perspectisque omnibus, 
unam mercatoris cuiusdam praedivitis navim, quia 
in eos usus competens videbatur, occupant, eamque 
in ministerium archiepiscopi, eiectis mercibus quas 
habebat, ocius expediri iubent. Negantibus famulis 
qui navim servandam susceperant, vim, nisi mature 
iussa capessant, minitantur. 1lli quantum poterant 
citato cursu ad dominum navis rem deferunt, et 
quid facto opus sit, consulunt. Habebat ille filium 
adulta aetate, non minus audacia quam viribus ex- 
cellentem, et tum propter generis affinitatem tum 
ob merita sua primoribus civitatis maxime carum 
et acceptum. Is, assumptis famulis suis et iuvenibus 
ex civitate, quantos in ea trepidatione in auxilium 
suum consciscere potuit, concitus ad navem evolat, 
et ministros archiepiscopi, acriter ut navis exoccu- 
paretur insistentes, cum iniuria proturbat. Dehinc 
advocatum urbis, in idem opus succedentem tumul- 
tusque instaurantem, simili constantia repellit, fun- 
dit et fugat. lTamque et his et illi, sui singulis amieci 

armati subsidio accurrunt, et ad magnum discrimen 
pugnamque ancipitem res spectare videbatur. Per- 
lato nuncio ad archiepiscopum, quod atrocissima 
seditione confunderetur civitas, misit festinanter ad 
sedandos motus populi, irarumque plenus minaba- 
tur, se proxima sessione seditiosos iuvenes merita 
poena coherciturum. Erat quippe vir omni genere 
virtutum florentissimus et in causis tam rei publicae 
quam ecclesiae Dei spectatae saepius probitatis ; 
sed unum in tantis virtutibus vicium tamquam tenuis 
in pulcherrimo corpore naevus apparebat, quod, 
dum ira incanduisset, linguae non satis moderari 
poteraf, sed in omnes sine personarum acceptione 
Tixas et convicia amarissima rotabat. Hoc in se, 
cum iram paululum digessisset, veheinenter et ipse 
reprehendebat. Vix ad modicum dirempta est con- 
certatio. Sed ferox animis et elatus primo successu 
iuvenis non cessabat interturbare omnia, percur- 
rensque civitatem, varios sermones per populum 
serebat de insolentia et austeritate archiepiscopi, 
qui totiens iniusta praeciperet, totiens innocentibus 
sua adimeret, totiens honestissimos cives procacis- 
simis verbis incesseret. Nee difficile fünt, id homi- 
num genus in omne quod velles, tamquaın folium 
quod vento rapitur, transformare, quippe qui ab 
ineunte aetate inter urbanas delicias educati, nullam 
in bellicis rebus experientiam habebant, quique post 
venditas merces inter vina et epulas de re milıtari 
disputare soliti, omnia quae animo occurrissent tam 
facılıa factu quam dictu putabant, exitus rerum me- 
tiri nesciebant. Praeterea in mentem veniebat Wor- 
maciensium insigne praeclarumque facinus, quod 
episcopum suum, insolentius agere incipientem, 
urbe expulissent, et cum ipsi multitudine opibus 
armisque instructiores sint, dedignantur, quod in- 
feriores aestimentur audacia, et archiepiscopum, 
tirannico sibi fastu imperitantem, tam -diu mulie- 

briter patiantur. Conferunt primores inepta consi- 
lia, saevit vulgus intemperans novarum rerum stu- 
dio, et per totam civitatem spiritu diabolico rapta- 
tum, ad arma conclamat; nec iam archiepiscopum 
urbe expellere sicut Wormacienses, sed per omnes 
eruciatus trucidare, si copia detur, conspirat. Na- 
talis erat beati Georgii martiris, qui eo anno 4. feria 
ebdomadae paschalis obvenerat; et archiepiscopus, 
celebrata missarum solemnitate apud Beatum Ge- 
orgium, cum sermonem faceret ad populum, prae- 
sagio quodam futurorum, nescius ipse mali quod 
imminebat, contestatus fuerat audientibus, quod 
civitas diabolo in potestatem tradıta esset et prope- 
diem peritura, nisi iam iam impendentem iram Dei 
per poenitentiam inflectere maturarent. Igitur post 
meridiem, inclinata iam die in vesperum, cum igni 
oleum, iracundiae accessisset ebrietas, ex omnibus 
partibus urbis ruunt ad curtim archiepiscopi, et 
eum celebri quodam loco cum episcopo Mimigarde- 
furdensi coenantem adorti, tela contorquent, saxa 
laciunt, nonnullos ex assistentibus interficiunt, cete- 
ros plagis et vulneribus confectos in fugam vertunt. 
Inter haec conspicantur quam plurimi ipsum talium 
furiarum incentorem demonem praecurrere insa- 
nienti populo, galeatum, loricatum, igneo mucrone 
terribiliter fulgurantem, nec ulli quam sibi similio- 
rem. Cumque militari quodam classico cunctantes, 
ut se in pugnam sequerentur, concitaret, in ipso 
impetu, quo portarum seras effracturus vociferando 
irruebat, repente ex oculis sequentium disparuit. 
Archiepiscopum sui, inter cuneos hostium nubemque 
iaculorum vix et aegre expeditum, in templum 
sancti Petri abripiunt, foresque non modo seris et 
vectibus, sed admotis etiam magnis molibus obfir- 
mant. Saeviunt foris, et instar inundantis aquae 
rugiunt vasa diaboli, plena vino furoris Dei, et 
per omnia episcopii penetralia discurrentes, fores 

infringunt, thesauros diripiunt, vasa vinaria con- 
cidunt, et dum vina in diutinos usus summa ope 
congesta praecipitantius effundunt, repletum subito 
cellarium ipsos — quod dietu quoque ridiculum sit 

— inopinis fluctibus periclitatos pene suffocaverat. 
Alıı capellam archiepiscopi irrumpentes, altare spo- 
liant, sacra vasa pollutis manibus contrectant, vesti- 
menta pontificalia diripiunt, dumque omnem sup- 
pellectilem sacri ministerii curiosa, immo furiosa, 
diligentia evertunt, reperientes illic quendam prae 
timore se in angulo occultantem, et putantes quod 
archiepiscopus esset, interficiunt, non sine gratula- 
bunda exprobratione, quod petulantissimae linguae 
tandem aliquando modum imposuerint. Sed cognito, 
quod decepti similitudine essent, et archiepiscopus 
intra templum sancti Petri et loci religione et mu- 
rorum firmitate se tutaretur, undique conglobati 
ipsum templum obsident, muros perfringere dedita 
opera moliuntur, postremo, nisı ocius sibi tradatur 
archiepiscopus, ignem quoque se adhibituros, mini- 
tantur. Tum hi qui intus erant, videntes, obstinatos 
esse ad necem eius animos populi, nec ebrietate 
sola, quae tempore digeri solet, sed pertinacibus 
etiam odiis et frenetico quodam furore homines agi- 
tarı, suadent ei, ut mutato habitu effugere conetur 
de ecclesia et fallere obsidentes, hoc facto et sacras 
aedes incendii et se mortis periculo liberaturus. 
Oportunum fugae patrocinium tempus pollicebatur. 
Seditione in mediam noctem protracta, horrebant 
omnia tenebris et caligine, ut haut facile cuiquam 
esset vultus occursantium discernere. Angustus adi- 
tus patebat de templo in dormitorium, item de dor- 
mitorio in atrium domumque canonici cuiusdam, ad- 
haerentem muro civitatis. Isque ante paucos dies 
ortae seditionis impetraverat ab archiepiscopo, Deo 
ad salutem archiepiscopi hoc ipsum misericorditer 
providente, ut rupto muro civitatis parvulum sibi 

posticum facere sineretur. Ibi eductus archiepisco- 
pus, applicitis propere in evectionem eius et comi- 
tuın eius quatuor equis, abiit, opacae noctis tene- 
bris, ne ab obviantibus agnosceretur, commodissime 
Apr-usus; repertoque post modicum episcopo Mimigar- 
* defurdensii, sociis jam pulchre pro ea tum calamitate 
constipatus, in locum cui Noussen nomen est per- 
venit. Interim hi qui circa templum erant crebris 
arietum ictibus muros quatiebant, eratque confusa 
vox tumultuantium et fidem Dei omnipotentis testan- 
tium, quod non evasurus esset manus suas, non de- 
cepturus obsidentium diligentiam, etiamsi in minima 
terrae reptilia se transfiguraret. Econtra hi qui ob- 
sidebantur, nunc supplicando, nunc pollicendo, quod 
diligentissime quaesitum, si inveniretur, ipsis tradi- 
turi essent, callide ludebant operam perurgentium, 
usque quo archiepiscopum longius evectum atque 
in tuta iam loca progressum esse arbitrarentur. 
Tum demum reclusis foribus, ipsos ingredi et prö 
libitu suo quaerere sinunt, adiciuntque, frustra eum 
quaeri intra septa templi, quem certo comperissent, 
primo incursu concitatae multitudinis clara adhuc 
die urbe egressum, iam in longinquas partes trans- 
ire potuisse; idque magis suspicandum, quod con- 
tractis undique per moram nocturni temporis coplis, 
primo mane ad occupandam armis civitatem sit ad- 
venturus. Igitur ingressi, cum omnia templi pene- 
tralia diligentius investigando evertissent, vix tan- 
dem admissa fide quod fallı potuissent, deinceps ab 
inquisitionis studio ad tuendam urbem animos ver- 
tunt, armatamque multitudinem circumquaque per 
propugnacula dispertiunt. Inter haec arreptum quen- 
ae dam de turba, super portam urbis ad ignominiam 
“archiepiscopi suspendunt; magis in hoc furori suo, 
quo praeeipites raptabantur, satisfacientes, quam 
quod crimen ullum suspendio dignum misero obten- 
dere possent. Mulierem etiam quandam de summi- 

tatemurorum praecipitant fractisque cervicibus inter- 
ficiunt, hoc ei crimini dantes, quod homines ple- 
rumque magicis artibus dementare infamata fuisset. 
Sed hoc scelus commodiori tempore et pacatiore 
animo vindicare debuerant. Induxerant etiam in 
animum, nisi Deus consulens servis suis breviasset 
dies amentiae eorum, ut monachos de Sancto Panta- 
leone omnes trucidarent, pro eo quod, expulsis ab 
archiepiscopo prioribus monachis, novum illic inusi- 
tatumque religionis genus instituissent. Praeterea 
iuvenes impigros, cıtato ‚quantum possent gradu, 
ad regem ire iubent, nunciare ei quae gesta fuerant, 
et suggerere, ut quantocius veniat vacantem ex- 
pulso archiepiscopo civitatem occupare; in eo verti Bi 
salutem civitatis et ipsius utilitatem maximam, ut In; 
grandia molientem de vindicanda iniuria sua archi- HB | 
episcopum anticipare conetur. Talibus furiis toto TH 
triduo agitabantur. Postquam auditum est per pro- u 
vinciam et celebri rumöre vulgatum, quod Colo- HI TE® 
nienses archiepiscopum, probris et contumeliis ii 
affectum, urbe fugassent, exhorruit omnis populus 
novitatem rei, atrocitatem sceleris, spectaculum 
humanarum rerum, quod vir tantarum in Christo 
virtutum tam indigna perpeti Deo aspiciente potuis- 
set. Magna eius in pauperes liberalitas, multa in 
divinis rebus devotio, multa in humanis moderatio, 
vehemens in corrigendis legibus studium, libera in 
corripiendis qui male agerent severitas, omnium 
ore celebrabantur, earumque rerum commemoratio 
non minimum ei gratiae apud populares conciliabat. 
Exclamant omnes, ad suam magis iniuriam perti- 
nere violatam pontificalis nominis maiestatem, et 
mori sibi satius esse quam ut tantum flagitium suo- 
rum temporum inultum patiantur. Igitur per qua- 
tuor vel quinque miliaria circumquaque ad arma 
conclamant; multa hominum milia dicto citius con- 
eurrunt, nullo qui per aetatem arma ferre posset 

tam religiosam militiam detrectante ; conglobatique 
in unum, rogant archiepiscopum et cunctantem vi 
impellunt, ut ad recuperandam civitatem quantocius 
festinet; se pro eo dimicaturos, et si ea necessitas 
incumbat, oves pro pastore, filios pro patre libenter 
mortem excepturos; quod nisi Colonienses matu- 
rent venientem suscipere et pro ipsius arbitratu 
satisfacere oflenso, se aut ingesto igne populum 
cum civitate consumpturos, aut dissipato muro eum 
super congeriem occisorum in cathedram pontifica- 
Apr. lem reducturos. Ita archiepiscopus quarto die post- 
"quam exierat, magno vallatus agmine, ad urbem 
accessit. Quod ubı Coloniensibus compertum est, 
et se tantae tamque efferatae multitudinis impetum 
nec muro nec acie sustinere posse animadvertunt, 
tum primum furor deflagrare, ebrietas vanescere 
coepit; magnoque terrore concussi, obviam legatos 
de pace miserunt, se reos confitentes et omnem 
quam vita incolumi iuberentur poenam pendere pa- 
ratos. Archiepiscopus, digne poenitentibus se ve- 
niam non negaturum, respondit. Tum celebrata 
missarum solemnitate apud Sanctum Georgium, eos, 
qui pontificem sede propria expulissent, qui eccle- 
siam homicidio polluissent, qui templum sancti Petri 
hostiliter impetissent, qui cetera religionis iura ausu 
barbaro temerassent, episcopali banno ad satis- 
factionem vocavit. Protinus omnes nudis pedibus, 
laneis ad carnem induti, processerunt, vix et aegre 
impetrata pace multitudinis quae circa episcopum 
erat, ut hoc tuto facere sinerentur. Nam et vehe- 
menter ei succensebant, quod, dum immoderatius 
clementiam ostentando 'popularis fieri vellet, nefa- 
rios homines ad audenda nequiora huius sceleris 
x impunitate animaret. Archiepiscopus eos postero 
% die ad suscipiendam secundum canonum scita poeni- 
tentiam tam immanis flagitii ad Sanctum Petrum 
praesto esse ıubet. Ipse progressus ad Sanctum 

Gereonem, ibi extra urbem pernoctare statuit; veri- 
tusque, quod tradita civitate vis concitatae multitu- 
dinis inhiberi non posset, sed partim iniuria partim 
praedae cupidine accensi acerbius saevirent in popu- 
lum, obnixe rogat provinciales qui secum erant, ut 
singuli in sua cum pace recederent; satis se opera 
eorum usum, et evidens tulisse documentum, quid 
animi oves erga pastorem, filii erga patrem gere- 
rent; asperrimam partem negocii multa eorum vir- 
tute 'exactam esse; cetera quae restent facile iam 
privata ac domestica manu posse confici; proinde, 
quod bonum felix faustumque esset, abirent in do- 
mos suas, hanc reportantes spem, quod huius bene- 
ficii gratia apud eum, seu vivum seu defunctum, 
perpetuo mansura foret. Hoc vix impetrato, milites 
suos, quantos ad comprimendos urbanos motus, si 
qui forte levitate vulgi instaurarentur, sufficere pu- 
tabat, praecedere ın eivitatem iubet, secuturus ipse 
proxima luce, cum eorum qui praecessissent dılı- 
gentia, ne quid forte insidiarum lateret in civitate, 
praecavisset. Ea nocte sexcenti aut eo amplius 
mercatores opulentissimi, ex urbe profugi, ad regem 
se contulerunt, intercessionis eius opem adversus 
archiepiscopi saevitiam imploraturi. Ceteri i ME 
archiepiscopo civitatem et toto triduo iuxta con- 
dictum expectanti minime se praesentaverunt ad? 
proponendum aliquod satisfactionis genus. Unde in- 
dignitatem rei non ferentes episcopi milites, inscio, 
ut plurimi asserunt, atque inconsulto archiepiscopo, 
arma rapiunt, domos Incursant, possessiones diri- 
piunt, occursantes partim sternunt, partim captos 
in vincula coniciunt, et prorsus, ut veritati vel 
coacto assentiamur, multo ferocius quam tantı pon- 
tificis existimationi competeret iustae ultionis nego- 
cium execuntur. Sed gravior morbus acriori indi- 
gebat antidoto. Filius supra memorati mercatoris, 
qui primus seditione inflammaverat populum, et 

pauei alii luminibus sunt orbati, nonnulli virgis caesi 
ac detonsi, omnes gravissimo rei familiaris dampno 
multatı atque iusiurandum dare compulsi, quod 
deinceps archiepiscopo civitatem contra omnium 
hominum violentiam, quantum consilio et armis 
ossent, vindicaturi essent, et eos qui ex urbe pro- 
Kontrent, quoad digne archiepiscopo satisfecissent, 
semper pro infestissimis hostibus habituri. Ita civi- 
tas, paulo ante civibus frequentissima et post Mo- 
gontiam caput et princeps Gallicarum urbium, subito 
pene redacta est in solitudinem; et cuius plateae 
vix capiebant stipata viantium examina, nune rarum 
ostendit hominem, silentio et horrore omnia desi- 
derii quondam ac deliciarumloca possidentibus. Nec 
futurum hoc dubia significaverant praesagia. Pere- 
grinus quidam ad celebrandam palmarum festivita- 
tem illuc ipso anno devenerat. Is vidit per sormnium 
corvum quendam horrendae magnitudinis per totam 
volitare Coloniam, et terribiliter crocitando popu- 
lum, talı spectaculo attonitum, huc et ılluc agıtare; 
supervenire post haec virum tam veste quam forma 
praecellentem, qui et corvum horrifico sonitu per- 
strepentem urbe expelleret, et populum mente con- 
sternatum iamque extrema omnia formidantem, cassa 
formidine absolveret. Cumque a circumstantibus 
interpretationem somnii horrore concussus quaere- 
ret, audivit, quod civitas propter peccata populi 
diabolo in potestatem tradita fuisset, sed ınterventu 
Georgii martiris liberata, instantis iam atque a Deo 
praedestinati interitus necessitatem evasisset. 

Rex, celebrata in Babenberg paschali solemni- 
.tate, in Nourenberg perrexit obviam legatis aposto- 
licae sedis. Erant autem hi: mater eius imperatrix, 
episcopus Ostiensis!, episcopus Praenestinus?, epi- 
scopus Curiensis?, episcopus Cumensis®, missi a 
Romano pontifice, componere, si possent, multo 
4) Geroldus, 2) Humbertus. 3) Heinricus. 4) Rainaldus. 

iam tempore vacıllantem statum Galliarum. Nec 
tamen cum rege sermonem communicare saepius 
rogati consenserunt, donec secundum ecclesiasticas 
leges poenitentiam "professus, per iudicium eorum 
anathemate absolveretur, pro eo quod propter ven- 
ditas ecclesiasticas dignitates simoniacae hereseos 
insimulatus fuisset apud sedem apostolicam. Itaque 
petierunt verbis Romani pontifieis, ut sinodum te- 
nere intra Gallias pace episcoporum sinerentur. 
Vehementer hoc abnuerunt omnes episcopi tamquam 
inusitatum longeque a suis rationibus alienum, nec 
se huius auctoritatis privilegium ulli alii praeter- 
quam ipsi Romano pontifici umquam delaturos af- 
firmabant. Siquidem intenderat Romanus pontifex, 
ut omnes 'episcopos et abbates, qui sacros gradus 
precio redemissent, discussione habita, deponeret; 
iamque hac de causa Babenbergensem episcopum 
et alios nonnullos ab omni divino officio suspen- 
derat, donec coram venientes inustum sibi crimen 
hereseos digna satisfactione purgarent. Et rex qui- 
dem eupide [hoc] volebat odio Wormaciensis epi- 
scopi et quorundam aliorum, qui eum bello Saxonico 
offenderant; quos hac calumpnia involvendos et 
dignitatis suae detrimenta passuros, spe certissima 
praesumpserat. Sed quia per legatos res tanta con- 
fici posse desperabatur, consulto in audientiam 
ipsius Romani pontificis dilata est. 

Rex, dimissis legatis, non solemni more indi- 
ctam expeditionem, sed repentino ac tumultuario 
milite collectum exercitum ducere [parabat] in Un- 
gariam, coınperto, quod Salomon rex Ungariorum 

a loiade, Beli filio, bello impetitus et tribus iam 
praeliie victus, amisso exercitu, vix de regno eflu- 
gisset. ÜUt eius miseriae subveniret, et affinitatı 
praestabat, quam tradita illi in coniugium sorore 
sua contraxerat, et utilitatibus propriis, quia magnaım 
ei parteın regni sui pollicitus fuerat, si eius beneficio 

pugmis hostibus in regnum restitueretur. Cum- 

que Ratisponam venisset, insecuta est eum legatio 
familiarium eius, nunciantium, quod Willehelmus 
cognomento Bostar! rex Anglorum ab archiepiscopo 
Coloniensi vana pollicitatione illectus, cum magno 
exercitu adventaret, regni sedem Aquisgrani occu- 
pare paratus. Territus rex tam atroci nuncio, ac 
privatae rei curam externis negociis antehabendam 
ratus, omissa in Ungariam expeditione, ad Renum 

lun. concitus remeavit. Pentecosten Mogontiae celebra- 

” vit, splendide ac populariter ab archiepiscopo Mo- 
gontiacensi acceptus atque habitus. Inde cum Colo- 
niam ire instituisset, multum spirans irarum et 
comminationis in archiepiscopum Coloniensem, ille 
missis in occursum eius nunciis mandavit, falsam 
omnino ac scenicis figmentis similem esse fabulam, 
quam in eum aemuli sui composuissent, hi nimirum 
qui eum paulo ante urbe expulissent, et nunc ad 
opprimendum eum, quoniam armis non possent. 
mendaciis grassarentur; se non ita rationis exper- 
tem vel communis commodi negligentem esse, ut 
in ultionem privatae iniuriae patrıam suam barbaris 
prodere velit, nec ea levitate a puero vitam insti- 
tuisse, ut quisquam sanum aliquid sapiens tam in- 
epta de se suspicari possit. Impetrata per legatos 
coram veniendi copia, in Andernachin regi occurrit. 
Cumque rex de his quae compererat severissime 
quaestionem promulgaret, proditae quidem rei pu- 
blicae crimen, quod obiciebatur, sacramento purga- 
vit. Cetera quae delata fuerant, ait rex, se veteri 
amicitiae ac pontificali nomini condonare, nec pro 
iure suo expostulare velle. Ita non extincto sed 
interim cohibito furore, Coloniam processit. Ibi 
postero die ad iudicandum populo assedit, sperans, 
per accusationem eorum, quos archiepiscopus pro- 
pter iniurias suas poena affecerat, occasionem sibi 
1) i. e. Bastardus. 

futuram, ut eum, seditione concitata, rursus civi- 
tate exturbaret, vel propter oppressos per calumniam 
innocentes saltem reum maiestatis faceret. Sed ille 
omnes accusationum strophas? responsi veritate ac 
sententiarum gravitate tamquam aranearum telas 
dirupit. Postquam rex innocentia eius ac vitae in- 
tegritate consiliis quoque omnia septa vidit, nec 
ullum patere locum calumpniae, ad aliud se vertit 
genus iniuriarum. Exegit ab eo, non precibus qui- 
dem ut oportuit, sed imperiosa quadam auctoritate, 
ut Coloniensibus admissae in se temeritatis veniam 
daret excommunicatosque ecclesiae reconciliaret, 
praeterea ut ad firmamentum conservandae erga se 
in perpetuum fidei sex sibi ex militibus suis obsides 
daret. Utrumque ille cum magna constantia nega- 
vit, obsides quidem, quod nullus regum priorum 
tale quid ab aliquo praecessore suo postulasset, ex- 
communicatorum autem reconciliationem, quod sine 
digna poenitentiae satisfactione excommunicatos in 
ecclesiam recipi leges ecclesiasticae vetarent. Im- 
minebat ille vehementer, comminans omnia se in- 
commoda illaturum et cuncta quae illius sint ferro 

et igne demoliturum. Perstabat hic fixus in propo- 
sito, dicens, se mori quidem paratum, si ipse cum 
Coloniensibus conspirasset ad eum interficiendum, 
sed numquam retinendae vitae studio ab iure ad 
iniuriam declinaturum. Diu anceps erat pugna, et 
utrorumque milites magna concusserat sollicitudo 
expectatione tam tristis spectaculi. Tandem evictus 
rex ab his quorum consiliis plurimum tribuebat, 
flexit sententiam, et ait, male se cum eo beneficiis 
certare quam maleficiis, et si eum fidum sibi devo- 
tumque in causis rei publicae experiretur, primum 
deinceps inter amicos habiturum. Hoc modo recon- 
ciliatus archiepiscopo, Aquasgrani perrexit, et ad- 
versus ea, quae de irrnptione barbarorum fama 
1) strophas i. e. fraudes, dolos, nequitias, 

vulgaverat, eam regni partem, quantum poterat, 
communivit. 

Ruothardus, abbas Herveldensis monasterii, 5. 
Idus Iunii decessit, vir in sacris scripturis adprime 
eruditus et sic ad loquendum expeditus, ut nemo 
illa aetate verbum Dei copiosius, nemo subtilius, 
nemo elegantius tractaret. Alias in observatione 
sanctae regulae paululum quam mores et teımpora 
expeterent remissior erat. Is miro iudicio Dei, qui 
quos diligit corripit et flagellat omnem filium quem 
recipit?, ‘ante diem mortis suae sensu defecit, et 
per continuos duos annos et sex menses frenesi 
pariter et epilempsi gravissime vexabatur. Defunc- 
tus est autem anno integro et sex mensibus exactis 
posteaquam abbatia se abdicaverat. Quod tamen 
factum adeo poenitens deflebat, quotiens a stupore 
atque hebetudine mentis paululum respiraverat, ut 
ambiguum esset, morbo an moerore gravius acer- 
biusque tabesceret. - 

Mediante Iulio regressum regem de Luteringia 
Wormaciam iterum adierunt legati regis Ungario- 
rum, orantes obnixe, ut memor affinitatis, memor 
actae simul a puero aetatis, maturius subveniret 
expulso. Et quia preces tardius movebant privatis 
oceupationibus intentum, datis 12 obsidibus fidem 
ei firmabant, quod, si eius beneficio in regnum 
restitueretur, deinceps ei tributarius dictoque ob- 
temperans foret, et sex ei munitissimas Ungariae 
civitates in argumentum numquam irrumpendae 
fidei traderet. Hac mercede redemptus, ilico, mis- 
sis circumquaque nunclis, principes in expeditio- 
nem solemni indictione evocavit. Sed alii temporis 
angustias, alii rei familiaris inopiam, plerique quod 
opes suae bello Saxonico nimium attritae fuissent, 
item alii aliud excusationis genus obtendentes, om- 
nes pariter militiam detrectabant. Ipse tamen, ne 
1) Hebr. 12, 6. 

tantum rei publicae commodum, casu oblatum, sua 
ignavia corrumperetur, gregario tantum ac privato 
milite contentus, infesto exercitu ingressus est Un- 
gariam, et nonnullas eius regiones hostiliter per- 
agravit. Porro loas, qui Ungariam occupaverat, 
comperto eius adventu, summa industria id operam 
dedit, ut in locis, in quibus irruptio hostium time- 
batur, nıhil homines alimentorum, nihil animalia 
pabulorum reperirent, et sic ipse cum omnibus in 
quandam insulam, propter locorum difficultatem 
omnino hostibus inaccessibilem, se contulit. Exer- 
eitus regis, qui ad tanti belli administrationem nihil 
sumptuum praeparaverat, gravissima statim labo- 
rabat inedia, adeo ut homines plerosque, animalia 
pene omnia brevi pestilentia et fames consumerent. 
Qua necessitate compulsus rex, nullo insigni faci- 
nore perpetrato, Ungaria excessit, et post festum 


sancti Michaelis Wormaciam reversus, ordinatis ibi Oct. 


pro tempore et copia regni negociis, Ratisponam 
rediit; dispositum habens, id quod reliquum erat 
temporis usque ad nativitatem Domini in pera- 
grandis Baioariae atque Alemanniae civitatibus in- 
sumere. 

Hildebrandus papa cum episcopis Italiae conve- 
niens iam frequentibus sinodis, decreverat, ut se- 
cundum instituta antiquorum canonum presbiteri 
uxores non habeant, habentes aut dimittant aut de- 
ponantur, nec quisquam omnino ad sacerdotium 
admittatur, qui non in perpetuum continentiam 
vitamque coelibem profiteatur. Hoc decreto per 
totam Italiam promulgato, crebras litteras ad epi- 
scopos Galliarum transmittebat, praecipiens, ut ipsi 
quoque in suis ecclesiis similiter facerent, atque a 
contubernio sacerdotum omnes omnino feminas 
perpetuo anathemate resecarent. Adversus hoc de- 
cretum protinus vehementer infremuit tota factio 
clericorum; hominem plane hereticum et vesani 
64? 

dogmatis esse clamitans, qui oblitus sermonis Do- 
mini quo ait!: Non omnes capiunt hoc verbum ; qui 
potest capere, capiat, et apostolus?: Qui se non con- 
tinet, nubat ; melius est enim nubere quam uri, vio- 
lenta exactione homines vivere cogeret ritu ange- 
lorum, et dum consuetum cursum naturae negaret, 
fornicationi et immunditiae frena laxaret; quod si 
pergeret sententiam confirmare, malle se sacerdo- 
tium quam coniugium deserere, et tunc visurum 
eum, cui homines sorderent, unde gubernandis per 
ecclesiam Dei plebibus angelos comparaturus esset. 
Nihilominus ille instabat, et assiduis legationibus 
episcopos omnes socordiae ac desidiae arguebat, et 
nisi ocius iniunctum sibi negocium exequerentur, 
apostolica se censura in eos animadversurum, com- 
minabatur. Archiepiscopus Mogontinus sciens, non 
parvo constare operam hanc, ut tanto tempore in- 
olitam consuetudinem revelleret atque ad rudimenta 
nascentis ecclesiae senescentem iam mundum re- 
formaret, moderatius agebat cum eis; et primo eis 
in dimidium annum inducias et deliberandi copiam 
dedit, hortans eos, ut quod necessario faciendum 
sit, sponte faciant, et tam sibi quam Romano ponti- 
fici necessitatem adimant, aliquid in eos quod secus 

Oecı.sit decernendi. Ad ultimum congregata sinodo in 
Erphesfurt mense Octobri, pressius iam imminebat, 
ut relegata omni tergiversatione, in praesentiarum 
aut coniugium abiurarent aut sacri altaris ministerio 
se abdicarent. Multas econtra illi rationes assere- 
bant, quibus instantis perurgentisque improbitatem 
eludere sententiamque cassare niterentur. Cumque 
adversus apostolicae sedis auctoritatem, qua se ılle 
ad hanc exactionem praeter voluntatem propriam 
compulsum obtendebat, nihil argumenta, nihil sup- 
plicationes precesque proficerent: egressi tamquam 
ad consultandum, consilium ineunt, ut in sinodum 
1) Matth. 19, 11. 12, 2) 1. Cor. 7, 9. 

non redeant, sed iniussi omnes in domos suas disce- 
dant. Nonnulli etiam confusis vocibus clamitabant, 
‘ melius sibi videri, ut in sinodum regressi, ipsum 
episcopum, priusquam execrabilem adversum eos 
sententiam promulgaret, cathedra episcopali detur- 
barent, et merita morte multato, insigne monimen- 
tum ad posteros transmitterent, ne quis deinceps 
successorum eius talem sacerdotali nomini calump- 
nıam struere temptaret. Cum ad episcopum relatum 
esset, hoc. eos machinari, commonitus a suis, ut 
tumultum qui oriebatur matura moderatione prae- 
verteret, misit ad eos foras, rogavitque, ut sedato 
pectore in sinodum regrederentur; se, cum primum 
oportunitas arrisisset, Romam missurum et dom- 
num apostolicum, si’ qua posset ratione, ab hac 
sententiae austeritate deducturum. Postero die ad- 
missis in auditorium communiter laicis et clericis, 
veterem illam de reddendis decimis querelam repli- 
cat, et quasi nihil bello Saxonico, nihil actum sit 
conditionibus, quibus paulo superius in Gerstingun 
pax convenerat, de integro Thuringos omnes de in- 
lusta decimarum retentatione reos addicere molitur, 
nec recogitat, hanc causam originem seminarium- 
que extitisse omnium calamitatum, quibus per plu- 
res lam annos res publica incommodissime vexa- 
batur. Indigne nimis tulerunt hoc Thuringi, utpote 
qui propter recentem belli successum tumidos ad- 
huc spiritus gerebant, sibique vanissime persuase- 
rant, quod post triumphatum regem et acceptum 
gustum audaciae eorum, nullus deinceps futurus 
esset episcopus, qui eis aliquam super hac re mo- 
vere molestiam auderet. Primo tamen temperatis 
responsionibus ei suggerunt, non alia se ratıone in 
Gerstingun recuperandae paci consensisse, quam 
ut legitima sua a primis diebus statuta rata sıbı in 
perpetuum atque inconvulsa manerent. Cum haec 
replicando surdis auribus fabulam narrare viderentur, 

subito efferata mente se foras proripiunt, ad arma 
conclamant, et ad momentum contracta ingenti 
multitudine, in sinodum prorumpunt; et nisi matu- 
rius milites episcopi intercessissent et blandiendo 
rationemque reddendo potius quam repugnando, 
quoniam viribus impares erant, ferocientis turbae 
impetum inhibuissent, in ipsa cathedra episcopali 
episcopum oppressissent. Ita soluta est sinodus, 
tam episcopo quam cunctis qui assederant clericis 
ultima formidine consternatis et passim, per omnes 
ecclesiae angulos latebras sibi quaerentibus. Statim 
episcopus ab Erphesfurt discedens, reliquam partem 
anni usque ad epiphaniam in Heiligenstat! exegit, 
et per omnes festos dies inter sacra missarum so- 
lemnia eos qui sanctam sinodum turbaverant ad 
poenitentiam sub episcopali banno evocavit. 

1075. Rex nativitatem Domini Argentorati cele- 
bravit. Cumque adessent quam plurimi ex prineipi- 
bus, quos ille dedita opera de toto regno ad diem 
festum evocaverat, habuit cum eis misterium con- 
silii sui, et eos modis omnibus äd instaurandum 
bellum Saxonicum sollicitabat. Multa in praesens 
largiebatur, plura in futurum pollicebatur, nullum 
postremo vel infimae conditionis, qui modo confi- 
ciendis tantis rebus commodus putaretur, relinque- 
bat, quem non dato vicissim et accepto iureiurando 
fidum sibı et obnoxium faceret; cum ea potissimum 
pollicitatio omnes ad consentiendum inflecteret. 
quod sub testificatione iurisiurandi singulis promit- 
tebat, si eorum auxilio Saxoniam Thuringiamque 
recuperasset, quod ipsis utramque provinciam pro 
arbitratu suo inter se partiendam et perpetuo iure 
possidendam traditurus esset. Ita ira aestuans, nihil 
quam sanguinem eorum qui se offenderant malebat. 
Quod tamen anno integro quam maxime dissimula- 
verat, adeo ut principes Saxoniae, quotiens ad eum 
1) Heiligenstadt in Eichsfeldia. 

venissent, magnifice susciperet, et ad absentes pacı- 
fica saepenumero atque honorifica mandata desti- 
naret. 

Paucis post diebus Mogontiam venit, ibique oc- Ian. 
currit ei Ruzenorum rex, Demetrius nomine, defe- 
rens ei inaestimabiles divicias in vasis aureis et 

argenteis et vestibus valde preciosis, petiitque, ut 
auxilio sibi foret contra fratrem suum, qui se per 
vim regno expulisset et regnum tirannica immani- 
tate occupasset. Missus est protinus a rege Bur- 
chardus!, Treverensis ecclesiae praepositus, agere 
cum illo de iniuriis quas fratri intulerat, et commo- 
nere, ut regno, quod iniuste invasısset, ultro dece- 
deret; alioquin auctoritatem et arma Teutonici regni 
propediem experturum fore. Is legationi huie prop- 
-terea oportunus videbatur, quod ille ad quem mit- 
tebatur sororem eius in coniugio habebat, et ipse 
hac de causa apud regem, ne quid in illum interim 
gravius 'decerneretur, summis precibus obtinuerat. 
Ruzenorum rex Dedi marchioni Saxonico, cuius 
ductu eo advenerat, a rege commissus est servan- 
dus, donec legatı reverterentur. 

His diebus contigit gravi scandalo Babenbergen- 
sis ecclesiae statum labefactari. Herimannus epi- 
scopus ecclesiam in honorem beatı Jacobi Babenberg 
forıs murum propriis impensis extruxerat, ibique 
clericos 25, scientia, moribus et canonicae conver- 
sationis disciplinis haut obscuros, congregaverat, 
et eis quae ad victum vestitumque sufficerent affa- 
tim providerat. Cumque is quem congregationi 
praefecerat morbo praeventus diem clausisset extre- 
mum, nactus oportunitatem temporis, clericos ex- 
pulit, et locum ıpsum cum omnibus appendiciis suis 
Egberto abbati de Sancto Michaele tradidit ad insti- 
tuendum illic ordinem monasticum; non oflensus 


1) frater Odae quae . Swentoslao, Demetrii fratri; cf. Annales 


Stadenses a. 1112 (M. G. S$. XVI, 320). 

crimine aliquo clericorum, cum, ut dixi, honestis- 
sime iuxta ecclesiasticas leges vitam instituerent; 
sed monasticae conversationis munditia delectatus, 
in toto episcopatu suo, si fieri posset, hanc solam 
esse vitam cupiebat; zelo quidem Dei, sed non se- 
cundum scientiam, sic aemulatus Rachelis pulchri- 
tudinem, ut Liae fecunditatem in thalamum cae- 
lestis sponsi non crederet admittendam!. Clerieci 
qui expulsi fuerant, graviter ferebant, sine causa 
destitutos se esse stipe ecclesiastica, qua alebantur. 
Clerici quoque maioris ecclesiae Babenbergensis 
tam illorum quam suam vicem dolebant, quod scili- 
cet non sine magna sui ordinis iniuria tantum epi- 
scopus deferret ordini monastico. Igitur iunctis 
precibus adorti sunt eum, obsecrantes per Deum, 
ne his, quibus nullum crimen impingeret, sine le- 
gitima discussione et audientia eriperet canonice 
suscepta ecclesiasticae sustentationis beneficia, nec 
sineret eos, destitutos spiritualis militiae stipendiis, 
quibus praeterea nihil amplius esset rei familiaris, 
probro et ostentui fieri secularibus; episcopatum 
Babenbergensem paucas habere congregationes cle- 
ricorum, et ideo non tam monachis sibi opus esse 
quam clericis, quorum ipsi solatio diebus solemni- 
bus in processionibus, in susceptione hospitum 
uterentur; praeterea ecclesiam, quam noviter ipse 
extruxisset, loco celebri in mediis huc et illuc diver- 
santium turbarum fluctibus sitam, nec a maiore 
ecclesia Babenbergensi plus 30 passibus dispara- 
tam, multo clericis oportuniorem esse quam mona- 
chis, qui scilicet monachi, cum abhominationes 
Aegiptiorum immolare iubeantur Domino Deo suo, 
secerni a multitudine, ‚et sicut scriptum est?, viam 
trıum dierum ire debeant in solitudinem, ne, si ea, 
quae colunt et prima ducunt, seculares immolent 
coram oculis eorum, scandalizati, lapidibus irri- 
1) Genes. 29, 17, 31. 2) Exod, 8, 26. 27. 

sionum suarum obruant et infament sanctam et 
apostolicam vitam; si Deo familiarius adhaereant 
monachi tamquam honestior et sublimior portio cor- 
poris Christi, non idcirco clericos tamquam membra 
putrida penitus abscindendos esse ab ecclesia, quia, 
lıcet stellae ab stellis differant in claritate, unam 
tamen caeli faciem decentissime distinguant sua 
varietate, et licet membra disparia sint et suis sin- 
gula functa officiis, concordi tamen licet dispari 
famulatu necessitatem expleant unius eiusdemque 
corporis. Episcopus nec ratione movebatur nec 
supplicatione, asserens, honorem, quem deferret 
monachis, in nullo praeiudicare clericis, bona au- 
tem, quae in usus pauperum proprio labore conges- 
sisset, sui juris, sui arbitratus esse, ulrum clericis 
attitularet! an monachis. Clerici et inopia familıiari 
et indignitate rei vehementer exacerbati, regis et 
omnium principum regni aures cottidiana procla- 
matione obtundebant pro iniuria sua. Cumgque nihil 
usquam opis, nihil spei esset, versi ad validissimum 
illud, quod in sancta ecclesia ultimae semper ne- 
cessitatis unicum esse praesidium consuevit, Romam 
pergunt, et recitata Romano pontifici per ordinem 
suae calamitatis historia, apostolicae sedis patroci- 
nium contra tantı calumpniatoris violentiam suppli- 
citer implorant. Adest simul tocius cleri Baben- 
bergensis legatio, querelam ingeminant et Romani 
pontificis patientiam vehementer incusant, cur eccle- 
sıam Dei tam diu sinat hominis heretici communione 
maculari; qui non ut pastor per ostium, sed ut fur 
et latro per simoniacam heresim et ingentium pecu- 
niarum profusioneın irrepserit in ovile ovium; qui 
apud praedecessorem eius Nicolaum? papam tanti 
eriminis insimulatus, ut dici solet, ignem gladio, 
hoc est heresim periurio purgaverit; qui cathedram 


1) i. e, in titulum tradere, beneficio dare, 2) Alexandrum 
potius. 

episcopalem et sanctae praedicationis ministerium, 
expers ipse omnino litterarum, contra sacros cano- 
nes impudenter occupasset; qui ante episcopatum 
eunctis capitalibus criminibus atque omni probro- 
rum genere Mogontinae civitati, in qua nutritus sit, 
celebrem se spectabilemque fecerit; qui pecunia- 
rıam atque usurariam artem, qua a puero sit insti- 
tutus, postquam caelestium talentorum negoeiator 
constitutus sit, multo sollieitius exerceat, ita ut 
abbatias et ecclesias intra diocesim suam sitas, quas 
foede comparaverit, foedissime vendat, et familiam 
Babenbergensis ecclesiae, paulo ante opulentissi- 
maın ac bonis omnibus florentissimam, ad summam 
redegerit paupertatem; qui nunc super omnia mala 
sua, ut in vestimentis ovium liberius lupinam exer- 
ceat feritatem et facilius illudat simplicium innocen- 
tiae, transfiguratus in angelum lucis angelus sata- 
nae?, clericos absque ulla discussione de ecclesiis 
suis eiciat, atque omnibus in quibus possit locis 
vitam monasticam, non tam amator religionis quam 
subdolus simulator, instituat. Postremo per Deum 
omnipotentem exorant, ut tandem aliquando exper- 
gefactus Simon Petrus, baculum pastoralis zeli exerat 
contra lupum improbe rapientem et dispergentem 
oves®? Dei, et Simonem magum, iterum in eccle- 
sia Dei nummulariorum mensas et aera® proponen- 
tem, cum pecunia sua mittat in perditionem. Ro- 
manus pontifex iam pridem eum a sacri altaris 
ministerıio suspenderat. Praesenti autem relatione 
efferatus, absque dilatione excommunicavit eum, ea 
scilicet ex causa, quod de gravissimis eriminibus 
iam olim accusatus et ut causam diceret crebro per 
biennium Romam evocatus, venire contempsisset. 
Clerieis quoque, qui se per calumpniam expulsos 
querebantur, ecclesiam suam restitui praecepit, et 


1) Matth. 7, 15. 2) 2. Cor. 11, 14, 3) lohann, 10, 12. 
4) Act. Ap. 8, 9. 18 sg. 5) Matth, 21, 12. 

destinatis ad clerum Babenbergensem litteris, man- 
davit, ut se a communione illius abstinerent, con- 
testatus quam sancte, quod, si communionem ali- 


‚quando, at pontificatum, quem contra ecclesiasticas 
leges invasisset, numquam deinceps se vivo receptu- 


rus foret. Quod ubi clericis Babenbergensibus legatı 


‚sui retulerunt, et iram veterem armavit tantae polli- 


eitationis fiducia. Occultata interim apostolicae sedis 
legatione, mittunt ad episcopum, qui tunc temporis 
Babenberg consistebat, eique denunciant, ut quan- 
tocius de urbe discedat; non posse eum ultra sibi 
episcopum esse, quoniam et episcopatum per simo- 
niacam heresim contra ecclesiasticas sanctiones 
coemisset et eum administrare, ignarus omnino 
litterarum, non posset. Atrocissimae per se lega- 
tioni adiecta est gravis contumelia. Adolescens qui- 
dam ex numero clericorum, et animis ferox et aetate, 
versiculum brevem ex psalterio proposuit: Huius, 
inquit, capituli non misticum sensum, non allegori- 
cam significationem, sed verbum ex verbo fidus inter- 
pres si mihi recte explicaveris, ego te omni quaestione 
liberatum, cunctis criminibus, quibus te impetimus, 
absolutum, diynissimum plane episcopatu pronun- 
ciabo. Ille insolita re attonitus, cum, quid hoc esset, 
unde nova haec et inusitata mitium antehac cleri- 
corum asperitas procederet, turbulentus sciscitare- 
tur, et dictis atrocibus responsa atrociora redderet, 
repente in medium procedunt legati sedis aposto- 
licae, et praeter litteras, quas manibus praeferunt, 
viva voce ei ex nomine Romani pontificis denun- 
ciant, ut nullum deinceps pontificalis officii ius 
potestatemque habeat, sciatque, se apostolicae ex- 
communicationis gladio de corpore universalis eccle- 
siae praecisum esse, propterea quod obiectum sibi 
crimen simoniacae hereseos, totiens apostolicis epi- 
stolis Romam evocatus, purgare distulisset. Prae- 
eipiunt etiam clericis Babenbergensibus, ut nullum 

ultra ei tamquam episcopo honorem reverentiamque 
deferant, sed ab eius communione omni modo se 
abstineant, ne deprehensi tamquam ecclesiasticae 
sanctionis transgressores, similem cum eo sortian- 
tur excommunicationis vindietam. Ibi primum epi- 
Scopus circumventum se fraude clericorum suorum 
advertit. Quibus acriter insistentibus, ut quantocius 
episcopatu abdicatus abscederet, cum nulla ratione 
satisfacere posset, assererentque sub testificatione 
nominis divini, nullum se in ecclesia opus Dei actu- 
ros fore, ipso in ea persistente: incertus confusus- 
que animi misit ad episcopum Mogontinum, fidissi- 
mum sibi amicum, quem multis saepe beneficiis 
privatim et publice sibi devinxisset, quique omnium, 
quae in adquirendo vel administrando episcopatu 
gessisset, conscius sibi particepsque extitisset, roga- 
vitque, ut quam citissime veniret et tumultuantem 
intestinis simultatibus clerum quoquo posset modo 
compesceret. Ille nihil moratus affuit, egitque, ut 
rogabatur, cum clericis, ne obliti pudoris ac mode- 
stiae suae, in episcopum suum, quem propter Deum 
patris loco venerari debuissent, sine causa exarde- 
scerent, cum eos nec dicto nec facto, quod iuste in 
querelam vocare possent, sciens provocasset, vel 
sı quid quod eos laederet forte inscius admisisset, 
se cognitore atque arbitro paratus esset quovis modo 
satisfacere oflensis; parcerent, si minus eius inno- 
centiae, at honori atque existimationi propriae, ne 
ad contempnendos episcopos suos ceteri per orbem 
terrarum clerici hoc animarentur exemplo, et re- 
bellionis atque contumaciae pestilens hıc morbus, 
sumpto a Babenbergensibus ınitio, totum inficeret 
corpus gregis dominici. Nihil illi placationis, nihil 
laxamenti admittentes, gravissimis eum conviciis 
confutarunt, iustissime, dicentes, in eum quoque 
apostolicae excommunicationis anathema procedere 
debuisse, qui hominem omnibus probris infamatum 

et nihil in moribus. nihil in scientia dignum sacer- 
dotio afferentem, per simoniacam heresim episco- 
pum ordinasset; nec ad excusandas accusationes in 
peccatis obtendere posse ignorantiam, cum actus 
eius omnemque vitae ınstitutionem, tamquam qui 
in larıbus suis diu familiarissime obversatus sit, 
me cognovisset, et omnibus quae in coemendo 

episcopatu acta sint medius ipse atque intimus inter- 
fuisset. Videns archiepiscopus, obstinatos in con- 
tentione clericos nulla ratione mitigari posse, ne 
quid pro amico suo intactum intemptatumque relin- 
queret, assumpto eo, Romam ire statuit, sperans, 
Romanum pontificern vel pecunia vel supplicatione 
expugnari posse, ut eum crimine atque anathemate 
absolveret. Sed inter eundum reputans, haut satis 
tutum esse, ut eum, non prius explorato Romanı 
pontificis animo, Romam perduceret, suasit ei, in 
extrinsecis ecclesiae Babenbergensis possessionibus 
reditum suum praestolari; et ipse cum paucis, ut 
instituerat, concitus Romam contendit. Quo dum 
venisset, vix et aegre, ut a Romano pontifice in 
communionem susciperetur, obtinuit, et qui alienis 
criminibus patronum se paraverat, ipse de propriis 
insimulatus, quod Babenbergensem episcopum per 
simoniacam heresim sciens ordinasset, pene gradus 
sui periculum incurrerat. Ad ultimum discedenti 
iussum est, ut ab eius communione omnino absti- 
neret et promulgatam adversus eum apostolicae 
excommunicationis sententiam omnibus Teutonici 
regni principibus notam faceret, et cum primum 
conficiendae rei temporis oportunitas arrisisset, 
alium pro eo Babenbergensibus episcopum ordina- 
ret. Quod ubi Babenbergensi episcopo compertum 
est, nullam deinceps spem sibi reliquam nisi in cle- 
mentia Romani pontificis fore ratus, conductis qui 
causam suam apud sedem apostolicam dicendi arte 
tuerentur, Romam perrexit. Sed Romani pontificis 

constantia et invictus adversus avariciam animus 
omnia excludebat argumenta humanae fallaciae. 
Multis lacrımis, multis supplicationibus, multis re- 
thorica arte compositis disceptationibus, vix hoc 
solum obtinuit, ut ea conditione anathemate absol- 
veretur, quatenus, ubı primum in patriam redisset, 
monasterium ingrederetur, atque ibi deinceps a 
cunctis in perpetuum seculi actibus feriatus, scanda- 
lızatam sua ambitione ecclesiam digna satisfactione 
defleret. Ita regressus in patriam, cum iussa Ro- 
mani pontificis retulisset ad milites suos, quibus se 
multa largitione admodum popularem acceptumque 
fecerat, vehementer restiterunt, indignissimum fore 
dicentes et nulla retro maiorum memoria in eccle- 
sis Galliarum hoc accidisse, ut sine publica audien- 
tia et canonica discussione, quod nec infimis quidem 
gradibus competeret, episcopus deponeretur; non 
hanc privatam illius esse iniuriam, ad communem 
pocius spectare contumeliam omnium, qui tuendae 
Babenbergensis ecclesiae dignitati operam suam de- 
berent et eius episcopo sub ıureiurando fidem dixis- 
sent; "et ideo extrema omnia prius se experturos 
esse, quam servatum ad sua tempora illius ecele- 
siae honorem sinerent foedissimo hoc exemplo con- 
taminari. His ille promissis animatus, neglecto 
Romani pontificis decreto, Babenberg rediit, ibique 
4 vel 5 ebdomadas commoratus, praeter altaris of- 
ficium in ceteris omnibus, quae scilicet ad exterio- 
rem episcopii administrationem pertinebant, nullo 
modo iure suo cedebat, irritam reputans excommu- 
‚nicationem, quam non canonice in se promulgatam 
cavillabatur. Quibus diebus in civitate Babenber- 
gensi nullum publice actum est opus Dei, clericis 
refugientibus atque omnino execrantibus communio- 
nem eius. Ceteram eius anni partem in extrinsecis 
Babenbergensis ecclesiae possessionibus, militum 
suorum praesidio fultus, exegit. Verum neque rex 





LAMBERTI ANNALES. 175 


neque episcopus, neque alius quisquam qui sanum 
saperet, ei communicare volebat. 

Rex pascha Wormaciae celebravit. Quo dum Apr.5. 
ad salutandum eum quidam ex principibus Saxoniae 
pergere instituissent, missi obviam eis legati de- 
nunciaverunt, ut ocius in sua redirent; alıoquin 
haut tuto visuros esse faciem regis, quem post tam 

raves contumelias digna adhuc satisfactione non 
lacassent. Ibi primo malum, quod cervicibus im- 
pendebat, adverterunt. Rex, omnibus quae bello 
administrando necessaria erant aflatim provisis jam 
et instructis, solemni edicto cunctis qui in regno 
suo erant expeditionem indixit in Saxoniam; diem- 
que et locum statuit coadunandi exerecitus, videlicet 
6. Idus Iunii, in possessione Herveldensis monaste- 
rii in loco qui dicitur Bredingin. Misit etiam legatos 
ad Saxones, qui tunc ineundi consilii gratia frequen- 
tes Goslariam convenerant, dicere eis, memorem 
se gravium iniuriarum, violatae regiae maiestatis 
et turpis fugae, qua extremo in periculo vitae con- 
sulere coactus fuisset; nec se cunctis generaliter 
Saxonibus crimen hoc intendere; paucos fuisse 
Arie A qui imperitam multitudinem et naturali 
evitate semper novarum rerum avidam hac rabie 
inflammassent; ab his concitatae seditionis et tur- 
batae rei publicae poenam se, quoniam legıbus non 
potuerit, armata manu exacturum; proinde rogare 
se ceteros et sub interminatione gratiae suae prae- 
cipere, ne hostes publicos armis aut opibus tuean- 
tur; sı obediant, veniam se eis dare veteris culpae, 
quod tam inusitati facinoris socii participesque ante- 
hac extitissent; sin autem, excusationem deinceps 
non habituros esse peccati, quod scientes praemo- 
nitique admisissent. Ad haec Saxones: Gratissi- 
mam, aiebant, habemus legationem ; et nisi principes 
nostri de omnibus quae obiciuntur iuxta magnificen- 
tiam regiam ei satisfacere spondeunt, eos sine mora 

vel captos et:in vincula coniectos eius examini reser- 
vabimus, vel in favillam redactis omnibus quae ad 
eos pertinent, Saxonia procul effugabimus. Quod si 
iustis et regio nomine dignis conditionibus parati 
sunt, vel obiecta purgare vel quae peccaverunt ex- 
piare, oramus et per Deum obtestamur, ut honori 
pocius suo quam iracundiae consulat, nec ante publi- 
cam principum ceterorum audientiam et legitimam 
discussionem aliquid in eos, quod se non deceat, de- 
cernat; diem pocius statuat, locum designet, copiam 
det tuto coram veniendi et tuto causam dicendi, ut 
secundum palatinas leges iusta examinatione habita, 
vel puniat convictos vel absolvat innocentes. Quod si 
ira immoderatior nullam admittit satisfactionem, nec 
alio pacto quam sanquine principum nostrorum re- 
stingui poterit, quid prodest ambiguis responsionibus 
sententias involvere? Extremae impietatis fore iudica- 
mus, ut principes nostros deseramus et eos pro nobis 
iugulandos obiciamus, quos haut dubie scimus nullo 
privato odio vel gratia, sed sola tuendae salutis 
nostrae et vindicandae libertatis nostrae causa, con- 
tra regem arma sumpsisse. Quapropter id supplices 
pelimus, ut eadem nobis et illis venia concedatur ad- 
missae praesumptionis, aut si nulla supplicationum 
vietima expiari potest quod fecimus, eodem in nos et 
illos supplicio animadvertatur. Tunc Bucco Halber- 
statensis episcopus, Wecel archiepiscopus Magada- 
burgensis, Magnus dux Saxoniae, Otto dux quondam 
Baioariae, et ceteri principes quos rex specialiter 
tam truculenta comminatione impetebat, dixerunt, 
nequaquam se sibi conscios esse, quod pacem, quae 
anno priore in Gerstingun convenerat, facto aliquo 
vel dicto violassent. Nam si rex instinctu eorum vel 
consilio factum suspicaretur, ut ecclesia in Hartes- 
bure incenderetur, thesauri diriperentur, corpora 
sepulchris eicerentur, aut aliud aliquid contra sta- 
tutum illius conventionis perpetraretur: paratos se 

esse, ut quavis conditione, quam modo ceteri prin- 
cipes regni aequam iudicassent, crimen refellerent et 
innocentiam suam assererent; insuper ipsam eccle- 
siam propriis impensis ambitiosius quam fuerat 
instaurarent, amplioribus ornamentis excolerent; 

omnia etiam, quae ineptum vulgus, maligno spiritu 
suscitatum, ausu nefario infregisset, diripuisset, 
temerasset, multiplicius restituerent; super haec 
omnia auri et argenti et praediorum suorum, quan- 
tum salvo pudore suo et regni maiestate accipere 
vellet, prompta mente darent, dummodo in gratiam 
rediret, et gladium, quem in cervices eorum et in 
eversionem tocius Saxoniae jratus extenderat, pla- 

catus remitteret in vaginam. Quod si obstinatum 
adversus omnes preces et supplicationes anımum 
gereret, se deinceps contra eum nec arma laturos 
nec aciem instructuros, sed nudis pedibus venienti 
obviam processuros, et sententiam, quamcumque 
vel iratus dictasset, porrecto iugulo excepturos. In 
haec verba nuncios regis dimiserunt, et ipsi proti- 
nus suos eadem ad eum responsa deferentes desti- 
narunt. Quos ubi rex advenire comperit, praecepit, 
ut nulla ratione in conspectum suum admitterentur, 
mandavitque eis per occultos indices, ut quantocius 
recederent, nec se oculis eius, cui contumeliam fe- 
eissent, sic temere ingererent; alioquin regia cen- 
sura coherciturum se hostes publicos et insidiatores 
regni, qui sub praetextu legationis mendacia sua 
per populum sererent ad sollicitandos animos prin- 
cipum et expeditionem suam impediendam. Ita 
legati sine effectu reversi sunt. Iterum alios atque 
alıos miserunt; sed eodem omnes rigore obfirmatas 
contra se tam fores quam aures regias invenerunt. 
Semel cum unus legatorum, captata loci et tempo- 
ris oportunitate, se improvisus in conspectum regis 
proripuisset et quae in mandatis habebat proloqui 


coepisset, vix ad primum sermonis exordium dato 

silentio statim cum gravi indignatione reiectus est, 
et cum ab Oudalrico, quodam regio satellite, in 
crastinum servandus abductus vel pocius abreptus 
fuisset, proximo mane, elusis custodibus, vix vita 
comite effugit. 

Dehine crebris legationibus adorti ducem Ruo- 
dolfum, ducem Berhtoldum, ducem Gozelonem et 
ceteros principes, quos superiore bello coniurationis 
socios habuerant, fidem implorant, foederis quod 
‚ pepigissent admonent, obtestanturque per Deum, 
per cuius nomen in unius eiusdemque militiae sa- 
cramenta iurassent, ut assint periclitantibus, et sicut 
prius gerendo bello favorem suum, ita nunc repa- 
randae paci, quoniam eos belli poeniteat, auxilium 
consiliumque suum non subtrahant. Sed regis pru- 
dentia, qua supra aetatem suam mirum in modum 
callebat, omnia sepserat, omnes vias, omnes aditus 
obstruxerat. Siquidem a cunctis principibus suis 
iusiurandum acceperat, quod nullas eorum legatio- 
nes se inconsulto susciperent, quod eos nec armis 
publice nec consiliis secreto tutarentur, nec sibi pro 
eis preces aliquando supplicationesque deferrent, 
donec, se acceptae ab eis Ignominiae maculam digna 
animadversione eluisse, ur iudex testisque fatere- 
tur. Ita quocumque intendissent, quamcumque viam 
pertemptassent, omnia obfirmata, implicata, impe- 
dita repererunt. 

Exin crebra per Saxoniam Thuringiamque con- 
venticula faciunt, quid facto opus sit, consulunt; 
discussis et eventilatis omnibus, quae tanto malo 
remedium aliquod polliceri videbantur, cum nulla 
usquam humani auxilii spes eluceret, statuunt una- 
nimiter, a Deo sibi deinceps quaerendum esse sub- 
sidium, qui solus tam obstinatam regis ferocitatem 
emollire et rem implicitam expedire queat. lubent 
ergo, ut per totam Saxoniam et Thuringiam, depo- 
sıtıs cultioribus indumentis, sacco et laneis vestian- 

tur, cibo et potu statutis diebus abstineant, sumptus 
in pauperes pro sua quisque re familiari conferant, 
et per ecclesias nudis pedibus discurrentes, Deum 
communi lamentatione deprecentur, ut manum 
suam, quae, humano ubique cessante adiutorio, sola 
iam possit opitulari, undique conclusis ad ereptio- 
nem eorum extendat. Praeterea placet, ut die, quo 
regis exercitus iuxta publicam indietionem in Bre- 
dingen coadunandus conveniret, ipsi in loco qui 
dicitur Lupezen!, sex milibus ab eis disparati, castra 
locarent, et iterum atque iterum repetitis supplica- 
tionibus aures eius et principum eius obtundentes, 
si evincerent, gratias Deo; sin autem, in eodem loco 
venientem praestolati, collatis signis, aequissimo 
iudici Deo rem committerent. 

Superveniunt etiam hinc Luticiorum, hinc Pole- 
norum nuncii, suam utrique operam, socias manus 
et pares ad cuncta, quae belli artibus transigenda 
sint, animos pollicentes; et quod parati sint, die 
quem Saxones designaverint, armatorum copias 
quam maximas in Saxoniam mittere, vel, si hoc 
malint, contra Danos et alias gentes, quas vulga- 
tum erat ad irruptionem Saxoniae a rege sollicitatas 
esse, stationes iugesque excubias agant, ut hac 
parte sollicitudinis exonerent alias occupatos. Hoc 
nuncio paululum recreatis animis, digressi, quan- 
tum temporis supererat usque ad diem coadunandi 
exercitus, in jeiuniis et vigiliis exigunt, ecclesias 
indefessi obsident, in cinere volutantur et cilicio, 
noctes perinde ac dies precibus insumunt, nullum 

ostremo religionis genus, quod ad placandum 
Deum ecclesiastica traditione comparatum sit, prae- 
termittunt. Sed ira Dei, quae in eos exarserat, 
maior erat quam ut lacrimis restingui, hostiis et 
muneribus mitigari posset. 


1) Gross- et Wenigenlupniz inter Eisenach et Langensalza, 

Rex pentecosten Wormaciae cum paueis cele- 
bravit, principibus in praeparationem militiae singu- 
lis privata sollicitudine occupatis. Statuta die venit 
in Bredingen cum infinita multitudine, planeque 
omnium unanimi consensu constitit, nulla umquam 

retro maiorum memoria tantum exereitum, tam 
fortem, tam militariter instructum, in regno Teu- 
tonico a quoquam rege contractum fuisse. Quic- 
quid in regno episcoporum erat, quiequid ducum, 
quiequid comitum, quicquid ecclesiasticarum aut 
secularium dignitatum, omnes summa vi, summa 
ope in hoc bellum enisi convenerant. Nemo pror- 
sus, nisi quem forte gravis admodum et omnino in- 
explicabilis necessitas excusasset, aberat. Episcopus 
Coloniensis causatus, impium fore, si calamitatis, 
quae oppressura esset fratrem suum Magadaburgen- 
sem episcopum et consobrinum suum Halberstaten- 
sem episcopum, spectator adesset, vacationem im- 
petraverat, haut gravate hoc concedente rege, e0 
quod post primam _ defectionem invisum semper eum 
suspectumque habuisset. Leodiensis episcopus, vir 
praeter decrepitam aetatem longa etiam aegritudine 
exhaustus, reginam interim servandam susceperat, 
et hac occasione ipse quoque militia defungebatur. 
Uterque tamen milites suos amplissimo numero 
transmisit. Dux quoque Boemorum aderat, tanto 
stipatus agmine, ut se solum bello Saxonico suffi- 
cere posse, vana spe elusus, arbitraretur. Widera- 
dus abbas Fuldensis, praeter quod ab ineunte aetate 
uno pede graviter claudicaverat, iam per biennium 
ita paralisi dissolutus erat, ut nisi baculo aut mi- 
nistrorum humeris innixus nusquam progredi pos- 
set. Eum tamen nec tam molesta valitudo excusare 
poterat a militia, id potissimum curante rege, ut 
omnium principum suorum titulis ac fascibus quam 
maxime insignem faceret expeditionem. Cumgque 
ad locum coadunandi exercitus ferventissima aestate 






u a En ee ie a Aa 





LAMBERTI ANNALES. 181 


vehiculo sedens pergeret, strepitu circumfusae mul- 
titudinis et vi concitati pulveris suffocatus, pene 
spiritum exalaverat. Relatus in monasterium, a 
stupore quidem mentis post paululum respiravit, 
nullum tamen ultra verbum proloqui potuit, atque 
ita deinceps per 6 ebdomadas gravissima corporis 
molestia decoctus, 17. Kalendas Augusti humanis 
rebus exemptus est. Vir plane ferventis in Deum 
fidei, suis tamen omnibus admodum invisus, pro- 
pterea quod ın diebus eius Fuldense nomen multis 
calamitatibus vehementer attritum et pene omnino 
oblitteratum fuisset. Sed ad coeptum, unde digressi 
sumus, redeamus. 

Missi a rege exploratores speculari exercitum 
Saxonum, retulerunt, eos multitudine et armis haut 
impares, cetero belli apparatu etiam superiores 
esse; opes multas et sufficientes in longum quoque 
tempus sumptus convexisse; nihil permotos tanto- 
rum hostium adventu, in proximo castra locasse; 
post laborem itineris otioso iam animo, fixis tento- 
riis, recreando corpori indulgere; hoc statuisse, 
ut legatos supplices de pace mittant, si non impe- 
trent,. aequo certamine adoriantur venientes. Facile 
et contemptim hoc auditum est ab his qui cum rege 
erant, passim iactantibus, nec ferreas vel adaman- 
tinas acies multitudini et virtuti suae inexpugnabiles 
fore; secum esse militem lectissimum, qui in facıen- 
dis stipendiis aetatem exegisset, et quem singuli 
principes, diligenti delectu habito, de toto orbe ex- 
quisissent; illinc vulgus esse ineptum, agriculturae 
pocius qua militiae assuetum, quod non animo 
militarı sed principum terrore coactum, contra mo- 
res et instituta sua in aciem processisset, et ideo 
non expectaturum, ut commisso certamine commi- 
nus stricto ense feriret et feriretur, sed ante com- 
missum praelium solo concurrentis exercitus strepitu 
et clamore terrendum, fugandum et fundendum esse. 

Rex non tam metuebat, ne praelio, quam ne sup- 
licatione vinceretur, neu principes sui eis bellum 
inferre irreligiosum ducerent, qui se ad quascumque 
conditiones pacatissimos praeberent, et ignominiae 
suae vindicta, qua nihil ardentius cupiebat, e mani- 
bus sibi raperetur. Hoc praecavens quam maxime 
satagebat, ut ante exercitus committerent, qua 
legati Saxonum pacem postulaturi venirent; pluri- 
mum in hoc ipsum annitente duce Suevorum Ruo- 
dolfo, propterea quod anno priore regnum affectasse 
infamatus, suspicionem hanc novis erga regem stu- 
diis abstergere cupidissime volebat. 
Iun.8. Profectus rex de Bredingin, die prima venit in 
Iun. 9.Elenen!. Sequenti die praecipitato nimium gradu 
duorum pene dierum iter confecit, atque in Beringe? 
castra posuit, haut multo a Saxonibus intervallo. 
lam fixis tentoriis singuli, quae exhaustis lassitu- 
dine corporibus necessaria forent, circumquaque 
dispersi providebant, rex etiam refrigerandi gratia 
se in lectum reclinaverat, cuın subito dux Ruodolfus 
ingrediens nunciat, Saxones brevissimo spacio ab- 
esse, et incertum negligentes an ignaros advenien- 
tium hostium, inter epulas et pocula ineptis lasci- 
vire lusibus, quasi vel ad punctum temporis inultum 
habeant, quod sumpta contra rem publicam et leges 
malorum arma sic improbe conspectibus regis in- 
vexissent; ignominiam hanc Teutonici regni "nullis 
deinceps seculis abolendam esse; placere sibi, cum 
adhuc maior pars supersit diei, ut acies instruatur, 
praelium committatur, vel si praelium detrectantes 
intra castra se tutentur, ipsa castra admoto exereitu 
expugnentur. Rex ei pronus in terram gratias agit, 
et huius beneficii quoad vivat numquam se immemo- 
rem futurum, Deo in testimonium ascito, pollicetur. 
Ita ambo se tentorio proripiunt. Dato ad pugnam 








1) Oberellen pagus in praefectura Meiningensi Salzungen. 2) Gros- 
sen-, Wolfs- et Oester-Behringen in praefectura Gotha. 

signo, ocius omnes assunt; longe lateque [patentes] 
campos occupant; singuli duces suas seorsum le- 
giones instruunt. Et quia nec situs loci nec multi- 
tudo patiebatur, ut uno eodemque tempore omnibus 
una fieret manus conserendi copia, datum negocium 
est duci Ruodolfo, ut ipse cum suis prima acie con- 
fligeret, peculiari scilicet Suevorum privilegio. qui- 
bus ab antiquis iam diebus lege latum est, ut in 
omni expeditione regis Teutonici ipsi exereitum 
praecedere et primi cormmittere debeant. Ceteris 
tussum, ut propter assistentes pugnantibus, prout 
res posceret, auxılio concurrerent. Rex in quinta 
erat legione, quam ex lectissimis et erga se admo- 
dum spectatae fidei iuvenibus stipatam ornatissi- 
mamgque instituerat. Ita paulatim servatis ordinibus 
ad castra Saxonum procedunt. 

Saxones, qui sibı stultissime persuaserant, spa- 
cium illud, quo a rege aberant, vix ab equite ex- 
pedito, nedum ab exercitu, sarcinis aliisque impe- 
dimentis implicato, uno die transmitti posse, nihil 
minus quam regem eo die ad se perventurum suspi- 
cabantur; ideoque vana securitate resoluti, omne 
studium ab armis ad curam corporum verterant; 
cum repente conspicantur caelum pulvere obtene- 
bratum, exercitum, super arenam maris innumera- 
bilem, totam adiacentis campi latitudinem instar 
locustarum occupasse, et fere jam emenso quod in 
medio erat spacio, ad ipsa castra opprimenda, nisi 
maturent egredi, citato paululum gradu properare. 
Inopinata re trepidi, et se invicem inertiae, quod 
hostem non praevidissent, incusantes, protinus sub- 
latis in caelum vocibus conclamant, arına rapiunt, 
portis prorumpunt. Pauci loricis corpora muniunt, 
ceteri, dum morarum impatientes ruunt, nec vestes, 
quibus se paulo ante largiori otio indulgentes exue- 
rant, resumere meminerunt. Nullus alterum cun- 
etantem operitur, sed singuli passim, prout ocius 

seriusve arma expedierant, accurrunt. Quam plu- 
rimi etiam trans fluvium Unstrut longius metati, 
prius infeliciter gestae rei quam committendi certa- 
minis nuncium acceperunt. Nec legiones ordinare 
angustia temporis sinebat, nec militem adhortari, 
nec castra consuetis stationibus munire, nec aliud 
quicquam facere, quod militaris disciplinae solem- 
nitas exigebat. Repentinus regis adventus omnia 
praeverterat. Vix tandem ex ılla trepidatione re- 
sumpto spiritu, cum in globum densissimum tumul- 
tuarıa se statione stipassent, non expectato signo, 
ut consuetudo est pugnaturis, equis subdunt calca- 
ria, et summo nisu praecipites feruntur in adversa- 
rios, haut pr ab Hohenburg. Nec impetum 
sustinere vel ad horam Suevi potuissent, nisi loco 


motis jamque pedem retro ferentibus dux Welf cum 
exercitu Baioarico concurrisset. Prima certaminis 
procella hastas et lanceas consumpsit; reliquam 
partem gladiis, qua pugnandi arte plurimum excel- 


lit miles Saxonicus, peragunt, praecincti singuli 
duobus vel tribus gladıis;- tantaque vi, tanta feroci- 
tate, tanta feriendi calliditate grassantur, ut hosti- 
bus etiam non minus admirationi quam terrori es- 
sent. Ibi Ernost marchio Baioariorum, vir in regno 
clarissimus et multis saepe adversum Ungarios victo- 
riis insignis, graviter vulneratus est, et cum in castra 
semiyivus relatus fuisset, postero die expiravit. Ibi 
Engilbertus comes, ibi duo filii Eberhardi comitis 
de Ellenburg, ibi quam plurimi nobiles ex Suevis, 
quam plurimi ex Baioariis corruerunt; paucique ad- 
modum sine vulneribus praelio excesserunt. Ruo- 
dolfus dux multis saepe gladiis impetitus, quam- 
quam tenacissimae loricae praesidio ictus omnes 
frustraretur, multis tamen ex assidua contusione 
membrorum affectus est incommodis. In exereitu 
Saxonico Re oerenIme enituit virtus Ottonis, ducis 
quondam Baioariae. Is fortissimis iuvenibus septus, 

modo in prima acie pugnam lacessere, ubicumque 
acrior vis hostium incubuisset comminus adesse, 
insistentium vultus gladio ferire, per hostiles cuneos 
quaquaversum viam sibi ferro parare, modo in pos- 
tremis cessantes adhortari, causae qua arma sumpse- 
rant admonere, et ut nunc, quod saepe quam sancte 
iurassent, lıbertatem suam manu vindicarent, omnes 
in commune per Deum obsecrare. Strenue pro- 
fecto et egregii militis et optimi ducis officio funge- 
batur. Protractum a media die usque in horam 
nonam certamen iam in eo erat, ut duo duorum 
regnorum exercitus, Sueviae et Baioariae, terga 
verterent; et regi frequentes nuneii salutem suorum 
in extremo sitam nunciabant: cum repente ex uno 
latere Herimannus comes de Glizberg, ex alio latere 
Babenbergenses milites signa inferunt. Tum dux 
Boemorum, tum Gozelo dux Luteringorum, multis 
prius periclitantium in praelio legationibus et sup- 
plicationibus fatigatus, suas uterque copias, incita- 
tis ad cursum equis, immittit. Non ultra Saxones 
vim multitudinis sustinere poterant; paulatimque 
cedentes, cum inclinatas iam ad fugam acies dux 
Otto restituere, obsecrando, increpando, inertiam 
desidiamque exprobrando, diu multumque conatus 
fuisset, tandem versis frenis omnes diversas in par- 
tes aufugerunt. Tum vero — ut semper in fuga 
hostium ignavissimis et fortissimis par solet esse 
audacia, par gloria — omnes in exereitu regis legio- 
nes confusis ordinibus, omnes etiam plebei ac rustici, 
qui castrorum usibus servilem operam dependebant, 
ocius se ad persequendos fugientes expediunt, equos 
calcarıbus enecant, latissimos campos dicto eitius 
transvolant, obstantia quaeque conculcant, fugien- 
tes, cum in castra tamquam illic latibulum habituri 
se recepissent, captis- castris et direptis exagitant, 
loca omnia, per quae fuga est, per milıaria duo vel 
trıa circumquaque caedıbus eruentant, cadaverum 

acervis exaggerant, et quia concitatus ungulis equo- 
rum pulvis oculis prospectum, rebus discrimen eri- 
puerat, ut haut facile socios ab hostibus visu cali- 
gante secernere possent, quam plurimos ex sociis 
suis, dum hostes arbitrantur, interficiunt. Principes 
Saxoniae et nobiles, praeter duos mediocri loco 
natos, omnes vivi integrique evadunt, tum peritia 
locorum, tum obtenebrati aeris densitate, tum equo- 
rum velocitate commodissime usi. Porro in vulgus 
pedestre, quod, congressis equitibus, adhuc in 
castris resederat, ita ultra modum omnem mode- 
stiamque debachata est hostilis feritas, ut christia- 
nae verecundiae obliti, pecudes sibi, non homines 
iugulare viderentur. Plurimam etiam parteın fluvius 
Unstrut, dum metu gladii imminentis praecipitan- 
tius irruunt, obsorbuit. Caedi nox finem fecit, et 
quod ultra fluvium persequi fugientes haut satis 
tutum putaretur. Conversi milites ad spolia diri- 
pienda, tantam in castris hostium invenerunt cibo- 
rum affluentiam, tantam auri et argenti vestiumque 
preciosarum multitudinem, ut non ad bellum infe- 
rendum, sed ad epulum praebendum regis exercitui 
et ostentandam opum suarum magnificentiam, oc- 
currisse viderentur. 

Rex paulo post occasum solis inter faustas, ut 
solemne est, militum acclamationes in castra rever- 
titur, laetus et aestuans gaudio, quod hostes infestis- 
simos insigni victoria subegisset, maxime iactanti- 
bus passim militibus, quod illos et illos de primis 
principibus Saxoniae manu propria peremissent. 
Cumque ad locum congressionis reversi, alius do- 
minum suum, alius patrem, alius fratrem, alius 
cognatum, aut alia quavis necessitudine sibi de- 
vinctum, in acie corruisse reperissent, laetitia omnis 
in moerorem, cantus versus est in vocem flentium; 

Iun, Planctu et ululatu castra universa perstrepebant. 
10.Sequentem diem in eisdem castris agentes, occisos 

terra obruunt; qui clariores inter eos ditioresque 
extiterant, in patriam, unde quisque oriundus erat, 
sepeliendos remittunt; vulneratis curam adhibent; 
quos militiae in religquum inutiles vulnera reddide- 
rant, suis in patriam curandos destinant. Nec facile 
aestımari poterat, quot hac, quot illa in acie caesa 
essent milia; hoc tamen palam constante, plus hic 
nobilium, plus illic cecidisse plebeiae multitudinis, 
et propter amissionem clarissimorum virorum maius 
victores quam victos tulisse dispendium. Moerore 
et luctu affectis omnibus, gravior accessit dolor et 
facti poenitentia, comperto, quod principes Saxo- 
niae, quos ad unum interfectos pridie vano rumore 
vulgaverant, omnes integro numero viverent atque 
ad iterandum praelium novas denuo copias pleni 
animorum contraherent. Graviter nimis ferebant 
et inter se haut obscuris musitationibus fremebant, 
quod maximo sui piaculo, minimo rei publicae 
emolimento, manus suas innoxiae plebis sanguine 
polluissent. 

Rex ipse quam plurimum verebatur, ne miles 
in irritum fusi tanti sanguinis poenitens, religionis 
obtentu deinceps militiam detrectaret, quam sine 
peccato et gravi oflensa Dei administrare non pos- 
set. Pessimae rei pessimum Mogontinus archiepi- 
scopus remedium adhibuit. Collato cum paucis 
familiaribus regis consilio, repente processit in pu- 
blicum, et principes Thuringiae, nec canonice ad 
sinodum evocatos, nec sinodali audientia secundum 
ecclesiasticas leges discussos, praecipiti sententia 
excommunicavit; ea scilicet causa, quod eum anno 
priore Erphesfurt, cum ad exigendas decimas asse- 
disset, distrietis gladiis intra ecclesiam impetissent. 
Et ne quis ei forte hoc crimini daret, quod contra 
canonum scita miseros homines, tam inexplicabili- 
bus negociis ad praesens implicitos, tam iniquo 
tempore adortus fuisset, quando tantis undique 

bellorum procellis iactati, non causis dicendis va- 
care, sed vitam suam fuga vel armis servare necesse 
haberent: ait, a Romano pontifice sibi hoc permis- 
sum esse, ut 'absque legitimis induciis, absque legi- 
tıma discussione, die quo sibi occurreret, eos iusto 
anathemate ab ecclesia recideret. Nullum tamen 
sapientem latere potuit, quo potissimum spectaret 
hoc factum, eo scilicet ut exercitus regis promptior 
deinceps fidentiorque adversum eos bellum gereret, 
de quorum occisione, si post excommunicationem 
occisi fuissent, putaret, se nec peccatis obnoxium 
fore nec poenis quas leges ecclesiasticae statuunt 
homicidis. 

Igitur movit exercitus de loco certaminis, et 
transita Thuringia, ingressus est Saxoniam, omnia 
circumquaque ferro et igne depopulans, tantasque 
in villis singulis reperit opes, fecundissima scilicet 
regione et nullis antehac bellis attacta, ut avidis- 
simae plebi castrorum, quae sola spe rapinarum 
exercitum sequebatur, copia pareret fastidium. Rex 
tamen assiduas ad principes Saxoniae legationes 
tum suo tum principum suorum nomine destinabat, 
hortans eos, ut se dederent atque in clementia eius 
pocius quam in armis suis, quae semel infeliciter 
temptassent, Fr sibi deinceps ponerent. Sed illi 
haut dubiis indiciis compertum habentes, quanto in 
eos odio aestuaret, extremae dementiae esse iudica- 
bant, ut ei praecipitanter sanguinis sul tus potesta- 
temque facerent, cuius iram tantis ante expeditio- 
nem supplicationibus mitigare nequivissent. Tamen 
mandaverunt ei verbis supplicibus, se pacem quam 
bellum, clementiam eius quam indignationem sem- 
per maluisse, et eam si alio precio quam proprio 
sanguine redimere potuissent, numquam ad haec 
extrema audenda experiendaque processuros fuisse; 
quod si vel nunc saltem post ıllatam cladem cor eius 
tetigisset Deus, ut calamitatibus eorum condoleret, 

quos pene usque ad internitionem prostravisset, se 
hoc gratanter amplecti, et oblitteratis a corde suo 
omnibus malis, quibus in eos iram odiumque suum 
explesset, deinceps ei fidos devotosque futuros; si 
autem hoc aliter quam per dedicionem fieri non 
posset, consultius sibi esse, ut salva existimatione 
sua, incolumi libertate sua, in congressione publica 
morerentur, quam dediti ritu pecudum iugularentur, 
vel diu in custodia habiti, insuper fame et siti aliis- 
que cruciatibus macerati, omni morte tristiorem 
vitam exigerent. Ad ultimum iussu regis profectus 
est episcopus Mogontinus et alii quidam ex princi- 
pibus, et haec eadem viva voce cum eis egerunt, 
obsecrantes eos per Deum, ut, postquam male 
auspicato rem certamini commisissent et cladem 

ultis posthac seculis non abolendam accepissent, 
nunc saltern, malo suo coacti, resipiscerent a stul- 
titia, nec se gentemque suam obstinata desperatione 
omnino perditum irent; se in conspectu omnia cer- 
nentis Dei fidem interponere, quod, si se ultro de- 
didissent, aut eadem die aut brevissimo post tem- 
pore dedicione absolvendi essent, salvis sibi digni- 
tatıbus, beneficiis, praediis et aliis facultatibus suis. 
Econtra illi satis sıbi aiebant re ipsa cognitam et 
spectatam esse et principum fidem et regis atrox 
atque implacabile ingenium, cum post illas condi- 
tiones pacis, quas priore anno in Gerstingun rex, 
principibus suffragium ferentibus, quam sancte fir- 
masset, tam crudeliter in eos culpae, quam tunc 
condonaverat, vindictam exercuisset, nec principum 
fides periclitantibus quicquam opis praesidiique con- 
tulisset; proinde frustra eos rogare, ut fidem suam 
nunc experiantur quasi incognitam, quam in campis 
Thuringiae luce clarius multo suo incommodo ex- 
perti fuissent. Ita defixi in sententia persistentes, 
haut procul a Magadaburg locis munitissimis se 
continebant, quia, licet multitudine habundarent, 

congressionibus tamen deinceps abstinendum, nisi 
inevitabilis necessitas incidisset, decreverant. Ta- 
men Uodo marchio [pro se] et episcopus Merse- 
burgensis et pauci alıı nobiles Saxoniae dedicioni 
consenserunt. Ex quibus Uodo marchio, dato pro 
se obside filio suo, statim dedicione absolutus est; 
episcopus in monasterium Loressan missus; alii di- 
versis principibus, ut ad tempus servarentur, com- 
mendati sunt. 

Rex usque Halberstat cum exercitu venit, omnia, 
ut coeperat, circumquaque ferro et igne depopu- 
lans. Goslariam quoque cum paucis perrexit, par- 
cens loco ditissimo et sibi semper gratissimo, ne 
quam admissa multitudine sentiret depraedationis 
iniuriam. Cumque exercitus in dies fame et siti 
deperiret, veteri frumento partim igne, partim tan- 
tae multitudinis usibus absumpto, novo autem nec- 
dum maturo; cumque spes nulla esset, sine largio- 
ribus induciis et maioribus impensis bellum hoc 
confici posse: exoratus rex a principibus, Saxonia 
excessit, et transitis finibus Thuringiae, ubi Esche- 
newege pervenit, exercitum dimisit, accepta a prin- 
cipibus firmissima 2. ren quod ad iterandam 
expeditionem 11. Kalendas Novembris maiores et 
ambitiosius instructas sibi in Gerstingun copias ad- 
ducturi essent. 

Quo in tempore nunciatum est regi, Dietwinum 
Leodiensem episcopum, virum multis ornatum vir- 
tutibus et per plures iam annos sacerdotio per- 
functum, ab hac luce migrasse. Cui protinus rex 
per interventum Gozelonis ducis, propter eius ex- 
cellens in militia meritum, successorem constituit 
Heinricum quendam Vertunensem canonicum, ipsi 
duci consanguinitate proximum!. Quo ille beneficio 
regi devinctus, operam suam futurae expeditioni 
quam maximam pollicebatur. 

1) filium Friderici comitis Tullensis. 

Rex, dimisso exercitu, concitus Wormaciam venit. 
Nec multo post Burchardus praepositus Treverensis 
ecclesiae, qui ad regem Ruzenorum legatione regia 
functus ıierat, reversus est, tantum regi deferens 
auri et argenti et vestium preciosarum, ut nulla 
retro memoria tantum regno Teutonico uno tempore 
illatum referatur. Qua regem mercede ad hoc tan- 
tum redimere volebat rex Ruzenorum, ut fratri suo, 
quem regno expulerat, adversum se non praeberet 
auxilium. Quod certe gratis etiam impetrare po- 
tuisset, quia intestinis ac domesticis bellis occupa- 
tus, ad externa tamque remotis gentibus inferenda 
bella nullo modo vacabat. Per se magno muneri 
magnum addidit precium temporis oportunitas. Nam 
ingentibus recentis belli expensis aerarium regis ex- 
haustum fuerat, et miles vehementer instabat, nuper 
exactae militiae praemium efflagitans; cui nisi ad 
votum regia largitione satisfecisset, haut dubie con- 
stabat, quod eum ad religuam negocii partem, quae 
profecto maior restare timebatur, minus devotum 
habiturus esset. 

Mogontinus archiepiscopus, efferatus in Halber- 
statensem episcopum pro eo quod per eum potis- 
simum stetisse videretur, ne Saxones dedicioni con- 
sentirent, spirituali armatura debellare parat, quem 
militari manu non potuerat. Legatum ei mittit, 
eumque ad sinodum evocat, intentans ei crimen 
periurii, ea de causa quod contra rem publicam et 
regem, cui sub iureiurando fidem spopondisset, in- 
structam aciem dux ipse belli direxisset; et hac 
occasione episcopatu eum deturbare, si vota sequa- 
tur effectus, machinatur; parum recolens, se ipsum 
eadem noxa teneri, quia et ipse et cuncti principes 
regni, qui nunc partıum regis erant, in haec eadem 
contra regem bella a principio coniuraverant. Sed 
nuncius metu hostium, per quorum terras transeun- 
dum erat, retardatus est, ne ad legitimas inducias, 

sicut solemne est, ei FE diceret; atque ita ineptum 
consilium eadem levitate evanuit, qua coeptum fue- 

Oct.rat. Sinodum tamen eodem anno mense Octobri 
Mogontiae congregavit; ubi inter alios qui conve- 
nerant aderat Curiensis episcopus, apostolicae sedis 
litteras et mandata deferens, quibus ei sub inter- 
minatione gradus et ordinis sui praecipiebat, sicut 
antea quoque multis legationibus praeceperat, ut 
presbiteros omnes, qui intra suam diocesim essent. 
cogeret, aut in praesentiarum coniugibus renun- 
ciare, aut se in perpetuum sacri altarıs ministerio 
abdicare. Quod dum facere vellet, exurgentes., qui 
undique assidebant, clerici, ita eum verbis confuta- 
bant, ıta manibus "et tocius corporis gestu in eum 
debachabantur, ut se vita comite sinodo excessurum 
desperaret. Sic tandem rei difficultate superatus, 
statuit, sibi deinceps tali quaestione omnino super- 
sedendum, et Romano pontifici relinguendum, ut 
causam, quam ipse totiens inutiliter proposuisset. 
ille per semet ipsum, quando vellet et quomodo 
vellet, peroraret. 

Heinricus Spirensis episcopus cum iam thesau- 
ros ecclesiae Spirensis pene omnes puerili levitate 
dilapıdasset et praedia militibus suis in beneficium 
erogasset, in tantum ut vix in dimidium annum 
sumptus ei ex reditibus ecclesiae ministrari possent, 
inopinata morte subtractus est. De cuius obitu 
dignam menıoria visionem vidit clericus quidam. 
qui ei defuncto protinus in episcopatum successit, 
nomine Huzmannus. Putabat se in choro Spirensi 
cum episcopo et ceteris clericis stare; et ecce iu- 
grediebantur chorum tres viri, unus exacta aetate, 
canicie veneranda, duo iuvenes, tamquam in obse- 
quium senioris destinati. Cumque in medio chori 
aliquamdiu taciti constitissent, ait senior his qui 
eirca se erant iuvenibus: Quid tardatis, quod vobis 
iussum est explere? At illi: Tuum, inquiunt, pater, 

sine dilatione quiequid iudicaveris exequemur. Et 
ille: Propter multa, inquit, mala, quae in locum 
hunc et in sanctam Dei genitricem operatus est, egressa 
est a Deo sententia, ut interficiatur. Ad hanc vocem 
corripientes episcopum, decollaverunt, et truncum 
in ligno crucis, quod in eadem ecclesia in sublime 
elatum stabat, suspenderunt. Cumque mane facto 
clericus, nimio horrore concussus, episcopo som- 
nium retulisset, visus est ei quasi deliramenta loqui, 
et propter sospitatem corporis sul optimeque con- 
stantem omnibus membris vigorem suum, nullum 
tam e vicino imminentis exitii sensum admisit. Et 
ecce septimo dehinc die, cum ad vespertinalem 
sinaxim cum fratribus in choro staret, sensit re- 
pente, parvulam sibi instar puncti pustulam i in collo 
excrescere, qua paulatim inimmensum intumescente, 
ante mediam noctem defunctus est. 


Post abductum de Saxonia regis exercitum, ite- hıl. 
rum Saxones et Thuringi crebra conventicula facie- AUF- 


bant, in quibus plebs contra principes, et principes 
contra plebem gravissima simultate tumultuabantur. 
Succensebat plebs principibus, quod eam ad su- 
menda contra regem arma importunis suasionibus 
impulissent, et nunc, cum ad certamen ventum 
esset, ipsi fuga elapsi, plebem prosternendam, con- 
culcandam et ritu inertium pecudum iugulandam 
hostibus exposuissent. Irascebantur principes plebi, 
quod, ipsis in aciem progressis et pro numero suo 
satis impigre rem gerentibus, plebs intra castra 
inerti otio desedisset, et periclitantibus plurimum 
irritae spei, nihil opis praesidiique diu expectata 
contulisset. Tum vero omnes in commune Saxones 
omnes Thuringos infestissime aversabantur, et cum 
his iustius quam cum rege bellum sibi fore dicebant, 
quod, in fugam verso Saxonico exercitu, Thuringi 
per omnes vias et compita oppositi, fugientes 





est, primo adversus eum dictare sententiam, et nos 1075. 

1075.invaderent, raperent, lacerarent, et ignominiosa 


nuditate foedatos de suis finibus effugarent. Iam in 
eo erat, ut ad vim magnumque aliquod malum 
iurgia spectare viderentur. Sed episcopus Halber- 
stadensis et Otto dux quondam Baioariae. quorum 
potissimum consilio bellum Saxonicum administra- 
batur, efferatae multitudinis animos salubri modera- 
tione mitigabant; orantes eos per Deum, ne arma, 
quae pro vindicanda libertate sua concorditer sump- 
sissent, nunc diabolico furore raptati, in propria 
viscera retorquerent, neu hostibus suis, qui luctuo- 
sam a se victoriam reportassent, per intestinam 
hanc seditionem animos audaciamque repararent, 
Praeterea cernentes, quod infractam prima adversi- 
tate plebem vehementer iam belli poeniteret pariter 
et taederet, veriti etiam, ut semper varium et insta- 
bile est plebis ingenium, ne ipsos principes captos 
regi traderent et suam salutem eorum sanguine 
redimerent, retulerunt ad eos de pace instauranda, 
suaseruntque, ut, quoniam semel accepta clades 
belli eis taedium horroremque incussisset, omnem 
nunc operam verterent ad placandam regis adver- 
sum se indignationem. Gratanter nimis hoc audi- 
tum acceptumque est ab omni plebe. Statimque 
episcopum Premensem et Uodonem marchionem, 
collato consilio, ad regem miserunt, orare per 
Deum, ut saltem nunc sanguine eorum exsaturatus, 
iracundiae suae modum poneret, nec exiguum gen- 
tis Saxonicae, quod atrocissimae caedi superfuerat, 
usque ad internitionem deleret; diem pocius locum- 
que constitueret, quo tuto venire, tuto causam di- 
cere liceret; se iuxta iurisdictionem omnium regni 
principum de omni iniuria, qua se laesum diceret, 
paratos ei ad votum satisfacere, omnem postremo 
satisfactionem proponere, omnia, salva modo vita 
et libertate, libenter passuros fore, si tantum ex- 
peditionem, quam adversum se omnibus regni prin- 

Ad haec rex ait, se nec eis nec culquam iustam 
satisfactionem de culpa proponenti veniam negatu- 
rum, de tanto autem tamque atroci negocio prae- 
eipitanter sententiam ferre nec velle nec debere, 
donec principes regni in unum convenirent, in quo- 
rum communem ignominiam laesae regiae maiesta- 
tis iniuria redundaret, et quorum tam virtute bel- 
lum transigendum quam consilio pax reparanda 
esset, praesertim cum iam saepenumero bona et 
pacifica promittentes fefellissent; se principibus 
suis in expeditionem coadunandi exercitus diem 
11. Kalendas Novembris constituisse in Gerstingun; 
si eos patrati facinoris revera poeniteret, eo veni- 
rent, accepturi illic, quamcumque regni principes 
aequam iudicassent pro admissa temeritate senten- 
tiam. Hoc ubi Saxonibus nunciatum est, ingens eos 
metus invasit; omnesque certatim animi conatus 
intendunt ad placandam, quoquo modo possint, regis 
iracundiam, ea prae omnibus cura habita, ut ex- 
peditionem, quae tam atrociter indicta fuerat, prae- 
verterent; recolentes, quantum calamitatis supe- 
riore expeditione accepissent, et haut dubie scientes, 

uod infestiorem nunc hostem instaurata post fugam 
bella sibi redditura essent. Itaque supra memoratos 
nuncios et cum his Hildinisheimensem episcopum 
mittunt, nec regi solum sed cunctis etiam principi- 
bus pro recuperatione pacıs obnixius supplicare 
iubent; omnem admissı facinoris satisfactionem, 
etiam supra leges et natales suos, promittunt. Et 
ne verbis minus fidei sit, obsides ipsis legatis, quan- 
tos accipere velint, tradunt, quibus se obligent, nulla 
umquam levitate, nulla necessitate, nulla ingruen- 
tium casuum mutabilitate, promissionibus suis de- 
futuros fore. Sed rex, comperto per occultos indices 
quod id molirentur, omnibus modıs satagebat, ne 
qua deinceps ante instructam expeditionem legatis 
13° 


cipibus indietam comperissent, ad tempus inhiberet. 1075. 

1075.Saxonum copia fieret colloquendi secum; praeca- 
vens scilicet, ne forte principes regni, supplicatio- 
nibus eorum et satisfactionis humilitate evicti, cle- 
mentiorem in eos animum acciperent. Quin immo 
tam honori quam iracundiae suae hoc consultius 
fore iudicabat, ut, si fieri posset, novis occasioni- 
bus veteres inimicitiae instaurarentur, et vulnus, 
quod praepropere in cicatricem obduei metuebat, 
recentibus plagis exulceraretur. Ad hoc efficiendum 
novo et exquisito utitur artificio. Simulat se a Salo- 
mone, viro sororis suae, rege Ungariorum, in Un- 
gariam evocatum, ut lites, quae inter ipsum erant 
et loiadam, qui eum regno expulerat, habito cum 
utrisque familiari colloquie, componeret. 

Huius itineris praetextu, elusis omnibus regni 
prineipibus, i in Boemiam proficiseitur, nullum secum 
habens ex principibus praeter Herimannum comi- 
tem de Glizberg, equites autem expeditos et tanto 
negocio allectissimos pene quingentos, qui, reiectis 
sarcinis et ceteris bellorum impedimentis, itineri 
tantum et certamini se expedierant. Assumpto in 
Boemia duce et exercitu Boemico, per occultos ac 
difficillimos tramites in Saxoniam contendit, spe- 
rans, se eos, ut dici solet, inter oscitantes, cum 
inopinatus irrueret, facile oppressurum, aut si re- 
bellare temptarent, iustam deinceps adversum eos 
belli et satisfactionis non suseipiendae causam ha- 
biturum. Igitur usque Misenen pervenit urbem, 
sitam in confinio Boemiae et Saxoniae. Ibi a civi- 
bus pacifice in civitaten susceptus, episcopum! 
civitatis reg comprehendit, omnia quae eius erant 
diripuit, hoc solo reum maiestatis eum adiudicans, 
quod toto tempore belli Saxonici nullos ad eum ser- 
vatae erga rem publicam fidei indices. nuncios vel 
litteras destinasset. Ceterum homo ecclesiasticae 
paupertatis, et nihil aut parum habens pompae 


1) Bennonem. 

arıma ferre non poterat, nec magnum vel his vel 
illis partibus momentum amicus sive inimicus exti- 
tisset. Paulo ulterius progressus, villas nonnullas 
incendit, homines plerosque ingenuos in dedicionem 
accepit, cum repente praemissi exploratores retu- 
lerunt, iam dudum consilii huius famam ad Saxones 
praevenisse, eosque, contractis plus quam 15 mili- 
bus armatorum, haut procul castra posuisse, para- 
tos cum eo proxima die, nisi satisfactionem eorum 
pacisque conditiones ultro susciperet, collatis signis 
confligere; postremo de eius suorumque omnium 
salute actum esse, si vel ultra progredi vel in eis- 
dem castris posteram diem operiri vellet, praeser- 
tim cum nullum undique conclusis effugium pateret, 
nec periculum manu propulsare multitudine i Impa- 
res possent. Ingens omnes qui cum rege erant 
metus perculit, vehementerque elus ineptiam in- 
cusabant, quod, cum successus suos nimium ipse 
urgeret et morarum impatiens multorum annorum 
bella uno impetu conficere immoderata praesump- 
tione festinaret, se suosque hostibus puerili levitate 
prodidisset. Eorum monitis obtemperans, citato 
quantum poterat reditu, in Boemiam, unde eruperat, 
se recepit. Quem abeuntem quidam ex Saxonibus 
expediti equites, insciis principibus insecuti, prius- 
quam Saxonia excederet, oppressissent, nisi Boto 
comes, qui ad Saxones a rege orator ierat provo- 
care eos ad dedicionem vel, quod verius est, vana 
pollicitatione veniae implicare eos, ne persequeren- 
tur abeuntem, hac arte eos fefellisset. Digrediens 
a castris Saxonum, cum eos paulatim vestigia sua 
insequi cerneret, iter unius diei, quo ad regem 
redire poterat, longos anfractus et longa viarum 
dispendia legendo, vix triduo confecit, ut per hanc 
scilicet moram rex, elusis hostibus, in tutum eva- 
dere potuisset. Ita periculo liberatus rex, militem 





militaris, vota forsitan contra rem publicam facere, 1075. 

1075.suum, labore et vigiliis, tum potissimum fame ac 
siti pene usque ad defectionem spiritus confectum, 
post paucos dies Ratisponam reduxit, e vicino iam 
imminente die, quo in expeditionem exercitus ad- 
unandus erat; invenitque ibi legatos Saxonum, multo 
iam ternpore reditum eius praestolantes. Quos re- 
sponsum differendo diu suspensos tenuit, ut redire 
ad suos, nisi sub ipso imminentis iam expeditionis 
articulo et pene incumbente iam cervicibus eorum 
hostili gladio, non possent. Cumque sub idem fere 
tempus Dedi marchio, longa aegritudine absumptus, 
decessisset, marcham eius Boemico duci in prae- 
mium exactae militiae dedit, tametsi uxor marchio- 
nis Adala filium suum, cui hereditaria successione 
marcha debebatur, ei paulo ante pro se obsidem 
misisset, et ipse marchio post recuperatam pacem 
in Gerstingun intemeratam semper erga regem 
remque publicam fidem servasset. 

Interea Saxones et Thuringi inter spem et 
metum, inter pacem et bellum, inter comminatio- 
nes et supplicationes, vario curarum aestu fluctua- 
bant, nec quid agerent, quo se verterent, quibus 
modis impeditam rem explicarent, crebra conventi- 
cula facientes, deliberare poterant. Censebant alıı, 
quoniam rex ad internitionem tocius Saxonicae gentis 
animum obstinasset, ut quicquid Saxoniae vel Thu- 
ringiae hostilis exereitus reliquum fecisset, id ipsi 
iniecto igne absumerent, et sic cum omnibus suis 
ultra fluvium Albim commearent; alıı, ut Luticios, 
infestissimam nomini christiano gentem, finibus 
suis excirent, et barbaro milite adversus barbarum 
atque implacabilem hostem uterentur; alii, ut ca- 
stella, quae rex per Thuringiam et Saxoniam dirui 
iusserat, instaurarent, et locorum difficultate, quo- 
niam armis non possent, salutem suam, quoad 
indignatio domini deflagraret, tutarentur. Sed 
plebs omnem spem suam ab armis ad preces ver- 

fixerat; omnia foeda etiam atque crudelia potius 
tolerare, quam se certamini committere et anci- 
piteın fortunae aleam, quam semel infausta con- 
gressione experta fuisset, denuo temptare. Econtra 
principes, quibus primum auctoribus ea rabies in- 
arserat, sedulo instabant, obsecrantes, ut pristinae 
virtutis memores crimen non inferrent gloriae suae 
nec optime coepta foedissime nunc desererent; quod 
prima congressione res secus cessisset, id causae 
extitisse, quod nec ‚regem principem habuissent, 
cuius ductu et auspicio bellum gerere, ad cuius 
imperium castra locare, in aciem procedere, ma- 
num cum hostibus conferre, et cetera militaris 
disciplinae munia observare, sacramenti militaris 
religione cogerentur; si is scrupulus ademptus esset, 
nullum regem, nullum deinceps exercitum virtuti 
Saxonicae insuperabilem fore; proinde malae rei, 
pessimae spei, unicum hoc remedium et adversus 
insolentiam hostium vehemens telum esse, si regem 
sıbi crearent et in eius verba iurarent, se pro patria, 
pro coniugibus, pro liberis, [pro legibus], pro liber- 
tate sua, usque ad mortem militaturos esse. In his 
et huiuscemodi deliberationibus cum saepe septem, 
saepe 14 dies continua consultatione trivissent, in- 
certiores semper quam venerant domum reverte- 
bantur. Ita cum omnia deliberando pertemptassent, 
omnia discussissent, propter acceptae cladıs recen- 
tem memoriam nihil rationibus suis satis tutum, 
satis firmum putabant. 


Rex 11. Kalendas Novembris iuxta condietum Oct. 


venit in Gerstingun. Venerunt omnes Teutoniei ° 
regni episcopi et comites; aderat Tiodericus dux 
Mosellae regionis; aderat Gozelo dux Luteringiae, 
tantas habens copias, ita militaribus armis instructas, 
ita de tota cui praeerat regione, severissimo delectu 
habito, exquisitas, ut solae ceterum regis exercitum 

terat; quae si non proficerent, incunctanter animo 1075. 

1075,et numero et bellici apparatus gloria praecellere 
ac supergredi viderentur. Alii duces, Ruodolfus 
scilicet dux Suevorum, Welf dux Baioariorum, Ber- 
toldus dux Carentinorum, regi auxilium suum pe- 
tenti denegaverant, poenitentes, ut aiebant, supe- 
riori expeditione in irritum fusi tantı sanguinis; 
offensi etiam regis immiti atque implacabili inge- 
nio, cuius iracundiae incendium nec lacrimae Saxo- 
num nec inundantes campis Thuringiae rivi sangui- 
nis restinguere potuissent. Ceteri tamen principes, 
qui frequentissimi convenerant, magnum satis ac 
validum exercitum fecerant, ei tamen longe ac 
longe imparem, quem prior illa expeditio contraxe- 
rat. Saxones et Thuringi, ultima iam necessitate 
exciti, amplissimo numero convenere, et positis 
castris haut procul a curte regia Northusun, archi- 
episcopum Premensem, episcopum Hiltinisheimen- 
sem, Uodonem marchionem regi obviam in Ger- 
stingun miserunt; obnixe postulantes, ut a latere 
suo principes quos vellet ad eos transmitteret; pa- 
ratos se, collato cum eis consilio, omnibus quae 
iusta sint promptissime assensum praebere. Abnuit 
rex, nec principes suos de tam remotis regni parti- 
bus ad sententias dicendas confluxisse, sed ut manu 
militarı ab hostibus communes rei publicae iniurias 
expostularent. Sed cum ei hoc vix et aegre suppli- 
catio legatorum extorsisset, nullus erat ex princi- 
pibus, qui eo munere fungi consentiret; singulis 
videlicet timentibus, ne vel apud regem "perfidiae 
notarentur, si quid in Saxones clementius agerent, 
vel apud Saxones mendacii crimine infamarentur, 
si veniam eis admissi pollicerentur, quam incunctan- 
‚ter scirent nullam eos a rege consecuturos. Triduo 
"in hac cunctatione cessatum est, legatis assiduo 
euntibus ac redeuntibus atque in eadem verba regis 
et omnium principum aures obtundentibus. Nec 
propterea rex profectionem distulit, sed instructo 

exercitu, praelatis militaribus signis, lento cottidie 1075. 
gradu, in ulteriora populabundus contendebat. Tan- 
dem placuit mitti ad eos Mogontinum archiepisco- 
pum, Salzburgensem archiepiscopum!, Augusten- 
sem episcopum, Wirciburgensem episcopum , et 
cum his ducem Gozelonem, cuius potissimum in ea 
expeditione auctoritas valebat, et in eo omnium 
quae agenda erant summa et cardo vertebatur, pro 
eo quod, licet statura pusillus et gibbo deformis 
esset, tamen opum gloria et militum lectissimorum 
<copia, tum sapientiae et eloquii maturitate, ceteris 
principibus quam plurimum eminebat. Hos quinque 
nominatim ad colloquium suum Saxones expetie- 
rant, quod hos constantissimae fidei et veritatis esse 
compererant, et quicquid hi spopondissent, ratum 
fore haut dubio credebant. Cumque in castra Saxo- 
num venissent, provoluti pedibus eorum principes 
Saxoniae,. obtestabantur per Deum, ut calamitatis 
eorum misererentur, quos regis inclementia et primo 
ad audendum hoc immane facinus coegisset et nunc 
victos et pene usque ad internitionem deletos ad 
exitiales cruciatus insatiabili odio deposceret. Quod 
si legibus, si ıudiclis, si more maiorum innocentiam 
suam asserere permittantur, facıle crimen refellant, 
et se acceptas in Gerstingun pacis conditiones nullo 
deinceps ausu temerario violasse probent, vel si 
probare nequeant, poenas, quas leges et scita ma- 
ıorum in similium criminum reos sanxerint, persol- 
vere non abnuant. Nunc vero novo crudelitatis ge- 
nere innocentibus refellendi criminis copiam non 
dari, placationem non recipi, satisfactionem non 
admitti, sed semel conceptae indignationis virus ita 
penitus imis insedisse visceribus, ut non alio medi- 
camine quam tocius Saxonicae gentis exterminio 
sedari valeat. Proinde videant ipsi, memores huma- 
narum rerum, ne forte pestilentis huius exempli 
1) Gebehardus. 2) Embricho. 3) Adalbero. 

1075.contagium, sumpto ab Saxonibus exordio, ceteros 
etiam quandoque regni principes inficiat; et ita 
nunc infelicibus eventis Saxonum moderentur, ita 
calicem hunc fellis et absinthiit misceant et propi- 
nent Saxonibus, ut sibi quoque paulo post eundem 
meminerint esse bibendum. Se iam, incisa spe, 
omissa deinceps salutis propriae cura, hoc firmiter 
animo statuisse, ut quicquid illi agendum censeant, 
suadeant, iubeant, incunctanter agant, nec suarum 
partium studio patiantur ulterius tocius rei publicae 
statum periclitari. Ad haec illi responderunt, se 
causam, qua primum adversus regem arına sumpse- 
rint, non admodum improbare, nec placere sibi 
obstinatum ad perniciem eorum regis animum et 
pertinax odium; consensisse tamen in hoc omnes 
regni principes, de usurpato in re publica novo hoc 
et multis retro seculis inaudito facinore non aliter 
regi vel rei publicae posse satisfieri, quam ut se 
absque ulla exceptione dedant; sibi autem, quorum 
hoc consilio agant, curae futurum, ut nihil ex hac 
dedicione, quod saluti eorum, quod honori, quod 
rei familiarı officiat, experiantur. - Adversus hanc 
vocem vehementer infremuit vulgus Saxonicum; 
durumque omnibus visum est et intolerabile, ei 
sanguinis sui ius potestatemque facere, cuius cru- 
delitatis tam clara cepissent experimenta; qui post 
depopulationes Thuringiae et Saxoniae, post multa 
hominum milia caesa, adhuc spirans minarum et 
caedis, omnia adversum eos mundi regna concitas- 
set; cuius iracundiae in secundis rebus non pietas, 
non miseratio, non Dei, non hominum respectus 
umquam modum fecissent; satius sibi fore, ut 
aequo certamine congressi, more virorum fortium 
moriantur in bello, quam ut in exiliis et carceribus 
ritu pecudum iugulati, ridiculum hostibus suis 
spectaculum praebeant. Econtra illi sedulo insta- 


1) Jecem. thren. 3, 19, 

bant deprecantes, ut salutaribus monitis adquiesce- 1075. 
rent, neque exiguum Saxonici nominis, quod caedi 
ac depopulationi superfuisset, vana desperatione 
perditum irent; se, si minus salutis eorum, at pro- 
priae existimationis curam permaximam habere, qui 
ofecto maculam sibi et crimen, nulla deinceps 
aetate, nulla virtute abolendum, contraherent, si 
fidei suae creditos adversitatis cuiusquam vel levis 
aura perstringeret; proinde ituros se ad regem, et 
si tuto fidem dicere, tuto veniam polliceri possent, 
comperturos, et quae comperta fuissent, die postera 
renunciaturos. Rex gratissime amplexus pacis con- 
ventionem, promisit, et sicut vulgata in plurimos 
fama loquebatur, etiam iusiurandum dedit, nihil se 
in eos, si dediti fuissent, praeter voluntatem et 
sententiam acturum eorum, quorum opera et bene- 
ficio incruenta sibi haec victoria obtigisset. Saepe 
itum ac reditum est. Saepe Saxones, refutato dedi- 
cionis consilio, arma expediri atque in aciem signa 
efferri conclamaverant, dum omnia fide regis tutiora 
sibi arbitrarentur. Sed Gozelo dux et qui cum 
eo erant satis impigros se exibuerunt negocio, et 
ferocientis multitudinis tumultum nunc minis nunc 
blandimentis comprimebant; pollicentes, et quia 
verbis parum fidei erat, etiam sub iureiurando con- 
firmantes, non salutis, non libertatis, non praedio- 
rum, non beneficiorum, non ceterae suppellectilis 
suae ullam eos iacturam sensuros, sed postquam 
faciem regis et regni maiestatem momentanea satis- 
factione magnificassent, statim dedicione absolven- 
dos et patriae libertatique, in nullis imminuto sibi 
conditionis suae statu, restituendos esse. Non verba, 
non iuramenta, non promissiones ullae principibus 
Saxoniae metum ademerant; sed quia nec utiliter 
hostibus congredi, numero ac virtute impares, va- 
lebant, nec bellum diutius trahi, plebe iam olirn 
taedio affecta et pacis recuperandae cupidissima, 

1075. poterat: post longas deliberationes, post multas 
tergiversationes, lacrimantes atque alta suspiria ab 
imis trahentes visceribus, tandem dedicioni consen- 
serunt, et fidem principum regisque clementiam 
propriae salutis periculo experiri statuerunt. Quod 
ubi protinus per exercitum regis celebris rumor 
vulgaverat, ingens gaudium, vehemens erat gratu- 
latio, omnique triumpho illustriorem, omnibus 
spoliis opimiorem aestimabant victoriam, quod 
adempta sibi fuisset necessitas cum his manum 
denuo conferendi, qui prima congressione, extinctis 
pene omnibus Sueviae ac Baioariae luminibus, 
luctuosam victoribus victi cladem intulissent. 

a Postera die rex ad suscipiendos eos in media 
° Jate patentis campi planicie, in loco qui dieitur 
Spiraha! assedit, toto exercitu ad hoc spectaculum 
solemniter evocato, latissimo inter constipatam 
multitudinem vacante spacio; ubi dum procederent, 
tocius exercitus oculis conspicui forent. Igitur intro- 
ducuntur per ordinem Saxoniae ac Thuringiae primo 
principes, Wezil archiepiscopus Magadaburgensis, 
Bucco episcopus Halberstadensis, Otto dux quon- 
dam Baioariae, Magnus dux Saxoniae, Herimannus 
comes, patruus eius, Fridericus palatinus comes, 
Diedericus comes de Cadalenburg, Adalbertus comes 
de Thuringia, Ruodeger, Sizzo?, Berenger?, Bern 
comites, deinde ingenul omnes, qui generis vel 
opum claritate aliquantulum eminebant in populo; 
et sicut convenerat, absque ulla exceptione regi 
se dediderunt. Rex eos principibus suis, singulis 
singulos, donec de eis communi consilio delibera- 
retur, servandos commisit, et paulo post, rupto 
foedere, contemptis omnibus quibus se obligaverat 
iurisiurandi vinculis, eos per Galliam, Sueviam et 


1) Vieus est ditionis Sondershusanae, prope Helbani fluvium inter 
oppida Greussen et Kindelbrücken. 2) de Kevernburg# 3).de, 
Sangerhausen, filius Ludewici Barbati comitis in Thuringia.- 

fecit. Beneficia quoque eorum militibus suis, quo- 
rum praecipue opera in bello Saxonico usus fuerat, 
distribuit. Commoratus etiam paucis diebus in Thu- 
ringia, castellum in Asenberg instauravit, prae- 
sidiumque imposuit, praecavens, ne quid post di- 
gressum suum instabilis vulgi levitate novaretur. 
Praeterea ingenuis omnibus, qui vel casu abfuerant 
vel metu se subtraxerant, diem statuit, ante quem 
si in dedicionem non venissent, tamquam hostes 
publici ab omnibus, quibus res publica curae esset, 
ferro et igne infestarentur. Atque ita, dimisso exer- 


citu, victor rediens, natalem sancti Martini une. 


maciae celebravit. 

Interea Romanus pontifex crebris legationibus 
et Babenbergenses clerici assiduis supplicationibus 
vehementer regi imminebant, ut iam diu vacanti 
ecclesiae Babenbergensi rectorem provideret. Si- 
quidem prior episcopus, licet extrinsecis ecclesiae 
possessionibus, militum suorum, ut supra dietum 
est, praesidio fultus, contra vetitum incubaret, 
nullam tamen pontificalis ofliciı administrationem 
usurpabat, apostolici anathematis religione absterri- 
tus. Cumque regi in pace et in bello, tranquilla 
seu turbata re publica, semper commodissime af- 
fuisset, et scandalizatis in eo ceteris regni prin- 
cipibus, solus ille numquam scandalizatus fuisset, 
sed in cunctis quae ei accidissent calamitatibus pon- 
dus diei et aestus cum eo inconcussa fide portasset!: 
numquam tamen rex vel levi verbo calumpnia- 
toribus eius obstitit, quin immo haut gravate ad- 
versus eum accusationem recipere videbatur, eo 
videlicet, ut plerique interpretabantur, intendens, 
ut per huius deiectionem via sibi patefieret ad 
Wormaciensem episcopum et alios nonnullos, qui- 
bus in ultionem pristinae defectionis iam pridem 


1) Matth, 20, 12. 


Baioariam, per Italiam et Burgundiam deportari 1075. 

1075.summa ope calumpniam struere sentiebatur. Igitur 
profectus Babenberg, Ruopertum Goslariensem prae- 
gr positum in nativitate sancti Andreae apostoli pro 
° eo ordinari fecit episcopum, virum pessimae existi- 
mationis in populo, eo quod regi familiarissimus et 
omnibus eius secretis semper intimus fuisset, et 
omnium, quae rex perperam et praeter regiam 
magnificentiam in re publica gessisset, potissimus 
incentor extitisse putaretur. Et milites quidem 
acerrime factum improbabant, quod scilicet, vivente 
priore episcopo nec canonice ad sinodum- evocato 
nec canonice adiudicato, alius ad adulterandum 
ecclesiae Babenbergensis castitatem superordinatus 
fuisset episcopus. Clerici autem, etsi eos quam 
maxime offenderet persona ordinati, haut sane bo- 
num testimonium habens ab his qui foris erant, 
malebant tamen qualemcumque habere, quam eum, 
adversus quem sedem apostolicam appellaverant, 
et cuius vitae institutionisque lugubrem tragediam 
toto mundi huius theatro decantandam vulgaverant, 
Ba u 
Postera die, cum ad eligendum Fuldensem abba- 
tem rex cum principibus assedisset, grandis erat 
inter abbates et monachos, qui ex diversis locis 
frequentes confluxerant, concertatio. Tamquan so- 
lemniter indicto agone, singuli pro virili portione 
currentes, alius aureos montes, alius ingentia bene- 
ficia ex agro Fuldensi, alius solito impensiora in 
rem publicam servitia promittebant, nec prorsus 
in promittendo modum aut modestiam ullam ser- 
vabant. Et 6 mores, ö tempora! ö abhominatio- 
nem: desolationis stantem in loco ubi non debet, 
et mammonam nostris temporibus publice seden- 
tem in temmplo Dei! et extollentem se supra omne 
quod dicitur Deus aut quod colitur! Abbates et 
monachi ita ambitionis spiritu praecipites- rapie- 
1) Dan. 9, 24, 

christiani, non habitus artioris propositi, non ipsum 
denique deterreret recens exemplum Babenbergen- 
sis episcopi; quem pridie viderant non aliam ob 
causam et episcopatu privatum et communione, 
quam quod ad sacrum ordinem illicita largitione 
adıtum sibi affectasset. Horum impudentiam rex 
vehementissime, ut dignum erat, detestatus, cum 
hinc inde importune obtundentium precibus urge- 
retur, repente divino, ut creditur, spiritu actus, 
monachum quendam Herveldensem, Ruozelinum 
nomine, qui pro causa monasterii iussu abbatis 
sui ad curtem venerat, in medium evocat, et nihil 
minus suspicanti, etiam inopinatae rei miraculo 
pene examıni, baculum pastoralem offerens, primus 
ıipse abbatem eligit, dein ceteros tam monachos 
quam milites, ut in electionem eius consentiant, 
obnixe efflagitat. Ita cunctis qui aderant laetissima 
acclamatione suffragium ferentibus, abbatiam susci- 
pere iubetur; et cum diu nunc imperitiam suam, 
nunc malam valitudinem, nunc abbatis sui absen- 
tiam causatus restitisset, vix tandem aliquando, 
praesentium episcoporum obtestatione adiuratus, 
suscipere consensit. Similiter, defuncto nuper Oudal- 
rico abbate de Loressan, cum monachi et milites 
in electionem praepositi concorditer adunati ad cur- 
tem venissent, neque rex aliter sensurus putaretur 
propter multa servitia, quibus ille, dum praepo- 
situs monasterii esset, gratiam dilectionemque eius 
officiosa admodum sedulitate redemerat: rex alium 
quendam eiusdem coenobii monachum, Adalbertum 
nomine, qui cum ceteris fratribus nihil tale opinatus 
advenerat, repente iniecta manu in mediam pro- 
trahit, et rei novitate attonito baculum pastoralem, 
cunctis stupentibus, tradit. 

Herimannus Babenbergensis episcopus, comperto 
quod alius in locum eius subrogatus esset episco- 


bantur, ut eos a cupiditate sua non pudor nominis 1075. 

1075.pus, cum omnis iam ei spes adempta esset recupe- 
randae deinceps dignitatis suae, nec ad eludendam 
Romani pontificis sententiaın ullum ultra pateret 
diverticulum, in monasterium cui nomen est Suarza! 
secessit, ibique sub Egberto abbate sanctae conversa- 
tionis habitum suscepit. Statimque assumpto secum 
eodem abbate suo, Romam profectus, cum de 
inobedientia sua humiliter apud sedem apostolicam 
poenitentiam egisset, et anathemate liberatus, et 
sacerdotalis ministerii, praeter pontificalem digni- 
tatem, denuo licentiam est consecutus. 
Annum hunc, multis cladibus insignem, potissi- 
mum lugubrem fecit obitus Annonis Coloniensis 
archiepiscopi, qui post longam aegrotationem, qua 
Dominus vas electionis suae, in camino tribulationis 
transitoriae purius auro, purgatius mundo obrizo 
decoxerat, pridie Nonas Decembris beato fine per- 
“ functus, ad angelos ex hominibus, ad immortalia 
ex mortalibus transmigravit. Testantur hoc signa 
et prodigia, quae cottidie circa sepulchrum eius 
Dominus ostendere dignatur, ad confutandam impu- 
dentiam eorum, qui paule ante vitam eius sanctissi- 
mam atque ab omnı huius mundi labe quantum ad 
hominem integerrimam, livido dente carpebant, et 
preciosam margaritam, iam olim caelestis regis 
diademati destinatam, falsis rumoribus obfuscare 
conabantur. Is in Babenbergensi ecclesia in ludo tam 
divinarum quam secularium litterarum enutritus, 
postquam adolevit, nulla commendatione maiorum 
— erat quippe loco mediocri natus — sed sola sa- 
pientiae ac virtutis suae praero ativa, imperatori 
Heinrico innotuit. A quo ın Fin ra assuınptus, 
brevi apud eum prae omnibus clericis, qui in foribus 
palatii excubabant, primum gratiae et familiaritatis 
gradum obtinuit, hoc praecipue diligentibus in eo 
omnibus bonis, quod iusti ac recti admodum tenax 

erat atque in omnibus causis, pro suo tum statu, 
non adulando ut ceteri, sed cum magna libertate 
obloquendo, iusticiae patrocinabatur. ”Erat autem 
praeter virtutes anımi et morum gloriam corporis 
quoque bonis ornatissimus, statura procerus, vultu 
decorus, lingua promptus, vigiliarum et inediae 
patientissirmus, postremo ad omne boni operis exer- 
citium naturae muneribus affatim instructus. Exactis 
in palatio haut multis annis, magna imp&ratoris, 
magna omnium qui eum noverant expectatione, 
adeptus est Coloniensem archiepiscopatum, atque 
ita deinceps in omnibus tam ecclesiasticis quam rei 
publicae negociis haut imparem se acceptae dignitati 
gerebat, et sicut editioris loci insignibus, ita cunctis 
virtutum generibus inter ceteros regni principes con- 
spicuus incedebat. Reddebat sollicitus quae sunt 
cesaris cesari, et quae sunt Dei Deo, quia Colo- 
niensis nominis maiestatem et secularem pompam 
ambitiosius pene quam alıquis ex praecessoribus 
eius ostentabat ad populum, nec propterea tamen 
invictum inter tantas occupationum procellas spiri- 
tum umquam relaxabat a studio divinarum rerum. 
Crebris ieiuniis corpus suum macerabat et in servi- 
tutem redigebat. Pernoctabat plerumque in ora- 
tionibus, et per ecclesias, uno tantum puero con- 
tentus comite, nudis pedibus discurrebat; et diem 
quidem in disponendis privatis seu publicis negociis, 
noctem vero totam in opere Dei expendebat. Multa 
illius in pauperes, in peregrinos, in clericos, in 
monachos benignitas, mira liberalitas erat. Nullam 
intra diocesim suam congregationem praetermisit, 
quam non praediis, aedificiis, stipendiis, sua spe- 
cialiter donatione auctam, vita decedens relinqueret. 
Et plane apud omnes indubia fide constitit, ex quo 
Colonia fundata est, unius numquam episcopi studio 
tantum opes et gloriam crevisse Coloniensis eccle- 
siae. In ıudicandis causis subditorum nec odio nec 
14 

1075, gratia ceuiusquam a vero abducebatur, sed semper in 


omnibus propositam indeclinabiliter sequens aequi- 
tatis lineam, ad evertendum iudicium nec accipiebat 
personam pauperis, nec honorabat vultum potentis. 
Tum vero verbum Dei ita luculente, ita magnifice 
disserebat, ut saxeis etiam cordibus sermo eius 
lacrımas excutere posse videretur, et semper ad 
exhortationem eius planctu et ululatu compunctae 
multitudinis ecclesia tota resonaret. Duas Coloniae 
congregationes clericorum ex integro propriis im- 
pensis ıinstituit, unam in loco qui dieitur Ad gra- 
dus, titulo sanctae Mariae, alteram foras murum, 
titulo sancti Georgii martiris. Tres etiam congre- 
gationes monachorum diversis in locis ex suo con- 
struxit, unam in monte qui a praeterfluente fluvio 
cognominatur Sigeberg, alıam in regione Sclavo- 
rum in loco qui dieitur Salefelt, terciam in regione 
Westfaal in loco qui dieitur Grascäf; quas omnes 
et augustissimis aedificiis excoluit et exquisitissi- 
mis ecclesiae ornamentis illustravit et amplissimis 
atque in multorum fratrum usus sufficientibus prae- 
dııss locupletavit. Cumque in omnibus Teutonici 
regni monasteriis cerneret antiquum illum regu- 
larıs disciplinae fervorem admodum refrixisse, et 
monachos a vita communi ad rem familiarem cu- 
ram omnem studiumque converlisse, gravi taedio 
angebatur animus eius, quod ingentibus expensis 
nıhil Deo dignum confecturus putaretur. Interea 
contigit, ut pro causa rei publicae Romam Per 
geret. Cumque aliquas Italiae regiones peragraret, 

principes eius regni ne a rege deficerent suis ex- 
hortationibus confortaturus, ad monasterium quod- 
dam, cui Fructuaria? nomen est, causa orationis 
divertit. Ibi admiratus monachorum arlissimam et 
secundum regulae instituta conversationem, non- 
nullos eorum, in opere Dei probatissimos, secum 


1) Grafschaft. 2) in episcopatu Taurinensi situm. 

rediens abduxit, et eos ad tradendam Galliis eius- 1075. 
dem disciplinae formulam in Sigeberg constituit; 
prioribus monachis, quos ex Sancto Maximino asci- 
verat, quoniam in horum instituta concedere nolue- 
rant, honorifice in locum suum remissis. Quod 
eius factum imitati ceteri Galliarum episcopi, alii 
ex Gorzia, alii ex Cloniaca, alii ex Sigeberg, alii 
ex aliis monasteriiss monachos evocantes, novam 
divini servitii scolam in suis singuli monasterlis 
instituerunt; adeoque brevi convaluit felicis huius 
facti aemulatio, ut pauca intra Galliam monasteria 
videamus, quae non iam novae huius institutionis 
jiugum subacta receperint. Ipse vero monachos 
suos, iuxta quod in Fructuaria compererat, cer- 
nens artissimis vivere disciplinis, et conversationis 
eorum opinione longe lateque vulgata, multos ad 
mundi contemptum inflammari et eorum magi- 
sterio se in via Dei erudiendos tradere: magnas Deo 
gratias referebat, quod non confudisset eum ab 
expectatione sua. Omnem quoque diligentiam ad- 
hibebat, ne quam earum rerum, quibus corporis 
imbecillitati consulendum sit, penuriam sustinerent. 
Honorabat ac venerabatur eos ut dominos suos, 
nec solum abbati, sed decanis etiam monasterii ita 
subditus dictoque obtemperans erat, ut ad primum 
eorum imperium, quantumlibet gravibus publicae 
seu privatae rei negocilis implicitus teneretur, ılico 
exoccupatis manibus surgeret et omne quod ius- 
sissent ıinstar vilis mancipii exequeretur. Cibos 
summa industria confectos cottidie, dum adesse 
potuisset, ipse eis inferebat, ipse apponebat, ipse 
potum miscebat, ıpse reficientibus ad omne obse- 
quium quolibet famulo promptior paratiorque assi- 
stebat. Sılentium quoque ac ceteras monasterii 
consuetudines, dum inter eos diversaretur, ita at- 
tentus sollicitusque servabat, acsı pro excessibus 
suis ipse quoque cottidie in capitulo eorum cau- 
14* 

1075.sam dicturus et sententiam accepturus foret. Hoc 


eius in Sigeberg, hoc in Salefelt, hoc in Grascaf 
studium, haec institutio erat. — Porro a rege gra- 
vissimis saepenumero inimicitiis dissidebat, et eum 
acerrimis increpationibus obiurgabat propter multa, 
quae praeter aequum et bonum eius iussu vel per- 
missu cottidie admittebantur in re publica. Unde 
rex plerumque efferatus, omnia quae illius erant 
ferro et igne demoliturum se comminabatur, ple- 
rumque autem supplex ei factus, amplissimis pro- 
missionibus iratum demulcebat; et tam sui quam 
tocius regni ius potestatemque ei se facturum polli- 
cebatur, si modo fidum eum sibi nec adeo cunctis 
voluntatibus suis adversum experiretur. Ad haec 
ille, in cunctis, aiebat, quae recte et iuxta regiam 
magnificentiam conaretur, nusquam ei defuturam 
esse operam suam; si quid vero perperam et con- 
tra leges ac scita maiorum, nequam hominum sug- 
gestionibus depravatus, agere vellet, ut his con- 
sensum auctoritatemque suam accommodaret, nullo 
se. vel precio redimi vel terrore compelli posse. 
Et nunc quidem in summam familiaritatem et pene 
in regni consortium a rege assumebatur, nunc vero, 
quoniam ea quae in regno perperam gerebantur 
vehementer detestaretur et acerrime impugnaret, 
cum contumelia de palatio eiciebatur, et ad extin- 
guendum omnino nomen eius totum regni robur 
concitabatur. His vicissitudinibus per plures annos 
eius concertatio cum rege trahebatur. Neque enim 
lasciviae ein a vel ratio modum faciebat vel aetatis 
accessus vel amici cuiusquam obiurgatio, sed cot- 
tidie se ipso deterior efficiebatur, et ruptis omnibus 
humani, ne dicam christiani, pudoris frenis, in 
omne quod animus suggessisset flagitium praecipi- 
tantior ruebat; et oppressis iam terrore principibus, 
nullus erat, qui peccantem et divina atque humana 
omnia absque discrimine permiscentem vel levi 

archiepiscopus, completam esse malitiam eius, et 
obstinatum in malis ingenium nec tempore iam 
corrigi posse nec ratione, anno pene ante exortum 
bellum Saxonicum petiit, 'vacationem deinceps sıbi 
dari ab exterioribus rei publicae negociis; et sic 
impetrato commeatu, in Sigebergense monasterium 
secedens, illic in vigiliis et jeiuniis, in orationibus 
et elemosinis quod supererat aetatis exigebat; nec 
inde uspiam, nisi summa forte ac inevitabili necessi- 
tate extractus, abscedebat. Cetera, quae circa rei 
publicae administrationem vel egit vel passus est, 
si quis plenius scire voluerit, superiora libelli huius 
revolvat, et singula eo quo gesta sunt ordine et 
tempore copiose descripta inveniet. Sed pius Domi- 
nus, qui quos amat arguit et castigat, hanc quoque 
dilectam sibi aniımam ante diem vocationis suae 
multis temptari permisit incommodis, ut scilicet ab 
eo omnem scoriam terrenae conversationis exco- 
queret caminus transitoriae tribulationis. Primum, 
moto bello Saxonico, fratrem eius Wecel Magada- 
burgensem archiepiscopum, et consobrinum eius 
Bucconem Halberstadensem episcopum, tempestas 
involvit gravissimae persecutionis. Contra hos cum 
non satis impigre regi, tocius Saxonicae gentis ex- 
terminium anhelantı, opem ferret, naturae profecto 
legibus et carnali affectione inhibitus, invisus ei 
suspectusque efficitur, periurii ac perfidiae insimu- 
latur; cives Colonienses, quibus paulo ante unice 
carus acceptusque fuerat, ad interficiendum eum 
donis ac promissionibus sollicitantur. Sopito ut- 
cumque hoc malo, duo ministri eius, qui in laribus 
eius familiarissime obversabantur, insıidias eitendunt, 
et nisi Dei misericordia malum hoc praevertisset, 
nihil tale suspicantem trucidassent. Alii cuidam, 
quem beneficiis suis maxime fidum sibi obnoxiumque 
fecerat, familiares litteras, a se ipso in tabulis propter 


verbo auderet redarguere. Ad ultimum considerans 1075. 

1075.maiorem secreti cautelam conscriptas, dedit epi- 
scopo Halberstadensi perferendas, quibus nepotem 
suum, tantis undique adversitatum procellis lacta- 
tum et pene naufragantem, consolaretur et instrue- 
ret. At ille ex ipsa tam operosa secreti communi- 
tione coniciens, aliquid regi reique publicae ad- 
versum his lıtteris contineri, regi eas detulit. Quas 
ille deinceps in argumentum laesae fidei archi- 
episcopo improperans, necem ei et omnibus quae 
eius essent ultimum, si copia fieret, exterminium 
machinabatur. Item alıus quidam ex ministris eius, 
quem Coloniensi ecclesiae propria industria ipse 
adquisierat, quemque ob hoc indulgentissimo semper 
affectu coluerat et bonis omnibus, etiam supra na- 
tales suos, locupletaverat, repente insolentia servili 
elatus, ıugum ecclesiasticae servitutis coepit de- 
tractare, seque in libertatem violento quodam iure 
forı cum magna archiepiscopi contumelia asseruit. 
Tum vero crebris mortibus carorum suorum ita 
amarıicatus est et vulnere concisus super vulnus, 
ut saxeum quoque pectus et supra petram funda- 
tum aedıficium concutere posset tam vehemens 
ille turbo temptationis. Ad ultimum data satanae 
in carnem quoque eius potestate, ulcere pessimo 
percussus est in utroque pede, ita ut putrescentes 
paulatim carnes defluerent, et hinc inde abducta 
cute, consumptis carnibus, foedo aspectu ossa nuda- 
rentur. Qui morbus primo pedes, dein crura et 
femora miserabili modo depastus est, ac sic post 
diuturnam macerationem penetrans ad vitalia, anı- 
mam,ösuper argentum igne examinatum probatam 
et purgatam septuplum, de hac domo lutea trans- 
misit ad domum non manu factam aeternam in 
caelis. De qua re, dimidio fere anno priusquam 
vita excederet, certum eum fecerat manifesta reve- 
latio. Visus! est enim sibi domum quandam, omni 
1) ef, carmen Germanicum in laudem 8, Annonis editum v, 712 sqq, 

decore intus et foris resplendentem, intrare. Et 1075 


ecce in subselliis iudicialibus, tamquam ad con- 
eilium solemniter evocati, residebant Heribertus 
Coloniensis archiepiscopus, Bardo Mogontinus archi- 
episcopus, Boppo et Everhardus Treverenses archi- 
episcopi, Arnolfus Wormaciensis episcopus et alii 
quam plures Galliarum episcopi, quorum alios ipse 
in carne noverat, alios fama tantum vel lectione 
compererat, amicti omnes stolis pontificalibus et 
habentes vestem instar nivis candidam. Ipse quoque 
candidis admodum ac preciosis indutus sibi vide- 
batur, sed partem candentis vestimenti, eam scilicet 
qua pectus tegebatur, sordida quaedam ac foeda 
caligo obduxerat, ac ceterum cultus eius splen- 
doreın sua foeditate plurimum obfuscabat; quam 
tamen ipse, nimio rubore perfusus, obiecta manu 
tegere ac celare, ne inspicientium oflenderet obtu- 
tum conabatur. Vidit praeterea inter eos sıbı quoque 
sedem miri decoris paratam. Quam cum occupare, 
gaudio et exultatione aestuans, properarel, surgens 
Arnolfus Wormaciensis episcopus, modesta voce 
eum prohibuit, dicens, reverendos patres, qui assi- 
derent, nolle eum in suum admittere consessum, 
propterea quod vestem eius turpis haec macula 
foedaret. Cumque, iussus loco cedere, flens con- 
fectoque nimium animo egrederetur, insecutus eum 
idem episcopus: Aequo animo, ait, esto, pater. 
Maculam tantum hanc, quae vestem tuam infecit, 
maturius ablui praecipe, quia non post multos dies 
beatae huius mansionis consortium et sanctorum pa- 
trum, quos aspezisti, consessum voli compos percipies. 
Mane facto, cum familiarı cuidam suo visionem 
retulisset, ille sapienter rem coniciens: Macula, 
inquit, haec vesti tuae illita nihil aliud est, pater, ut 
aestimo, quam memoria iniuriae civium tuorum, qui 
te anno superiore Colonia expulerunt, quibus te divinae 
pietatis respectu iam olim oportuerat admissi huius 

1075.veniam dedisse. Haec, quod bona venia dixerim, 


pectori tuo tenacius quam aequum sit insidens et ama- 
rissimo moerore contra fas mentem tuam decoquens, 
ceteram sanctissimae conversationis fuae claritatem 
molesta quadam caligine obdueit et obscurat. Archi- 
episcopus conscientiae suae testimonio convictus, 
ne inficiaretur quod audiebat, reatum suum humi- 
liter agnovit, statimque destinatis circumquaque 
nunciis, cives omnes Coloniae, quos in ultionem 
iniuriae suae excommunicatos urbe fugaverat, ad 
se evocavit, eisque proxima festivitate paschali — 
nam in quadragesima visionem viderat — non solum 
communionem ecclesiasticam, sed etiam bona sua 
omnia, quae direpta fuerant, benignissime restituit. 
Sic gravis illa tempestas, quae spiritu diabolico 
suscitata totam concesserat Coloniam, conquievit; 
pater filios, filii patrem recognoverunt; archiepi- 
scopus amaritudine, populus metu et sollicitudine, 
civitas liberata est solitudine. Archiepiscopus iam 
a principio sepulturam sibi providerat Coloniae in 
ecclesia beatae Mariae quae dicitur Ad gradus. 
Postmodum offensus temeritate Coloniensium, qua 
in eum inaudita rabie debachati fuerant, non modo 
animum, sed corpus quoque suum de Colonia in 
Sıgeberg transferendum censuit, ibique sepeliri se 
omni modo definivit. Cumque, appropinquante die 
vocationis suae, Coloniae aegrotaret, jamque in ex- 
tremo spiritu constitutus animadverteret, populum 
Coloniensem graviter nimis ferre, quod tam deside- 
rabili thesauro defraudandus esset: paululum re- 
sumpto spiritu, in lecto consedit, acceptaque stola 
pontificali, ut videlicet verbis plus inesset auctori- 
tatıs, familiares suos sub testificatione nominis divini 
adiuravit, ne alibi eum quam in Sigeberg poni sine- 
rent. Factum est ergo quod iusserat. Defunctus 
enim post modicum, gloria ingenti, magno cleri et 
plebis studio, summo matronarum Coloniensium 

sepultus est. Ubi cottidie per eius interventum fide- 
liter postulantibus ımulta praestantur divinae opitu- 
lationis beneficia. 


1076. Rex nativitatem Domini Goslariae cele- 1076. 


bravit. Cumque eo omnes regni principes evocasset, 
ut de principibus Saxoniae, qui in dedicionem 
venerant, communi consilio deliberaretur, praeter 
ducem Boemicum pauci admodum venerunt. Ab 
ipsis tamen qui venerant iusiurandum exegit et 
accepit, ut non alium post eum quam filium eius, 
tenerum adhuc infantulum, regem sibi eligerent. Ibı 
Otto, dux quondam Baioariae, datis pro se duobus 
filiis suis obsidibus, dedicione absolutus est; nec 
solum in gratiam, sed in tantam quoque familıari- 
tatem receptus est a rege, ut omnia deinceps con- 
silia, tam de privata quam de re publica, ceteris 
auriculariis familiarıus cum eo communicaret. Cete- 
rorum qui se dediderant nec mentio habita est. 
Coloniensis etiam clerus et populus ad eligen- 
dum sibi antistitem frequens confluxerat. Quibus 
rex Hildolfum quendam, Goslariensem canonicum, 
offerebat, atque ut eligerent dedita opera insistebat. 
Illiı contra summa ope nitebantur, obicientes, quod 
homo statura pusillus, vultu despicabilis, genere 
obscurus, nec animi nec corporis virtutibus quic- 
quam tanto sacerdotio dignum praetenderet. Unde 
indignitate rei tanta in eum concitata sunt omnium 
qui in curte regia erant odia, ut, sicubi in publico 
apparuisset, omnes eum tamquam aliquod antiqui- 
tatıs monstrum inconditis clamoribus et canticis 
perurgerent, lapidesque in eum et pulverem vel 
quodcumque aliud furentibus casus obtulisset iacta- 
rent. Sed rex recolens Annonis archiepiscopi con- 
stantiam et invictum adversum omnes nefarios suos 
conatus spiritum, consulto talem ei successorem 
ordinarı satagebat, cuius facilitate ad omnia quae 


luctu, in Sigeberg delatus, atque in medio ecclesiae 1075. 

1076. vellet pro libito suo abuti posset. Cumque diu 
multumque conatus, nulla ratione ut eligeretur ob- 
tinere potuisset, Colonienses infeeto negocio in sua 
remisit, iterumque media quadragesima rectius. si 
fieri posset, consultos praesto esse praecepit; con- 
testatus quam sancte, se vivo aut nullum eos aut 
hunc habituros esse pontificem. 

Aderant praeterea Hildebrandi papae legatı, de- 
nunciantes regi, ut secunda feria secundae ebdo- 
madae in quadragesima ad sıinodum Romae occurre- 
ret, de criminibus quae obicerentur causam dieturus; 
alioquin sciret, se absque omni procrastinatione 
eodem die de corpore sanctae ecclesiae apostolico 
anathemate abscidendum esse. Quae legatio regem 
vehementer permovit; statimque abiectis cum gravı 
contumelia legatis, omnes qui in regno suo essent 
episcopos et abbates, Wormaciae dominica septua- 
gesimae convenire praecepit, tractare cum eis volens, 
ad deponendum Romanum pontificem si qua sibi via, 
sı qua ratio pateret; in hoc cardine totam verti 
ratus salutem suam et regni stabilitatem, si is non 
esset episcopus. 

Ipso tempore contigit, papam per immissionem 
satanae gravissima pulsari adversitate.. Quidam 
urbis praefectus Romanae, Quintius nomine, et 
generis claritate et opum gloria eminens, valde 
in tota Italia multa in possessionibus Romanae 
ecclesiae praeter leges faciebat. Perlata ad papam 
querimonia, cum eum saepius modeste corriperet, 
nec quicquam proficeret secreta correplio, tandem 
excommunicavit eum, arbitratus, hoc saltem modo 
improbitatem eius coercendam fore. Hinc ille maiori 
dementia efferatus, ipsa nocte natalis Domini cum 
armatis inopinato irruit in ecclesiam, in qua papa, 
vestimentis pontificalibus indutus, sacro altari asta- 
bat missarum solemnia celebrans, iniectaque — 
quod dietu quoque nefas est — in capillos eius 

traxit, et priusquam, vulgato per civitatem rumore, 
populus frequens auxilio concurreret, in domum 
quandam munitissimam abripuit. Fama tam atrocis 
factı totam ilico replevit urbem. Undique ad arma 
conclamatur. Divites et pauperes, nobiles et igno- 
biles, uno omnes animo accurrunt, atque in ipso 
statim orientis diei crepusculo domum Quintii op- 
pugnare summa vi aggrediuntur; et nisı ılle, malı 
quod imminebat haut ı improvidus, papam dimittere 
maturasset, domum ipsam, peremptis omnibus qui 
in ea erant, a fundamento evertissent. Papa inter- 
veniente, concitatae multitudinis furor vix et aegre 
compressus est. Romani quod factum fuerat gra- 
viter nimis et indigne ferentes, omnia quae Quinti 
erant, tam intra muros quam extra, ferro et igne 
demoliti sunt. Nec minus ille militaris audaciae 
facinora contra faciebat, succendens et evertens 
omnia quae poterat de possessionibus Romanae 
ecclesiae. Ita per multos dies non sine magno et 
harum et illarum partium dispendio simultas haec 
trahebatur. 


Rex statuta die venit Wormaciam; venerunt lan. 


etiam episcopi et abbates amplissimo numero. Com- 
mode quoque conficiendis tantis rebus intervenit 
quidam ex cardinalibus Romanis Hugo cognomento 
Blancus, quem ante paucos dies propter ineptiam 
eius et mores inconditos papa de statione sua amo- 
verat, deferens secum de vita et institutione papae 
scenicis figmentis consimilem tragediam: scilicet 
unde oriundus, qualiter ab ineunte aetate conver- 
satus, quam perverso ordine sedem apostolicam 
oceupaverit, quae ante episcopatum, quae post ac- 
ceptum episcopatum memoratu quoque incredibilia 
flagitia commiserit. Huius auctoritatem, tamquam 
divinitus sibi destinatam , gratissime amplexatı et 
promptissime secuti, sententiam promulgarunt, quod 


manu, multis contumeliis affectum de ecclesia pro- 1076. 

1076.papa esse non possit, nec ullam iuxta privilegium 
Romanae sedis ligandi ‚aut solvendi potestatem 
habeat vel aliquando habuerit, qui tantis vitam pro- 
bris ac criminibus commaculaverit. Cumque ceteri 
omnes dampnationi eius nihil haesitantes subscri- 
berent, Adalbero Wirciburgensis episcopus et Heri- 
mannus Mettensis episcopus aliquamdiu restiterunt; 
dicentes, incongruum valde et contra canonum secita 
esse, ut episcopus aliquis absens, absque generali 
concilio, sine legitimis et idoneis accusatoribus et 
testibus, necdum probatis criminibus quae obice- 
rentur, condempnaretur; nedum Romanus pontifex, 
adversus quem nec episcopi nec archiepiscopi cuius- 
quam recipienda sit accusatio. Sed Wilhelmus Tra- 
iectensis episcopus, qui causam regis pertinacius 
tuebatur, vehementer imminebat, ut aut cum ceteris 
in dampnationem papae subscriberent, aut regi. 
cui sub iureiurando fidem spopondissent, protinus 
renunciarent. Is eo tempore regi admodum carus 
acceptusque erat, eique rex omnium quae privatim 
vel publice agenda erant post se ordinationem dele- 
gaverat, vir secularibus litteris adprime eruditus, 
sed fastu nimio inflatus, vix se ipse ferebat. Igitur 
ex nomine omnium qui convenerant episcoporum 
et abbatum plenae contumeliarum litterae! Romam 
destinantur, quibus denuncietur Romano pontifici, 
ut pontificatu, quem contra ecclesiasticas leges usur- 
passet, sese abdicet, sciatque, post eam diem quic- 
quid agat, iubeat, decernat, irrıtum haberi. 

Legati, ut iussum fuerat, summo conatu iter 
.accelerantes, pridie quam sinodus indicta celebra- 
" retur, Romam ingressi, litteras tradunt. Tune cete- 
ram legationem, sicut in mandatis habebant, verbo 
non minus contumelioso quam scripto exequuntur. 

Febr. "Papa nihil permotus atrocitate nuncii, postera die, 
“cum clerus et populus ad sinodum frequens con- 


1) Mon. Legg. II, 44. 

fluxisset, in auribus omnium litteras recitari fecit, 1076. 
et sic cunctis qui convenerant episcopis id fieri 
decernentibus, regem excommunicavit, et cum eo 
archiepiscopum Mogontinum Sigefr idum, episcopum 
Traiectensem Willihelnum, episcopum Babenber- 1 
gensem Ruotbertum; ceteris, qui conspirationis 4 
huius participes extiterant, diem statuit, qua nisi I 
Romae praesentati causam dicerent novae huius ' 
et inusitatae contra sedem apostolicam rebellionis, 
similem ceteris excommunicationis sententiam sorti- 
rentur. Porro Ottonem Ratisponensem episcopum, 
et Ottonem Constantiensem episcopum, et Bur- 
chardum Losannensem episcopum, Eberhardum 
comitem, Oudalricum et alios nonnullos, quibus rex 
potissimum consiliariis utebatur, iam pridem ex- 
communicaverat. 

Gozilo dux Lutheringorum, cum esset in confinio 4 
Lotharingiae et Flandriae in civitate quae dicitur Fe 
Antwerpha, occisus est per insidias, ut putabatur, 
Ruoberti Flandrensis comitis. Cum enim quadam 
nocte, quiescentibus omnibus, ad necessitatem na- 
turae secessisset, appositus extra domum spiculator 
confodit eum per secreta natium, relictoque in 
vulnere ferro, concitus aufugit. Vix deinceps septem 
diebus accepto vulneri superstes, 4. Kalendas Febr. 
Martii vita decessit, atque Verdunis iuxta patrem 
sepultus est; magnum regni Teutonici robur ac 
momentum, quoniam, ut saepe iam dictum est, 
licet staturae pusillitate atque gibbo despicabilis 
videretur, opum tamen gloria et fortissimorum 
militum copia, prudentiae quoque maturitate, pO- 
stremo tocius vitae temperantia, longe ceteris prin- 
cipibus supereminebat. 

Rex, finito in Wormacia colloquio, concitus Gos- Mart. 
lariam rediit, ibique iram suam, qua multo iam 
tempore in Saxones anxie aestuaverat, omni cru- 
delitate explebat. Principes Saxoniae, qui in dedi- 

1076. cionem venerant, in ultimas regni partes relegabat; 
bona eorum suis "fautoribus pro libito suo diripienda 
permittebat; eos qui necdum dediti fuerant acerri- 
mis in dies edictis ad dedicionem urgebat, et nisi 
quantocius dederentur, ferro et igne infestari et 
longius natalı solo eflugari, comminabatur. Tum 
omnia castella, quae superiori anno dirui iusserat, 
summo nisu, summo provincialium labore et aerumna 
instaurabat. Nova quoque in omnibus per Saxoniam 
montibus et collibus, qui modo ad arcendam vim 
paululum quid commoditatis habere videbantur, ex- 
truebat; ıllıs etiam, quae deditis Saxonibus in ius 
eius venerant, praesidium imponebat; et multipli- 
cata sunt mala. calamitas et vastitas per universam 
Saxoniam et Thuringiam supra omnem retro ma- 
iorum memoriam. 

Discessurus Goslaria, pridie Nonas Martii epi- 
"scopatum Coloniensem, sicut a primis obstinato 
intenderat, Hıldolfo dedit. Cleri Coloniensis tres 
tantum, militum etiam paucissimi aderant; ceteros, 
ne ad suflragia ferenda oceurrerent, indignitas de- 
tinuerat; Ipsos qui occurrerant vix contemptim et 
summis, ut dici solet, labiis, super electione eius 
consuluit, risui prorsus ac ludibrio habendos, si non 
protinus acclamassent. Et ne quis forte adversus 
eum tumultus seditione vulgi per dilationem con- 
secrationis concitaretur, statim Coloniam profectus, 
consecrari eum fecit ab Willihelmo Traiectensi epi- 
SCOp0, eulus consobrino episcopatum Poderbrunnen- 
sem, ne qua per eum mora ordinationi eius fieret, 
promittebat. 

Pascha Traiecti celebravit, ibique ducatum Lo- 

" tharingiae filio suo Counrado, marcham vero quae 
dieitur Antwerpha Gotefrido, consobrino Gozelonis 
ducis, filio Eustachii comitis, impigro et ad rem 
militarem acerrimo adolescenti, tradıdit. 

Ipso tempore Ruodolfus dux Suevorum, Welf 

episcopus Mettensis et alii plerique principes con- 
venientes in unum, consilia conferebant, in tantis 
calamitatibus, quibus res publica vexabatur, quıid 
facto opus esset; regem post bellum Saxonicum 
eundem permanere qui fuerat; nihil eum de levi- 
tate, de crudelitate, de pessimorum hominum con- 
victu ac familiaritate mutasse; ad hoc tantum tam 
insignem suam adversum Saxones victoriam pro- 
fecisse, ut ille sui omnium sanguinis ius potesta- 
temque acciperet, et ad perniciem bonorum omnium 
et ad omne quod animo concepisset flagitium impu- 
nita libertate grassaretur; nihil sibi deinceps spei, 
nihil praesidii religquum fore, si forte, ut sunt 
humana, eum oflendissent, cum ın dediticios contra 
iusiurandum, contra fidem principum, tam foeda, 
tam crudelia exercuisset,. Haec causa non solum 
ipsos, sed et cunctos regni principes vehementer 
permoverat, et eos potissimum, quorum consilio 
principes Saxoniae se in periculum dederant. Facta 
est igitur conspiratio non modica, et magis ac 
magis in dies roboratur, ea re maxime omnibus 
ausum ad fiduciam praebente, quod excommuni- 
catum esse regem a Romano pontifice frequentes 
ab Italia nunciı cottidie deferebant. His animatus 
Mettensis episcopus et alii plerique, nonnullos ex 
principibus Saxoniae, quos a rege in custodia haben- 
dos susceperant, inscio rege in sua liberos redire 
permiserunt. 

Willehelmus Traiectensis episcopus causam re- 
gis, ut supra dictum est, contra bonum et aequum 
obstinato tuebatur, et studio partium regis multa ın 
iniuriam Romani pontificis omnibus pene diebus 
solemnibus inter missarum solemnia rabido ore de- 
clamabat; periurum eum, adulterum et pseudo- 
apostolum appellans, et tam a se quam a ceteris 


dux Baioariorum, Berhtoldus dux Carentinorum Fosg 
Adalbero episcopus Wirciburgensis, Herimannus AP" 

1076.episcopis saepenumero excommunicatum pronun- 
cıans. Is, brevi posteaquam rex exactis paschalibus 
feriis Traiecto discesserat, repente gravissima aegri- 
tudine ‚correptus est. Cumque per acerrimos crucia- 
tus aniımae ac corporis urgeretur, miserabili eiulatu 
coram omnibus qui aderant vociferabatur, iusto Dei 
iudicio se et praesentem vitam amisisse et aeter- 
nam, quod regi ad omnia quae perperam intendisset 
operam suam summo annisu praebuisset, atque in 
spem gratiae eius Romano pontifici, sanctissimo 
et apostolicarum virtutum viro, graves contumelias, 
sciens et prudens innocenti, irrogasset. In hanc 
il.vocem, ut asserunt, sine communione, sine ulla 
- satisfactione expiravit. Successit ei in episcopatum 
Counradus, Mogontini archiepiscopi camerarius. 
Poderbrunnensem vero episcopatum Boppo Baben- 
bergensis praepositus obtinuit; cuius potissimum 
factione et studio Herimannus Babenber gensis epi- 
scopus episcopatu deiectus fuerat. 

Ruopertus, abbas quondam Augiensis, monaste- 
rium quoddam in Alsatiae partibus!, cui Gengebach 
nomen est, a Babenbergensi episcopo susceperat 
gubernandum. Ubi dum pro consuetudine sua lucris 
temporalibus immoderatius insudaret, paupertatem 
loci industria sua evincere satagens, occisus est 
cum alio haut desperatae indolis monacho ado- 
lescente, qui eum de Babenbergensi monasterio. se- 
cutus fuerat, a servitoribus supradicti monasterii, 
contra quos possessiones monasterii et ius suum, 
progressus ipse ad vim arcendam, defendere volebat. 

axones, deportatis in exilium principibus suis, 
taedio et moerore tabescebant, nec calamitatis ullum 
usquam patebat effugium. Amici regis per montes 
et colles dispersi, cervicibus imminebant, nec eos 
ut antea conventus facere, consilia conferre, aut 
ullam recuperandae salutis viam temptare sinebant. 


1) Gengenbach, in magno-ducatu Badensi. 

tributa regioni difficillima imponebant, castella sua 
summo provincialium labore et impensis commu- 
niebant, et graves prorsus atque inexplicabiles pri- 
stinae rebellionis poenas exigebant. Erant duo 
cuiusdam Geronis comitis filii, satis quidem edito 
loco nati, sed propter inopiam rei familiaris inter 

rincipes Saxoniae nullius nominis vel momenti. 
Hi tempore dedicionis ultra Albim fluvium refuge- 
rant, ibique rei eventum praestolabantur, facile a 
rege propter obscuritatem nominis vel ignoratı vel 
contempti. Cumque viderent mala quae fiebant, 
non aliud scilicet actum dedicione prineipum, quam 
proditam plane esse libertatem patriae, totamque 
gentem Saxonum, quo rex semper intenderat, in 
servitutem atque sub iugum redactam; quamvis 
patriis finibus extorres, quamvis munitionibus amis- 
sis, perdito patrimonio, rerum omnium inopes re- 
mansissent, gaudebant tamen admodum, quod cum 
ceteris Saxoniae prineipibus in tempestuosum illud 
dedicionis naufragium non ineidissent. Cum urge- 
ret penuria, contractis ex sui similium numero ali- 
quantis copiis, rapto sibi victum quaerere coeperunt. 
Plerumque etiam, ubi oportunitas accidisset, regis 
exactoribus resistere et iniurias manu propulsare 
temptabant. Cumque eis semel et secundo res pro- 
spere cessissent, milites principum qui relegati 
fuerant, ingenui quoque omnes qui necdum dediti 
fuerant, quique extrema omnia quam fidem regis 
ultra experiri malebant, catervatim ad eos con- 
fluebant; et facta est intra dies paucos permaxima 
multitudo. ita ut iam non ad insidias modo et 
clandestinas latrocinantium more excursiones, sed 
ad apertam vim et publicas congressiones pares se 
hostibus arbitrarentur. Praeterea provinciales, qui- 
bus inter ultimas desperationis tenebras lux aliqua 
salutis et consolationis caelitus emicuerat, omnes 
15 


Insuper cottidie ex agris et villis praedas agebant, 1076. 

1076. promptissimo animo socias manus communemque 
operam publicis negociis pollicentur; satius iudi- 
cantes, pro patria, pro liberis, pro coniugibus, 
honesta morte perfungi, quam inter tantas tribula- 
tiones omni morte tristiorem vitam agere. 

Inter haec rediens Herimannus, patruus Magni 
ducis, et alii plerique ex principibus dediticiis, quos, 
ut praedietum est, inconsulto rege indulgentia eorum 
a quibus tenebantur dedicione absolverat, inopina- 
tum cunctis gaudium praestiterunt, atque omnem, 
si quis adhuc mentibus resederat, scrupulum ade- 
merunt. Tanta siquidem tamque inopinata rerum 
prosperitas evidens cunctis erat documentum respi- 
cientis eos misericordiae Dei. Igitur armata iuven- 
tute Saxoniam peragrantes, castella, quibus rex 
praesidium imposuerat, alia dedicione, alia militari 
manu brevi omnia receperunt; eos qui intus erant, 
direptis spoliis, incolomes dimiserunt, accepto ab 
eis sacramento, quod ulterius in Saxoniam hostiliter 
non venirent. Amicos regis omnes, praeterea qui- 
cumque communibus negociis operam suaın spon- 
dere noluissent, dissipatis omnibus quae habebant, 
procul Saxonia” effugarunt; et directa est salus in 
manibus eorum ad recuperationem libertatis pri- 
stinae. 

Solus adhuc Otto, dux quondam Baioariae, in 
castello Hartesburg residebat. Huic rex per totam 
Saxoniam vices suas et publicarum rerum procura- 
tionem delegaverat; dato insuper negocio, ut ca- 
stellum Hartesburg et aliud in monte qui dieitur 
Lapideus, qui proximus Goslariae imminet, summa 
ope exstrueret. Ad hunc legatos dirigunt, man- 
dantes, ut omisso opere quod ad eversionem gentis 
suae immemor liberatatis extruere aggressus sit, con- 
silium pocius perquirat ad ereptionem principum, 
quibus ipse ut se dederent vehementissimus auctor 
1) Steinberg. 

fuerit; iam dudum opinionem indubiam multorum 1076. 
mentibus insedisse, quod ideirco dedicionem ceteris‘ Apt. 
tantopere suaserit, ut eorum sanguine regis sıbi 
animum deplacaret et communi exitio suam ipse 
salutem mercaretur; hoc nunc evidentibus indiciis 
elucere, cum illis in ultimas partes terrarum de- 
portatis, ipse proditionis suae mercedem a rege 
tocius Saxoniae principatum acceperit, et regiae 
crudelitatis carnifex atque omnium quae ferociter 
rex meditetur ferocior administer existat; bene igitur 
famae et honori suo consulat, si tantae infamiae 
maculam claro aliquo erga patriam suam beneficio 
purgare conetur, et genti suae, patrıam libertatem- 
que armis recuperare cupienti, auxilio concurrat; 
ostremo, si monitis ultro non assentiatur, se pro- 
cul dubio vim adhibituros, et patriae proditorem, 
communium castrorum desertorem, ut dignus sit, 
eversis omnibus quae eius sint, procul Saxonia 
expulsuros. Ad haec ille obnixe eos per Deum 
obtestabatur, ut mitius pacatiusque agerent; quae 
pro communi commodo moliantur, ratione quam 
temeritate melius procedere; se protinus missurum 
et: regi modis omnibus suasurum, ut principes dedi- 
cione absolvat, castella, quae metu rebellionis pri- 
stinae extruxerit, diruat, genti Saxonum libertatem, 
leges ac lura malorum, quae per vim erepta totiens 
armis repetiverint, restituat; si consilio adquiescat, 
gravis atque ancipitis belli necessitate sine sanguine 
liberatam esse Saxoniam; sin autem, se nec indulti 
honoris amore nec mortis metu nec iurisiurandi reli- 
gione inhiberi posse, ne communem patriae paren- 
tumque suorum causam usque ad extremum spiri- 
tum quanta possit virtute defendat, iuvet, tueatur. 
In haec verba legatos Saxonum dimisit, statimque 
suos ad regem, sicut pollicitus fuerat, destinavit, 
praesidio quoque ab utroque monte quem occupa- 
15 

1076, verat abducto, communem deinceps cum Saxonibus 
Apr. ac socialem vitam agebat. 


| 
| 


Rex, de his quae acciderant in Saxonia gravi 
nuncio accepto, comperto etiam, quod ceteri princi- 
pes, collatis per crebra conventicula consiliis, de- 
fectionem meditarentur, hinc ira, hinc sollicitudine 
in diversa raptatus, cui primum morbo mederetur, 
anxius ambigebat. Sed quo ira impellebat inclina- 
tior, ad oppugnandam Mettensem urbem exercitum 
admovere cogitabat, et ab episcopo loci, quod cre- 
ditos custodiae suae principes se inconsulto dimi- 
sisset, vindictam expetere. Sed contra reputans, 
turbata re publica, dubia fide principum, exhausto 
superioribus bellis milite, extremae dementiae esse, 
arduum aliquid praecipitanter attemptare, impetum 
animi ab temeritate ad pacatiora consilia revocavit. 
Missis igitur circumquaque nunciis, omnes regni 
principes in pentecosten Wormaciae sibi occurrere 
iussit, quid facto opus esset, communi consilio, ut 
.praetendebat, deliberaturus. Statuta die ceteris 


°”. amplo satis numero occurrentibus, nullus aderat 


supradictorum ducum, a quibus rei publicae peri- 
culum timebatur, et quorum potissimum auctori- 
tate, sı res tranquillae essent, summam publicorum 
negociorum disponi oportuerat. Ita conventus ille 
principum, cassata voluntate regis, nullum habuit 


-effectum. Iterum in natale sancti Petri apostoli 
* Mogontiae eos adesse, addita iam edicto obnixa 


supplicatione, precepit. Sed ne tunc quidem quis- 
quam eorum vel supplicantem adtendit vel prae- 
cipientem, omnibus plane ad rebellionis studium 
immobiliter obstinatis. Ipsi qui convenerant, foeda 
simultate a se invicem dissidebant. Iam enim solu- 
tus carcere suo satanas non solum corporali sed et 
spirituali armatura obpugnabat pacem ecclesiasti- 
cam, et quorum corpora iugulabat, animas quoque, 
ne in aeternum viverent, extinguere satagebat. 

sus, communicare nolebat episcopo Mogontino, epi- 
scopo Coloniensi et aliis quam pluribus, qui apud 
regem prae ceteris assıdui erant et quorum rex 
omnia faciebat consilio; obtendens, et eos et ipsum 
regem excommunicatos esse a Romano pontifice; 
sibı tamen, quod ipsum vix summis precibus extor- 
serit, indultam esse colloquendi tantum regis licen- 
tiam; nulla praeter haec in cibo, in potu, in ora- 
tione vel in ceteris omnibus communione eius per- 
missa. Huius auctoritate animati complures alii, 
quorum et in Deum fides purior et ad dignitatem 
rei publicae sententia potior, paulatim se palatio 
subtrahebant, ne videlicet supradietorum commu- 
nione macularentur; et ad regem, licet crebris ius- 
sionibus evocati, redire nolebant, satius iudicantes, 
regen quam Deum offendere, corporis quam ani- 
mae dispendium incidere. Il econtra irascı, fre- 
mere, insanire, minas et convicia in omnes passim 
iaculari; iniustam et idcirco nihili aestimandam esse 
Romani pontificis sententiam, qui se nec canonice 
ad synodum evocatos, nec canonice discussos, nec 
obiecti criminis iuxta scita canonum convictos vel 
confessos, praeeipiti furore potius quam ratione ex- 
communicasset; episcopum Treverensem et ceteros, 
qui cum eo ad evertendum rei publicae statum 
iam pridem conspirassent, aliorsum intendere quam 
loquerentur, nec tam apostolicae sedi auctoritatem 
deferre, quam ut dignitatem regiam subruant occa- 
sionem quaerere, et inveterata adversus regem odia 
novo religionis vocabulo palliare; eum recte honori 
suo prospicere, si in hostes suos gladium, quem 
iuxta apostoli vocem! ad vindictam malorum acce- 
perit, maturius distringat, et contemptis inanium 
occasionum latıbulis, manifestos regni insidiatores 
poena quam mereantur affıciat. Nec difficile fuit, 
1) Rom. 13, 4. 


Uoto episcopus Treverensis, Roma nuper rever- 1076. 

1076.ingenium regis, per se atrox et implacabile, in iram 
Iun. excitare. 

Sed cum videret, sub obtentu religionis princi- 
pes a se paulatim deficere, et destituto iam auxiliis 
Imperio, vanam esse comminationem, quae vimfacere 
non posset quibus comminaretur; ratus — id quod 
tempus exigebat — utilitati magis quam iracundiae 
consulendum, iterum atque iterum aversos princi- 
pum anımos blandis legationibus mitigare temptabat. 
Nec tamen, quod dictu mirum sit, tanta hac rerum 
asperitate, tanta ingruentium periculorum mole 
evinci poterat, ut, unde potissimum haec flamma 
invidiae et odii adversum eum exarserat, principes 
Saxoniae dedicione absolveret. Quin immo, con- 
territus recenti exemplo eorum qui plerosque ex 
ipsis se inconsulto dimiserant, residuis, qui adhuc 
in custodia tenebantur, omnem adhiberi diligentiam 
iubebat, ne elaberentur. Ideoque saepius his quibus 
eos servandos crediderat mandabat, ut memores 
beneficiorum suorum, memores iurisiurandi quo 
sibi fidem suam firmassent, traditos custodiae suae 
intemerata fide, donec reposcerentur, servarent, 
nec aliorum principum foedissimo corrumperentur 
exemplo, qui, dimissis suo iniussu dediticiis, dum 
privatas suas iniurias in regem ulcisci vellent, cla- 
dem maximam et maculam multis seculis non abo- 
lendam rei publicae intulissent. 

Et omnibus quidem infensus, omnium, ut vide- 
batur, sanguinis avidus erat. Praecipue tamen epi- 
scopi Halberstadensis, quem, tamquam tocius Saxo- 
nicae rebellionis principem et omnium quae secus 
acciderant fomitem atque incentivum, inexorabili 
odio insectabatur; et nisi pontificalis nominis reve- 
rentia et fides principum, quae in dedicione inter- 
cesserat, obstarent, vitam eius per omnes cruciatus 
extorsisset. Hunc Ruoperto Babenbergensi episcopo 
servandum crediderat, velut praeter ceteros fami- 

postquam, inclinatis ad defensionem principibus, 
iterum novis rem publicam tempestatibus quati 
aspexit, quamvis custodis diligentiae non diffideret, 
veritus tamen, ne forte, subrepente per hanc mo- 
ram negligentia, aliquid in eo vis vel fraus hostilis 
operaretur, ad palatiunm eum evocavit, et ibi nunc 
inter camerarios suos, nunc inter cocos et coqui- 
narum spureitis indignissimo loco habitum, sub 
omni diligentia custodiri fecit, donec tam feralibus 
odiis coımpetens exilium excogitaret. Erat ipso 
tempore apud regem soror eius, uxor Salomonis 
regis Ungariorum, quam maritus regno expulsus, 
dum in armis et procinctu esset, nusquam tutius 
quam apud fratrem manere iudicaverat, donec, re- 
cuperato, sı fieri posset, regno, in iocunditate per- 
frui coniugio liceret. Cumque post multum ıam 
tempus ad maritum, in finibus Ungariae commoran- 
tem, redire pararet, rex oportunam eam arbitratus 
quae crudelitatis huius munere fungeretur, rogavit 
eam, ut episcopum Halberstadensem secum abdu- 
ceret atque in locum, ex quo nulla ei deinceps in 
regnum Teutonicum redeundi copia fieret, deportari 
faceret. Annuit illa petenti, et navi impositum cum 
hominibus suis praemisit, ipsa paucis post diebus, 
cum profectioni suae necessaria ordinasset, insecu- 
tura praecedentermn. Habebat idem episcopus militem 
quendam, Oudalricum nomine, multis in Baioaria 
possessionibus praedivitem, regi quoque adprime 
carum et acceptum. Is ubi advertit mala quae epi- 
scopo parabantur, motus miseratione atque ipsa 
humanarum rerum consideratione, quod tantus ac 
talis vir, ingens columna et firmamentum rei publi- 
<cae nisi regis temeritas divina atque humana omnia 
confudisset, tam pessimo nunc exemplo periturus 
foret: accessit ad eum paulo antequam navigare 


liares suos immitis ac ferocis ingenii viro et erga 1076. 
se in adversis rebus spectatae saepe fidei. Sed!w- 

1076. inciperet, et quae in eum rex decrevisset per ordinem 
lun. exposuit; actum esse de salute eius, nisi propicia 
divinitas, quae sola iam posset, periclitanti suc- 
curreret. Edocet praeterea, possessiones suas et 
castellum munitissimum haut procul ab littoribus 
Danubii fluminis abesse, monetque, ut, dum ad ea 
loca navigans pervenisset, rogaret saepius eos cum 
quibus navigaret, quatenus applicarent et sibi pau- 
lulum in terram progrediendi facultatem facerent, 
obtenta vel refrigerandi vel alius cuiusvis necessi- 
tatis occasione, quae modo tali artificio idonee 
patrocinaretur; se memorem fidei qua ei obnoxius 
sit, omnia quae possit pro virili portione facturum, 
et si quam ereptionis eius viam Deus ostendat, 
temptaturum. Fecit ille ut edoctus fuerat; atque ubi 
ad praedicta loca propinquare coepit, simulata mala 
valitudine, quae sıbi ex assidua navigatione corpus 
affecisset insolitum, et nisi mature consuleretur, 
extremam perniciem allatura foret languenti: facile 
obtinuit apud nautas, qui pontificalis nominis intuitu 
magnam humanitatem ei praestabant, ut quotiens 
vellet applicarent et ei egrediendi atque in terra, 
prout libitum erat, recreandi corporis copiam face- 
rent. Longinqua regio, custodum multitudo, debi- 
lıtas languentis omnem metum, omnem fugae vel 
insidiarum suspicionem ademerant. Egrediebatur 
saepius et regrediebatur, circumspiciens undique et 
omnia diligenti obtutu perlustrans; nullum usquam 
Be. salutis indicium, nulla spes elucebat. 
Iun. Forte beati lohannis baptistae nativitas occurrerat; 
"et mane, dum praeterlaberentur, conspicatus con- 
tiguam littori ecclesiam, rogavit, ut appulsa navi, 
ad celebranda tam sacratissimo die missarum so- 
lemnia ad ecclesiam procederent. Assentientibus 
illis, ingressus ecclesiam, salutarem Deo hostiam 
offerre, sacerdotalibus, ut solemne est, infulis in- 
dutus, coepit. Cui rei intentis omnibus, supradicetus 

Oudalricus, recte per exploratorum diligentiam 1076. 
capta locı "oportunitate, repente armata multitu- Bam. 


dine ecclesiam circumdedit; ingressusque modeste, 
interim dissimulato propter quod venerat negocio, 
consummationem sacri ministerii tacitus tranquillus- 
que praestolabatur. Quo expleto, suos quantocius 
ad navim convolare et omnia quae episcopi sint 
efferri iubet. Ipse fortissimorum iuvenum agmine 
stipatus, procedentem ab ecclesia episcopum sa- 
lutat, osculum porrigit, eguum, quem evectioni eius 
optimum aptaverat, ocius conscendere iubet. Stu- 
pentibus qui episcopum abduxerant, quid hoc rei 
esset, et post irritas ratiocinationes ad arma con- 
currentibus, iubet, ut, si vitae ac saluti suae con- 
sultum velint, quieti maneant, arma ponant, naves 
pacatis animis repetant; gratum habentes, quod 
commissi in tantum pontificemn piaculi poenas non 
exigantur; si verbis inanibus, si motibus incompo- 
sitis lacessere pergant, facile gladios procacitati 
modum facturos; episcopum episcopalis ministerii 
munia ecclesiae Halberstadensi, cui ordinatus sit 
episcopus, rectius praestare quam ipsis. Illi cum 
numero et virtute impares essent, temerarium arbi- 
trati rem certamini committere, tristi confectoque 
animo ad naves redierunt. Episcopus in castellum 
quod haut longe aberat concessit. Ibique paucıs 
diebus commoratus, donec absumpta novitate studia 
conquiescerent omnium, si qui forte redituro insidia- 
bantur: tandem assumpto laico habitu, quo falleret; 
occursantes, in Saxoniam contendit, et desperantibus 
iam reditum eius Saxonibus repente, tamquam ab 
inferis vivus emergens, restitutus est. 

Rex ubi gestae rei nuncium accepit, 'graviter et; 
iniquo nimis animo ferebat, tantos conatus suos in 
irritum cessisse, praereptam sıbi tantarum contu- 
meliarum vindictam, redditum cum impunitate hosti- 
bus virum, in quo tocius Saxonici belli summa et 

1076.cardo verteretur. Nec dubitare poterat, paululum vegi: 
lul. jam sopitos ignes Saxonici furoris hoc Incentore etsi 
ilico suscitandos et propediem in immensum con- gis ı 
flagraturos, atque eo infestius id acturum, quo se tame 
meminisset post dedicionem nullam in rege cle- lata. 
mentiam, nullam expertum fuisse humanitatem. saep 
Verebatur praeterea, ne simili modo ceteri quoque in Su 
elaberentur dediticii, et sibi tam insignis victoriae, F 
tam operosae dedicionis fructus deperiret, asse- duce 
cutis eis se invito libertatem. Omnia consideranti na ı 
placuit tandem alia deinceps grassari via; et Saxo- die i 
nes, quos extranei totiens temptatos non vicerant, habit 
suis jam armis, suis parat expugnare viribus; sa- rent. 
pienti certe usus consilio, quoniam constet, omne abso 
regnum nulla vi, nulla clade citius quam domestica laese 
atque intestina simultate labefactatum corruere. sıliuı 
Episcopum Magadaburgensem, episcopum Merse- felt « 
burgensem, episcopum Misenensem, Magnum du- quan 
cem, Fridericum palatinum comitem, praeterea nens 
omnes Saxoniae et Thuringiae principes, qui adhuc adve 
in dedicione tenebantur, ab exilio revocari iubet, et mult 
clementer accersitis ait, se, cum iuxta palatinas sı D: 
leges extremo in eos supplicio animadvertere possit rentı 
et hoc iure faciat gravibus saepe ab eis contumeliis quos 
lacessitus, tamen memorem generis eorum, me- secr: 
morem virtutis, quae rei publicae et honori esse ferer 
possit et munimento, tam atrocis facti veniam dare. ditor 
et quod amplius sit, non aliud ab eis quaerere re- publ: 
demptionis suae precium, quam ut sibi deinceps ınstr 
in dubiis rebus fideles ac devoti maneant auxilium- pauc 
que praestent ad componendum regni statum et milıt 
compescendos homines factiosos, eos potissimum, in B 
qui gentem Saxonicam simplicem et malarum ar- milıt 
tium nesciam intestinis cottidie dissensionibus in- expe 
quietent; si id faciant nec ulla ut prius levitate Misir 
fidem permutent, se primos in amicis habiturum, quod 
et cum se oportunitas praebuerit, beneficiis, prout bene 

regiam munificentiam deceat, honoraturum. Illi, 1076. 
etsi eum haec ficta loqui seirent et necessitate ma- !Ul. 
gis quam pietate genuinum animi rigorem laxasse, 
tamen impunitatis amore libenter amplexantur ob- 
lata, promittunt quicquid iubet, promissa repetito 
saepius sacramento roborant, et 'accepto commeatu, 
in sua singuli cum gaudio revertuntur. 

Rex, ut supra dictum est, commonitus ab Ottone 
duce quondam Baioariae,‘ ut turbatis rebus in Saxo- 
nia mature consuleret, mandaverat ei, ut sibi certa 
die in Salefelt occurreret, quatenus communiter 
habita discussione, quid facto opus esset, delibera- 
rent. Postmodum vero fretus his quos dedicione 
absolverat, quod eorum auxilio in Saxones, qui se 
laeserant, iram suam idonee uleisci posset, con- 
silium mutavit, et statuta die nuncios pro se in Sale- 
felt duci Ottoni misit, qui ei dicerent, ut contractis 
quantiscumque Dosset copiis, sibı in marcha Misi- 
nensi concurreret; se per Boemiam ducto exerecitu 
adventurum et filiis Geronis comitis, qui imperitam 
multitudinem male auspicato ad arma concitassent, 
si Deus vota prosperaret, redditurum quod mere- 
rentur. Principibus quoque Saxoniae et Thuringiae, 
quos patriae nuper remiserat, eadem mandat, ob- 
secrans, ut praestitae sibi indulgentiae gratiam re- 
ferentes, cunctos quos valeant ab hominum per- 
ditorum societate dehortentur, et ipsi ad ferenda 
publicis negociis auxilia designato die et loco armatı 
instructique praesto assint. Ipse, ut instituerat, 
paucissimos secum assumens Teutonici exercitus 
milites, ceteris omnino quid moliretur ignorantibus, 
in Boemiam contendit; ibique iuncto sibi duce ac 
milite Boemico, repente plus quam tanto operi 
expediret, fidens nescio an negligens, in marcham 
Misinensem se infudit; videlicet vana spe elusus, 
quod ducis Ottonis industria et ceterorum, quos 
beneficio suo devinctos sibi gloriabatur, omnem 

1076. rebus moram, omnem conficiendo negocio difficul- ut i 
Iul.tatem ademptura foret. Sed dux Otto, sciens genti liber 
Saxonum iustas esse causas rebellionis, id multo retuı 
iam tempore apud regem erebris legationibus egerat, cont: 
ut belli seminarium irarumque causas amoveret, impe 
leges ac iura sub Saxonibus rata manere sineret, qui ı 
aequitate pocius quam armis tumultuantes com- regis 
pesceret, et tantos labores, tantum, qui praelio comı 
fundendus esset, sanguinem lucratus, sine difficul- quor 
tate in perpetuum opulentissimae gentis servitio torib 
frueretur; hanc regis ac tiranni esse distantiam, milit 
quod hie vi atque crudelitate obedientiam extor- ad e 
queat ab invitis, ille legibus ac more maiorum se n 
moderetur subiectis praecipiatque facienda. Verum cessı 
ille homo in imperio natus et nutritus, ut tantos iam 
natales, tantos prosapiae fasces ac titulos decebat, tene: 
regium in omnibus semper adversis animum gerebat, insu] 
mori quam vincı malebat. Inexpiabilis ignominiae cont: 
maculam putabat, impune iniuriam accepisse, et guin 
econtra summum decus et vitae precio comparan- tur; 
dum aestimabat, nıhil quod secus accidisset inultum ceps 
praeterisse. Ad hoc homines sibi asciverat, talium vale: 
rerum artifices, mediocri quidem loco natos sed testa 
consilio ac manu promptissimos, qui, secundum quan 
quod propheta! dicit, loquebantur ei placentia et nullı 
divinabant ei errores, et aegrotum animum et per se mite 
affinem iracundiae ac teımeritati adulationibus suis, stam 
tamquam subposita face, in omne quod libuerat lam 
inflammabant; ideoque, ut opera sua magis illi priu: 
foret necessaria, perpetuis rem publicam tempesta- unar 
tibus vexari quam maxime satagebant. His pessi- land 
mis usus consultoribus, principes regni recta sua- exho 
dentes plurimum aversabatur, nec eos ad consilium pros 
suum, nisi forte inexplicabilis necessitas incidisset, duet 
admittebat; quin immo auctoritatem eorum, si co- priv: 
pia fieret, opprimi ac penitus oblitterari cupiebat, dimi 


1) Iesa. 30, 10, nec : 

ut in omne quod aniımus suggessisset effrenata 1076, 







1 libertate grassanti nullus obsisteret, nemo obloque- U! 
D retur. Igitur dux Otto vehementer efferatus, quod 
contra consilium suum rex Saxonıam bello rursus 
, impeteret, ait ad Epponem Citicensem episcopum, 





qui ei, ut dictum est, in Salefelt functus legatione 
regis oceurrerat, se regi, quod honori eius, quod 
commodo rei publicae competeret, suggessisse; sed i 
quoniam plus apud eum fidei sit ineptis assenta- M 
toribus quam sibi, plus spei ac fiduciae ponatur in | 
milite Boemico quam in Teutonici exercitus robore, 
ad eum pertinere, quem coepta exitum sortiantur; 
se nec rebus bene gestis gloriam, nec, si alıter 
cesserint, ignominiam habiturum; praeterea nulla 
iam sacramenti, quo ei fidem dixerit, religione 
teneri, cum recta et utilia suadens non audiatur, 
insuper contra leges Dei, contra decus imperii, 
contra salutem anımae suae ad effundendum san- 
guinem innocentem gentili ritu arma sumere iubea- 
tur; proinde omni periurio absolutum, libere dein- 
ceps causam gentis suae, quae iusta sit, quantum 
valeat armis et opibus asserturum. Eadem pro- 
testabantur ceteri quoque principes tam Saxoniae 
quam Thuringiae. Qui etiamsi cupidissime vellent, 
nullum petenti praestare possent auxilium, unani- 
miter scilicet detrectantibus militibus eorum infau- 
stam contra patriam parentesque suos militiam. 
lam enim non dubia fide, vacillantibus animis, ut 9 
prius cum inter spem et metum fluctuarent, sed uf 
unanimi sententia, obstinata contentione, ad rebel- 4 
landum conspiraverant; neque callidis principum 5 
exhortationibus ut antea concitatum vulgus ad arma aut 
prosiluerant, sed omnes simul provinciales, non y 
ductu auspicioque principum, sed privatis studiis, 
privatis impensis bellum gerere proposuerant; sibi 
dimicare, sibi, sı Deus annuerit, vincere parati; Er 
nec aliud a quoquam militiae suae 'stipendium prae- ul 

1076. stolantes, quam coniugum liberorumque suorum 

Il. salutem, atque ut a cervicibus suis durissimae servi- 
tutis iugum excuterent. Ipsos denique principes, 
si obniti, si contrahiscere temptarent, dissipatis 
vel incensis omnibus quae eorum essent, procul 
patrıis finibus expellere minabantur. Ad ultimum 
ea mente rem gerendam susceperant, ut vel vince- 
rent obstinate vel morerentur. Ultima desperatio 
sic studia inflammaverat, quoniam certa superiori- 
bus annis documenta ceperant, nullam apud regem 
victis esse spem veniae, cum ferocitatem pectoris 
eius et inexorabile Saxonici nominis odium nec 
voluntaria dedicio principum nec tantus in Thu- 
ringia fusus sanguis restrinxisset. 

Igitur ubi per Saxoniam rumor percrebruit, quod 
rex conterminam regni Saxonici marcham Misinen- 
sem ferro et igne depopularetur, ad arma concla- 
mant; multa milia hominum brevi concurrunt, con- 
serendi certaminis intolerabili fervent desiderio, 
obviam ire hostibus unanimi alacritate contendunt. 
Sed quoniam accelerando itineri turba frequentior, 
armis atque aliis impedimentis implicita, parum 
pro voto satagere valebat: filii Geronis comitis, 
assumptis secum septerm milibus expeditorum equi- 
tum, summo nisu, ardentissima citius conficiendi 
negocii aviditate, in occursum properant. Quod si 
regem consequi et sic efferato milite, sic ferventi- 
bus studiis signa conferre contigisset, ut multorum 
ferebat opinio, tractum tot annis bellum Saxoni- 
cum facili compendio confectum fuisset, et regem 
cunctumque eius comitatum vel mors certissima 
vel ignominia difficile abolenda occupasset. Nam 
praeter exercitum Boemicum, qui nec ipse vel armis 
vel numero vel virtute tanto negocio se parem 
praestiterat, paucissimos secum habebat, quoniarmn 
supervacaneum arbitratus fuerat, Teutonicis mili- 
tibus tam longinquae expeditionis laborem indicere, 

cum speraret, ut dictum est, industria Ottonis ducis 1076. 
et aliorum quos dedicione gratis absolverat omnes 
Saxonum vires facile enervandas, et copias sibi 
maioribus etiam bellis sufficientes statuto die ac 
loco affuturas. Forte tum temporis, Deo miseri- 
corditer saluti regis prospiciente, fluvius Milda?, 
qui utrumque exercitum medius diriımebat, effusis 
nuper imbribus vehementer intumuerat atque omnem 
transmeandi facultatem ademerat. Cuius rex inunda- 
tione commodissime pro se usus, non expectata 
decrescentium aquarum vicissitudine, in Boemiam 
se recepit, maturatoque per Baioariam reditu, moe- 
stus ac poenitens, quod tantos labores in vacuum 
expendisset, Wormaciam repedavit.. Et quoniam 
digrediens duci Boemico marcham Misinensem, tam 
spectatae in arduis rebus fidei praemium, dederat, 
Ecbertus marchio, cuius eadem marcha erat, filius 
patruelis regis, puer longe adhuc infra militares 
annos, ubi primum decrescentibus aquis fluvius 
factus est transmeabilis, adiunctis sibi Saxonibus, 
Misinen perrexit, omniaque castella, quibus dux 
Boemicus praesidium imposuerat, admota militari 
manu recepit, suosque milites, qui deinceps contra 
omnem hostium irruptionem indefessi excubarent, 
imposuit; mirantibus cunctis, quod regem nec 
aetatis nec propinquitatis respectus ab hac iniuria 
revocasset. 

Interea Ruodolfus dux Suevorum, Welf dux 
Baioariorum, Berhtoldus dux Carentinorum, Adal- 
bero episcopus Wirciburgensis, Adalbertus episcopus 
Wormaciensis, et aliı quos rei publicae calamitas 
movebat, in loco qui dieitur Ulma conventu habito, 
statuerunt, ut omnes, quicumque rei publicae con- 
sultum vellent, 17. Kalendas Novembris Triburiam 
convenirent, et variis cladibus, quibus permultos 
iam annos pax ecclesiastica turbabatur, tandem ali- 


1) Mulde. 

1076.quando malorum pertaesi, finem facerent. Hoc Sue- dur 
Bor viae, hoc Baioariae, hoc Saxoniae, hoc Luteringiae, era 
"hoc Franciae Teutonicae principibus denunciarunt, vixe 
universosque in commune per Deum obtestabantur, ul < 
ut omni excusatione relegata, cuncta privatae rei meı 
sollicitudine posthabita, hanc singuli communibus sue 
commodis vel extremam operam dependerent. Qua par 
expectatione suspensis atque attonitis omnibus, epi- dia 
scopus Mogontinus et alii quam plures, qui eatenus cior 
partes regis vehementius tuebantur, ab eo defece- age 
runt, et adiuncti supradictis principibus, ad melio- tem 
randum regni statum ardentissimo zelo exarserunt. mor 
Miro etiam atque inopinato rerum successu, ut per: 
quod moliebantur nullis iam retardaretur impedi- lute 
mentis, obsides, quibus nonnulli ex principibus sua: 
superiore anno fidem suam apud regem obliga- soli 
verant, repente his qui eos dederant sunt restituti. eis, 
Duos ducis Ottonis filios, alterum rex ipse, alterum ocer 
is qui a rege servandum susceperat, inscio rege. ditis 
patri nec opinantı remisit. pue: 
Filius Uotonis marchionis et filius Adelae, dere- e08 
lictae Dedi marchionis, ambo tenerae aetatis et ımı 
longe adhuc infra pubertatis annos pueruli, cum in mos 
munitione cuiusdam Everhardi ministri regis custo- carı 
direntur, magnum quoddam et posterorum memoria per 
dignum nobilissimae indolis documentum ediderunt. vel ( 
Iusserat rex eidem Everhardo, vel propter tanti alig, 
generis claritatem vel propter aetatis infirmae com- sed 
passionem, ut eos indulgentissime nutriret et, ne equ‘ 
aut inerti otio aut iugis custodiae taedio tabesce- mıs: 
rent, sineret eos interdum cum aequalibus suis illic 
ludicris puerilibus exerceri. Hoc ipsum parentes, ıincu 
erebra custodibus munuscula destinantes, flagita- suas 
bant. Fecit ille ut petebatur, et modo intra muni- non 
tionem modo extra, adhibitis custodibus, prout prec 
lıbitum erat ludere patiebatur, nihil sinistrum in mot 
aetate simplici et fraudis nescia suspicatus. Inter- TS | 

erat venatum pergens, impositos equis, cuius rei 
vixdum aetas patiens erat, secum ire permittebat, 
ut Oppressas moerore ac taedio mentes hoc advoca- 
mento recrearent. Cum hoc saepius faceret, con- 
suetudo fiduciam, fiducia custodibus securitatem 
pariebat, ut eis indulgentius in dies diligentis custo- 
diae frena laxarent, et absumpta ıam omni suspi- 
cione, quicquid voluissent etiam absque arbitris eos 
agere paterentur. Coeperunt igitur, ubicumque 
tempus et locum secretiorem nacti fuerant, ser- 
mones conserere, patriae parentumque recordari, 
peregrinationis molestias deplorare, et ut pro sa- 
lute sua aliquid Deo auspice conarentur, mutuis se 
suasionibus incitare. Quadam ergo die, cum iuxta 
solitum praedictus Everhardus, secum assumptis 
eis, venatum exisset, et ad insectandam, quae casu 
occurrerat, feram omnes, ut fieri assolet, incon- 
ditis clamoribus, ferventissimis studiis discurrissent, 
pueruli ubi se solos adverterunt, custodem nullum, 
eos qui simul venatum processerant alıarum rerum 
immemores, soli quae agebatur venationi intentissi- 
mos: quantis possunt viribus, equis subdunt cal- 
caria, per condensa silvarum, per abrupta montium. 
per concava vallium, periculi sui vel negligentes 
vel contemptores, dicto citius evolant; nec in certum 
aliquem locum, regionis ignari, cursum dirigunt, 
sed laxatis temere habenis, quocumque impetus 
equos ferebat, praecipites ruunt. Celeri cursu trans- 
misso nemore ad Moenem perveniunt, piscatorem 
illic offendunt in scapha piscatoria capturis piscium 
incumbentem, evehi se Mogontiam petunt, clamides 
suas quibus vestiebantur, quoniam aliud in promptu 
non erat, evectionis precium offerunt. Ille vel 
precio allectus, vel miseratione periclitantium per- 
motus — hoc enim ex trepidatione et cetero corpo- 


ris gestu facile coniciebat -— benigne in naviculam 
16 


dum etiam in nemus quod munitioni contiguum 1076, 

1076. suscepit, et utensilibus quae in navicula erant ado- 


ertos, ne scilicet ab insequentibus agnoscerentur, 

ogontiam, ut rogaverant, evexit. Equi eorum, 
transito amne, in ulteriore ripa, iuxta naviculam 
mirum in modum moderato gradu decurrebant, ita 
ut cum eunte navicula pariter irent, cum subsistente 
pariter subsisterent. Brutis pecoribus humanas in- 
esse animas crederes. Ubi Mogontiam ventum est, 
receptis equis suis, in domum quandam ripae con- 
tiguam clanculo se immergunt, dominumque domus 
per Deum obtestantur, ne eos cuiquam prodat; se 
archiepiscopo Mogontino genere coniunctissimos 
esse, cui si incolumes intemerata fide restituat, 
tam ab ipso quam a ceteris parentibus suis, qui 
inter regni principes et opum et dignitatis speciali 
praerogativa emineant, digna meritis praemia rela- 
turus sit. Nec multo "Dost aderat Everhardus, fre- 
mens et stridens dentibus prae doloris impatien- 
tia, compertoque per veridicos indices, quo pueri 
divertissent, summa vi, summo conamine domum 
expugnare foresque infringere parabat, et nisi ob- 
sides regis mature redderentur, ignem tectis se 
iniecturum minabatur. Concurrit civitas ad specta- 
culum, et facta est pro studiis partium confusa 
et dissona aliud atque aliud clamantium turbarum 
vociferatio. Perlato ad episcopum Mogontinum tu- 
multuantis civitatis nuncio, misit confestim cum 
armatis Conradum comitem de castello quod dicitur 
Liuzelenburg, qui tum forte apud episcopum prae- 
sens erat. Qui veniens Everhardum, improbe sae- 
vientem atque in omnes qui obsisterent nunc vi nunc 
comminatione grassantem, ab obpugnatione aedium 
cum contumelia repulit, susceptosque pueros epi- 
scopo praesentavit. Ille admodum gratulatus, quod 
causam principum, qui pro communi commodo 
arma sumere meditabantur, hac etiam parte impe- 
dimentorum liberasset, suis singulos parentibus cum 

omni diligentia, ne quis scilicet insidiaretur abeunti- 1076, 
bus, remisit. 

Statuta die iuxta condietum Sueviae principes Oct. 
et Saxoniae Triburiam convenerunt amplissimo nu- '% 
mero, obstinatis mentibus ad summovendum a ne- 
gociis regni regem Heinricum, et alium in quem 
communis electio consensisset creandum. Aderant 
una legati apostolicae sedis, Sigehardus patriarcha 
Aquileiensis et Altmannus Pataviensis episcopus, vir 
apostolicae conversationis et magnarum in Christo 
virtutum, cui papa vices suas in dispositione eccle- 
siasticarum causarum delegaverat, et laici nonnulli, 
qui magnis opibus relictis ultro se ad privatam 
tenuemque vitam propter Deum contulerant, missı 
a Romano pontifice, ut palam omnibus per Gallias 
contestarentur, iustis de causis excommunicatum 
esse regem Heinricum, et ad eligendum alium 
apostolici consensus et auctoritatis suffragium pol- 
lıcerentur. Hi nec principi nec privato cuiquam, 
qui regi Heinrico dicto vel facto aliquatenus post 
excommunicationem communicasset, communicare 
volebant, donec publice professus poenitentiam, per 
Altmannum, vicarıum Romani pontificis, anathemate 
absolveretur. Pari cautela eorum quoque commu- 
nionem vitabant, qui presbiteris coniugatis vel eis 
qui ecclesiasticas ordinationes precio comparaverant 
in oratione communicassent. Per septem itaque 
continuos dies consilia conferentes, quid facto opus 
esset, qua ratione periclitanti et iam iam naufra- 
glum minitantı rei publicae consulendum foret, per- 
quirebant. Replicabant ab tenero, ut aiunt, ungue 
omnem vitae regis institutionem, quibus probris, 
quibus flagitiis existimationem suam decusque im- 
perii vixdum adulta aetate maculasset; quas iniurias 
singulis, quas in commune omnibus, ubi primum 
pubertatis annos attigit, irrogasset; quod remotis 


a. familiarıtate sua principibus, infimos homines et 
16* 

nullis maioribus ortos summis honoribus extulisset, 
et cum eis noctes perinde ac dies in deliber ationibus 
insumens, ultimum, sı possit, nobilitati exterminium 
machinaretur; quod barbarıs gentibus vacatione 
data, in subditos sibi populos dedita opera ferrum 
distrinxisset et in eorum nece hostili crudelitate 
grassaretur; regnum, quod a parentibus suis paca- 
tissimum et bonis omnibus florentissimum accepit, 
quam foedum, quam despicabile, quam intestinis 
celadibus infestum cruentumque reddidisset; eccle- 
sias et monasteria destructa, victualia servorum Dei 
versa esse in stipendia militum, studium religionis 
et rerum ecclesiasticarum transisse ad arma mili- 
tarıa et ad munitiones extruendas, non quibus vis 
et impetus barbarorum arceatur, sed quibus patriae 
tranquillitas eripiatur etliberis cervicibus durissimae 
servitutis iugum imponatur; nullum usquam esse 
viduis et orphanis solatium, nullum oppressis et 
calumpniam sustinentibus refugium, non legibus re- 
verentiam, non moribus disciplinam, non ecclesiae 
auctoritatem suam, non rei publicae manere digni- 
taten suam; ita unius hominis temeritate sacra et 
prefana, divina et humana, fasque nefasque con- 
fusa esse et ımplicita; proinde tantarum calami- 
tatum unicum ac singulare superesse remedium, 
ut quantocius amoto eo, 'alius rex crearetur, qui 
tamdiu terminos suos evaganti licentiae frena inice- 
ret et mundi vacillantis ruinam subiectis humeris 
sustentaret. 

Rex Heinricus, contractis in unum suae partis 
assertoribus, in villa quae dicitur Oppenheim se 
continebat, Reno fluvio utraque castra dirimente, 
frequentesque ad eos in dies legatos mittebat, pol- 
licens omnium quae eos offenderant in reliquum 
emendationem; se veterum iniuriarum memoriam 
sequentibus beneficiis, si vita comes foret, aboli- 
turum, nihilque deinceps circa rerum publicarum 

rum; postremo ultro se iure suo cedere eisqueg guber- 
nandi disponendique pro suo arbitratu tocius regni 
ius potestatemque facere, dummodo aequo animo 
paterentur, sola regil nominis reglique cultus rata 
sibi manere insignia, quae semel legitime accepta, 
sine summa omnium eorum ignominia amittere non 
posset, nec sinerent regni Teutonici splendorem, 
omnibus retro seculis intactum incontamıinatumque, 
sua aetate tam turpis exempli macula sordescere; 
quod si verba sua difficilius admitterent, magnificis 
promissionibus totiens elusi, paratum se, quibus 
sacramentis, quibus vellent obsidibus, fidem facere, 
quod nulla umquam dies, nulla rerum vel casuum 
mutabilitas hanc suam in eos benivolentiam cor- 
ruptura foret. Ad haec illi: Nulla, inquiunt, iam 
supersunt argumenta, quibus totiens recognita atque 
spectata fides eius probari ultra vel obligari valeat, 
cum totiens morum suorum emendationem coram 
oculis omnia cernentis Dei quam sancte pollicitus, 
omnia quibus se obstrinxzerat vincula, ubi primum 
calamitas quae ad praesens urgebat praeterit, tam- 
quam aranearum telas ruperit, et semper se ipso 
deterior, cursum mali operis, sicut equus impetu 
vadens in praelium, effrenata libertate repetiverit. 
Neque nos praecipiti temeritate ad haec extrema ex- 
perienda prorupimus. Omnes vias, omnia prius con- 
silia pertemptavimus, si qua ratione rigidum obsti- 
natumque in malis desperati hominis ingenium emol- 
liri possit. Sed inveteratus morbus atque imis peni- 
tus iam insidens visceribus, nihil spei, nihil admittit 
remediü, omnem artem, omnem evincens industriam 
medicantium ; quin immo, dum levitati eius impensius 
morem gerere studemus, et cunctis, quae perperam 
molitur, religionis obtentu muliebrem praebemus pa- 
tientiam, status rei publicae eversus est, tranquilli- 
tas ecclesiarum turbata, maiestas imperü ablata, 

1076. auctoritas principum evacuata, mores inversi, leges 
Oct. „bolitae, et secundum prophetae elogium‘ maledictum 
et mendacium et homicidium et furtum et adulterium 
inundaverunt et sanguis sanguinem tetigit; postremo 
omnis iusticiae et pietatis, religionis et honestatis 
disciplina situ atque incultu obsolevit. Haec quidem, 
dum sola vitae temporalis detrimenta, dum solam 
famae et existimationis labem minitarentur, tametsi 
viris ferenda non essent, tulimus tamen, ne contra 
iusiurandum, quo tenebamur, praecipitanter impu- 
denterque venire videremur, et dum gloriae nostrae 
consulere conaremur, animae naufragium pateremur. 
Nunec vero cum ab ecclesiae corpore propter flagitia 
sua apostolici anathematis mucrone praecisus sit, 
cum ei communicare sine communionis ecclesiasticae 
dampno et fidei iactura non possimus, cum fidem 
nostram, multis apud eum sacramentis implicitam, 
Romanus pontifex apostolica auctoritate explicuerit: 
extremae profecto dementiae esset, divinitus oblatam 
salutis occasionem non obviüis, ut dici solet, manibus 
excipere, et quod iam diu praemeditatum sit ut 
agatur, tam oportuno tempore non agere; cum leges 
humanae et ecclesiasticae sinant, cum locus et tem- 
pus arrideant, cum denique omnia, quae paci vel 
bello usui esse solent, conficiendae tantae rei favorem 
suum polliceantur. Quapropter contemptis inanium 
argumentorum cuniculis, quibus denuo in cervices 
iugulosque nostros viam gladio suo affectat, immo- 
biliter animo firum tenemus, ut absque ulla dilatione 
virum nobis provideamus, qui praecedat nos et prae- 
lietur bellum Domini ad expugnandam et destruendam 
omnem cuiuscumque hominis altitudinem, elevantem 
et extollentem se adversus iusticiam et veritatem Dei 
et sanctae Romanae ecclesiae auctoritatem. In haec 
verba legatos regis dimiserunt. 
Iterum alios atque alios misit, nullum suppli- 

sententia fixi obstinatigque manebant. lamque utra- 
que ex parte ad magnum discrimen res spectare 
videbatur. Denique et hi regem alium sibi pro- 
tinus constituere, et transmisso Reno fluvio — na- 
vigium enim omne episcopus Mogontinus in eam 
ripam coegerat — proxima luce regi Heinrico arma 
inferre parabant; et ille, ıncisa spe dilationis impe- 
trandae, suos, qui per proximas villas dispersi 
erant, in unum coire atque arma expedire iubebat, 
ut in ulteriorem ripam progressos confestim praelio 
adoriretur. In häc tantarum expectatione rerum 
intentis sollicitisque omnibus, ecce primo diluculo 
sequentis diei, quae ultimam cladem rei publicae 
allatura timebatur, Suevi et Saxones legatos ad 
regem miserunt, qui ei dicerent: tametsi nec in 
bello nec in pace ulla umquam ei iusticiae vel 
legum cura fuerit, se tamen legibus cum eo agere 
velle, et cum crimina, quae ei obiciantur, omnibus 
constent luce clariora, se tamen rem integram Ro- 
mani pontificis cognitioni reservare; acturos se cum 
eo, ut in purificatione sanctae Mariae Augustam 
occurrat, ibıque celeberrimo conventu habito princi- 
pum tocius regni, discussis utrarumque partium alle- 
gationibus, ipse suo iudicio vel addicat vel absolvat 
accusatum; quod sı ante diem anniversarium ex- 
communicationis suae, suo praesertim vicio, excom- 
municatione non absolvatur, absque retractatione 
in perpetuum causa ceciderit, nec legibus deinceps 
regnum repetere possit, quod legibus ultra admi- 
nistrare, annuam passus excommunicationem, non 
possit; si oblatam conditionem gratanter ample- 
xetur et Romano pontificiı per omnia subditum se 
dietoque obtemperantem fore polliceatur, hinc se 
experimentum capturos: omnes, quos ille excom- 
municavit, extemplo a convictu contubernioque suo 


cationis genus, quod impediendae tantae rei pro- 1076. 
ficuum putaretur, praetermittens. Sed illi in eadem 9% 

1076.amoveat, ipse in urbem Spirensium dimisso exer- 

0et. eitu secedat, ibique solo Verdunensi episcopo! pau- 
cisque ministris, quos tamen sententia principum ab 
hac excommunicatione integros incorruptosque pro- : 
baverit, contentus, privatam interim vitam agat, 
ecclesiam non ingrediens, nihil circa publica ne- 
gocia suo iure disponens, nullam regii apparatus 
pompam, nulla regiae dignitatis insignia sibi iuxta 
solitum adhibens usque ad sinodicam causae suae 
examinationem ; praeterea civitatem Wormaciensem, 
quam expulso episcopo, dissipato caelestis militiae 
sanctuario, arcem belli speluncamque latronum fece- 
rat?, abducto praesidio, episcopo Wormaciensi resti- 
tuat, datis insuper sacramentis et obsidibus, ne 
quid deinceps rebellionis vel insidiarum ab civibus 
timere debeat; porro si quid horum praevaricetur, 
tum se omni culpa, omni iurisiurandi religione, 
omni perfidiae infamia liberatos, non expectato 
ulterius Romani pontificis iudieio, quid rei publicae 
expediat, communi consilio visuros. Rex, cuius 
omnis spes omnesque copiae in artum coactae 
fuerant, gratulatus admodum, quod aliqua, quan- 
tumvis foeda, conditione urgentem ad praesens cala- 
mitatern declinasset, promptissime per omnia obe- 
dientiam pollicetur. Statimque Coloniensem episco- 
pum, Babenbergensem episcopum, Strazburgensem 
episcopum, Basilensem episcopum, Spirenserm epi- 
scopum, Losannensem episcopum, Citicensem epi- 
scopum, Osenbruggensem episcopum, Oudalricum 
de Cosheim, Everhardum, Hartmannum, ceterosque 
excommunicatos, quorum antehac opera consiliisque 
gratissime utebatur, omnes castrıs egredi iubet; 
missis quoque Wormaciam nunciis, milites, quos 
illic praesidii causa constituerat, abscedere urbem- 
que episcopo patere praecipit; dehinc ceteris, qui 
ad auxilia sibi ferenda frequentes convenerant, sin- 
1) Theoderic.. 2) Matth. 21, 13. Euc. 19, 46. 

gulis in sua dimissis, Ipse iuxta condictum cum 1076. 
paucis Spiram contendit, ibique intra terminos et O* 
leges, quas principes praescripserant, aliquanto 

- tempore mediocriter vitam moresque cohibebat. 

Suevi et Saxones, postquam, deditis Worma- Nov. 
ciensibus, statum civitatis episcopo pacatissimum 
reddiderunt, laeti ovantesque patriam repetebant, 

confestimque legatosRomam destinarunt, qui papam ! 
rei gestae ordinem edocerent enixeque Mlagitarent, Mi. 
ut sedandis per Gallias tantis bellorum civilium 
tempestatibus ipse statuta die suam non dedigna- 
retur praestare praesentiam. Rex etiam certo sciens, Dee. 
omnem suam in eo verti salutem, si ante anni- 
versariarm diem excommunicatione absolveretur, 
nec satis tutum suis rationibus existimans, ut ex- 

ectato intra Gallias Romani pontificis adventu, sic 
ıinfesto iudici, sic obstinatis accusatoribus causam 
addiceret ventilandam, optimum factu sibi iudicavit 
pro eo tum statu rerum suarum, ut in Gallias pro- 
ficiscenti Romano pontifici intra Italiam occurreret 
et anathematis absolutionem quoquo posset modo 
impetrare conaretur; hac impetrata, ceteram rebus 
difficultatem facile adimendam, cum colloqui prin- 
cipibus et conferre consilia et fidem amicorum in 
adversis implorare nulla deinceps vetaret religio. 
Paucis igitur ante natalem Domini diebus Spirensi 
urbe discedens, cum uxore et filio parvulo iter 
aggressus est, nec quisquam ex omnibus Teutonicis 
vir ingenuus comitatus est regno excedentem, prae- 
ter unum, et ipsum nec genere nec opibus conspi- 
cuum. Cumque impensis tam longi itineris egeret, 
multisque supplicaret quibus incolumi re publica ie 
saepenumero profuerat, pauci admodum erant, qui va 
vel veterum beneficiorum: memoria vel praesenti u 
humanarum rerum spectaculo permoti, necessitatem 5 
eius aliquatenus relevarent. Eo miseriarum et cala- NP 

mitatis ex summa gloria summisque opibus repente ‚4 

pervenerat. Similiter quoque ceteri excommunicati 
obtinendae citius absolutionis studio ardentissime 
iter accelerabant in Italiam, nec tamen in societa- 
tem itineris regem admittere, principes vel pocius 
Romani pontificis metu absterriti, patiebantur. 

Vis atque inclementia hiemis hoc anno adeo 
iugis solitoque asperior inhorruerat, ut a festivitate 
sancti Martini Renus fluvius, glaciali frigore constri- 
ctus, pene usque ad Kalendas Aprilis pedestri itineri 
transmeabilis maneret, et plerisque in locis vineta., 
exsiccatis frigore radicibus, omnino arescerent. 

1077. Dux Polenorum !, qui per multos iam 
annos regibus Teutonicis tributarius fuerat, cuiusque 
regnum ıam olım Teutonicorum virtute subactum 
atque in provinciam redactum fuerat, repente in su- 
perbiam elatus, propterea quod principes Teutoni- 
cos cerneret domesticis seditionibus occupatos, ne- 
quaquam ad inferenda exteris gentibus arma vacare, 
regiam dignitatem regiumque nomen sibi usurpavit, 
diadema imposuit, atque ıpso die natalis Domini a 
15 episcopis in regem est consecratus. Quae brevi 
post comperta, principes, quibus rei publicae digni- 
tas curae fuit, graviter affecere, sibique invicem 
succensebant, quod, dum intestinis in se atque in 
sua viscera odiis saevirent et digladiarentur, poten- 
tiam opesque barbarorum in tantum aluissent, ut 
iam tercio dux Boemicus regnum Teutonicum ferro 
et igne populabundus peragrasset, et nunc dux 
Polenorum in ignominiam regni Teutonici contra 
leges ac iura maiorum regium nomen regiumque 
diadema impudens affectasset. 

Rex Heinricus in Italiam proficiscens, intra Bur- 
gundiam in loco qui dicitur Bisensun® natalem Do- 
mini celebravit, satis magnifice pro sua tum cala- 
mitate susceptus et habitus ab avunculo matris 
suae, Willihelmo comite, cuius in illis locis amplis- 


1) Boleslaus II, Casimiri filius, 2) Besancon. 

erat, ut relicto recto itinere in Burgundiam diver- Tan 
teret, quod certo compererat, duces Ruodolfum, 
Welf et Berhtoldum omnes vias omnesque aditus 
qui ad Italiam mittunt, quos vulgato nomine clusas 
vocant, appositis custodibus anticipasse, ut nulla 
illic ei copia transeundi fieret. Exacta solemnitate 
natalis Domini profectus inde, cum in locum qui 
Cinis? dicitur venisset, obviam habuit socrum suam? 
fillumque eius Amadeum nomine, quorum in illis 
regionibus et auctoritas clarissima et possessiones 
amplissimae et nomen celeberrimum erat. Hi ve- 
nientem honorifice susceperunt; transitum tamen 
er terminos suos alias ei concedere nolebant, nisi 
quinque Italiae episcopatus, possessionibus suis con- 
tiguos, eis redimendi itineris precium traderet. 
Durum hoc nimis atque intolerabile omnibus regis 
consiliariis visum est. Sed cum ei inevitabilis ın- 
cumberet necessitas quoquo posset pacto redimendi 
itineris, et illi nec iure propinquitatis nec tantae 
calamitatis miseratione quicquam moverentur, multo 
labore et tempore in hac deliberatione insumpto, 
vix et aegre tandem impetratum est, ut provinciam 
quandam Burgundiae®, bonis omnibus locupletissi- 
mam, concedendi transitus mercedem dignarentur 
accipere. Ita indignatio Domini non solum sacra- 
mentis et frequentibus beneficiis sibi obnoxios, sed 
etiam amicos et genere propinquos ab eo averterat. 
Difficulter assecuto transeundi licentiam protinus 
alia successit difficultas. Hiemps erat asperrima, 
et montes per quos transitus erat in immensum 
porrecti et pene nubibus cacumen ingerentes, ita 
mole nivium et glacialı frigore obriguerant, ut per 
lubricum praecipitemque decessum nec equitis nec 
peditis gressum sine periculo admitterent. Sed 


1) i. e. mons Cenis. 2) Adelheidem, matrem reginae Berthae. 
3) Bugey inter Rhodanum et Danum (Ain) fluvios. 






simae et florentissimae opes erant. Ea porro causa 1077, 

1077. dies anniversarius, quo rex in excommunicationem 
Ian. Jevenerat, e vicino imminens, nullas accelerandi 
itineris moras patiebatur, quia, nisi ante eam diem 
anathemate absolveretur, decretum noverat com- 
muni principum sententia, ut et causa in perpetuum 
cecidisset et regnum sine ullo deinceps restitutionis 
remedio amisisset. Igitur quosdam ex indigenis, 
locorum peritos et praeruptis Alpium iugis assue- 
tos, mercede conduxit, qui comitatum eius per ab- 
ruptum montem et moles nivium praecederent, et 
subsequentibus, quaqua possent arte, itineris aspe- 
ritatern levigarent. His ductoribus cum in verticem 
montis magna cum difficultate evasissent, nulla 
ulterius progrediendi copia erat, eo quod praeceps 
montis latus, et ut dietum est glaciali frigore lu- 
bricum, omnem penitus decessum negare videretur. 
Ibi viri periculum omne viribus evincere conantes, 
nunc manibus et pedibus reptando, nunc ductorum 
suorum humeris innitendo, interdum quoque titu- 
bante per lubricum gressu cadendo et longius volu- 
tando, vix tandem alıquando cum gravi salutis suae 
periculo ad compestria pervenerunt. Reginam et 
alias quae in obsequio eius erant mulieres, boum 
coriis impositas, duces itineris, conductu prae- 
euntes, deorsum trahebant. Equorum alios per 
machinas quasdam summittebant, .alios colligatis 
pedibus trahebant, ex quibus multi dum traherentur 
mortui, plures debilitati, pauci admodum integri 
incolumesque periculum evadere potuerunt. 
Postquam per Italiam fama percrebruit, venisse 
regem, et superatis asperrimis rupibus iam intra 
Italiae fines consistere, certatim ad eum omnes 
Italiae episcopi et comites confluebant, eumque, 
ut regia magnificentia dignum erat, summo cum 
honore suscipiebant, atque intra paucos dies infini- 
tae multitudinis ad eum congregatus est exercitus. 
Erant enim iam ab exordio regni eius semper desi- 

derantes adventum eius in Italiam, eo quod regnum 1077. 
illud bellis, seditionibus et latrociniis ac varııs Ian. 


privatorum infestationibus assidue infestaretur, et 
omnia quae praeter leges et iura maiorum ab im- 
probis hominibus praesumebantur, regiae auctori- 
tatis censura corrigi Sperarent. Praeterea, quia 
fama vulgaverat, ad deponendum papam ferocibus 
eum animis properare, admodum gratulabantur, 
oblatam sibi occasionem esse, qua in eum, qui se 
iam pridem ab ecclesiastica communione suspende- 
rat, iniuriam suam idonee vindicarent. 

Interea papa rogatus per litteras a principibus 
Teutonicis quı in Oppenheim convenerant, ut in 
purificatione sanctae Mariae ad discutiendam causam 
regis Augustae occurreret, invitis Romanis princi- 
pibus et propter incertum rei eventum iter illud 
dissuadentibus, Roma egressus est, et quantum 
poterat profectionem accelerans, statuto die praesto 
esse satagebat, ducatum! ei praebente Mathilda, 
derelicta ducis Luteringorum Gozelonis, filia Boni- 
facıi marchionis et Beatricis comitissae. Haec, 
vivente adhuc viro suo, quandam viduitatis speciem 
longissimis ab eo spaciis exclusa, praetendebat, 
cum nec ipsa maritum in Luteringiam extra natale 
solum sequi vellet, et ille, ducatus quem in Lute- 
ringia administrabat negociis implicitus, vix post 
tercium vel quartum annum semel marcham lItali- 
cam inviseret. Post cuius mortem Romani pontificis 
lateri pene comes individua adhaerebat, eumque 
miro colebat affectu. Cumque magna pars Italiae 
eius pareret imperio, et omnibus quae prima mor- 
tales ducunt supra ceteros terrae illius principes 
habundaret, ubicumque opera eius papa indiguisset, 
ocius aderat et tamquam patri vel domino sedulum 
exibebat officium. Unde nec evadere potuit incesti 
amoris suspicionem, passim iactantibus regis fau- 


1) conductum militarem, itineris praesidium: geleit. 

1077.toribus, et praecipue clericis, quibus illicita et con- 

Ian. tra scita canonum contracta coniugia prohibebat, 
quod die ac nocte impudenter papa in eius voluta- 
retur amplexibus, et illa furtivis papae amoribus 
praeoccupata, post amissum coniugem ultra secun- 
das contrahere nuptias detrectaret. Sed apud omnes 
sanum aliquid sapientes luce clarius constabat, falsa 
esse quae dicebantur. Nam et papa tam eximie tam- 
que apostolice vitam instituebat, ut nec minimam 
sinistri rumoris maculam conversationis eius subli- 
mitas admitteret, et illa in urbe celeberrima atque 
in tanta obsequentium frequentia obscoenum aliquid 
perpetrans latere nequaquam potuisset. Signa etiam 
et prodigia, quae per orationes papae frequentius 
fiebant, et zelus eius ferventissimus pro Deo et pro 
ecclesiasticis legibus, satis eum contra venenatas 
detractorum linguas communiebant. Igitur papa, 
dum in Gallias properaret, ex insperato audiens, 
regem iam esse intra Italiam, hortante Mathilda, 
in castellum quoddam munitissimum quod Canu- 
sium? dicitur divertit, expectare volens, donec con- 
silium adventus eius diligentius exploraret, utrum 
scilicet veniam admissi postulare, an iniuriam ex- 
communicationis suae militari manu persequi plenus 
animorum, adveniret. 

Diedericus episcopus Verdunensis, vir constan- 
tissimae erga regem fidei, dum regem in Italiam 
proficiscentem paulo post insequi vellet, captus est 
ab Adalberto comite de castello quod dicitur Ca- 
lewo ?, et spoliatus omnibus, quas studiosissime 
convexerat, tam longi itineris impensis. A quo diu 
habitus in custodia, tandem dato, quodceumque ex- 
igebatur, redemptionis suae precio, addito etiam 
iureiurando, quod iniuriae huius nec spiritualem 
nec corporalem vindictam aliquando expeteret, liber 
abire dimissus est. Ruotbertus quoque Babenber- 
1) Canossa in ducatu Regiensi. 2) Calw ditionis Wirtembergicae. 

gensis episcopus, dum in Italiam pergens per Baioa- 1077. 
riam iter ageret, captus est ab Welf duce Baioa-!?"- 
riorum; qui, sublatis omnibus quae illius fuerant 
peculiaria, vestes pontificales et ceterum ecclesia- 
sticum ornatum, quem in thesauris eius repperit, 
ecclesiae Babenbergensi cum omni integritate re- 
consignavit, ipsum vero in castello munitissimo a 
natale Domini usque ad festivitatem sancti Bartholo- 
mei apostoli sub diligenti custodia tenuit, nec ullis 
amicorum eius precibus aut muneribus ut dimitteret 
evinci potuit. Ceteri episcopi! et laici, quos papa 
excommunicaverat quosque rex huius rei gratia a 
latere suo, extrema necessitate compulsus, amo- 
verat, elusis custodibus qui clusas obsidebant., 
Italiam illaesi pervenerunt, repertoque papa in Ca- 
nusio, veniam praesumptae rebellionis atque ut 
excommunicatione absolverentur, nudis pedibus et 
laneis ad carnem induti?, suppliciter postulabant. 
Ille his, qui veraciter peccatum suum agnoscerent 
et deflerent, non esse, aiebat, misericordiam de- 
negandam, sed longam inobedientiam et diu incre- 
tam peccati rubiginem diuturnioris poenitentiae igne 
exuri et excoqui oportere; quapropter, si e08S re- 
vera facti poeniteret, aequo animo paterentur, quod- 
cumque sanandis vulneribus eorum adhiberet eccle- 
siasticae correptionis cauterium, ne ex facilitate in- 
dulgentiae culpa, quae adversus sedem apostolicam 
atrox et vehemens praesumpta fuisset, vel parva 
vel nulla videretur. Illis paratos se profitentibus 
ad omnia quae imposuisset sufferenda, episcopos 
omnes a se invicem separatos praecepit singulis 
cellis solitarios includi. nec ullum cum alıquo habere 
colloquium, ad vesperam autem cibi et potus me- 




























1) In his etiam Benno Osnabrugensis episcopus. 2) Illo tempore 
moris fuisse, nudis pedibus poenitentiam agere, probat exemplum 
Öttonis regis in chron. Halberst. ad annum 955. Mon. SS. XXIII, 84. 
et Werinharii ap. Thietmar. Merseb. IV, 26. Mon. SS. II, 780. 
Vid. etiam supra a, 1074, p. 156. 

“ diocri mensura refici; laicis quoque pro aetatis et 
"virium consideratione congruentem singulis poeni- 
tentiam indixit. Ita per aliquot dies examinatos 
tandem ad se vocavit, et leniter pro admissis obiur- 
gatos, et ne deinceps simile quid admitterent com- 
monitos, excommunicatione absolvit, abeuntibus- 
que id ante omnia repetens iterum iter umque prae- 

| cepit, ne regi Heinrico, donec sedi apostolicae post 
factam iniuriam satisfecisset, aliquatenus communi- 
carent, aut ei ad evertendum statum rei publicae 
turbandamque pacem ecclesiasticam in aliquo ope- 
ram suam accommodarent; ad hoc tamen omnibus 
indifferenter eius permisso colloquio, ut ad poeni- 
tentiam provocaretur et a cursu mali operis, quo 
praeceps rapi videbatur, retraheretur. 

Interea rex Heinricus Mathildam comitissam ad 
colloquium evocavit, eamque precibus ac promissio- 
nibus oneratam ad’ papam transmisit, et cum ea 
socrum suam fillumque eius, Azzonem etiam mar- 
| chionem?! et abbatem Cloniacensem? et alios non- 
nullos ex primis Italiae principibus, quorum auctori- 
tatem magni apud eum momenti esse non ambi- 
gebat; obsecrans, ut excommunicatione absolvere- 
tur, nec principibus Teutonicis, qui ad accusandum 
eum stimulo ınvidiae magis quam zelo iusticiae 
exarsissent, temere fides haberetur. Quorum papa 
legatione audita, ait, incongruum valde esse et ab 
ecclesiasticis legibus omnino alienum, ut absentibus 
accusatoribus causa accusati ventilaretur; ; quin Immo, 
si innocentiae suae confideret, omni timoris SCru- 
pulo liberatus, statuto die in Augustam, quo ceteri 
principes convenire statuissent, fiducialiter occurre- 
ret; se illic, discussis utrarumque partium allega- 
tionibus, nec odio nec gratia ab iure ad iniuriam 
devolvendum, sed ıuxta leges ecclesiasticas quam 
rectissimam possit de singulis sententiam laturum 


1) Estensem. 2) Hugonem, 

esse. Ad haec illi responderunt, regem illius nus- 1077, 
quam terrarum subterfugere iudicium, quem seiat San: 
aequitatis et innocentiae incorruptissimum vindicem 
et advocatum fore, sed e vicino iam urgere diem 
anniversarium, quo excommunicatus fuisset, et prin- 
cipes regni hac expectatione suspensos attentosque 
anxie rei eventum praestolari, ut, si ante hanc 
diem excommnunicatione non absolvatur, deinceps 
iuxta palatinas leges indignus regio honore habea- 
tur, nec ultra pro asserenda innocentia sua audi- 
entiam mereatur; proinde obnixius petere, et hoc 
omni quo papa jubeat satisfactionis genere paratum 
emereri, ut solo interim anathemate absolvatur et 
communionis ecclesiasticae gratiam recipiat, respon- 
surus ex integro, quacumque die, quocumque loco 
papa praecipiat, tamquam nihil hac conventione 
actum sit, omnibus quae accusatores eius obiecis- 
sent erirminibus , et ıuxta sententiam eius regnum 
vel retenturus, si obiecta purgasset, vel aequo ani- 
mo, si causa cecidisset, amissurus. Diu papa resti- 
tit, veritus in rege iuvenilis animı inconstantiam et 
proclive, quocumque assentatores impulissent, in- 
genium; sed superatus tandem importunitate per- 
urgentium et gravitate sententiarum: Si veraciter, 
inquit, eum facti poenitet, coronam et cetera regni 
insignia in argumentum verae et ex animo actae poe- 
nitudinis nostrae potestati dedat, et se post tam con- 
tumax admissum regio nomine et honore deinceps 
indignum profiteatur. Durum nimis hoc visum est 
legatis. Cumque vehementer insisterent, ut sen- 
tentiam temperaret, nec calamum conquassatum 
iudicii austeritate penitus contereret!: vix et aegre 
tandem exoratus annuit, ut comminus veniret, et 
si veram pro admissis poenitudinem gereret, cul- 
pam, quam sedi apostolicae contumeliam irrogando 
contraxerat, sedis apostolicae decretis nunc obedi- 


1) Ies. 42, 3. 

1077. endo expiaret. Venit ille, ut iussum fuerat, et cum 
a castellum illud triplici muro septum esset, intra 
secundum murorum ambitum receptus, foris dere- 
licto omni comitatu suo, deposito cultu regio, nihil 
praeferens regium, nihil ostentans pompaticum, 
nudis pedibus ieiunus a mane usque ad vesperam 
erstabat, Romani pontificissententiam praestolando. 

26-28. Hoc secundo, hoc tercio die fecit. Quarto demum 
die in conspectum eius admissus, post multas hinc 

inde dictas sententias, his postremo conditionibus 
excommunicatione absolutus est: ut die et loco, 
quemcumque papa designasset, evocatis ad gene- 

rale concilium Teutonicis principibus praesto esset, 

et accusationibus quae intenderentur responderet, 
ipso papa, si ita expedire videretur, cognitore cau- 
sarum assidente, et ad eius sententiam vel retineret 
regnum, si obiecta purgasset, vel aequo animo amit- 
teret, si probatis criminibus regio deinceps honore 
indignus iuxta ecclesiasticas leges decerneretur; 
nullam, sive retento sive amisso regno, huius in- 
iuriae vindictam a quopiam hominum in perpetuum 
exacturus; usque ad eam autem diem, qua causa 

eius legitime discussa terminaretur, nulla regji 
cultus ornamenta, nulla regiae dignitatis Insignia 

sibi adhiberet, nihil circa rerum publicarum adımi- 
nistrationem iuxta consuetudinem suo iure ageret, 
nihil, quod ratum fore oporteat, decerneret; postre- 

mo praeter regalium servitiorum exactionem, qui- 

bus necessario ipse et sui sustentandi essent, nıhil 
regium, nihil publicum usurparet; omnes etiam qui 

ei sub iureiurando fidem dixissent, ab huius sacra- 
menti vinculo et conservandae erga eum fidei de- 

bito apud Deum et apud homines interim liberi 
expeditique manerent ; Ruotbertum Babenbergensem 
episcopum et Oudalricum de Cosheim et ceteros, 
quorum consiliis se remque publicam prodidisset, 
a sua in perpetuum familiaritate amoveret; quod 

in regno perstitisset, subditus Romano pontifici sem- 
per dictoque obtemperans foret, et ad corrigenda, 
quaecumque in regno eius contra ecelesiasticas le- 
ges prava consuetudine inolevissent, consentiens ei 
et pro virili portione cooperator existeret; ad ulti- 
mum, 'si quid horum praevaricaretur, irritam fore 
hanc, quae tunc tantopere expetita sit, anathematis 
absolutionem, quin immo iam pro convicto confes- 
soque habendum esse, nec ultra pro asserenda in- 
nocentia sua audientiam impetraturum, pr incipesque 
regni, omni deinceps quaestione, cuncta iurisiu- 
randı religione liberatos, regem alium, in quem 
communis electio consensisset, creaturos esse. Gra- 
tanter rex accepit conditiones, et servaturum se 
omnia, quam sanctissimis poterat assertionibus pro- 
mittebat!. Nec tamen promittenti temere fides ha- 
bita est; sed abbas Cloniacensis, quoniam iurare 
monasticae religionis obtentu detrectabat, fidem 
suam coram oculis omnia cernentis Dei interposuit; 
epincopus quoque Citicensis et episcopus Vercellen- 
sıs? et Azzo marchio et alii conventionis eius prin- 
cipes, allatis sanctorum reliquiis, sub iureiurando 
confirmaverunt, facturum eum esse quae polliceba- 
tur, nec aliqua rerum asperitate vel casuum varie 
succedentium mutabilitate ab sententia deducendum. 
Ita absoluto eo excommunicatione, papa missa- 
rum solemnia celebravit, confectaque sacra obla- 
tione, regem cum cetera, quae frequens aderat, 
multitudine ad altare evocavit, praferensque manu 
corpus dominicum: Eyo, inquit, iam pridem a te 
tuisque fautoribus litteras accepi, quibus me insimu- 
labas sedem apostolicam per simoniacam heresim 
occupasse, et aliis quibusdam, tam ante episcopatum 
quam post acceptum episcopatum, eriminibus vitam 
maculasse, quae mihi secundum scita canonum omnem 


1) V. promissionem regis Mon. Leg. II. p. 50. 2) Gregorius. 
17* 

si, purgatis quae obicerentur, potens confortatusque a 

1077. ad sacros ordines accessum obstruxerint. Et licet 


multorum idoneorum certe testium astipulatione cri- 
men refellere queam, eorum scilicet qui omnem vitae 
meae ab ineunte aetate institutionem integerrime no- 
verunt, et eorum qui meae ad episcopatum promo- 
tiones auclores fuerunt: ego tamen, ne humano po- 
cius quam divino niti videar testimonio, ut satisfac- 
tionis compendio omnem omnibus scandali scrupulum 
de medio auferam, ecce corpus dominicum, quod 
sumpturus ero, in experimentum mihi hodie fiat inno- 
centiae meae, ut omnipotens Deus suo me hodie iu- 
dicio vel absolvat obiecti criminis suspicione, si in- 
nocens sum, vel subitanea interimat morte, si reus. 
Haec et alia, ut solemne est, praefatus verba ter- 
ribilia, quibus Deum causae suae aequissimum iudi- 
cem et innocentiae assertorem adesse precabatur, 
partem dominici corporis accepit et comedit. Qua 
liberrime absumpta, cum populus in laudes Dei, 
innocentiae eius congratulatus, aligquamdiu accla- 
masset, tandem impetrato silentio, conversus ad 
regem: Face eryo, ınquit, fili, si placet, quod me 
facere vidisti. Principes Teutonici regni suis in dies 
accusationibus aures nostras obtundunt, magnam tibi 
molem capitalium eriminum impingentes, pro quibus 
non modo ab omni rerum publicarum administra- 
tione, sed ab ecclesiastica etiam communione et ab 
omnimoda vitae saecularis conversatione usque ad 
extremum spiritum te suspendi oportere existimant. 
Petunt etiam magnopere, diem et locum statui audi- 
entiamque praestari canonice discutiendis, quas ad- 
versum te afferant, accusationibus. Et nosti optime, 
humana plerumque vacillare iudicia et in publicis 
disceptationibus nonnumquam falsa pro veris persua- 
deri, dum pro disertorum hominum ingenüs et dicendi 
copia et suavitate falsitas verborum phaleris adornata 
libenter auditur, et veritas nullis eloquentiae nixa 
adminiculis contempnitur. Cum ergo tibi bene con- 

sultum cupiam, pro eo, quod in calamitatibus tuis 1077. 


lan. 


supplex apostolicae sedis-patrocinium ezpetisti, fac 
quod moneo. Si te innocentem nosti et existimatio- 
nem tuam ab aemulis tuis per calumpniam falsis eri- 
minationibus impeti, libera compendiose et ecclesiam 
Dei scandalo et te ipsum longae concertationis am- 
biguo, et sume hanc residuam partem dominici cor- 
poris, ut comprobata Deo teste innocentia tua, ob- 
struatur omne os adversum te iniqua garrientium, 
et me deinceps causae tuae advocato et innocentiae 
tuae vehementissimo assertore, principes tibi recon- 
cilientur, regnum restituatur, omnes, quibus iam diu 
res publica vexatur, bellorum civilium tempestates in 
perpetuum sopiantur. Ad haec ille,-inopinata re 
attonitus, aestuare, tergiversari, consilia cum suis 
familiarıbus segregatus a multitudine conferre, et 
quid facto opus esset, qualiter tam horrendi exami- 
nis necessitatem evaderet, trepidus consulere. Re- 
sumpto demum spiritu, causari apud papam coepit 
de absentia principum, qui sibi in adversis fidem 
adhuc integram servassent, quibus inconsultis et 
potissimum absentibus accusatoribus, irritam fore 
nec quicquam virıum apud incredulos habituram 
esse, quamcumque pro experienda innocentia sua 
satisfactionem paucis qui aderant proposuisset; pro- 
inde sedulo papam orare, ut rem integram gene- 
rali concilio communique audientiae diflerret, ut 
ibi congregatis accusatoribus et secundum leges 
ecclesiasticas discussis tam accusationibus quam 
accusatorum personis, conditionibus, quascumque 
rincipes regni aequas iudicassent, obıiecta refel- 
Kai Haut gravate papa petenti adquievit, exple- 
toque sacro ministerio, regem ad prandium voca- 
vit, benignissimeque refectum, et de omnibus quae 
eum observare oporteret diligenter instructum, cum 
pace ad suos, qui longius extra castellum reman- 
serant, dimisit. Epponem quoque Citicensem epi- 

1077.scopum ‚paemisit ante eum, ut eos, qui ei ex- 

une communicato, priusquam anathemate absolveretur, 
indifferenter communicaverant, vice sua excom- 
municatione absolveret, benigne praecavens, ne 
quam denuo receptae communionis maculam con- 
traheret. 

Febr. Qui dum venisset, et causam pro qua missus 
fuerat Italis exposuisset, vehemens in eum ira et 
indignatio coorta est. Fremere omnes et saevire 
verbis ac manibus coeperunt, apostolicae legationi 
irrisoriis exclamationibus obstrepere, convicia et 
maledicta, utcumque turpissima furor suggessisset, 
irrogare: se excommunicationem illius nihili aesti- 
mare, quem ipsum omnes Italiae episcopi iustis ex 
causis jam pridem excommunicassent, qui sedem 
apostolicam per simoniacam heresim occupasset, 
homieidiis cruentasset, adulteriis aliisque capitalibus 
eriminibus polluisset; regem secus ac deceat egisse 
crimenque gloriae suae intulisse numquam abolen- 
dum, quod homini heretico et probris omnibus 
infamato maiestatem regiam summiserit, et quem 
iusticiae patronum legumque ecclesiasticarum vin- 
‚ dicem sibi parassent, is foedissima subiectione sua 
fidem plane catholicam, auctoritatem ecclesiae, 
dignitatem rei publicae prodiderit; se in ultionem 
eius omnes quas potuerint papae iniurias irrogasse, 
et nunc, quod dictu quoque turpe sit, se in mediis 
perturbationum fluctibus relietis, ipsum sibi con- 

suluisse et cum hoste publico privata necessitu- 
dine ın gratiam redisse. Haec potissimum princi- 
pes Italiae iactando et passim per populum seren- 
do, ingens regi odium brevi conflaverant. Adulta 
postremo seditione, una omnium voluntas, una 
sententia erat, ut abdicato patre, qui ultro regni 
fascibus indignum se effecisset, fillum eius, licet 
impubem adhuc et regni negociis immaturum, re- 
gem sibi facerent, et cum eo Romam profecti, 

imperator consecraretur, et omnia papae huius apo- 
statici gesta cassarentur. 

Perlato ad regem tam molestae conspirationis 
nuncio, misit propere quicquid apud se principum 
erat, ut quaqua ratione, quaqua possent industria, 
efferatae multitudinis animos mitigarent, ne moleste 
acciperent aut in contumeliam suam factum reputa- 
rent, quod extrema necessitate compulsus commu- 
nis commodi ratione fecisset; nec Teutonieis prin- 
cipibus, qui sibi per calumpniam regnum eripere 
dedita opera machinarentur, nec Romano pontificı, 
qui ad evertendum statum sanctae ecclesiae spiri- 
tuali gladio circumquaque fulguraret!, aliter satis- 
fieri potuisse, quam ut ante statutam diem excom- 
municatione absolveretur; nunc se omnibus angustiis 
quibus vias eius conclusissent inimiei liberatum, 
omnem deinceps curam industriamque ad vindi- 
candas suas et illorum iniurias translaturum. Vix 
tandem compresso pocius quam extincto concitatı 
tumultus incendio, plerique ex principibus castris 
se per iram subtrahentes, iniussi in sua rediere. 
Ceteri, dissimulata interim iracundia, redeuntem 
regem pacifice exceperunt, sed neque consuetam 
ei reverentiam deferebant, neque tam sumptuosa., 
ut prius utque regiam magnificentiam decuerat, ser- 
vitia ei exhibebant, sed aversis oculis, infestis men- 
tibus, passim per omnes angulos de levitate et in- 
eptiaeiusmusitabant,socordiamqueaccusabant, quod 
tam diu expectatus, tam anxie desideratus, pericli- 
tantis Italiae calamitatibus nihil postremo spei, nihil 

raesidii attulisset. Cumque Italiam peragraret, ut 
kin, qui oppressi fuerant calumpniamve patiebantur, 
regio more iusta faceret, nec in civitates eum re- 
cipiebant, nec cum faculis et faustis acclamationi- 
bus, ut prioribus regibus consueverant, obviam ei 


1) Ephes. 6, 17. 


papam alıum eligerent, per quem et ipse protinus ser 
epr. 

1077.procedebant, sed foris, in suburbanis locis castris 


"positis, commorari iubebatur, et illuc ei alimenta, 
quibus exercitus sustentaretur, et ipsa modica et 
vix necessitatem pocius quam regalium epularum 
solitum splendorem copiamve explentia, ne mani- 
festae defectionis immature argui possent, ministra- 
bant, apposito singulis in locis praesidio, ut praedas 
forte de agris vel villis agere volentes armata ma- 
nu coercerentur. 

Territus rex insolita rerum facie, seroque poe- 
nitens, quod incognitae gentis inexpertae prius fidei 
temere se credidisset, et Teutonicis finibus exce- 
dendo hostem mutasset, non evasisset, gravi solli- 
citudine et metu perurgebatur, nec ullum usquam 
effugium inveniebat, nisi in reconciliandis forte, si 
qua ratione posset, quos offenderat, Italorum ani- 
mis. Ratus itaque huius rei unicum hoc esse prae- 
sidium, ut initum cum Romano pontifice foedus 
abrumperet, et inde reparandae concordiae initium 
faceret, unde fuerat orta discordia: Oudalricum de 
Cosheim et ceteros, quos ille severissimo anathe- 
mate a contubernio eius amoverat, in pristinum 
gratiae et familiaritatis suae gradum revocavit, et 
cum eis denuo de privatis, de publicis negociis ea- 
dem qua consueverat singularitate ac privilegio con- 
silia conferebat. Tum assidue in conventu princi- 
pum criminabatur et detrahebat Romano pontifici, 
quod ipse omnem hunc, qui rem publicam concus- 
sisset, ventum turbinis et commotionis saevissimae 
procellam suis machinationibus concitasset, ipse 
omnium, quae in ecclesia Dei recenti memoria secus 
accidissent, auctor incentorque extitisset; hortaba- 
turque omnes in commune, ut suo ductu suisque 
auspiciis tantarum ab eo iniuriarum vindictam ex- 
peterent. Dein conditiones omnes et universa ec- 
clesiasticarum legum vincula, quibus ille eum apo- 
stolica auctoritate in salutem obstrinxerat, contem- 

ptim tamquaın aranearum telas dirupit, abiectisque 1077. 


omnibus timoris Dei habenis, in omne quod animus 
suggessisset eflrenata libertate ferebatur. His pau- 
latım rebus Italorum indignatio mitigari, furor de- 
flagrare, studia denuo in eum incalescere coeperunt, 
ita ut frequentior in dies ad eum multitudo conflu- 
eret, sumptus exercitui copiosiores ministrarent, et 
ad omne quod iussisset promptissime iam manus 
operamque suam pollicerentur. Erant tunc temporis 
apud eum ex Teutonicis principibus Liemarus Pre- 
ınensis archiepiscopus, Eppo Citicensis episcopus, 
Benno Osenbruggensis episcopus, Burchardus Lo- 
sannensis episcopus, Burchardus Basiliensis episco- 
pus; laici Oudalricus, Eberhardus, Berhtoldus et 
alıı pene omnes, quos in Oppenheim legati aposto- 
licae sedis a contubernio eius propter excommuni- 
cationem segregaverant; qui nunc post receptam 
communionem, cum eum quoque ecclesiae reconci- 
liatum comperissent, unanimiter ad eum confluxe- 
runt, et ei deinceps peregrinationis eius individui 
comites adhaerebant. 
Interea Mogontinus, Wirceburgensis et Mettensis 
Vor Ruodolfus, Welf, Berhtoldus duces et alii 
plerique ex principibus Teutonicis convenientes, 
tractare de utilitatibus rei publicae statuerunt, ut 
‚principes Saxoniae et omnes quibuscumque res 
publica curae foret, 3. Idus Martii in Forecheim 
occurrerent, et communi consilio, quid facto opus 
esset, decernerent, praesertim cum, per absentiam 
regis tranquillis rebus, tempus oportunum delibera- 
tionibus ac consultationibus nactı fuissent. Romano 
quoque pontifici scripserunt, ut, quoniam in purifi- 
catione sanctae Mariae Augustam iuxta condictum, 
dolo regis praeventus, occurrere non potuerat, sal- 
tem in Forecheim statuta die praesto esse satage- 
ret, et sedandis bellorum civılium tempestatibus, 
quibus iam diu periclitaretur res publica, apostolicı 

1077.moderaminis gubernacnlum adhiberet. Adhuc ille 
Febr. in Canusio et aliis circa firmissimis munitionibus 


se continebat, dispositum habens, non prius Ro- 
mam regredi, quam confecto itinere quod institu- 
erat, si Deo propicio conatum sequeretur effectus, 
pacem ecclesiae Dei reddidisset. Igitur acceptis lit- 
teris, tametsi iam pridem frequens ad eum fama 
detulisset, regem mutata ‚mente hostiles adversum 
se spiritus gerere, et contemptis conditionibus qui- 
busexcommunicatione absolutus fuerat, animo fixum 
tenere, ut leges ecclesiasticas manu militari debel- 
laret: misit tamen unum ex cardinalibus episcopis 
Romanae ecclesiae, Gregorium nomine, et alıos 
quos ei negocio idoneos arbitrabatur, qui ei dice- 
rent, tempus esse, ut promissa compleret; conven- 
turos in Forecheim 3. Idus Martii principes Teuto- 
nici regni ad componendum, si Deus votis annuat, 
statum rei publicae; veniret ergo, ut pollicitus sit, 
et crimina, quibus innocens, ut ipse asserat, a ca- 
lumniatoribus suis impetitus sit, se cognitore et 
iudice praesidente, responderet; multum rebus suis 
salutique et apud Deum et apud homines collatu- 
rus, si ecclesiam scandalis, rem publicam bellis ci- 
vilibus, se ipsum foedissimae existimationis macula 
liberaret; praesertim cum ea die, discussis sinodice 
quae adversum eum afferantur causis, vel receptu- 
rus esset regnum, vel sine omni deinceps retracta- 
tione amissurus. Legatis mandata perferentibus, 
ille,_dissimulatis mediocriter his quae animo agita- 
bat, respondit, se post acceptum regnum hac ı pri- 
mum vice Itallam intrasse, et ideo multis nunc et 
magnis rei publicae negociis implicitum, non posse 
tam cito infectis rebus provincia excedere, quia, si 
id faciat, Italos, quos longo tempore anxia adventus 
sui expectatione suspendisset, gravissime offendat; 
praeterea diem conventui habendo statutum e vici- 
no imminere, seque tam brevibus induciis tanta ter- 

rarum spacia nülla equorum celeritate posse trans- 1077. 
currere, etiamsi nullis extrinsecus retardetur im- Feb. 
pedimentis. In haec verba legatos dimisit. 

Papa certior iam factus de immutatione-anımi Mart. 
eius et ceteris rebus, quas ad eum iam pridem fa- 
ma detulerat, misit protinus Bernhardum abbatem 
de Massilia, virum eximiae conversationis et mul- 
tarum in Christo virtutum, item alium Bernhardum, 
cardinalem diaconum sanctae Romanae ecclesiae, ut 
principibus Teutonici regni, qui, ut supra dictum 
est, 3. Idus Martii Forecheim conventuri erant, oc- 
eurrerent, eosque per ordinem quae gesta erant 
edocerent; se iuxta placitum dedita opera enisum 
fuisse, ut ‘die et loco statuto communibus sanctae 
ecclesiae utilitatibus tractandis praesto esset, sed 
domni Heinrici diligentia ita circumventum, ita 
omnes, per quas transitus esse potuisset, itinerum 
angustias praeoccupatas, ut nec tuto in Germaniam 
progredi nec tuto Romam regredi valeat; proinde 
monere eos, ut suis interim rebus et regno Fran- 
corum, quod diu iam unius hominis puerili levi- 
tate vexetur, quaqua possint ratione moderentur; 
donec, si Deus velit, adempta itineris difficultate, 
ipse venire, et collatis in medium consiliis, quid 
utilitati, quid honestati omnium, quid paci ecclesia- 
sticae expediat, secundum ecclesiasticas leges de- 
cernere possit. 


unene anne ut u 





Nos more inertis poetae extremo iam im opere 
languescentes, ingentisque materiae mole superati, 
in longum satis, ut videtur, protracto volumini hic 
tandem finem imponimus, ut, si cui forte post nos 
ad describendam reliquam partem huius historiae 
manum mittere libuerit, ab electione Ruodolfi regis 
congruum scribendi exordium faciat. 

